
PEAEFATIO. 


Magister  Albertus  monachus  ordinis  sancti  Bene¬ 
dicti  e  genere  plebejo  oriundus  exeunte  saeculo  post 
Christ.  nat.  XII  in  Germania  septentrionali  videtur  na¬ 
tus  esse.  Quo  tamen  loco  litteris  incubuerit,  ubi  ma¬ 
gisterio  ornatus  sit,  non  constat.  E  sagaci  clari  viri 
Lappenbergii,  nunc  defuncti,  sententia  noster  Albertus 
magister  ille  Albertus  de  Ramslo  videtur  fuisse,  qui 
inter  Bremenses  canonicos  in  charta  anni  1224  d.  Junii 
23  data  „praepositus  Ramsloensis*‘  nominatur  et  inde 
ab  anno  1206  magistri  titulo  non  adjecto  commemo¬ 
ratur.  Monasterii  sanctae  Mariae  Stadensis  prior  factus 
in  Christophori  abbatis  a.  d.  4.  Kal.  Aug.  anno  1232 
defuncti  locum  successit  et  a  Balduino  Livoniae  legato 
ordinatus  est.  Anno  1234  curiam  Romanam  adiisse 
atque  fratrum  minorum  ordinem  intravisse  ipse  in  art- 
nalibus  ad  ann.  1240  narrat,  de  itinere  illo  tamen, 
quod  nonnulli  eum  anno  1238  cum  Adolpho  Holsatiae 
comite  fecisse  non  verisimiliter  tradunt,  nihil  comme¬ 
morat.  Munus  abbatis  ann.  1242  deposuit  et  totum 
se  litteris  et  studiis  dedit.  De  morte  eius  nihil  certi 
constat,  attamen  circa  annos  1264.  1265  decessisse  af¬ 
firmare  licet. 

Inter  annalistas  medii  aevi  quanquam  Albertus 
noster  non  infimum  locum  obtinet,  ejus,  quamvis  ma¬ 
gnam  in  annalibus  cognitionem  veterum  poetarum  prae 
se  ferentis,  facultas  poetica  longum  per  tempus  ignota 
latuit.  Nunc  demum  eum  duorum  carminum  auctorem 
esse  scimus,  nam  praeter  Troilum,  de  quo  mox  plura, 
in  antiquo  catalogo  bibliothecae  Bordesholmiensis,  quem 
1850  nostro  libro:  „Bibliothekarische  Unterbaltungen. 

Neue  Sanirnlung“  inseruimus,  enumeratur  sub  signo 
F.  15.  (lib.  cit.  p.  37)  „Auriga  Alberti  abbatis  Staden- 
sis‘^  Nomen  tantum  innotuit,  codex  ipse  periit.  Lap- 
penberg  (Pertz  monument,  German.  T.  XVI.  272  sqq.) 
in  praefatione  editionis  annalium  Albertinorum  suspica¬ 
tus  est,  nomen  Aurigae  in  Quadrigae  mutandum  et 
ad  boc  Alberti  carmen  referenda  esse,  quae  in  chro¬ 
nico  monasterii  Rosenveldensis  (cfr.  Vogt  monument. 
rer.  German.  1740  T.  I  p.  136.)  de  monachi  cujusdam 
Rosenveldensis  metrico  libro,  qui  dicitur  ,,Quadriga“ 
narrantur,  addito  loco  ex  hoc  Quadriga  desumpto. 
Quadrigae  nomen  liber  inde  trahit,  quod  de  quatuor 
evangeliis  agit.  Locus  ille  describit  monasterium  Ro- 
senvelde  sequentibus  Albertinis  simillimis  versibus: 

„Est  locus  a  Roseo  qui  traxit  nomine  nomen. 

In  spatio  speciosus  et  in  specie  spatiosus, 

Quem  situs  ipse  loci,  quem  rerum  copia  monstrat, 
Quem  Comitum  praelarga  manus,  quem  culmen  honorat. 
Quem  pietas  Procerum,  quem  vestit  gloria  Regum, 
Est  locus  ipsa  rosa,  rosa,  campi  gloria,  nescit 
Haec  rosa  spinetum,  neque  pungit  spina  rosetum. 

Est  locus  ipsa  rosa,  non  haec  rosa  mane  Cydippe 
Vespere  lucis  erit,  modo  florens,  protinus  arens. 
Nunc  rubra,  mox  pallens,  modo  invida,  livida  statim 
Nunc  oriens  simul  et  moriens:  arescere  nunquam 
Haec  solet  aeterni  foecunda  propagine  veris. 

Non  aestas,  non  audet  hiems,  non  Aeolus  istam 
Derosulare  rosam.  Mos  est  pallere  rosarum 
Solis  ad  intuitum,  trahit  haec  a  sole  ruborem, 
Quicquid  habet  natura  boni,  locus  iste  locorum 
Continet,  omne  mali  fermentum  longius  arcet 
Regina  solis  ubi  sublimibus  alta  columnis. 

Lappenberg  sine  dubio  recte  suspicatus  est  et 
scriptor  catalogi  Rordesholmiensis  d.  a.  1488  titulis 
antecedentium  librorum:  ,,Auroga  (sic)  Petri  de  Riga, 
Aurora  Petri  de  Riga*‘  deceptus  per  errorem  pro  Qua¬ 
driga  scripsit  Auriga. 

Sed  mittamus  hunc  librum  cujus  nomen  tantum 

et  d7to()7ta6^dtLov  novimus  et  transeamus  ad  „TroiIum"‘ 
quem  ab  Alberto  scriptum,  cum  ex  inscriptionibus  in 
fronte  totius  operis  atque  ante  prooemium  adjectis: 
„Accessus  in  Troilum  magistri  Alberti“ 

„Incipit  prooemium  in  Troilum  magistri  Alberti  abba¬ 
tis  Sanctae  Mariae  in  Stadio,  qui  postea  factus 
est  frater  minor“ 

tum  ex  loco  carminis  (lib.  VI  v.  670  sqq.)  apparet: 
„Virginis  a  partu  duc  annos  mille  ducentos 
Et  quadragenos  hic  sociando  novem, 

Prodiit  in  lucem,  tunc  editus  ille  libellus, 

Quam  miser  est  mundus  insinuare  volens. 

Forsan  adest  aliquis  dicetque,  quis  edidit  illum? 

Ista  requirenti  reddere  verba  potes. 

Ecclesiam  scis  in  Stadio,  quam  protegit  alis, 

Nam  caput  est  ejus,  virgo  beata  suis. 

Qui  scribens:  in  principio  verbum  caro  factum 
Intonet,  illius  ad  latus  ille  volat. 

Prodiit  ex  rutilo  roseus  locus  ille  roseto. 

Ingenua  matrem  nobilitate  sequens. 

Sic  florendo  vigent,  ut  odore,  colore,  sapore 
Nunquam  degenerent,  hic  tribus  ambo  placent. 
Splendescit  virtute  color,  doctrinaque  pascens 
Est  sapor  et  famae  balsama  spargit  odor. 

Abbatem  nosti  Tirricum,  cui  dedit  olim 
Ecclesiae  dictae  virgo  patrocinium. 

Cui  virtus  animam  decorat,  facundia  linguam, 
Dapsilitate  nitet,  utilitate  viret. 

Ille  suos  quondam  non  ultimus  inter  amicos 
Ante  virum  talem,  qui  tulit  ejus  onus, 

Edidit  hunc  sexto  finitum  mense  libellum. 

Cui  tamen  hoc  tempus  syncopa  multa  tulit. 
Correxit  pigritans.  Labor  hic,  quam  scribere  major 
At  corrector  ait:  sint  tua  siqua  valent. “ 

His  versibus,  more  illius  aetatis,  nomen  auctor 
abscondidit,  quod  tamen  duce  catalogo  abbatum  Sta- 
densium  faciliter  erui  potuit,  nam  Theodoricus  (Tirri- 
cus)  successit  nostro  Alberto  abbati  1242.  Nomen  AI- 

berti  prodit  etiam  catalogus  antiquus  bibliothecae  Bor« 
desholmiensis  (lib.  cit.  p.  39)  codicem  nunc  Guelferby- 
tanum  sub  litt.  G.  nr.  18.  commemorans:  „Philippice 
Tullii.  Troylus  Alberti  abbatis  stadensis“  inscriptio¬ 
nibus:  „liber  sanctae  Mariae  in  Novomonasterio“  or¬ 
natum.  Codex  igitur  jam  ante  annum  1332,  quo  anno 
praepositus  Hinricus  Svvineborg  conventum  Novimona- 
sterii  Bordesholmum  transposuit  sub  hoc  titulo  et  bac 
inscriptione  inter  libros  Sanctae  Mariae  in  Holsatiae 
Novo  Monasterio  adservabatur. 

Carmini,  quod  se  anno  1249  confecisse  in  supra 
memoratis  versibus  auctor  ipse  ait,  imposuit  nomen 
Troili  et  propter  bellum  Trojanum  et  quod  Troilus 
filius  fuerat  Priami: 

„Troilus  est  Troilus  Trojano  principe  natus. 

Et  liber  est  Troilus  ob  Troica  bella  vocatus“, 
qui  versus  in  fine  prooemii  et  libri  totius  inveniuntur. 
Totum  carmen,  exceptis  prooemii  et  argumentorum  ver- 
sibus  metro  heroico  compositis,  elegiaco  metro  scriptum 
Trojanum  et  Graecorum  proelia,  Trojaeque  excidium 
continet  libris  sex,  versibus  5320  ut  poeta  ipse  ait 
(lib.  VI  V.  735  sqq.): 

,,Tot  positis  numeris  etiam  fortasse  requiris. 

Currere  versiculis  quot  liber  iste  velit; 

Bis  denis  adde  tercentum  millia  quinque. 

Hoc  numero  textus  texitur  historiae'*. 

Qua  causa,  hoc  ut  carmen  faciat,  permotus  sit^ 
ipse  etiam  narrat  (lib.  VI  v.  365  sqq.): 

„Et  fortasse  legens  sic  dicet,  cur  tulit  auctor 
In  cameram  studii  Troica  bella  sibi? 

Non  propter  Trojam  Trojanum  scribere  bellum 
Aut  coepit  Phrygum  sollicitare  stylum. 

Sed  ductus  meliore  via  compescere  pravos 
Et  servare  dei  vult  in  amore  bonos. 

Grata  medulla  latet  omni  sub  cortice  rerum. 

Et  nucleum  celat  arida  testa  bonum. 

Nos  docet  Herodes,  sicut  Baptista  Johannes, 

Erudit  iste  bonos,  territat  iste  malos; 

Et  bene,  si  memini,  fas  est  ab  lioste  doceri 
Virlutumque  Satban  fabricat  arma  tibi. 

Nos  ad  serpentes,  formicas  bestiolasque 
Et  sacra  pennatas  pagina  mittit  oves, 

Et  mihi  Job  loquitur,  quia  me  jumenta  docebunt. 

Et  nihil  est  quod  non  prosit  et  ohsit  idem. 

Hic  sonat  invidia,  livor,  truculentia,  fastus, 

Ambitio,  rancor,  ira,  libido,  dolus. 

Postremum  vero  Trojae  miseranda  ruina 
Informativa  singula  voce  sonat: 

Ut  malus  obsistat,  justusque  resistat,  habeto. 

Sed  quia  clauserunt  haec  mala  sine  malo. 

Quod  brevis  est  risus,  quod  longaque  lacrima  mundi 
Quondam  Troja  potens  incinerata  docet. 

Jam  firmum  nihil  est,  cui  non  metus  esse  ruinae 
Possit  et  hoc  subito;  persequor  ergo  cito“. 

Cur  elegiaco  quam  heroico  metro  maluerit  carmen  con¬ 
dere,  auctor  hisce  prodit  prooemii  versibus  18  sqq. : 
„Res  gestae  regumque  ducumque  ferocia  facta 
Quo  scribi  possent  numero  monstravit  Homerus. 
Scilicet  heroico  dicetur  forsitan,  isti 
Currere  versiculi  quia  deberent  pede  tali. 

Quodque  per  exiguos  magnorum  magna  virorum 
Proelia  non  deceat  elegos  scripsisse  probabant. 

Sane  concedo,  sed  gesta  miserrima  scribo 
Et  strages  miseras  miserorum,  qui  misereri 
Noluerant  sibi  nec  aliis,  sed  morte  metebant 
Se  misera  misere,  misero  stimulante  furore. 

Per  miseros  igitur  elegos  hoc  ducere  carmen 
Decrevi  miseram  sortem  miseratus  eorum, 

De  quibus  hic  legitur,  miseri  qui  castra  sequuntur. 
Hac  nostra  ratione  stylus  non  debuit  istas 
Scribere  nec  debuit  heroum  carmine  morte. 

Sed  numeris  sub  disparibus  lex  metrica  saltat, 
Tanquam  de  miseris  haec  est  narratio,  dicat“. 
Daretem,  qni  magno  in  honore  apud  omnes  medii 
aevi  scriptores  fuit,  anxie  et  iisdem  paene  verbis  utens 
secutus  est,  ut  ipse  testatur  lib.  IH.  v.  239  sqq. : 

„Sed  Phrygii  tenet  historiam  liber  iste  Daretis, 

Qui  praeter  verum  scriptitat  inde  nihil. 

Hunc  sequor  etc/‘ 
et  lib.  VI.  V.  697  sqq. 

,, Nulla  poetarum  posuit  figmenta,  Daretis 
Historiam  soliti  scribere,  vera  tenens. 

Et  Phrygius  fuit  ille  Dares,  et  tempore  belli 
Ipse  quidem  miles  proelia  visa  referP‘. 

Sed  narrationes  et  allocutiones  more  poetarum 
intercalavit,  quae  a  veritate  non  discrepare  et  cum 
Darete  (cfr.  lib.  IH.  v.  241  sqq.)  congruere  videbantur: 
„Hunc  (Daretem)  sequor  adhibitis  interdum  verba 

virorum 

Quaeve  loquebantur  vel  potuere  loqui. 

Ponatur  quod  et  hi  non  sint  ea  forte  locuti. 

Causae  praesentis  sunt  tamen  apta  rei*‘. 

Virgilium  et  Homerum  vehementer  ob  fictiones, 
ut  etiam  Dictys  et  Guido  de  Columna  fecerant,  vitu¬ 
perat,  id  quod  locus  lib.  IH  v.  217.  227  sqq.  de  Do¬ 
lone  et  Rhesi  equis  satis  docet,  ubi  dicit: 

,, Trojanos,  quos  prodiderit,  mentitur  Homerus^ 

„Hos  rapuisse  simul,  quos  nulla  perire  sagitta 
Posset  nubigenos  hic  memoravit  equos. 

Crediderim  sic  dicenti?  quis  nube  creatos 
A  primo  mundi  tempore  vidit  equos? 

Non  miror!  majora  movet  mendacia  bello. 

Isti  quum  duos  narret  adesse  deos. 

Pro  Pelide  Thetis,  pro  Graecis  Juno  fatetur 
Et  quod  pro  Paride  moverit  arma  Venus. 

Praeterea  recto  non  cecinit  ordine  bellum 
Aut  a  militibus,  qui  cecidere,  quibus. 

Hanc  quoque  materiam  figmenta  poetica  nebant 
Sicut  Virgilius  arma  virumque  canens“. 
Narrationes,  quas  Albertus  intercalat  Dareti,  hae 
sunt:  Argonautarum  migratio,  Jasonis  facta  heroica, 
dialogus  inter  Paridem  et  Helenam,  reditus  Graecorum 
(secundum  Dictym)  et  alia  quae  tamen  parvi  momenti 
sunt.  Libro  quinto,  ubi  Penthesilea  Trojam  venit,  pro- 

fusius  et  prolixius  de  Amazonibus  secundum  Orosium 
loquitur: 

.,Non  meus  hic  sermo,  testatur  Orosius  ista, 

Cujus  habent  plenam  singula  verba  fidem“. 

De  Penthesilae  sornatu,  forma  et  figura,  majore 
ut  videtur  gaudio  et  tudio,  quam  clerico  par  est,  et  de 
festivitatibus  in  honorem  reginae  loquitur ,  aulaea 
describit  et  in  illis  universum  illius  temporis  scientia¬ 
rum  ambitum  interspersis  fabulis  et  historiis  ad  iliii- 
strationem  idoneis.  Alberlum  igitur  nullum  alium  Da¬ 
retem  secutum  esse,  quam  quem  nunc  habemus  et  pau¬ 
cas  tantum  interspersas  narrationes  ex  aliis  scriptoribus 
ut  Orosio,  Ovidio  depromtas  esse  concludendum  est. 
Kortling  (Dictys  und  Dares  1874)  Benedictum  de  Sancto 
Mauro  (Benoit  de  St.  Maure)  poetam  Gallicum  nostro 
Alberto  paene  aequalem  alio  quodam  Darete  magis  ex¬ 
tenso  in  carmine  suo  de  bello  Trojano  usum  esse 
existimat.  Nimis  credimus  perspicaciter;  nam  etiam 
noster  supplevit  quae  deesse  videbantur,  quapropter, 
cum  simili  modo  Benedictus  egisse  videatur,  ea  con¬ 
jectura  non  opus  est,  ut  et  novissimus  Benedicti  editor, 
Joly  eam  reputat.  Duo  exstant  codices  manuscripti 
Graeci  de  bello  Trojano,  qui  cum  Darete  cohaerere 
videntur  sed  falso,  nam  Cod.  Paris,  olim  3B52  nunc 
7878  in  4  continet  versionem  Graecam  libri  gallici  de 
excidio  Trojae  (Roman  de  la  destruction  de  Troye.  cfr. 
Hist.  litt.  de  France  T.  XIII  p.  423  sqq.)  et  Codex 
Vindobonn.  (Lambecc.  CCXCVII.  Nessei  CCXLIV)  fol. 
260 — 324  carmen  Graecum  Tgadda  ut  docet  Wag- 
ner  in  praefatione  carminum  Graecorum  medii  aevi. 
Neuter  innotuit  Alberto  nostro,  cujus  etiam  notitiam  fu¬ 
git  heroico  metro  compositus  Dares,  qui  asservatus  in 
codice  Parisin.  (lat.  8430  fol.  9  —  fol.  16)  930  versus 
continet.  Joly  p.  156  initium: 

Historiam  Troje  figmenta  poetica  turbant. 

Unde,  licet  magnis  fortuna  sit  invida  ceptis 

Dignaque  tam  longis  non  sit  mea  buccina  bellis, 

Mens  tamen  incaluit,  vestigia  fida  sequendo, 

Daretis  frigii  Trojanum  scribere  bellum, 
et  finem: 

Et  precor  ille  (sic)  mei  sit  consummatio  cepti. 
hujus  carminis  praebet.  Sed  mittamus  haec. 

Liber  primus  nostri  poetae  continet  Daretis  capita 
I  —  XI,  secundus  capita  XI — XXI,  tertius  capita  XXI — 
XXVIII,  quartus  capita  XXVIII— XXXVi,  quintus  capita 
XXXVII.  XXXVIIl,  sextus  capita  XXXIX— XLIV. 

Sermo  non  differt  a  scriptoribus  hujus  aetatis, 
gaudet  tamen  auctor  logodaedalia  ut  inscriptio: 
„Troilus  est  Troilus  Trojano  principe  natus, 

Et  liber  est  Troilus  ob  Troica  bella  vocatus‘L 
et  fragmentum  Quadrigae  docent: 

„Nunc  oriens  simul  et  moriens‘L' 

Quanquam  enim  etiam  alii  hujus  saeculi  scriptores 
huic  ludo  operam  dabant,  noster  eos  superat  omnes; 
cujus  lusus  hic  nonnulla  tantum  praestantiora  praebe¬ 
mus  exempla: 

I,  499.  Bellum  Cassandra  nitens  cassare  futurum. 

III,  3.  A  specula  speculum  speculans  inamabile  bellum, 
lll,  57.  Aeneus  Aeneas,  cujus  caput  aenea  cassis. 

V,  31.  Ecce  tuus  luxus  est,  Troilus  impie,  luctus. 

V,  303.  4.  Et  miser  in  miseras  dejectus  es  ipse 

cavernas. 

Quas  misere  miseris  pro  meretrice 
dabas. 

V,  419.  420.  Passive  non  lascive;  non  sicut  amantes 

Se,  sed  ut  amentes  composuere  truces. 
V,  499.  500.  De  timidis  tumidi  fiunt  hortamine  Pyrrhi, 

De  pavidis  avida  pectora  dantur  ita. 
V,  541 — 545.  Et  vi  virtutis  erit  illa  vir  et  quasi  vi  vir, 

Vir  quoque  non  vilis  immo  virilis  erit. 
Femina  sive  vir  es?  hic  si  vir  es,  exere 
vires, 

Haec  erit  in  vi  res;  robore  nonne  vires? 
Non  tu  femineas  imbelles,  immo  rebelles. 
V,  630.  Sed  frigere  vides  spe  fluitante  Phryges. 

V,  708.  9.  Re  si  non,  opere  volo  vos  operaque  juvare 

Et  si  non  per  opem  vel  per  opus,  per 
opes. 

V,  1007.  Degener  es,  si  degeneres  a  more  parentum. 

VI,  284.  Feceris,  infelix  et  cibus  ignis  eris. 

Plura  hujusmodi  exempla  afferre  non  est  difficile, 

sed  haec  sufficient. 

Heusingerus,  et  qui  eum  secuti  sunt  Wernsdorfius, 
Ebertus,  Schoenemannus,  Lappenbergius  carminis  facun¬ 
diam  et  elegantiam  laudaverunt.  Fefellit  eos  permagnus 
versuum  e  Romanis  poetis  depromtorum  numerus,  quem 
noster  Alhertus  non  sine  suavitate  quadam  carmini  suo 
intexuit.  Virgilius,  Ovidius,  Statius,  Claudianus,  Lu¬ 
canus,  Avianus,  Maximianus  (Pseudo-Gallus)  Pamphilus, 
Anonymus  Neveleti,  Pindarus  Thebanus  (a  nobis  Epito¬ 
mator  signatus)  immo  Benignus  Floriacensis,  Alanus 
(Anticlaudianus) ,  Hildebertus  (de  excidio  Trojae)  aeque 
ac  Gualteri  ab  Insulis  Alexandreis  (quae  paulo  ante 
edita  erat)  pro  sua  quisque  parte  effecerunt,  ut  carmen 
elegantius  et  ob  sententias  interspersas  nervosius  pro¬ 
cederet.  Non  centonem  quidem  scripsit  Albertus  e  va¬ 
riis  et  diversis  carminibus  et  carminum  fragmentis  con¬ 
sutum,  sed  permultos  versus,  qui  ei  praesto  erant,  car¬ 
mini  inseruit.  Quanquam  Ausonius  ad  amicum  Paulum 
de  isto  carminis  perficiendi  modo  judicat:  „nam  duos 
junctim  locare  versus,  ineptum  est:  et  tres  una  serie, 
merae  nugae",  in  admirationem  tamen  rapimur  ob  in¬ 
credibilem  nostri  multa  in  lectione  versati  auctoris 
memoriam,  qui  quicquid  sibi  opus  erat,  ex  diversis  poetis 
praesto  videtur  habuisse.  Plurimos  versus  eruimus, 
adposuimusque  locos,  quibus  desumti  sunt,  alii  nos 
fortassis  effugerunt;  alii,  quos  hic  enumeramus,  etiam 
—  forte  non  iisdem  verbis  et  non  integri  —  in  anti¬ 
quis  poetis  latere  suspicamur. 

Ejusmodi  sunt: 

Lib.  I.  vv.  223.  301.  312.  313.  323.  324.  357.  358. 
411—16.  419-28.  459.  60.  465.  466.  471.  472.  475. 
476.  504.  507.  508.  511.  512.  609.  675.  680.  682—85. 

fortasse  legendi  sunt: 

Isti  quum  divos  narret  adesse  duos 

Sed  neque  nox  didicit  nullam  patrare  quietem 

Pugnandi  genus  egregium  patrare  scienter 

quanquam  codex  manifeste  istas  falsas  productiones  prae¬ 
bet;  locum  I,  582 

Paean  oppidulo  mare  lux  stabat  Apollo 
sanare  difficilius  est,  quod  codex  haec  verba,  quae  vix 
intelligi  possunt,  prodit;  emendationem  igitur  textus 
non  ausi  sumus,  conjecturam  tamen  hic 

Paean  oppidulo  mane  lucebat  Apollo 

nostro  Alberto  duce  in  arsi  brevem  syllabam  producente 
praebemus  fortasse  non  accipiendam,  quia  „stabat“  se¬ 
quenti  versu  iteratum  profundiorem  sensum  prodere 
videtur. 

Homoeoteleuto  jam  usi  sunt  Romani  et  noster  ut 
ceteri  neoterici  eo  non  abstinuit.  Res  quum  nota  sit, 
eam  mittimus  et  exempla  exscribere  nolumus.  Insigne 
hujus  usus  exemplum  invenitur  in  carmine  elegiaco  „de 
excidio  Trojae“  quod  Leyser  (histor.  poet.  med.  aevi 
p.  398)  Hildeberto  Turonensi  episcopo,  qui  1132  vel 
1136  obiit,  tribuit,  quodque  propter  formam  et  mate¬ 
riam  lectu  non  indignum  calci  hujus  libri  adjunximus. 
De  universa  re  metrica  neotericorum  Lucianus  Miillerus, 
qui  egregie  de  illa  egit,  consulendus  est. 

Carmen  praebemus  ad  hunc  usque  diem  ineditum, 
cujus  tantum  duo  fragmenta  J.  F.  Heusingerus  in  libro 
FI.  Mallii  Theodori  de  metris  (Lugd.  Batav.  1766)  p.  114 
— 117  publici  juris  fecerat,  quae  fragmenta  ex  Heusin- 
gero  a  Staverenio  (in  editione  Cornelii  Nepotis  II, 
p.  385  sqq.),  Wernsdorfio  (poet.  minor.  Lat.  T.  IV, 
p.  596),  Eberto  (Ueberlieferungen  Bd.  I,  p.  188), 
Schoenemanno  (Merkwiirdigkeiten  I,  p.  15  nr.  171),  Lap- 
penbergio  (in  praefatione  annalium  Alberti  [Pertz  mo- 
num.  Germ.  XVI,  p.  272  sq.]),  Dederichio  (in  Daretis 
editione  Bonn  1835  praefat.  p.  V),  Joly  (in  praefatione 
ad  Benedictum)  promulgata  sunt.  Reliqua  praeter  Heu- 

singerum;  Ebertum,  Schoenemannum,  Lappenbergium 
et  Dungerum  (die  Sage  vom  trojanischen  Kriege  in 
den  Bearbeitungen  des  Mittelalters  und  ihre  antiken 
Quellen.  Dresden  1869)  qui  codicem  ipsum  inspexerunt, 
omnibus  incognita  erant.  Cholevius  (Geschicbte  der 
deutscben  Poesie  1,  p.  146)  nomine  Troili  deductus  fa¬ 
bulam  Troili  et  Cbryseidos  enarratam  esse  male  putat, 
itemque  amicus  noster  Graessius  errat,  quod  (Litteratur- 
geschicbte  II,  3  p.  116)  citans  Wernsdorf.  poet.  min. 
T.  Ilf,  2.  p.  596  Troilum  esse  editum  contendit,  quum 
illo  loco  nihil  de  Alberti  Troilo  inveniatur,  et  locum 
Wernsdorfii  IV,  p.'596,  ubi  de  scriptoribus  belli  Tro¬ 
jani  agitur,  non  recte  interpretatus  sit. 

Unico  tantum  codice  carmen  servatum  est,  qui 
codex  quondam  usque  ad  annum  1332  inter  libros 
Sanctae  Mariae  in  Holsatiae  Novo  Monasterio,  ut  docent 
inscriptiones  primae  et  ultimae  paginae :  „liber  scte  marie 
in  novomonasterio ;  liber  scte  marie  virginis  in  novo- 
monasterio,“  fuerat,  deinde  in  monasterio  Bordesbol- 
miensi  sub  signo  G.  nr.  18  (cfr.  catalog.  bibliotb.  Bor- 
desholm.  in  nostro  libro:  bibliothekar.  Unterhaltungen. 
N.  Samml.  p.  39)  quod  idem  fuit  quam  Novomona- 
sleriense.  E  bibliotheca  Bordesholmiensi  codex  cum 
aliis  (fortassis  in  bibliotheca  Gottorpiensi  asservatis)  li¬ 
bris  in  Marquardi  Gudii,  qui  1671 — 1678  praefectus 
bibliothecae  Gottorpiensis  erat,  manus  venit  (cfr.  Biblio¬ 
theca  Gudiana  Hamb.  1706.  p.  559  nr.  196)  et  biblio¬ 
thecae  academiae  luliae  Heimstadiensis  inter  manuscripta 
Gudiana  comparatus,  atque  hinc  in  Guelferbytanam,  ubi 
nunc  sub  signo:  ,,278  Gud.“  adservatur,  translatus  est. 

Codex  noster  membranis  octuplicatis  scriptus  anti¬ 
quo  tegumine  gaudens  continet  162  recentiori  tempore 
numerata  folia,  in  quibus  tria  diversa  scripta: 

1)  fol.  1^  fragmentum  Cornelii  Nepotis  (cfr.  edition. 
Bardili  II,  384  sq.  et  Heusinger.  1.  1.  p.  125  sqq.). 

2)  fol.  P— 80'’  Ciceronis  orationes  Philippicae  I — 
XIII,  cap.  9,  quae  saeculo  undecimo  exaratae  sunt. 

Troilus.  b 

3)  fol.  81^  — 160^  noster  Troilus.  Haec  folia 
exeunte  saeculo  decimo  tertio  vel  ineunte  quarto  decimo 
a  manibus  duabus  fere  aequalibus  exarata  sunt. 

Fol.  160*’  tantum  inscriptionem:  lib’  scte  marie 
virginis  in  novo  monasterio  praebet,  fol.  161^  a  tertia 
manu  scriptam  glosam  ad  lib.  VI,  v.  889;  fol.  161** 
vacuum  fol.  162  folium  tegumini  adjectum  membraneum. 

Textus  Troili  integer,  codex  ipse  non  plane  per¬ 
fectus  est.  Quum  enim  in  priore  parte  librorum  in¬ 
scriptiones,  capita  atque  litterae  initiales  minio  adpictae, 
singulorum  versuum  litterae  initiales  rubro  colore  a 
summa  usque  ad  imam  paginam  Insignitae  sunt,  in 
parte  altera,  nondum  desinente  manu  priore,  miniaturae 
desunt,  quare  difficilius  capita  et  libri  inter  se  discer¬ 
nuntur.  Inscriptiones  et  distinctiones  supplevimus,  pro¬ 
oemium  grammatici  ignoti  additum  est  ut  et  glosa  ultimi 
versus  in  fine  libri.  Margini  codicis  ab  utraque  manu 
diversis  in  locis  notulae  adseriptae  sunt,  quas  exhiben¬ 
das  nec  negligendas  esse  putavimus.  Hic  illic  in  mar¬ 
gine  praesertim  prioris  partis  leguntur  Or.  0.  Al.  Cl. 
Hom.  Stat.  Luc.  Av.  Vgl.  Es.  Alex,  quae  signa  deno¬ 
tant  Horatium,  Ovidium,  Alani  Anticlaudianum,  Clau¬ 
dianum,  Homerum  (i.  e.  Epitomatorem),  Statium,  Luca¬ 
num,  Avianum,  Virgilium,  Aesopum  (i.  e.  Anonymum 
Noveleti) ,  Gualteri  Alexandreidem.  Si  non  expositio 
grammatici  cujusdam  ignoti  ad  initium  carminis  et  duae 
manus  exstarent,  fortasse  putare  liceret  emendationes 
in  margine  et  has  notas  ab  ipso  poeta  scriptas  esse, 
qui  quibus  scriptoribus  depromserat  versus,  indicare 
voluerit.  Emendationes  auctori  ipsi  tribuendae  viden¬ 
tur  secundum  versus  lib.  VI,  693  sq. 

„Edidit  hunc  sexto  finitum  mense  libellum. 

Cui  tamen  hoc  tempus  syncopa  multa  tulit. 

Correxit  pigritans.  Labor  hic,  quam  scribere  major 
At  corrector  ait:  sint  tua  si  qua  valent.‘" 

Interdum  hic  vel  ille  scriptor  in  margine  adseriptis 
notis  falso  citatur  et  sub  Ovidii  nomine  saepe  Maxi¬ 
mianus  (Pseudo-Gallus)  Pamphilus  et  Benignus  Floria- 

censis  latent,  saepe  locus  apice  insignitus  nusquam  in¬ 
veniri  poterat,  contra  multi  alii  loci  sine  apicibus  et 
punctis  aliuscujusdam  scriptoris  erant.  Quantum  potera¬ 
mus,  suum  cuique  tribuere  tentavimus.  In  Maximiani,  Epi¬ 
tomaturis  aliorumque  carminibus  usi  siimus  VVernsdorfii 
poetis  minoribus,  Alanum  secundum  editionem  Ant- 
werpianam  ([Alani]  Cyclopaediae  Anticlaudiani  s.  de 
officio  viri  boni  libri  IX.  Antwerp.  1611),  Pamphilum 
et  Benignum  Floriacensem  secundum  „Ovidii  erotica  et 
amatoria  opuscula  Francof.  1610“,  Anonymum  Neveleti 
ex :  „Mytliologia  Aesopica  op.  J.  N.  Neveleti  Francof. 
1610“,  Gualterum  secundum  editionem  Ingolstadiensem 
anni  1541,  comparata  Muldeneri  editione  excitavimus. 

Textum  codicis,  exceptis  paucis  necessarie  mutan¬ 
dis  locis,  integrum  dedimus. 

.  Haec  fere  sunt,  quae  de  scriptore,  codice,  editione 
dicenda  erant. 

Olden burgi,  Mense  Decembri  MDCCCLXXIV. 

Merzdorf. 

ACCESSUS  m  TEOILUM  MAGISTRI 

ALBERTI. 


In  hoc  opere  sicut  in  qualibet  re  quaeruntur  tria 
scilicet:  quid,  quale,  quare,  h.  e.  materia  forma  et 
causa.  Materia  diffinit  quid  sit  res,  forma  qualis  sit, 
et  re  posita  et  ejus  qualitate  expressa  causam  positionis 
statim  exspectat  animus  auditoris.  Materia  hujus  operis 
est  Trojanum  bellum,  quae  res  ipsa  mirandum  efficit 
et  famosum.  Diffamat  enim  illud  vel  infamat  fortium 
strenuitas,  vel  ut  verius  dicam  fatuitas,  pugnae  cru¬ 
delitas,  occisorum  numerositas,  temporis  diuturnitas, 
incendii  immanitas,  quae  singula  tanguntur  in  opere. 
Primum  tangitur  in  11°  libro,  pugna  III °  libro; 

Non  erat  haec  pugna  pavidorum,  nam  simul  acres, 
Fortes,  audaces  hic  periisse  vides; 
pugnae  crudelitas  in  V°  libro: 

Hic  rabies,  rancor,  fremitus,  violentia,  livor. 

Lis,  odium,  fervor,  impetus,  ira,  furor. 

Occisorum  numerositas  in  fine  libri  tangitur,  quo¬ 
rum  numerus  ab  audientibus  abhorretur,  habes  nempe 
Millesies  mille  permixtim  quinque  trecenta 
Et  decies  octo  milia  caesa  puta. 

Temporis  diuturnitas  in  ultimo  libro  tangitur  fere  circa 
principium  in  allegatione  Aeneae: 

Jam  bis  quinta  revolvitur  aestas. 

Quod  patriam  tota  commoluere  mala. 

Et  glacialis  hiems  aquilonibus  asperat  undas 
Jam  decies  pugnae  nec  numerabo  vices. 

Incendii  immanitas  circa  finem  libri  tangitur: 

Gens  victrix  tandem  Vulcano  fulminat  urbemi. 

Nemo  tam  latum  vidit  in  orbe  focum; 

Flamma  vorax  ad  celsa  volans  obnubilat  astra 
Longe  reposita  percutiendo  loca. 

Forma  hujus  belli  et  ejusdem  belli  veritas;  quia 
auctor,  postpositis  omnibus  figmentis,  quae  permultum 
■depravant  hanc  historiam,  Daretem  sequitur  qui  Phry¬ 
gius  erat  et  ejusdem  belli  princeps,  qui  etiam  idem  de¬ 
scripsit  proelium  tenens  omnino  veritatem,  unde  habes 
circa  finem  libri: 

Et  Phrygius  fuit  iste  Dares  et  tempore  belli 
Ipse  quidem  miles  proelia  visa  referi. 

Sunt  autem  narrationes  impositae  modo  principum, 
modo  militum,  modo  nunciorum  vel  etiam  traditorum ; 
quae  res  a  veritate  non  discrepat,  quia  secundum  cau¬ 
sam  recitationes  easdem  aut  esse  tales  aut  omnino  si¬ 
miles  oportebat.  Tanguntur  ea  in  tertio  libro  post 
pugnam  septimam,  quae  duravit  LXXX  diebus  continuis: 
sic: 

Hanc  quoque  materiam  figmenta  poetica  nebant. 
Sicut  Virgilius  arma  virumque  canens; 

Sed  Phrygii  tenet  historiam  liber  iste  Daretis, 

Qui  praeter  verum  scriptitat  inde  nihil: 

Hunc  sequor  adjiciens  interdum  verba  virorum 
Qui  vel  loquebantur  vel  potuere  loqui. 

Ponatur,  quod  et  hi  non  sint  ea  verba  locuti. 
Causae  praesentis  sunt  tamen  apta  rei. 

Habes  materiam  operis  et  formam.  Causa  est:  prave 
strenuos  a  sua  stultitia  compescere  et  fortes  suam  for¬ 
titudinem  non  in  pomposa  jactantia,  sicut  hi  miseri, 
sed  in  virtuosa  constantia  potius  exercere;  ut  lector, 
habita  consideratione,  contra  malum  istius  belli  prin¬ 
cipium  et  pejus  medium  et  pessimum  ejus  exitum  vel 
discere  studeat  et  docere,  ut  hoc  praemunitus  exemplo 
nemo  se  dissimulet  ab  hujus  vanitatibus  tentare.  Non 
desiderio  notificandi  hoc  bellum  tale  auctor  studium 
assumsit,  sed  magis  in  rem  contra  suam,  super  tutela 
talium,  quae  ratione  belli  contigerant,  stabilivit;  ait 
enim  ipse:  „fas  est  et  ab  hoste  doceri'^  et  hoc  circa 
hnem  libri  tangitur,  ubi  dicit: 

Non  propter  Trojam  Trojanum  scribere  bellum 
Aut  Phrygium  coepi  sollicitare  stylum, 

Sed  ductus  meliore  via  compescere  pravos 
Et  servare  dei  vult  in  amore  pios. 

Grata  medulla  latet  omni  sub  cortice  rerum 
Et  nucleum  celat  arida  testa  bonum. 

Nos  docet  Herodes  sicut  baptista  Joannes 
Erudit  ille  bonos,  territat  ille  malos. 

Teste  etiam  Aristotele  malum  non  potest  vitari  nisi 
cognitum:  malo  siquidem  cognito  felix  est  qui  declinat 
a  malo  et  facit  bonum  et  qui  aliorum  casum  sibi  con¬ 
stituit  firmamentum.  Horatius^) 

Felix,  quem  faciunt  aliena  pericula  cautum 
et  Virgilius  [Georg.  II,  490  sqq.] 

Felix  qui  potuit  rerum  cognoscere  causas; 

Atque  metus  omnes  et  inexorabile  fatum 
Subjecit  pedibus; 

Unde  et  liber  iste  etbice  sumitur,  quia  vitia  re¬ 
prehendens  et  ab  bis  auditores  absterrens  ipsos  ad  vir¬ 
tutum  exercitia  cohortatur.  Reprehendit  enim  in  Pelia 
invidiam,  in  Paride  et  Helena  petulantiam,  in  pugnan¬ 
tibus  truculentiam,  in  Palamede  ambitionem,  in  Hecuba 
dolositatem,  in  Aenea  et  sociis  suis  perfidiam  et  tra¬ 
ditionem,  in  utroque  exercitu  iram,  odium  et  furorem. 
Et  ex  hoc  ethicae  merito  sumitur  quod  ratione  prae¬ 
dicta  morum  est  et  bonorum  operum  instructius,  et 
quod  voce  philosophi  jucundum  nihil  est,  nisi  quod  re¬ 
ficit  varietas.  Auctor  idem  opus  sex  distinctionibus 
variavit,  tum  pro  eo  ut  auditorem  brevitas  instrueret 
facilius,  cum  pro  eo  ut  idemtitas,  quae  rara  est  satieta, 
legendi  taedium  non  inferret. 

In  fronte  cujuslibet  distinctionis  generale  posuit 
illius  et  illius  proverbium  teniore  modo,  quod  eadem 
continet  distinctio  nobiliter  impraegnatum.  Etiam  in 
capite  libri  quoddam  proverbium  Ovidii,  quod  specia- 


1)  Haec  non  apud  Horatium,  fortasse  nostri  sunt  et  imi¬ 
tatio  Plautini  dicti:  Feliciter  sapit,  qui  alieno  periculo  sapit. 

liter  ad  omnes  scriptores  pertinet,  quasi  quandam  au¬ 
ream  vittam  constituit,  quo  et  mens  auctoris  et  effica¬ 
cia  totius  operis  elucessit;  scribentem  nempe  ipse  labor 
delectat  et  idem  labor  laborando  minuitur,  dum  per 
crementum  operis  biS;  qui  in  alicujus  rei  studio  labo¬ 
rant,  magis  ac  magis  ad  fervorem  studii  provocatur. 
Siquidem  Ovidius  [Fast,  I,  216] 

Quo  plus  sunt  potae  plus  sitiuntur  aquae. 

Et  de  accessu  baec  dicta  sufficiant. 

Titulus  talis  est:  Incipit  Troilus.  Hic  liber  est 
dictus  Troilus  propter  quandam  similitudinem  nominis 
modo  competentem,  ut  Troilus  quod  Troicus,  cum  et 
ipse  Troicus  fuerit  et  Trojani  regis  seu  Priami  filius  et 
fortia  facta  in  eodem  bello  gesserit,  vel  ideo  quod 
idem  Troilus  fratrum  suorum  minimus  erat  et  ultimus, 
strenuus  tamen,  et  hic  liber  quia  de  eadem  materia 
est  extremus,  utilis  tamen  tali  est  nomine  non  incon¬ 
grue  appellatus  teste  Horatio  [Ars  poet.  58] 

licuit  semperque  licebit 
Signatum  praesente  nota  producere  nomen  ^). 

Et  ut  facilius  lector  quaequae  quaerit  inveniat  totum 
opus  ante  distinctiones  per  capitula  declarat. 

DE  PROOEMIO. 

Impetus  ille  sacer  ei  cetera.  Hoc  prooemium  prae¬ 
mittit  auctor  principali  proposito  excusans  se  super  eo 
quod  hexametro  et  pentametro  processit  metro,  cum 
gesta  fortium  et  bella  scribi  debeantur  metro  heroico 
ut  docet  Horatius  in  poetica  (v.  73) 

Res  gestae  regumque  ducumque  et  fortia  bella 
Quo  scribi  etc. 

et  hujus  libri  materia  sit  pugna  virorum  nobilium,  for¬ 
tium  et  magnatorum  et  tamen  tali  carmine  non  sit 
prolata;  proposito  siquidem  quod  invitus  hanc  materiam 


1)  Apud  Horatium:  procudere  nummum.  2)  Apud 
Horat.  tristia  b. 

assumserit  et  subjungit:  „certaque  etc/*  haerebam  tem¬ 
pore  longo  pendulus  et  dubius  quo  potius  numero  et 
metro  res  ea  seu  materia  transiret,  'maxime  cum  quae¬ 
libet  nova  res  propter  invidos  transeat  difficulter  et 
etiam  propter  alios  auditores,  unde  Horatius  [A.  P. ' 
V.  274] 

Legitimumque  sonum  digitis  callemus  et  aure^) 

et  paulo  ante  [v.  104.  105] 

mala  si  mandata  loqueris 

Aut  dormitabo,  aut  ridebo. 

Et  hoc  quoque  tangit  auctor  in  proemio  cum  di¬ 
cit:  „et  semper  nova  res  tangit  et  invidos  qui  cuncta 
quae  audiunt  aut  subsannant,  aut  supprimunt  aut  de¬ 
pravant:  dicit  nempe;  livor  iners  etc.  Deinde  excusat 
se  de  metro  sive  pentametro  dicens,  quod  tali  pede 
merito  scribi  debeant  tales  miserias  ita  concludens: 

gesta  miserrima  scribo 

Et  strages  miseras  etc. 


1)  noster;  aures. 


INCIPIT  PROOEMIUM  IN  TROILUM  MAGISTRI 
ALBERTI  ABBATIS  SANCTAE  MARIAE  IN 
STADIO,  QUI  POSTEA  FACTUS  EST  FRATER 

MINOR  [ibidem*]. 

fmpetus  ille  sacer,  qui  vatum  pectora  nutrit. 

Diversos  studiis  diversis  occupat,  et  me 
Materiam,  quamvis  invitus,  traxit  ad  istam; 

Certaque  cum  dederat  animo  sententia  finem. 

Hac  ut  ad  incudem  cum  massa  malleus  iret,  6 

Quo  potius  numero,  cum  tristia  bella  sonaret. 

Res  ea  transiret,  haerebam  tempore  longo 
Pendulus  et  dubius;  cum  scriptor  debeat  omnis 
Reddere  personae  sibi  convenientia  cuique. 

Et  semper  nova  res,  theatrum  quae  primitus  intrat,  10 
Passu  difficili  callentes  transeat  aures. 

Praetereo  quod  livor  iners,  laudabile  quicquid 
Aut  videt  aut  audit,  spumosis  dentibus  angit: 

Cui,  quo  res  melior,  est  iracundia  major. 

Et  bona,  quae  reficit  alios,  hunc  inficit  esca.  15 

Cedat,  ad  intuitum  cuius  corrumpitur  aer, 

Meque  sinat  Troilumque  meum  transire  parumper. 

Res  gestae  regumque  ducumque  ferocia  facta 
Quo  scribi  possent  numero  monstravit  Homerus. 

Scilicet  heroico,  dicetur  forsitan;  isti  20 

.  Currere  versiculi  quia  deberent  pede  tali. 

Quodque  per  exiguos  magnorum  magna  virorum 
Proelia  non  deceat  elegos  scripsisse,  probabunt. 

Sane  concedo,  sed  gesta  miserrima  scribo 

Et  strages  miseras  miserorum,  qui  misereri  25 

Noluerant  sibi  nec  aliis  sed  morte  metebant 


*)  manus  recentior.  7.  e  margine  pro  habebam.  18.  Ho¬ 
ratii  sunt  A.  poet.  v.  73.  21.  Heus.  quod. 


Lib.  I.  Prooemium. 

Se  misera  misere,  misero  stimulante  furore. 

Per  miseros  igitur  elegos  hoc  ducere  carmen 
Decrevi  miserum,  sortem  miseratus  eorum 
De  quibus  hic  legitur,  miseri  qui  castra  sequuntur.  30 
Hac  noster  ratione  stilus  non  debuit  istas 
Scribere  nec  debuit  heroum  carmine  mortes, 

Sed  numeris  sub  disparibus  lex  metrica  saltat. 
Tamquam,  de  miseris  haec  est  narratio,  dicat. 

[Troilus  est  Troilus  Troiano  principe  natus  35 

Et  liber  est  Troilus  ob  Troica  bella  vocatus.] 

QUID  CONTINEAT  PRIMUS  LIBER. 

Primus  liber  continet  Peliae  contra  Jasonem  in¬ 
vidiam,  Jasonis  pro  vellere  navigationem,  Laomedontis 
necem,  Hesionae  deductionem  et  eiusdem  ab  Antenore 
repetitionem,  Troiae  munitionem,  Alexandri  in  Grae¬ 
ciam  profectionem,  Helenae  in  Phrygiam  adductionem, 
vindicem  a  Graecis  machinationem,  Agamemnonis  in 
regem  elevationem. 


LIBER  PRIMUS. 

CAPITULA  LIBRI  PRlMI. 

Primus  ob  invidiam  Peliae  cum  nave  venusta 
Cholcon  inaurato  pro  vellere  Jasone  portat, 
Laomedon,  navem  qui  Jasonis  ante  fugarat, 
Herculis  ense  cadit,  Troiae  munitio  surgit. 


30.  Pertz.  misera.  35.  26.  Hos  duos  uncis  inclusos  ver¬ 
sus  Heusing.  non  putat  ab  Alberto  profectos  esse:  ,,Ut  ita 
censeam,  dicit,  non  eo  solum  adducor  quod  Alberti  vena, 
quamvis  et  ipsa  lutulenta  fluat,  tamen  ea  sunt  indigni,  sed 
etiam  quod  iidem  versus  in  flne  codicis  repetuntur,  et  a 
grammatico,  qui  in  accessu  ad  Troilum  libri  titulum  expli¬ 
cavit,  nulla  eorum  ratio  est  habita.  E  quibus  omnibus  pro¬ 
num  est  suspicari,  versiculos  istos  ab  alio  quodam  confectos 
Albertoque  esse  suppositos.“  Alberto  tribuimus  hos  versus, 
qui  saepe  et  libenter  gaudet  logodaedalia,  ut  in  praefatione 
docuimus.  2.  Msc.  Chonchon.  3.  Msc.  fugurat. 

Lib.  I.  Prooemium. 


Hesionem  Telamon  deduxerat,  hanc  repetendo  6 

Nil  agit  Antenor;  ultorem  se. Paris  offert, 

Dissuadent  aliqui,  sed  navigat  ille,  repertam 
Deducens  Helenam  Troes  laetantur,  Atrides 
Fratrem  solatur,  vindictam  Graecia  dictat. 

Rex  Agamemnon  erit,  ratibusque  studetur  et-  armis.  10 


DE  PROCESSU  AUCTORIS. 

Praemisso  prooemio  et  descriptis  primi  libri  capi¬ 
tulis  auctor,  praenotato  competente  proverbio,  more 
scriptorum  proponit  et  invocat  ut  rationabilius  ad  or¬ 
dinem  narrationis  accedat;  proponit  cum  posito  secun¬ 
dum  auctoritatem  Ovidii  quod  delectamentum  magis  ac 
magis  illiciat  studiosum;  statim  subjecit  quod  tractare 
velit  cum  dicit:  Taliter  i.  e.  tali  modo  stilus  meus 
idem  studium  meum  ruit  in  arma  vel  bellum  Troianae 
historiae.  Ecce  expressio  mea  quaerit  recitationi  de¬ 
mere  falsa-  et  promere  i.  e.  scribere  vera.  Ecce  ex¬ 
pressio  formae.  Invocat  cum  subjungit:  ,, Automedon 
verus  et  qui  videt  omnia  Phoebus.“  Invocat  Autome¬ 
dontem  vel  aurigam  illum  qui  est  currus  Israel  et  au¬ 
riga  ejus,  ideo  adjungit  verus;  et  illum  Phoebum,  cuius 
sunt  oculi  ut  flamma  ignis  et  penetrant  usque  ad  di¬ 
visionem  speciei  et  animae  et  non  est  ulla  creatura 
invisibilis  in  conspectu  ejus^*).  Propositione  et  invo¬ 
catione  facta  statim  secundum  doctrinam  Horatii  ad 
eventum  festinat  et  in  medias  res  et  narrationem  in¬ 
choat  dicens:  , .Crethei  proles.*‘  Cretheus  filius  erat 
Aeoli,  quem  fabulantur  deum  ventorum,  et  Pelias  iste. 
Crethei  erat  filius  et  frater  Aesonis  et  Pelopensibus  im¬ 
perabat,  quam  civitatem  Pelops  filius  Tantali  dicitur 
struxisse  et  ab  ejus  nomine  sit  vocata. 


8.  e  margine,  textus  rasura  illegibilis.  *)  Msc.  Anto- 
medon  ut  semper.  **)  Ep.  ad  Hebr.  IV,  13. 


Lib.  I.  V.  1  —  25 

AUCTOR  PROPONIT. 

Scribentem  iuvat  ipse  labor  minuitque  laborem. 
Cumque  suo  crescens  pectore  fervet  opus: 

Taliter  historiae  Troianae  demere  falsa, 

Promere  vera  meus  ivit  in  arma  stilus. 

Automedon  verus,  et  qui  videt  omnia  Phoebus  5 

Ut  bene  currat  opus,  sit,  rogo,  temo  meus. 

NARRATIO  AUCTORIS. 

Crethei  proles  Pelias  Pelopensibus  olim 
Imperat,  illius-  Aeolus  extat  avus. 

Frater  erat  Peliae  vel  non  ignobilis  Aeson, 

Jasonis  iste  pater,  Graecia  terra  fuit.  10 

Jason  amabatur  a  cunctis,  semper  amorem 
Strennuitas  socia  dapsilitate  dedit. 

Vidit  et  invidit  patruus  tituloque  pavescit. 

Hoc  sceptrum  regni  crescere  forsan  ei, 

Intendit  iuvenem  vita  privare,  nec  illud  15 

Audet  inire  palam,  fabricat  erga  dolum. 

Colcbos  inaurata  vervecis  pelle  refulget. 

Vellera,  qui  rapiet,  dignus  honore  foret. 

Pensat  eo  rex  Aesonidem  hac  mittere  mente. 

Forte  petens  laudem  proferet  ille  necem.  20 

,,Si  quis“,  ait,  ,,mihi  retulerit  cum  pelle  triumphum. 
Quae  vult  poscat  et  haec,  me  tribuente,  ferat.“ 

Hoc  calet  edicto  mens  Jasonis,  aemula  laudis. 

Jam  facit  in  variis  fortia  facta  locis^ 

Veraque  non  parvas  animo  dat  gloria  vires,  25 


1.  2.  Ovidii  sunt  Pont.  III,  9,  21.  22,  ubi  tamen  Scri¬ 
bentem  juvat  ipse  favor,  minuitque  etc.  5.  Margo:  Invo¬ 
cat.  7.  Margo:  Aeolus  deus  ventorum 
Cretheus  suus  filius 

Pelias  et  Aeson  fratres 

I 

Jason  filius. 

18.  e  margine  pro  pellere.  19.  Aesonid.  superscriptum: 
Jasonem. 


12 


Lib.  I.  V.  26 — 58» 


Et  foecunda  facit  pectora  laudis  amor. 

Ibo,  refert,  dentur  socii  navisque  paretur, 

Argus  erat.  Fabricet,  rex  ait,  Argo  vocet. 

JASON  NAVIGAT  PRO  VELLERE  AUREO. 

Rumores  hinc  inde  volant  de  Jasone;  Jason, 

Ut  vellus  rapiat,  Colchon  adire  parat.  30 

Exsurgit  navis  pulcherrima,  velleque  totum 
Militis,  ut  fieret  valde  venusta,  fuit. 

Graecia  laeta  favet,  applaudit  turba,  juventus 
Ciliciae  ducit  gaudia,  spondet  opem. 

Jason  adhortatur  socios,  ut  quando  vocari  35 

Illos  contingat,  quisque  paratus  eat. 

Navis  perficitur,  annus  finitur  et  ecce 
Illi  laetanter  aggrediuntur  iter. 

Imprimit  his  Pelias  constantes  esse,  virili 

Pectore  propositum  continuare  suum,  40 

„Pendet  in  hoc  opere  nostri  fiducia,  fama 
Vestri,  Grajugenae  gloria  gentis‘S  ait. 

JASON  DEPELLITUR  CUM  SUIS. 

Attingunt  Phrygiam,  Simois  flavit  obvius  illis, 

Mens  fuit,  ut  portus  eligerentur  ibi. 

Ancora  projicitur,  saliunt  in  litora  laeti,  45 

Miratur  se  rem  terra  videre  novam. 

Laomedonteas  ascendit  rumor  in  aures. 

Mirandam  Phrygibus  applicuisse  ratem. 

Addicitur,  populis  quod  plena  sit  et  quia  fortes 

Sint  simul  et  juvenes,  quosque  stupere  vides.  50 
Rex:  „Phrygibus  cedet  in  magna  pericula,  si  mos 
Hic  increbuerit,  qui  modo  coepit",  ait, 

„SciUcet  ut  iuvenes,  qui  nutrit  Graecia,  discant 
Talibus  in  nostrum  navibus  ire  solum". 

Iratus  mittit  ad  portum  dicere  Graecis:  55 

Vos  jubet  ex  regno  rex  properare  suo. 

Cedunt,  Colchon  eunt,  nec  adepta  pelle  quiescunt, 
Navem  conscendunt,  propria  tecta  petunt. 


57.  Msc.  credunt. 


Lib.  I.  V.  59—87. 

TANGIT  QUANDAM  FABULAM. 

Vipereos  dentes  in  huniuin  pro  semine  iactos, 

Et  subito  natos  arma  tulisse  viros:  60 

Terrigenas  populos,  civili  Marte  peremptos, 

Ense  qui  strictas  conseruere  manus, 

Medeae  studio,  credati  ludeus  Apella; 

Non  ego  ficta  quidem,  non  ea  facta  scio. 

Sed  si  Medeae  rapuit  tutamine  pellem  65 

Vel  propriis  tantum  viribus,  ipse  sciat. 

Hanc  rapuit  sed,  ea  quocunque  sub  omine  rapta, 

Cum  praeda  rediit  protinus  ille  sua. 

LAOMEDON  CUM  MULTIS  OCCIDITUR. 

Acriter  Herculeam  succendit  laesio  mentem 

Pridie  cum  socio  Jasone  facta  viro,  70 

Quando  suis  hos  Laomedon  effudit  ab  oris 
Pellens  advectam  non  sine  pace  ratem. 

Heros  incendit,  ut  rem  declaret  amicis, 

Quos  putat  obprobriis  condoluisse  suis. 

Aggreditur  properanter  eos  ubicunque  morantur  75 
Exponens  animi  fervida  vota  sui. 

Spartam  pervenit,  Pollux  et  Castor  eidem 

Se  praebent  et  opus  auxiliare  vovent.  ^ 

Ad  Phtias  convertit  iter,  Peleumque  requirit. 

Qui  miles  validam  spondet  et  ipse  manum.  80 

Fecit,  et  hinc  navi  venit  etiam  in  Salaminam 
Hoc  ad  propositum  sollicitare  virum. 

Inde  Pylum  tendit  pro  Nestore,  Nestor  in  illo 
Magnae  commendat  strenuitatis  opus, 

Auxilium  totis  promittit  viribus;  ille  85 

Ad  sua  tecta  redit  propositumque  premit. 

Praeparat  atque  rates  ter  quinas,  praeparat  arma 


59—61.  Ovid.  Heroid.  IV,  33—5.  62.  Ovid.  Her.  XII, 

100  Inter  se  strictas  conseruere  manus.  71.  Msc.  horis. 
72.  Margo:  quia  pacifici  venerant  tamen  pro  pelle  ituri. 
79.  Msc.  Phitias.  Margo,  patrem  Achillis.  80.  Msc.  Cui. 
81.  Margo:  ubi  manebat  Telamon. 


14 


Lib.  1.  V.  88—122. 


Praeparat  armandos  et  genus  omne  cibi. 

Illico  militia  se  colligit  ista,  juventus 

Florida  diverso  robore,  mente  pari.  90 

In  naves  electa  cohors  se  prompta  receptat, 

In  Phrygiam  properat,  applicuisse  iuval. 

Cum  Peleo  Telamon  saluit  in  litora,  sicque 
Alcmenae  soboles;  surgit  ad  astra  canor. 

Sed  Castor  Polluxque  manent  cum  Nestore,  nolunt  95 
Incustoditas  deseruisse  naves. 

Fert  iterum  [rumor]  hic  Laomedontis  in  aulam: 

Est  in  Sigaeo  classis  Archiva  solo. 

Ad  mare  rex  exit,  quem  copia  cingit  equestris, 

Argolicos  regni  pellere  line  sui.  100 

Sed  medio  iuvenes  impugnant  tempore  Trojam, 

Rex,  ubi  scit  pugna  quae  sit  suborta,  redit. 
Occurrunt  Graeci,  rex  Herculis  ense  peremptus 
Occidit,  et  Telamon  Pergama  primo  subit. 

Cui  mox  in  pretium  virtutis  strenuus  heros  105 

Hesyonem  [natam]  Laomedonte  dedit. 

Nec  solus  rex  interiit,  cum  rege  profecti 
Regales  pueri  comperimuntur  ibi. 

In  Phrygiam  Priamus  fuerat  cum  milite  missus. 

Fratribus  occisis  unus  superstes  erat.  110 

Amphitrione  satus  et  Graeca  iuventa  ferentes 
Non  modicam  praedam  repariare  student, 

Hesyonem  Telamon  secum  deduxit,  et  omnes 
Victrices  referunt  in  sua  castra  manus. 

Res  raptas,  patris  interitum,  captamque  sororem  115 
Ut  Priamus  discit,  corda  dolore  quatit; 

Ilion  ingreditur,  et  conjux  Hecuba,  nati 
Et  natae  moesto  pectore,  mente  gravi. 

Hector  Alexander  primi  sunt,  Deiphobusque, 

Tertius  est  Helenus,  quartus  et  hic  Troilus  120 
Filius;  Andromache,  Cassandra,  Polyxena  natae. 

Has  laudat  facies  strenuitasque  mares. 


94.  Margo,  Hercules.  97.  [Rumor]  e  margine.  119^ 
Deiphebus  ut  plurimum. 


Lib.  I.  V.  123  —  152.  15 

Perspicit  et  Troiam  rex  munit,  moenia  lapsa 
Erigit  et  muros  amplificando  trahit; 

Constructis  portis  imponit  nomina,  supplet  125 

Amnem  neglectum,  firmat  ubique  locum. 

Ex  muro  turres  et  propugnacula  surgunt. 

Firma  virtute  Pergama  stare  vides. 

Non  sunt  munita,  sunt  munitissima,  possent 

Inter  praeclara  nomen  habere  loca.  130 

Regia  surgit  ibi  sublimibus  alta  columnis. 

Hic  sibi  culturam  vindicat  ara  Jovis. 

Versus  Paeoniam  fortes  adscire  Quirites 
Ad  patris  imperium  dirigit  Hector  iter. 

DIVERSI  LUDI  MILITIAE  EXERCENTUR. 

Urbe  reformata  nunc  rex  et  tota  refortat  135 

Regni  praesidia,  litus  arasse  putat. 

Pergama  militiae  non  solum  flore  coronat 
Immo  replet  Priamus,  milite  tota  viget. 

Regalis  vario  laetatur  curia  ludo. 

In  quavis  audis  carmina  laeta  domo.  140 

Ne  tamen  ignavum  consumant  otia  corpus 
Militiam  recolunt,  fortia  multa  gerunt; 

Segnities  causam  dederat  quia,  proditionem 
Hesyonae  decoris,  Laomedontis  opus. 

Tota  recognovit  hic  moenia,  desidiosi  145 

Quae  pridem  tanti  causa  fiiere  mali. 

Desidis  aurigae  non  audit  verbera  currus. 

Displicet  ergo  duci  desidiosa  sequi; 

Nec  manus  agnoscit,  quem  non  exercuit,  arcum 

Tyro  frequenter  ob  hoc  mittit  ad  arma  manum.  150 

ANTENOR  MITTITUR  PRO  HESYONE. 

Rex  videt  ut  regni  stabilita  negotia,  mentem 
Colligit  et  proprii  cordis  in  arva  redit; 


147.  Claudian.  de  consul.  Mallii  Theodori  v.  187. 
149.  e  Claudian.  de  cons.  Mali.  Theod.  v.  188, 


Lib.  I.  V,  153 — 188. 

In  speculo  mentis  captam  videt  ille  sororem 
Et  fratrum  pariter  interitumque  patris. 

Colligit  introrsus  res  raptas,  moenia  fracta,  155 

Seque  dolorosa  sustinuisse  probra. 

Opportuna  tamen  rex  nactus  tempora;  „pensa, 

Oh,  ait,  Antenor;  quae  tibi  verba  loquor: 

Optime  vir  nosti;  quae,  quanta  calumnia  nobis 

Lata  sit  a  Graecis.  Intumuere  minis,  160 

Non  suffecit  eis,  nostros  attingere  fines 
Magna  cum  populis  applicuisse  rate. 

Dixi;  cum  populis  deberem  dicere  pompis. 

Magna  debueram  dicere  magnanima. 

Denique  magnanimo  calcarunt^  immo  superbo  165 
Mox  ut  venere,  litora  nostra  pede; 

Insuper  insultum  fecere  minaciter  urbi; 

Inconsuetus  erat  talia  probra  pati. 

Et  ne  concepta  quod  ab  impietate  deesset, 

Ferrum  strinxerunt  in  patris  ora  mei.  170 

Mortuus  est,  et  tunc  in  moenia  nostra  ruentes 
Innumeram  praedam  non  sine  caede  patrant. 
Captivando  meam  secum  duxere  sororem. 

Tum  quum  se  patriae  restituere  suae. 

Irasci  merito  deberem  talibus,  immo  175 

Debeo,  conticuit  nostra  querela  diu. 

Ulciscar  vero,  sed  dissimulare  valebo 
Cetera,  si  sola  conditione  fruar: 

Reddatur  captiva  soror,  sint  altera  pacis; 

Si  minus,  hostiles  protinus  adde  minas.  180 

Antenor!  tua  dicit  idoneitas,  quod  ad  istas 
Suscipias  operas,  ergo  paratus  eas.'* 

Antenor  parendo  parat  conscendere  navem. 

Velificans  Graecum  contigit  ille  solum. 

Pergit  Magnesiam,  Peleumque  salutat,  ibi  tres  185 
Hortatu  Pelei  continuando  dies. 

Inchoat  Antenor  causam  recitare  laboris 
Et  quod  ob  Ilesyonem  ceperit  ipsa  viam. 


168.  Margo:  incons.  nempe  pater. 


Lib.  I.  V.  189—223. 

Addidit  et  vultum  verbis,  iterumque  rogavit. 

Iret  ut  ad  patrios  rapta  puella  deos. 

Auscultans  Peleus  levipendit  verba  loquentis, 

Et  sermone  brevi  coepit  et  ipse  loqui. 

Quid  super  Hesyonae  nunc  redditione  solutae, 
Haec  est  in  nostro  pectore  cura  minor, 
in  patriam  petere,  nostrasque  relinquere  sedes. 
Dicere,  quod  cessit  ista  querela,  potes. 

Est  tellus  et  dicta  Boetia,  quae  Salaminam 
Continet;  Antenor  hanc  et  adire  studet. 

Hic  Telamonis  erat  habitatio,  quaerit  eundem ; 

Invenit;  invento  sic  querulosus  ait: 

0  Telamon!  reor  esse  nefas,  quod  filia  regis 
Hac  quasi  captiva  detineatur  humo. 

0  Telamon!  regi  spoliatam  redde  .sororem, 
Dedecus  hoc  spolium  dissimulare  ducem. 

O  Telamon!  iuste  reddendam  redde  puellam. 

Non  est  iniusta  praeda  tenenda  tibi. 

Extemplo  miles  respondit  ad  istud  et  istis: 

Esffet  ad  hoc,  o  vir!  obticuisse  pudor. 

Antenor!  quia  filia  regis  habetur  apud  nos. 

Ut  pote  victores,  non  reor  esse  nefas. 

Antenor!  si  dissimulet  rex,  necne  puellam 
Pro  virtute  mea  reddere  nolo  datam. 

Antenor!  iuste  praedatam  praedo  tenebit; 

Tam  bona  constanter  praeda  tenenda  fuit. 
Ergo  redi;  rediens  de  finibus  exue  nostris; 

Non  habet  effectum,  quod  geris;  ergo  redi. 
Quaerit  Pollucem  cum  Castore:  deinque  precatur 
Hesyonem  reddi  proficiendo  nihil. 

Ut  rapta  taceamus,  ait,  de  virgine;  nostra 
Oppida  fregistis,  diripuistis  opes. 

Causam  non  habuit  injuria  tanta,  puellam 
Reddite,  rex  reliqua,  sint  quasi  nulla,  silet. 

I  procul,  i,  dicunt;  non  est  tibi  tibia  tanti. 


190 


195 


200 


205 


210 


215 


220 


217.  Msc.  perperam  Nestore ,  quum  Antenor  v.  233  sqq. 
Nestorem  aggreditur.  Dares  recte  habet  Castor. 

Troilus.  2 

Lib.  I.  V.  224—256. 


Debeat  ut  tali  virgo  decora  dari; 

Facta  quidem  vobis  non  est  iniuria,  primum  225 

Prodiit  a  vestro  Laomedonte  scelus. 

Venimus  in  pace,  repulit  nos  dedecorosa 
Nostros  intendens  exagitare  fuga. 

Siste  gradum;  non  est,  quod  fers  in  pectore,  gratum; 
Propositi,  rediens,  contrahe  vela  tui.  230 

Nil  credens  actum,  tum  quid  superesset  agendum 
Antenor  differt  velificare  domum. 

Nestoris  aggreditur  habitacula;  nuncius,  inquit. 

Ad  vestros  veni  velificando  lares. 

Supplicat  Hesyonem  rex  reddi,  damna  tacendo  235 
Vult  reprimi,  pudor  est  ulteriora  loqui. 

Hac  vice  de  praeda,  de  regis  morte  tacemus. 

Est  grave  quod  doleat  commemorare  diu. 

Omnia,  rex  dicit,  quae  sunt  illata  probrose 

Si  fuerit  virgo  reddita,  pacis  erunt.  240 

Ha!  nimis  est,  quod,  amice,  petis!  moderatius  optaj; 

Sit  domus  Hesyonae  Grecia,  Nestor  ait. 

Dic  tamen  interea,  quum  te  fiducia  nostris 
Appulerit  laribus,  pacifici  ne  sumus? 

Ulteriora  loqui  pudor  est  tibi,  dic  age,  magno  245 
Absque  rubore  loqui  nunc  mala  nostra  queo. 

Nescis,  quae  fuerit  illata  calumnia  Graecis 
lam  tum  pacificis  in  Simoentis  aquis? 

Numquid  es  oblitus  quod  Graecam  rex  tuus  olim 
Ex  Phrygia  jussit  ocius  ire  ratem?  250 

Excidit  ex  animo  tibi,  quomodo  tam  subito  nos 
Cedendo  quondam  sustinuisse  fugam? 

Cedas,  ne  nostram  tua  mordeat  ancora  terram 
Ferrea,  res  Phrygias  Graeca  refutat  humus. 

Rex  tuus  est  Priamus,  gaudet  quoque  Graecia  rege,  255 
.An  nescis  longas  regibus  esse  manus? 


226.  Msc.  nostro.  241.  Ov.  e.  Pont.  I,  8,  71. 

Ali  nimium  est,  quod,  amice,  petis!  moderatius  opta: 
254.  Msc.  repetit  anchora,  sine  sensu,  pro  qua  scripsimus: 
ferrea.  256.  Ovidii  est  Heroid.  XVII,  166. 


Lib.  I.  V.  257—288. 

ANTENOR  REDIT  AD  TROIAM.  . 

Antenor  sine  fruge  videns  se  semina  ferre, 

Ocius  ad  Phrygios  vela  reflexit  agros; 

Enarrat  Priamo,  quid  dixerit  ille,  quid  ille. 

Quodque  dedit  variis  irrita  vela  nothis.  260 

0  rex,  adiecit,  galeatis  pungere  verbis 
Non  timuere  tuos  et  terebrare  minis. 

Quid  recitare  velim,  quod  in  omni  fine  loquendi 
Acriter  a  foribus  me  repulere  suis. 

Ulcisci  certe  probra  talia  consulerem,  si 
Essem  consilii  pars  aliquanta  tui. 

Litora  pompose  tetigerunt  nostra,  potenti 
Protinus  in  terram  prosiluere  pede. 

Irrumpere  fores  violenter  in  urbis,  ibique 
Et  res  et  nostras  diripuere  domos; 

Occidere  patrem  crudeliter  atque  sororem. 

Turpiter  huc  usque  detinuere  tuam. 

Ludunt,  subsannant  imbelles  et  sine  ferro 
Esse  ferunt  omnes  improperando  Phryges. 

Graecia  ni  fuerit’ Phrygios  experta  lacertos 
Plus,  quam  senserimus,  experiemur  eos. 

Haec  ego;  si  quis  habet  aliud  sub  pectore  clausum. 
Proferat;  ut  digna  res  ea  forte  cadat. 

DUCES  CONVOCANTUR  AUDIRE  ANTENOREM. 

Continuo  Priamus  vocat  in  commune  Quirites 

Ut  super  his  verbum  possit  habere  ratum.  280 

Hector  adest  fratresque  sui  vel  qui  generati 
Ex  illegitima  sorte  fuere  duci. 

Anchises,  Anchisiades  aliique  barones 

Adveniunt,  quibus  est  mens,  valitudo,  fides. 

Scitis,  ait  Priamus,  quibus  istam  Graecia  probris  285 
Affecit  patriam,  nos  tribulando  palam. 

Dum  memini,  meminisse  pudet  paterna  rapina. 

Est  pater  occisus,  capta  tenella  soror. 


265.  Msc.  certa.  269.  e  margine  pro  vilenter.  283.  Msc. 
Anchidiades. 


265 


270 


275 


2* 


290 


20  I.  V.  289—318. 

\ 

Iverat  Antenor,  ut  nostras  ipse  querelas 
Ederet  et  pacem  reddita  virgo  daret. 

Profecit  minime,  nihil  impetravit  eorum, 

Pro  quibus  ad  Graeca  litora  missus  erat; 

Amplior  accessit  iniuria,  dedecorose, 

Antenor!  domibus  te  repulere  suis. 

Una  doloris  adhuc  non  est  obducta  cicatrix,  295 

Cordis  adhuc  laesi  vulnera  cruda  manent. 

Dicatis  proceres,  quidnam  super  his  sit  agendum; 

Dico,  merebuntur  si  mea  dicta  fidem. 

Obstandum  citius,  sero  medicina  paratur. 

Cum  mala  per  longas  invaluere  moras.  300 

Mutaremus  opus,  ad  nulla  valet  bona  tardus; 

Qui  non  est  hodie,  cras  minus  aptus  erit. 

Consulit  Antenor,  ierat  qui  nuncius  illo 
Ulcisci  facinus  strennuitate  manus. 

Et,  vos  indecores  nisi  vivere  forte  velitis,  305 

Consilium  super  his  vos  quoque  tale  datis. 

Nonne  mori  melius,  quam  vitam  ducere  mortis 
Et  sensus  membris  insepelire  suis. 

Pone  necesse  mori;  mors  ultima  linea  rerum 

Non  metuenda  viris,  mors  mihi  tempus  iners.  310 

Multos  consumsit  ignavia,  semper  inertes 
Damni  participes  dedecorisque  manent. 

Ergo,  viri  fortes!  strictum  producite  ferrum. 

Ferro  nunc  Phrygiam  magnificate  manum. 

Hic  labor  ut  merita  tangat  vindicta  Pelasgos,  315 

Discant  insolitum  nostra  per  arma  iugum. 

Hector!  tu  maior  es  natu,  sume  laborem 
Hujus  propositi,  laetus  in  arma  veni. 


299.  300.  Ovidii  Remed.  91,  92  qui  tamen:  ^principiis 
obsta“,  et  ,,convaluere“  habet.  302.  Ovid.  Remed.  94. 
307.  8.  Maximian  I,  265  sq. 

Morte  mori  melius,  quam  vitam  etc. 

Et  sensus  membris  insepelire  suis. 

309.  Horat.  epist.  I,  16,  79.  310.  Ov.  e.  Pont.  I,  5,  44 

- mors  nobis  tempus  habetur  iners.  313.  e  margine 

pro  proucite. 


Lib.'_I.  V.  319—348.  21 

Laetus  in  arma  veni  nec  lentus,  semper  in  istis, 

Si  bene  te  novi,  mens  erat  apta  tibi.  320 

Quod  tua  te  virtus  iuvet  et'  sapientia,  credo 
Turpe  nec  est  tali  credulitate  capi. 

Saepius  expertum  facit  experientia  certum,  " 

Ad  causas  notas  est  dubitare  nefas. 

Laetus,  ait,  veniam;  nec  me  labor  ille  gravabit,  325 
Maior  ab  occiso  mens  mihi  crescit  avo. 

Provocat  Hesyone,  praedae  violentia,  strages. 

Multaque  quae  nostri  sustinuere  Phryges. 

Si  placet,  ibo;  licet  mihi  nec  prudentia  mentis 

Nec  mihi  sit  virtus  corporis,  ibo  tamen.  330 

Quae  potero  faciam,  sed  praemeditatio  rerum 
Saepe  bono  causam  claudere  fine  solet. 

Principium  finemque  rei  prudentia  spectat 
Qui  nimis  est  tutus  retia  jure  subit. 

Non  est  ignota  res:  est  sapientia  Graecis,  335 

Consiliis' inhiant,  ense  manuque  valent 

Protinus  ut  nostrum  movet  illis  dextera  bellum. 

Non  puto  quin  plures  auxilientur  eis; 

Vicinos  aliosque  duces  populosque  ciebunt 

Occurrunt  nobis  hi  velut  unda  maris.  340 

Adde,  quod  inhellis  pro  dissuetudine  belli 
Extat  adhuc  Asia,  desidiosa  quasi; 

Non  sic  Europa;  semper  sudavit  in  armis; 

Bellica  nimirum  brachia  bella  sciunt. 

Hinc  Graecis  valida  sunt  arma,  probatio,  multa  345 
Classis  eis,  nobis  inclita  nulla  ratis. 

At  licet  eximias  protendat  Graecia  vires. 

Ibo,  quo  si  tu  me  pater  ire  jubes. 


322.  Ovidii  est  ex  Pont.  I,  1,  44.  325.  ultima  versus 

pars  est  Virgil.  Aen.  II,  708.  331.  32.  Alanus.  Anticlaud. 

Lib.  II  (p.  24)  lin.  8  ab  infra:  finisque  beati  Gratia  princi¬ 
piis  semper  respondet  honestis.  333.  Pamphil.  XVII,  7 
Principium;  finemque  simul  providentia  spectat. 

334.  Anonym.  Nevel.  p.  501.  lin.  2.  339.  manus  antiqua 

in  margine  per  ,,citabunt“  explicat. 

Lib.  I.  V.  349 — 376. 


PARIS  DICIT  SE  ITURUM  IN  GRAECIAM. 

Surgit  Alexander;  opus  hoc  laetanter  adire 

Pro  patris  et  patriae,  diicit,  amore  volo.  350 

Idaeos  lepores  quondam  venabar  in  Ida, 

Deposui  somno  membra  volente  thoro. 

Somnio  mirificum  dare,  quae  speciosior  esset, 
ludicium,  mihi  tres  exhibuisse  deas; 

Una  fuit  Pallas,  Venus' altera,  tertia  luno  ;  355 

Ambiguus,  cui  laus  ista  daretur,  eram. 

In  specie  mulier  plus  gaudet  quam  probitate. 

Mentum  non  mentem  femina  pulchra  colit. 

Delectant  etiam  castas  praeconia  formae. 

Pessima  sit,  nulli  non  sua  forma  placet.  360 

Hinc  Venus  haec  ad  me:  quae  sim  speciosior  ede, 
Efficiamque  tibi  dulcia  dona  dari. 

Graecia  formosis  est  deliciosa  puellis; 

Elige,  cui  dicas,  tu  mihi  sola  places. 

Hac  ego  te  faciam,  Paris,  ad  tua  vota  potiri,  365 

Si  detur  species  plus  speciosa  mihi. 

Quis  tantae  promissa  deae  contemnere  posset? 

Prona  venit  cupidis  in  sua  vota  fides. 

Est  Pallas  speciosa,  loquor,  speciosaque  luno 

Plus  tamen  ambabus  est  speciosa  Venus.  370 

Hoc  impromisso  confisus  alacriter  ibo 
Forte  mei  voti  post  modo  compos  ero. 

Grata  superveniet  quae  non  sperabitur  hora; 

Quo  minimum  credis  gurgite,  piscis  erit. 

Dedecus  ultori  dabitur  mihi  forte  triumphus,  375 

Tantum  maturet  bellica  classis  opus. 


358.  e  margine  pro  metum.  359.  Ovidii  est  Ars  Amat. 
I,  623.  360.  e  margine,  pro  „nec“.  368.  Ovid.  Ars  Am. 

III,  674.  373.  est  Horatii  Epid.  I,  4,  14.  374.  est  Ovi¬ 

dii  Ars  Amat.  III,  426,  qui  tamen  „minime“  legit.  375. 
Sensus:  dedecus  quod  infero  Graecis,  mihi  ultori  raptae  He- 
syonae  tanquam  triumphus  erit. 


Lib.  1.  V.  377—403. 

QUIDAM  SUADENT,  QUIDAM  NON  ITER  PARIDIS. 

Deiphobus  pridem  commendans  inquit:  ad  ista 
Effectum  Paridi  consulo  vota  dari. 

Ipse  sit  in  causa  vexillifer,  ipse  magister 

Causae,  dent  operam,  quos  vocat,  hanc  et  opem.  380 

Non  placet  haec  Heleno  sententia :  res  ea  secum 
Si  peragatur,  ait,  maxima  damna  trahit. 

Si  Paris  ex  Graecis  uxorem  duxerit  oris, 

Excidium  Troiae  ducet  et  omne  malum. 

Graeca  manus  tota  ruet  in  Phrygiam,  nisi  tritis  385 
Omnibus  ad  terras  irreditura  suas. 

At  Troilus  natu  minimus;  non  viribus  impar. 

Mente  nec  inferior  Hectore  fatur  ita: 

Detur  Alexandro  laus,  detur  Deiphobo,  qui 

Laudes  ingenio  promeruere  suo.  390 

Unus  ad  hoc  bellum  se  praebet,  et  approbat  alter. 

Non  caret  effectu  quod  voluere  duo. 

Non  debet  res  in  Heleni  subsistere  verbo. 

Deterret,  saepe  terror  honore  caret. 

Degeneres  trepidant  animi  pejoraque  versant,  395 

Dat  mare  saepe  metus,  nulla  pericla  tamen. 

Desperare  nocet,  dubium  dimitte  timorem: 

Saepe  facit  metui  non  metuenda  metus. 

Ut  verbo  stent  multa  brevi,  timor  ipse  malorum 

Saepe  supervacuos  cogit  habere  metus.  400 

Aggrediamur  opus,  nihil  impenetrabile  forti; 

Audentes  legimus  quod  iuvat  ipse  deus. 

Classibus  ut  factis  pulsetur  Graecia,  manda 


380.  dant.  384.  e  margine  pro  „trone“.  392.  Ovid. 
Amor.  II,  3,  16.  395.  Lucan.  Phars.  IV,  90  est,  ex  quo  po¬ 

suimus:  ,,trep.  anim“  pro  an.  trep.  396.  Pamphilus.  XLI,  v.  6. 

397.  Ex  margine,  cod.  veparare  cfr.  Pamphil.  XXXV,  3, 

desperare  nocet,  votum  labor  improbus  implet. 

398.  Anon.  Nevel.  p.  506.  lin.  7  ab  infra.  399.  400.  Ovi¬ 
dii  sunt  ex  Pont.  II,  7,  5.  6.  401.  Alan.  Anticlaud.  Lib.  II, 

p.  25.  lin.  21. 

Aggrediamur  opus:  melior  fortuna  sequetur. 

402.  Virg.  Aen.  X,.284. 

Lib.  I.  V.  404 — 434. 


Rex!  decet  ut,  vires  experiare  tuas. 

Ilico  rex  pro  militibus  non  segniter  ire  405 

Paeoniam  Paridem  Deiphobumque  jubet. 

DUCIBUS  RECITANTUR  GESTA  ANTENORIS. 

Ut  fieret  rerum  collatio  digna,  citati 
In  coetum  veniunt  rege  iubente  duces. 

Subjectos  natu  majoribus  esse  minores 
Mandat;  honestatis  fert,  ait,  illa  liber  410 

Importuna  minor  non  sentiat  — ,  ambo  superbos 
Solertes  studeant  exiliare  modos: 

lungat  amicitia  socios,  consumat  honestus 
Et  bene  dulcis  amor'  in  paritate  pares. 

Qui  positus  fuerit  capitaneus  omnibus,  una  415 

In  commune  bonus  sit  socialis  herus. 

Primus  iussa  ferat;  tunc  observantior  aequi 
Fit  populus,  populo  grata  parata  manus. 

Dapsilitas  etiam  regi  praeclara  monebat 

Nomina,  si  sua  dat  xenia  mente  cito;  420 

Denigrat  meritum  dantis  mora,  factaque  raptim 
Omnia  plus  laudis  plusque  favoris  habent. 

Exhibeat,  quicunque  regit,  documenta  favoris; 

Nil  valet  hic  terror,  plus  optatus  amor. 

Qui  terret,  plus  ipse  timet;  sors  ista  tyrannis  425* 
Convenit,  in  sociis  absit  ut  ista,  sonent. 

Agnus  in  hospitiis  et  sit  leo  miles  in  armis, 

Nunquam  virtutes  intonet  ipse  suas. 

0  proceres  scitis  quod  sit  sine  vindice  longo 
A  Graecis  trita  patria  nostra  probro.  430 

Antenor  quaesivit  ab  his  transmissus  et  a  me. 

Vellent  emenda  si  variare  probra. 

Hic,  velut  a  nobis  acceperat,  arguit  Argos 
Expositis  spoliis  interituque  patris; 


417.  Claudiani  est  ad  IV  cons.  Honor.  296.  97.  419. 

ex  margine,  cod.  manebat.  420.  ex  margine,  pro  „ximia 
mente“.  430.  e  margine  pro  codicis  t’ra.  432.  emenda, 
satisfactio,  differt  a  mulcta,  quae  judici,  emend.  parti  laesae 
datur. 


Lib.  I.  V.  435—464. 

Moenia  non  tacuit  irrumpta  virosque  peremtos,  435 
Et  reddatur,  ait,  rapta  puella  mihi. 

Obrivat  precibus  aures,  retinentque  sororem 
Cetera  cum  facerent  hac  redeunte  locum. 

Immo  remiserunt  inhonorum,  propter  honoris 

Qui  fuit  et  pacis  nuncia  missus  eis.  440^ 

Turpia  quae  tulerit  convicia  dicere  nolo, 

Et  quod  de  foribus  hunc  repulere  suis. 

Dicas,  Antenor !  tua  fine  negotia  quali 
Clauseris,  ut  constet  omnibus  iste  stilus. 

Incipit  Antenor  quaedam  recitare,  per  illa  445 

lam  dudum  fuerant  quae  sibi  facta  loca. 

Indicit  Hesynem  quod  nollent  reddere,  demum 
In  medium  veniunt  probra,  repulsa,  minae. 

Subjicit  hortando,  ut  se  robusta  iuventas 

Vindicet  et  Graecos  Troja  mucrone  domus  450 

PANTHUS  DISSUADET  RAPTUM  HELENE. 

Panthus  cui  genitor  Euphorbius  agmine  facto 
In  medio  coepit  agminis  ista  loqui. 

Sic  memini  dixisse  patrem,  nam  plurima  novit 
Denique  praedixit  saepe  futura  mihi. 

Utile  consilium  non  aestimo,  si  mulierem  455 

Graecorum  ducat  e  regione  Paris. 

Si  res  effectu  claudetur,  Troja  peribit. 

Quam  modo  terra  tenet,  pascua  bubus  erit. 

Otia  sectari  pulchrum  magis  aestimo  liber. 

Quam  se  servitio  mota  per  arma  darer.  460 

Tutius  est  iacuisse  thoro,  tenuisse  choream 
Treiciam  digitis  increpuisse  lyram. 

Quam  manibus  clipeos  et  acutae  cuspidis  hastam 
Et  galeam  pressa  sustinuisse  coma. 


437.  obrivat  ex  margine  pro  codicis:  obbtrat.  438. 
Marg.  hac  redeunte  locum  non  bellum,  pro  hac  redeunde  loc. 
441.  e  margine  pro  conjuria.  449.  Msc.  Hortando  subjicit. 
451.  Euphorbus,  quem  noster  Euphorbius  nominat  non  pater 
sed  filius  Panthi  fuit.  460.  e  margine  pro  si.  461 — 64. 
Ovidii  herod.  III,  117 — 120  deprompti. 


26  Lib.  I.  V.  465 — 492. 

Hic  mera  libertas,  hic  vera  pericula;  quare,  465 

Quam  fieri  servus,  otia  malo  sequi. 

Libertas  per  dulce  bonum  bona  cetera  condit. 

Qua,  qui  dives  erit,  ditior  esse  nequit. 

PRIAMUS  PANTHUM  REPREHENDIT. 

At  Priamus  bello  gaudet  constanter  et  urget 

Propositum  mentis  enucleatque  suum.  470 

INon,  ait,  in  mente  constanti  tela  timoris 
Fabricat,  in  fragili  bubo  propheta  mali. 

INos  istum  vatem,  nos  vanum  spernimus  omne, 

Solius  est  proprium  scire  futura  dei. 

Saepe  fatigamur  in  multis,  saepe  molesta  475 

Sustinet  a  Graecis  Troja  remissa  minis. 

Exacuat  vindicta  manus,  constanter  in  illa 
Perstemus,  quam  iam  coepimus  ire  viam. 

Turpe  referre  pedem,  nec  passu  stare  tenaci. 

Turpe  semel  tactum  postposuisse  locum.  480 

Aut  nunquam  tentes  aut  perfice.  Nonne  loquentur, 
Troica  Graecorum  transeat  hasta  jecur. 

Audit  et  hoc  audet 'ausumque  sonoribus  auget, 

Et  ducis  edicto  Troja  parata  favet.  ' 

Tolle  moras,  aiunt,  nocuit  ditferre  paratis;  485 

Dimidium  facti  qui  bene  coepit,  habet. 

Decreti  trahe  vela  tui,  peribimus  omnes. 

Offert  se  voto  patria  tota  tuo. 

Grates  rex  peragit  et  coetum  concio  solvit. 

Insistunt  operi,  fit  mora  nulla  fabri.  490 

Procumbunt  piceae,  sonat  icta  securibus  ilex. 

Corni  sternuntur  fraxineaeque  trabes. 


465.  e  margine  pro  misera.  467.  Anon.  Nevel.  p.  525, 
V.  9.  468.  Anon.  Nevel.  p.  525  v.  12.  474.  Pamphil, 

XXXV,  2.  '  479.  Ovidii  est  ex  Pont.  II,  6,  21.  480.  Imitatio 

Ovid.  ibid.  v.  22  Turpe  laborantem  deseruisse  ratem. 

481.  Similis  Ovid.  Ars  Am.  I,  389 

Aut  non  tentaris,  aut  perfice. 

485,  Lucan.  I,  281.  486.  Hor.  Ep.  I,  2,  40.  dimid.  qui  coe¬ 

pit  habet.  491.  92.  Virgilii  imitatio  Aen.  VI.  180.  181. 


Lib.  I.  V.  493—518. 

Naves  aedificant  crebrisque  bipennibus  instant, 

Horis  ut  brevibus  acceleretur  opus. 

HECTOR  MITTITUR  A  TROJANIS  PRO  JUVAMINE. 

Mittitur  interea  robustus,  colligat,  Hector,  495 

Ut  circumposita  de  regione  viros, 

Indicit  tempus,  quivis  ut  ad  arma  paratus 
Tempore  sit  tali  bellica  signa  sequi* 

Bellum  Cassandra  nitens  cassare  futurum 

Inde  sed  incassum  promit  et  ipsa  malum.  500 

Si  Phrygias,  ait  illa,  rates  bellando  Pelasgos 
Senserit,  haec  nobis  ultio  casus  erit. 

Convenit  ad  nostros  modus  et  prudentia  sensus. 

Nam  provisa  minus  tela  nocere  solent. 

Quid  rogo  laudis  eius;  mulier  formosa  superne  505 
Sed  male  formato  claudicat  illa  pede. 

Non  omnes  capiunt  qui  captant,  saepe  videmus 
Ex  inopinato  plaustra  perire  rotis. 

Quid  contra  Danaos  suades  committere  bellum? 

Consilium  sequitur  Troja,  ruina,  malum.  510 

Saepe  mari  missus,  ut  pisces  aufferat,  hamus 
Perditur  et  salvis  piscibus  esca  datur, 

NAVES  INTEREA  PERFICIUNTUR. 

In  tanto  rerum  strepitu  mundique  fragore 
Tempora  praetereunt  more  fluentis  aquae. 

Perficitur  classis,  redita  rate  lassa  bipennis  515 

Est  utensilibus  quaeque  repleta  ratis. 

Sentinas  onerant  collata  cibaria,  jamque 
Aequoris  insuetas  ancora  lambit  aquas. 


493.  Virgilii  est  Aen.  II,  627.  500.  in  marg.  quia  non 

audierunt  eam.  503.  Pamphil.  LXIII,  5. 

Convenit  ad  vestros  modus  et  moderantia  sensus. 

505.  vid.  Hor.  A.  P.  4.  506.  Ov.  Am.  II,  16,  20. 

Turpiter  obliquo  claudicet  illa  pede. 

510.  Anon.  Nevel.  p.  505,  18,  habet 

Consilium  sequitur  certa  ruina  malum. 

514.  Ov.  Ars  Am.,  III,  62.  —  eunt  anni  more  fluentis  aquae. 


28  Lib.  I.  V.  519—547. 

Augebat  numerum  dulcis  mixtura  virorum. 

Qui  de  Paeonicis  introiere  locis,  520 

Et  per  Alexandrum  sunt  Deiphobumque  vocati 
Consilii  prompti,  strenuitate  probi. 

Totus  ad  arma  volat  exercitus,  arma  vetusta 
Furfurat,  ut  niteant;  in  dumisque  probat. 

Omnibus  una  quies,  operum  labor  omnibus  unus,  525 
Dedecus  ulcisci,  vincere  sive  mori. 

Rex  Paridem  praefecit  eis  dixitque:  sororem. 

Litus  ut  attigeris,  primo  require  meam. 

Tolle  requisitam,  si  reddunt,  adjice  facta 

In  nos  obprobria,  si  variare  velint.  530 

Si  variare  volunt  et  restaurare  puellam 
Caetera  sustineo,  pacis  amator  ero. 

Si  minus,  hoc  nostrae  referat  cito  nuntius  auri. 

Mittam  cum  ratibus  arma  virosque  tibi. 

Dat  Paridi  Priamus  Aeneam  Pygmalionem  535 

Consortes  coeptae  Deiphobumque  viae. 

Grata  fit  aura  freto,  subducitur  ancora  fundo 
Nat  navis  in  pelago  vela  vehente  notho. 

Nauta  gubernat  iter  Antenoris,  ille  marinas 

Noverat  ex  usu  velificare  vias.  540 

HIC  PARIS  VENIT  AD  PORTUM. 

Nondum  contigerant  Cytheram,  sic  insula  dicta 
Est,  et  nomen  ab:  o,  o  Cytherea  tenet. 

Occurrit  Paridi  Menelaus,  spectat  euntem. 

Miratur,  cui  sit  deliciosa,  ratem.  545 

Oblique  se  respiciunt  nec  neuter  eorum 
Est  alii  nisus  mutua  verba  loqui 


519.  Maximian  I,  29 

Angebat  meritum  dulcis  mixtura  bonorum. 

525.  Maxim.  VI,  5 

Omnibus  est  eadem  leti  via;  non  tamen  unus 
Est  vitae  cunctis  exiliique  modis. 

538.  cod.  vola.  542.  Cod.  nomen  ab  o  chiarea  tenes.  Marg.: 
o  chitarea  Venus.  544.  euntem  ex  margine  pro  codicis  ,,eun- 
dem“  recte  enim  margo  ,, euntem  et  non  subsistentem**. 


Lib.  1.  V.  548-577. 

Ire  Pylum  voluit  Menelaus  ibique  potiri 
Nestoris  alloquio,  forsan  amabat  eum. 

Pollux  et  Castor  ierant  simul  ad  Clytemnestram,  550 
Complacet,  ut  neptis  concomitetur  eis 
Scilicet  Hermione.  Festiva  dies  erat  Argis; 

Debeat  tali  tempore  luno  coli. 

Contingit  Cytheram  sed  et  hic  nunc  rore  sacrorum 
lam  dederant  celebrem  festa  suborta  diem.  555 
Fana  colebantur  haec,  hic  sua  dona  Dianae 
Solvebat  populus,  cui  sociata  Venus. 

Vota  suos  habuere  deos,  devenit  ibidem 
Tunc  Paris  optata  sorte  trahente  ratem. 

FAMA  VOLAT  QUOD  PARIS  VENIT. 

Fama  volat,  quid  enim  fama  velocius  extat,  560 

Prolibus  ornata  regia  classis  adest. 

Spectatum  veniunt,  veniunt  spectentur  ut  ipsae 
De  domibus  dominae,  concrepuere  lyrae. 

Splendeat  ut  Liber,  lateque  refulgeat  aurum 

Ornat  se  vestis  ambitione  Paris,  565 

Surgit  et  ad  templum  graditur  quasi  pavo,  Dianae 
Votum  persolvit  dignaque  dona  gerit. 

Quaeritur  interea,  quis  sit?  cur  venerit?  unde 
Venerit  et  quorsum  forsan  abire  velit? 

Filius  est  Priami  regis,  mandataque  patris  570 

Venit  in  his,  aiunt,  ferre,  referre  locis. 

Pollux  et  Castor  hi  sunt,  si  quaeritis,  advos 
Pauca  loqui  quibus  hic  vult  et  abire  domum. 
Rumores  tangunt  Helenam,  silet  illa  parumper; 

Hic  erat,  huc  festus  traxerat  usus  eam.  575 

Audierat  quam  pulcher  erat;  speciemque  videre 
Non  impune  tamen  nititur  illa  viri. 


550.  marg^ine  Clyt.  sororem  suam,  552.  marg.  filia  Helenae. 
554.  margo.  Chiteram  in  insulam  sic  dictum.  560.  Allusio 
Virg.  Aen.IV,  174.  Fama,  malum  quo  non  aliud  velocius  ullum. 
562.  Ovid.  Ars  Am.  I,  99.  564.  cod.  spendeat.  572.  ad¬ 

vos.  antiquior  pro  advors,  adversus,  hostis,  hospes.  575. 
festa. 


30  I.  V.  578-599. 

Revera  vir  pulcher  erat,  iam  prima  tenellis 
Lanugo  cepit  infruticare  pilis 
Signabat  roseas  facies,  nivis  aemula,  malas;  580 

Haec  etiam  castas  sollicitare  solent. 

HELENA  PROPTER  PARIDEM  FINGIT  ADIRE  FANUM. 
Paean  oppidulo  mare  lux  stabat  Apollo, 

Stabat  fatidico  iuncta  Diana  deo. 

Huc  Ledaea,  quasi  tendens  ad  Apollinis  aram 

Se  movet,  aequorea  littora  iamque  tenet.  585 

Causa  sed  est  alia,  iuvenem  spectare  volebat. 

Huius  ad  intuitum  pendula  tota  fuit. 

Fanum,  pro  casu  quasi  quaesitura  futuro. 

Intrat,  procumbit  votaque  sancta  facit. 

Gaudet  Alexander  gaudet  quoque  pulchra  Lacaena;  590 
Iam  foret  in  foribus,  exsuperare  ratus. 

Exilit  e  nave,  conscendit  eamque  videre 
Appetit,  inque  locum,  quo  fuit  illa,  petit. 

Spem  multam  concedit  ei  fiducia  formae. 

Vultus  eius  quasi  sint  lilia  nupta  rosis.  595 

Ambulat  et  claro  sese  diffundit  amictu 
Et,  quacunque  potest  arte  placere,  placet. 

Haec  laudat  juvenem  claudens  sub  pectore  laudem 
Ore  gerens  elavem,  ne  reseretur  idem. 

578.  Gualteri  Alexandr.  I,  27.  28 

Nondum  prodierat  natura  plana  tenellis 
Infruticans  lanugo  pilis. 

580.  Gualteri  Alexandr.  V.  191.  582.  Sic!  Sensus?  Apud 

oppidulum  erat  mare,  lux  Paean  Apollo?  584.  cod.  hunc. 
585.  cod.  manet.  586.  cod.  venerem.  591.  margini  ad- 
scripta  sunt:  iam  foret  in  voluntate  ad  effectum  perducere* 

594.  Ov.  Met.  XIV,  31.  32 

Et  si  spem  dederis  — - tuae  fiducia  formae. 

595.  Ov.  amor.  II,  5,  37 

Quale  rosae  fulgent  inter  sua  lilia  mixtae. 

Alan.  Anticlaud.  Lib.  I,  p.  10.  lin.  3  ab  infra 

Sidereum  vultus  castigavere  ruborem 
Lilia  nupta  rosis. 

697.  Ov.  Ars  I,  596  Et,  quacumque  potes  dote  placere,  place. 
599.  Marg.  ore  gerit  elavem  quod  secundum  tempus  scit  lo¬ 
qui  et  reticere. 


Lib.  I.  V.  600—623.  31 

Approbat  haec  Paridem,  Paridi  placet  illa;  fovetur  600 
Ardens  interius  hac  titione  rogus. 

Alter  in  alterius  iactantes  lumina  vultus 
Non  leve  senserunt  intus  amoris  onus. 

Verberat  haec  illum,  sed  et  ille  reverberat  illam, 
Visivis  gladiis  pulchra  duella  parant.  605 

Nutibus  alliciunt,  oculo  non  ore  loquuntur. 

Exterius  ludunt,  interiora  tegunt; 

Quoque  magis  tegitur  tanto  magis  aestuat  ignis. 

Igneus  ille  furor  nescit  habere  modum. 

Adspicies  oculos  tremulo  fulgore  micantes,  610 

Ut  sol  a  liquida  saepe  refulget  aqua. 

Interea  tacitae  serpunt  in  viscera  flammae, 

Et  mala  radices  altius  arbor  agit. 

0  quam  difficile  mentem  non  prodere  vultu! 

Saepe  tacens  vocem  verbaque  vultus  habet.  615 

Vultus  enim  nostri  liber  est  et  littera  cordis. 

Est  facies  hominis  lingua  secunda  sui. 

Condere  cum  volumus  arcanum  pectoris  intus 
Conscia  purpureus  inficit  ora  rubor. 

Contigit  hoc  istis.  Mentem  legisse  duorum  620 

In  facie  poteras;  sic  potes  omne  nefas. 

Non  poterant  tamen  alloquiis  et  prodere  flammam 
Et,  quod  uterque  velit,  abstinuisse  diu. 


602.Pamph.LI,  13  Alter  in  alterius  fert  tantum  lumina  vultus. 
608.  Ov.  Metam.  IV,  64 

Quoque  magis  tegitur,  tectus  magis  aestuat  ignis. 
610.611.  Ov.  Ars  11,721.  22.  Adspicies  etc.,  qua  propter  nosti: 
adspiceres  mutabimus  in  adspicies.  612.  13.  Ov.  Remed. 
105.  106.  614.  Gualt.  Alex.  I,  63. 

O  quam  difficile  est  studium  non  prodere  vultu! 
imitatio  Ovidii  Met.  II,  447 

Difficile  est,  crimen  non  prodere  vultu. 

615.  Ovidii  Ars  Am.  I,  574.  616.  littera  ex  margine 

pro  codicis  litora.  —  Alan.  Anticlaud.  lib.  III,  p.  46,  lin.  8 
ab  infra.  Nam  vultus  noster  liber  est,  et  littera  cordis 
Nuntius,  interpres  verax,  animique  figura. 

619.  Ov.  Ara.  II,  5,  34.  Con.  purp.  venit  in  ora  pudor.  621. 
omne  ex  margine  pro  codicis  atque.  623.  Dialogum  aeque 
Ovidio  depromptum  praebet  Konrad  troj.Krieg.  v.  201 76 — 22406. 


32  Lib.  L  V.  624—649. 

Conceptos  ignes,  captato  tempore,  produnt 

Ambo  revelantes,  quam  sit  uterque  libens.  625 

Si  Paridem  studuisse  putem,  nec  credo  quod  errem, 
Aut  Helenam  scriptis;  hora  vacabat  eis. 

Eloquor,  hic  loquitur,  non  est  locus,  indice  flammae 
Et  plus,  quam  vellem,  iam  meus  extat  amor; 

Sed  male  dissimulo,  quis  enim  celaverit  ignem  630 
Lumine  qui  semper  proditur  ipse  suo.  ^ 

Te  peto,  quam  pepigit  lecto  Venus  inclita  nostro. 

Te  prius  optavi,  quam  mihi  nota  fores. 

Da  mihi  te,  quae  sit  Paridis  constantia,  nosces. 

Flamma  rogi  flammas  finiet  una  mei.  635 

Innumeras  urbes  atque  aurea  tecta  videbis. 

Quaeque  suos  dicas  templa  decere  deos. 

Nunc  mihi  nil  superest,  nisi  te,  formosa,  precari; 

Amplectique  tuos,  si  patiare,  pedes. 

Aut  ego  Sigaeos  repetam,  te  conjuge,  portus:  640 

Aut  ego  Taenaria  contegar  exui  humo. 

Ausus  es,  illa  refert,  temeratis  advena  sacris 
Legitimam  nuptae  sollicitare  fidem? 

Hoc  rogo,  dissimules  nisi  tu  desistere  velis. 

Sed  cur  desistas?  dissimulare  potes.  645 

Quam  multos  credis  juvenes  optare,  quod  optas. 

Qui  videant,  oculos  an  Pari  solus  habes? 

Ad  possessa  venis  praeraptaque  gaudia  serus 
Spes  tua  lenta  fuit:  quod  petis,  alter  habet. 


628.  29.  Ov.  Heroid.  XVI,  3.  4 
Eloquar?  an  flammae  non  est  opus  indice  notae 
Et  plus  etc. 

630.  31.  Ov.  Her.  XVI,  7.  8.  632.  33.  Ov.  Her.  XVI,  35. 

36.  lecto  pepigit  V.  aurea.  634.  35.  Ovid.  Heroid.  XVI, 
161.  62.  636.  Cod.  ac.,  nos  atque  secund.  Ovid.  Heroid. 

XVI,  177.  636.  37.  ibid.  XVI,  177.  178.  638.  39.  Ovid. 

Heroid.  XVI,  269.  270.  640.  41.  Ibid.  273.  274.  Margo  ex¬ 

plicat  Sig.  per  Trojanos,  Taenaria  per  Graecia.  642.  43. 
Ovid.  Heroid.  XVII,  3.  4.  644.  45.  Ov.  Her.  XVII,  151.  52, 

praeter  quod  151  At  tu  dissimula:  nisi  si  desistere  mavis. 
646.  47.  Ex  Ovid.  Her.  XVII,  99.  100  credas,  sapiant.  Paris 
unus.  648.  49.  Ov.  Her.  XVII,  107.  108. 


Lib.  I.  V.  650-678. 

Aut  ego  perpetuam  famam  sine  labe  tenebo,  650 

Aut  ego  te  potius  quam  tua  dona  sequar. 

Desine  molle,  precor,  verbis  convellere  pectus: 

Nec  spolium  nostri  turpe  pudoris  habe. 

Quod  petis  boc  faciam  posito  fortasse  pudore 

Et  dabo  coniunctas  tempore  victa  manus;  655 

Sed  vatum  monitus  timeo  quos  igne  Pelasgo 
Ilion  arsu^um  praemonuisse  ferunt. 

Nec  dubito,  quin  te,  si  prosequar,  arma  sequantur; 

Ibit  per  gladios  (hei  mihi)  noster  amor. 

Si  de  te  totus,  ait  hic,  contenderit  orbis,  660 

Nomen  ab  aeterna  posteritate  feres. 

Finge  tamen,  si  vis,  ingens  consurgere  bellum; 

Et  mihi  sunt  vires  et  mea  tela  nocent. 

Nec  minor  est  Asiae,  quam  vestrae  copia  terrae; 

Illa  viris  dives,  dives  abundat  equis.  666 

Nec  plus  Atrides  animi  Menelaus  habebit, 

Quam  Paris;  aut  armis  anteferendus  eis. 

Opportuna  suis  statuuntur  tempora  votis 
Hi  duo.  Quam  longas  sol  trahit  ille  dies! 

Mandat  Alexander  naucleros  esse  paratos  670 

Taliter,  ut  po‘ssent  solvere  nocte  rates. 

Militibus  jubet  ut  Helenam  violenter  abactam 
De  fano  rapiant,  in  Phrygiamque  vehant. 

Audacem  faciebat  amor,  temeraria  virtus 

Saepe  sub  ancipiti  gaudia  sorte  tulit.  -  676 

Incauti  ne  sitis,  ait,  nos  omnia  nostra 
Tamquam  mansuros  disposuisse  velim: 

Si  latet  ars,  prodest,  alfert  deprensa  pudorem. 


650.  51.  Ovid.  Her.  XVII,  69.  70.  652.  53.  Ov.  Her. 

XVII,  111.  114.  654.  55.  Ovid.  Her.  XVII,  259.  260.  656. 

67.  Ov.  Her.  XVII,  239.  240.  658.  59.  Ov.  Her.  XVII,  245. 

246.  659.  Cod.  glacios.  660.  61.  Ov.  Her.  XVI,  373  74. 

Cod.  tutus,  tamen  superscriptum  est  totus.  662 — 67.  Ovid. 
Her.  XVI.  351 — 356.  669.  in  margine  scholion;  desi¬ 

deranti  ipsa  celeritas  mora  est.  674.  Ov.  Met.  IV,  96, 
audacem  faciebat  amor.  ibid.  VIII,  407  temeraria  virtus. 
678.  Ovid.  Ars  am.  II,  313. 

Troilus.  3 

Lib.  I.  V.  679—705. 


Quae  nimis  apparent  retia,  vitat  avis. 

Ora  sacrum  teneant  ne  sit  strepitus  neque  clamor,  680 
Quis  minor  est  unquam,  quam  tacuisse,  labor? 

HIC  RAPTA  EST  HELENA. 

Qui  prohibere  studet,  pelagus  ne  fluctuet,  ignis 
Ne  caleat,  studio  fallitur  ille  suo.  v 

Nec  later  absque  luto  nec  serpens  absque  veneno 
Esse  potest,  nec  erit  femina  casta  diu.  685 

Passa  modo  Paridein,  Paridem  modo,  Thesea  pridem 
lam  Ledea  thori  vult  violare  fidem. 

Pugnabat  primo  fortassis;  et,  improbe!  dicet. 

Pugnando  vinci  se  volet  illa  tamen. 

Dicimus  hanc  Helenam  magis  ex  ratione  leaenam,  690 
Vel  potius  lenam  confiteamur  eam. 

Rupta  pudicitia,  quia  foeda  leaena  patravit 
Crimen  adulterii,  sit  quasi  lena,  probat. 

Invadunt  fanum  somno  fortasse  sepultum, 

Adspiciunt  Phoebum  nec  reverentur  eum,  695 

Tyndaridem  rapiunt;  non  est  invita  secuta, 

Filque  negando  patens  et  retrahendo  sequens. 

Priamides  impellit  eam  cogitque  volentem. 

Quod  juvat,  invitae  saepe  dedisse  volunt; 

E  foribus  castri  memorati  pellere  ni  vi  700 

Pro  spolio  tali  prosiluere  citi. 

Obstant  Troiani,  fugiunt  hi  strage  coacti. 

Cetera  turba  ruunt,  vel  capiuntur  ibi. 

Fano  praedato,  cum  nil  superesse  videtur, 

Nauta  solo  cedit,  fit  fuga,  praedo  redit.  705 


679.  Ovidii  Rem.  Am.  516.  681.  Ov.  Amor.  II,  2,  28. 

Quis  minor  est  autem,  quam  tacuisse,  labor. 

687.  Cod.  vul.  688.  89.  Ov.  Ars  I,  665.  6,  ubi: 

Pugnando  vinci  sed  tamen  illa  volet, 

692.  pro  cod.  patratum.  694.  Cod.  fatum,  Virg.  Aen.  II,  265 
,  Invadunt  urbem  somno  vinoque  sepultam.' 

699.  Ov.  Ars  I,  674. 


Lib.  T.  V.  706—727. 

HIC  PARIS  DEDUCIT  HELENAM. 

Solverat  Oebalio  classem  de  Ultore  victor. 

Deveniunt  Tenedon,  inde  quiete  fovent. 

Ex  siccis  oculis  traxit  Medea  madorem; 

Nullis  flet  lacrimis  oblita  veste  nivis. 

Non  aliter  manifesta  potest  abscondere  mentis  710 
Gaudia  quam  lacrimis  femina  trita  satis. 

Blanda  voce  Paris  demulcens  cor  mulieris 
Cras  erimus  plures  inquit;  at  illa  bibit. 

Insinuat  patri  quid  fecerit  et  quod  coeptam 

Clauserit  optata  prosperitate  viam.  715 

Statim  defertur  Menelao,  quod  foret  uxor 
In  Phrygiam  Phrygia  per  mare  vecta  rati. 

Quae  qualisve  viro  fuerit  mens,  nemo  requirat. 
Frigidius  glacie  pectus  amantis  erat. 

In  tantis  dicenda  malis  quaecunque  fuerunt'  720 

Non  reor  afflictum  perterruisse  virum. 

Ille  Pylum  linquens  tendit  cum  Nestore  Spartam 
Nescio  quid  scribat,  quid  stupefactus  agat. 

Mittit  pro  fratre,  qui  consiliator  et  esset 

Et  consolator;  hic  Agamemnon  erat.  725 

HIC  PARIS  VENIT  AD  TROIAM  CUM  HELENA. 

Nunc  Troiam  praedo  repetit  cum  divite  praeda; 

Sic  et  sic  feci,  nuntiat  ille  patri. 


706.  Statius  Achill.  I,  20 

Solverat  Oebalio  classem  de  littore  pastor. 

708.  cod.  tragit.  708 — 11.  alludit  Lucanum  Phars.  IX,  1038 

— 41 - —  lacrimas  non  sponte  cadentes 

Effudit;  gemitusque  expressit  pectore  laeto, 

Non  aliter  manifesta  potens  abscondere  mentis 
Gaudia,  quam  lacrimis. 

709.  pro  cod.  ollea  posuimus  oblita  =  induta.  Hor.  Ep.  II, 
1,  204  Divitiaeque  peregrinae,  quibus  oblitus  actor 

Cum  stetit  in  scena,  concurrit  dextera  laevae. 

712.  Cod.  blandia.  713.  bib.  sc.  aure.  Ov.  Her,  IX,  154 
Crasque  erimus  plures,  inquit,  et  ipsa  bibit. 

715.  Cod,  clauserat.  717.  Cod.  per  mare  vecta  mare. 
719.  Ov.  Her.  I,  22.  722.  Cod.  lingquens. 

36  Lib.  I.  V.  728—757. 

Ecce  vides  Helenam.  Fortuna  secunda  secundum 
Mentis  propositum  fecit  ubique  locum. 

Rex  ait  exultans;  et  ego,  quod  debeat  ista  730 

Praeda,  vaticinor,  nostra  redire  soror. 

Inquiret  nos  Graecus  homo,  non  absque  restauro, 

Ac  erit  e  nostro  Graecia  victa  foro. 

Tergit  et  hic  oculos  mulier  castissima  siccos 

Et,  cum  laeta  foret,  sit  quasi  moesta  sedet.  735 

Consolatur  eam  Priamus,  Paridique  resignat; 

Taedas  instituunt,  festa  serena  colunt. 

Tu  credis  castam  quae  venerit  huc,  ego  vero 
Necquidquam  credo,  pactaque  nulla  dabo. 

Hanc  Cassandra  videns:  venit  destructio  Trojae  740 
Et  casus  patriae!  vaticinando  canit. 

Includit  pater  eius  eam,  mihilominus  ipsa 
Clamitat:  in  Troja  Troica  flamma  sedet. 

AGAMEMNON  VADIT  CONSOLARI  MENELAUM 

IN  SPARTAM. 

In  Spartam  properat  Agamemnon  de  Menelai 

Pectore  puncturas  pellere  moesticiae.  745 

Consoleris;  ait,  per  Troica  sit,  licet,  arma 
Tindaris  ablata,  jam  repetemus  eam. 

Ha  ec  libi  reddetur,  non  irrepetita  manebit, 

Non  erit  a  Phrygibus  abdita  Graeca  manus. 

Graecia  perdiderat  Helenam;  sic  et  duo  fratres  750 
Quid  super  his  faciant,  consiliando  sedent. 

Finis  consilii:  patriae  notescere  factum. 

Notescit  nulla  proveniente  mora. 

Conveniunt.  Plures  poteras  vidisse  Quirites 

Mentibus  illustres  militiaque  leves.  755 

Impiger,  iracundus,  inexorabilis,  acer 
Assilit  Aeacides,  tuque  Patrocle  comes. 


734.  in  margine:  ironia.  738.  Cod.  casta.  745.  ex 
margine,  pro  codicis  consuleris.  746.  in  margine:  ista  con¬ 
solationis  verba  frater  replicat  ut  moestitiam  cordis  eius  li¬ 
niat.  756.  Cod.  inexorarabilis.  est  Hor.  A.  P.  121. 


Lib.  1.  V.  758—788.  v  37 

Advolat  Euryalus,  cum  Tlepolemo  Diomedes, 

Quini,  quos  poterat  Troia  timere,  viri. 

Hi  Spartam  veniunt,  injuria  facta  recedit,  760 

In  caput  ipsorum,  qui  meruere,  ferunt. 

Per  Graecas  urbes  non  paucus  nuntius  ibit. 

Est  opus,  ut  factum  Graecia  tota  sciat. 

Arma  movebuntur  per  totam  Dorica  terram. 

Sustineat  meritam  Troia  superba  vicem.  766 

Expedit  interea  fabricari  mille  carinas; 

Lenti  non  erimus  per  maris  ire  vias. 

Conducendus  erit  exercitus,  arma  paranda, 

Diverso  classis  est  oneranda  cibo. 

Est  exercitui  caput  unum  praeficiendum,  770 

Ad  nutum  cuius  omne  regatur  onus. 

Nos  quoque  debemus  lotis  incumbere  remis. 

Ut  figat  Phrygium  lancea  nostra  solum. 

Scilicet  adversis  probitas  exercita  rebus 

Tristi  materiam  tempore  laudis  babet.  775 

AGAMEMNON  REGNO  PRAEFICITUR. 

Regno  praeficitur  Agamemnon,  tota  jubetur 
Protinus  imperio  Graecia  stare  suo. 

Praecipit  ut  Danaos  percurrat  plurima  fines 
Littera,  describens  hic  et  ubique  rates: 

Et  ratibus  factis  portus  teneatur  Athenis,  780 

Ut  se  vis  populi  colligat  omnis  ibi. 

Ibimus,  inquit,  abhinc  Trojam;  quae,  strenua  nobis 
Si  manus  est  et  mens,  indita  probra  luet. 

Turpiter  amisit  Helenam  provincia  nostra, 

Elfecit  praedam  praedo  dolosus  eam.  785 

Incautam  Paris  arripuit,  pro  conjuge  duxit 
Praebens  innocuo  facta  nociva  thoro. 

Omnis  in  arma  ruat,  gladiis  se  Graecia  cingat, 


758.  Cod.  Auriolus.  Tleptolomo,  mutavimus  e  Darete. 
759.  Cod.  qui  ni.  margo  quinque  et  quini.  764.  Dorica 
superscriptum:  Graeca.  774.  75.  Ovidii  sunt  Trist.  V.  5. 
49.50.,  ex  quo  loco  posuimus  Tristi  mater,  per  nostri  mater, 
trist.  779.  Cod.  litora. 

Lib.  I.  V.  789—801.  Lib.  II. 


Non  labor  excuset  ista  vel  ullus  honor. 

Exsiliant  quibus  arma  sudes  et  Daca  bipennis,  790 
Praecipites  veniant,  arma  cibosque  ferant. 

Nostra  quiescit  in  hoc  intentio,  fiat  ut  inde 
Praedo  dolorosus,  unde  dolosus  erat. 

Mandato  facilis  Graecus  iam  militat  omnis, 

Inproperant,  cunctis  sit  quia  cifra  pigris.  795 

Stiva  relicta  rubis  queritur  cessare  ligones. 

Radicosus  agri  deserit  arma  cicer. 

Conllatur  gladius  ex  vomere,  lancea  falsae 
Deservit  galeae  furca  tenella  strepe. 

Quid  moror!  In  bellum  currit  cum  milite  vulgus,  800 
Vix  remanet  serere  qui  leve  possit  olus. 

LIBER  SECUNDUS. 

INCIPIUNT  CAPITULA  SECUNDI  LIBRI. 

Scriptat  iste  duces  et  naves  mittit  Athenas, 

De  casu  Trojae  Graecis  respondet  Apollo. 

A  Calchante  rates  retinentur  in  Aulide.  Fit  rex 

In  Mysia  Telephus,  Helenamque  reposcit  Ulixes. 

Velificant  Danai,  defendunt  littora  Teucri.  5 

Protesilae  cadis!  Surgunt  tentoria  mane. 

Altera  pugna  furit;  Patroclum  tertia  sternit. 

Fiunt  cognati  pugnantes  Hector  et  Ajax. 

Pax  annis  binis.  Sceptrum  vir  Nauplius  ambit. 

Saucius  a  Paride  Menelaus  castra  subintrat.  10 


790.  Gualt.  Alex.  I,  256 

Instaurat  quibus  arma  sudes  et  Daca  bipennis. 

792,  e  margine  pro  unde.  796.  97.  Gualth.  Alex.  III,  417.  18 
—  —  —  queritur  cessare  ligones 
Radicosus  ager  et  sentibus  obsita  tellus. 

798,  e  margine  pro  cod.  stupe.  797 — 801.  Imitatio  Ovid. 

Fast.  I,  697  ssq. 

- erat  aptior  ensis 

Vomere:  cedebat  taurus  arator  equo. 

Sarcula  cessabant:  versique  in  pila  ligones 
Factaque  de  rastri  pondere  cassis  erat. 


Lib.  II.  V.  1—26.  39 

EXPLICIUNT  CAPITULA.  INCIPIT  SECUNDUS  LIBER. 

Non  semper  feriet  qiiodcunque  minabitur  arcus. 
Incoeptum  casus  saepe  retardat  opus. 

Jam  pridem  rapta  Castor  Polluxque  sorore 
Aspera  vindicem  mittere  tela  student. 

Praedonem  subito  galeata  nave  sequuntur  5 

At  Boreas  illis  obstat  et  unda  maris; 

Nam  postquam  solvere  ratem  de  littore  Lesbi, 

Maxima  tempestas  per  mare  jecit  eos; 

Sic  ut  eorundem  vestigia  non  reperiret, 

Hos  perquisierit  Lesbica  turba  licet.  10 

Per  pelagum  donec  ad  Pergama  nauta  marinus 
Ambos  quaesivit  nec  reperisse  tulit. 

Fabula  stultorum  locat  inter  sidera  fratres. 

In  geminis,  aiunt,  hos  radiare  vides. 

Qui  prius  exoritur,  hic  ultimus  occidit;  et  qui  15 
Ultimus  exoritur,  occidit  ille  prior. 

Immo  Dares  Phrygius  qui  Troica  proelia  scripsit 
Illorum  nulla  de  nece  scripta  dedit. 

Hos  erat  in  Trojae  memor  obsidione  stetisse. 

Sunt  ab  eo  visi  tempore  pacis  ibi.  20 

Saepe  loquebantur  Trojani:  vidimus  illos; 

Et  satis  amborum  disseruere  statum. 

Praeclari  facie  deductum  corpus  habebant 
Caesarie  flavi,  corpore  paene  pari. 

Magnis  stellabant  oculis,  laudabile  vultus  25 

Hujus  et  membrorum  dico  fuisse  decus. 


4.  Cod.  Moesia  ut  et  Dares,  tamen  Mys.  legendum  ob 
versum  uti  etiam  infra.  6.  Prothetelae.  9.  Cod.  Naupli- 
cus  ut  ambit.  In  margine  scholion:  Palamedes  filius  Naupli. 
1.  Horat.:  est  A.  P.  v.  350.  Nec  semper  etc.  2.  Ov. 
Amor.  III,  12,  18 

Phoebus  et  incoeptum  destituisset  opus. 

6.  Cod.  optat.  7.  Cod.  Lesbo.  20.  Error  Alberti;  Dares 
c.  12  dicit,  postquam  de  Castore  et  Polluce  egit,  „hos  se 
vidisse,  quum  induciae  essent,  partim  proelio  interfuisse** 
sed  intelligerid :  Graecorum  Trojanorumque  duces,  quia  prius 
c.  11  interiisse  Castorem  et  Pollucem  ante  bellum  narraverat. 

Lib.  II.  V.  27 — 58. 


Blanditiis  erat  insignis  soror,  ore  pusillo 
Pulchra,  serena,  decens,  simplicitate  vigens. 

Laeta  supercilia  notula  mediante  notata. 

Mens  lasciva  fuit,  membra  decora  tulit.  30 

DUCES  DESCRIBUNTUR. 

Rex  ibat  Priamus  aquilino  corpore  magnus. 

Vultu  pulcher  erat,  suaviter  ora  movens; 

Hector  erat  crispus,  membris  pernicibus,  albus. 

Stabat  magnanimus,  Martis  et  arte  probus; 

Blaesus,  barbatus,  vultu  venerabilis,  aptus,  35 

In  populo  clemens,  dignus  honore,  decens. 

Docti,  clementes  sunt  Helenus  Deiphobusque 
Saepe  solet  similis  filius  esse,  patri. 

Sic  et  erant  isti,  fuerant  quoque  corpore  magni. 

Formosi,  soliti  suavia  verba  loqui.  40 

Magnus  erat  Troilus,  fortis,  pulcherrimus,  acer, 

Virtutis  cupidus  et  sine  faece  bonus. 

Longus  Alexander  et  candidus,  ore  venusto. 

Aptus,  facundus,  ambitione  calens. 

Pulchris  stellatus  oculis,  mollique  capillo  45 

Flavescens,  suavi  voce  loquenda  loquens. 

Andromache  sapiens  forrnosaque,  longa,  modesta 
Et  rutilans  oculis,  candida,  blanda  satis. 

Facturae  mediocris  erat  Cassandra,  rotundo 

Ore,  micans  oculis,  rufa,  benigna,  scia;  50 

Praescia  quam  fuerat  venturi  non  iterabo. 

Quod  semel  audistis,  est  recitasse  satis. 

Candida,  formosa  formaque  F^olixena  longa. 

Hos  rectos  oculos  rectaque  crura  probo. 

Simplex,  larga,  decens,  flavos  quoque  laudo  capillos  55 
Et  teretes  digitos  exiguumque  pedem. 

Hecuba  quae  fuerat  aquilino  corpore  pulchra 
Mente  virum,  pugnans,  callida,  casta,  pia. 


27.  margo;  Helena.  28.  margo:  quantum  ad  exterio¬ 
rem  habitum.  47.  Cod.  modesto.  54.  Cod.  hec.  56.  Ov. 
Ars  I,  622.  58.  secund.  Daretem  pro;  casta  scias. 


Lib.  II.  V.  59—91. 

Magnus,  facundus,  prudens  Agamemnon  et  albus, 
Nobilis  et  dives  pervalidusque  fuit.  60 

Staturae  mediae  Menelaus  amabilis,  aptus, 

Rufus,  formosus  et  bene  gratus  erat. 

Improba,  mobilior  folio,  Ledaea!  caduco 
Non  poteras  tanto  fida  manere  viro. 

Aeneas  rufus  affabilis,  ore  venustus,  65 

Fortis,  facundus,  consiliique  scius, 

Nigris  laudatur  oculis,  sed  alacriter  illis 
Utitur  ut  ridens,  vir  pius,  imo  decens. 

Antenor  longus,  gracilis,  versutus,  acutus 

Est,  agilis,  velox,  providus  atque  -dicax.  70 

Ore  venustus  erat  et  pectore  magnus  Achilles 
Strenuus  et  hilaris,  dapsilitate  libens. 

Myrteus  in  crine,  clemens,  acerrimus  armis, 

Crispus,  amorosus,  grandia  ferre  levis. 

Dapsilis  et  prudens  Patroclus,  corpore  pulcher  75 
Corde  pio  pacem  gessit  et  ore  fidem. 

Ipse  smaragdineis  oculis  magnisque  decorus. 

Os  sine  mente  loquax  creditur  esse  nefas. 

Clarus  voce,'  valens,  formosus  Oileus  Ajax, 

Corpus  deductum,  membra  quadrata  sibi.  80 

Vocalis,  validus  Aiax  Telamonius  atrox. 

Simplex,  caesaries  tam  nigra,  crispa  coma. 

Non  formosus  erat  sed  erat  facundus  Ulixes 
Ore  quidem  laeto  non  tamen  absque  dolo. 

Facturae  mediae  fuit  et  sapientia  multa  85 

Cordis  ei;  cur  hoc  praeteriisse  velim? 

Quid  de  formosa  dicam  Briseide?  simplex. 

Blanda,  verecunda,  candida,  compta  fuit. 

Juncta  supercilia,  molles  flavosque  capillos  - 

Corpus  et  aequale,  lumina  clara  probo.  90 

Debueram  posuisse,  quod  haec  affabilis  esset 


70.  Cod.  volex.  73.  Dares,  capillo  myrteo.  Iscan.  IV, 
111  coma,  myrthea.  Fortasse  erat  color  nigricans  ut  ap. 
Philost.  Her.  II.  §.  20  p.  690  not.  6.  13.  (ed.  Olearius) 
vayiiv%Lvri  ‘nofir},  78.  creditur  pro  codicis  ceditur. 

Lib.  II.  V.  92—122. 


Et  pia,  si  longa  vult  tacuisse  mora. 

Audax  in  bellis  acerrimus  est  Diomedes, 

Strenuus  et  foriis  vultus  honestus  ei. 

Austerus  clamosus  erat  calidoque  cerebro,  95 

Corpore  quadratus  impatiensque  satis. 

Triptolemum  noscis;  magnus  fuit  atque  virilis 
Optima  forma  sibi  sed  stomachosa  quidem; 

Blaesus,  aduncus  erat  velox  oculisque  rotundis. 

Cui  facies  hilaris,  larga  superciliis.  100 

Candidus  et  magnus,  naso  quoque  Nestor  obuncus 
Dapsilis  et  sapiens,  consiliando  sagax. 

Mittitur  Iliacas  audax  orator  ad  arces, 

Nestora  laudare  cum  Cicerone  potes. 

Candidus  et  temerarius  es,  tibi  vultus  honestus,  105 
Fidens  in  celeres  Protesialae  pedes! 

Magnanimum  gracilem  sapientem  dic  Palamedem, 
Blandus,  facundus,  ambitiosus  erat. 

At  crassus  Polydorus  erat  Neoclecicus  audax 

Tristis,  pervalidus,  mente  timente  tacens.  110 

Magnum  prudentem  dicunlque  Machaona  fortem. 

Hic  simul  et  patiens  compatiensque  fuit. 

Merionem  rufum  ponas  sed  el  impatienfem 
Et,  quia  sit  medius,  corpore,  mente  tenax. 

Dicere  cum  volui  quam  pertinax  esset,  oriri  115 

Me  contra  coepit  protinus  ira  metri. 

Me  duce  qui  toties,  inquit,  mea  signa  tulisti, 

Quis  modo  persuasit  illa  negare  tibi. 

Exitus  acta  probat;  finis,  non  pugna  coronat. 

Laudamus  tandem  sole  cadente  diem.  120 

Nostra  probabiliter  huc  usque  secutus  es  arma. 

Nunc  quasi  deficiens  ilia  ducis  iners. 


97.  pro  Triptolemo,  Dares  praebet  Neoptolemum.  Cod. 
Triptolomum.  99.  ex  margine  aduncus  quod  etiam  apud 
Daretem,  pro  adulcus.  101.  naso  pro  nasum  cod.  105.  Al¬ 
luditur  Ciceron.  lib.  de  sen.  cap.  10.  109.  Polydorus, 

Dares  habet:  Podalirium  crassum,  valentem,  superbum, 
tristem.  119.  Ov.  Her.  II,  85.  Ex.  act.  prob. 


Lib.  II.  V.  123-150. 

Sudavit  nostris  pro  te  Raiinundus!  in  armis; 

Scit  libi  bis  binis  ire  quadriga  rotis. 

Occupat  extremum  scabies,  quia  ducis  in  aulam  125 
Proscriptos  nostram  rem  recitando  ream. 

Est  tibi  grammaticae  nimis  artus  fertilis  hortus, 

Qui  quibus  et  quabus  omne  ministrat  olus. 

An  non  pro  verbo  didicisti  sumere  verbum 

Ut  teneant  proprium  singula  quaeque  locum?  130 

Territus  bis  jaculis,  cessavi  ponere:  perti — 

Nax  ponens  eius  nomine  mente  tenax. 

Urudelem  si  dico  virum,  si  dico  virilem 
Vel  si  virosum,  sustinet  illa  metrum. 

NAVES  REPARANTUR. 

Pes  scitus  et  querulus  Danaos  convulserat  omnes  135 
Belli  participes  aedificare  rates. 

Currit  ad  incudem  quaevis  reparanda  bipennis. 

Malleus  affligi  se  dolet  arte  fabri. 

Runcina  lambit  aquas  et  ferri  provocat  iras, 

Ut  ligni  manibus  pugnet  in  omne  nemus.  140 

Nunquam  conferret  tot  silva  manubria  ferro. 

Si  sua  sciret  eo  maxima  damna  data. 

Itur  in  antiquam  silvam;  conjurat  in  ipsam 
Plurimus  et  pariter  absque  tepore  faber. 

Insolitum  patitur  pinus  secata  securi,  145 

Immensamque  ruens  occupat  ornus  humum. 

Fit  fragor  in  silvis,  taxi  torquentur  in  arcus. 

Currere  cogit  opus  multiplicata  manus. 

In  classem  cadit  omne  nemus,  volat  in  mare  quercus 
Portant  insuetas  taxus  et  alnus  aquas:  150 


123.  quis  sit  hic  Raymundus,  nescimus.  125.  prima 
pars  est  Horatii  A.  P.  417.  127.  in  margine;  quia  per¬ 

tinax  in  metrum  poni  non  potest.  142.  data  pro  dato.  143. 
it.  in  ant.  sylv.  e  Virgil.  Aen.  VI,  179.  144.  Cod.  Pruri¬ 

mus.  145.  Cod.  insolitam.  147.  Ov.  Met.  I,  268.  Fit  fragor. 
Virg.  Geor.  II,  448  tax.  torq.  in  arc.  149.  Gualter.  Alexandr. 
X,  188:  In  classem  cadit  omne  nemus,  stupet  aera  tellus. 


\ 


44  Lib.  II.  V.  151-174. 

In  galeas  falces  redeunt,  in  pila  ligones 
Loricam  textam  vomere  ridet  ager. 

NUMERUS  NAVIUM. 

Ipse  Misenaeus  magnorum  ductor  Achivum 
Centum  praecipuas  praecipit  ire  rates. 

Se  movet  e  Sparta  Menelaus,  currere  naves  155 

Sexaginla  jubet  damna  probrosa  gemens. 

Peneleus  princeps,  quem  promptu  Boelia  mittit. 
Quinquaginta  rates,  ut  fabricentur,  agit; 

Tertius,  atque  Dimas  Protbenor  et  Arcesilaus 

Eijpansi  socii  suntque  laboris  ei.  160 

Ex  Orchomeno  properat  trigintaque  naves 
Jalmenus  adducit,  cui  comes  Ascalaphus. 

Aschepius  fortis  et  Epistrophus  ex  Polixeno 
Fecerunt  decies  qualuor  ire  rates. 

Ajax  interea  Telamonius  ex  Salamina  165 

Cum  Teucro  fratre  navigat  et  Dorio. 

Theseus,  Amphimachus  sociusque  Polyxenus  illi. 
Quadraginta  rates  hic  numerare  potest. 

Non  credemus  in  hoc  venisse  juvamine  Ulixem 

Immo  quater  naves  vexerat  ille  decem.  170 

Deque  Pylo  Nestor  trahit  octoginta  carinas. 

Dat  semel  Aetholicus  et  quater  octo  Thoas 

In  mare  ter  denas  laetanter  Oileus  Aiax 
Praecipitat  puppes,  cum  quibus  octo  loces. 


151.  52.  Ovid.  Fast.  I,  697/99. 

—  —  —  erat  aptior  ensis 
Vomere:  cedebat  taurus  arator  equo. 

Sarcula  cessabant:  versique  in  pila  ligones 
Factaque.de  rastri  pondere  cassis  erat. 

153,  Virgil,  Aen.  XI,  266.  157.  Pen.  non  apud  Daretem; 

sed  apud.  Virgil.  Aen.  II,  425.  160.  Cod.  expanse.  161.  Cod. 

Corcomeno.  162.  Achalaphus,  nos  e  Darete  Asc.,  qui  etiam 
pro  Thelamus  nostri  habet  Jalmenus  quapropter  mutavimus: 
Adducit  Thelamus  in  Jalmenus  adducit.  163.  Dares  no¬ 
minat:  Epistrophum  et  Schedium  ex  Phocide.  165.  Cod. 
potes. 


Lib.  II.  V.  175—202. 

Dat  tres  Venereus  et  quinquaginta  carinas  175 

Omnes  sunt  plenae  tortibus  absque  sene. 

At  triginta  Thoas  vehit  ex  Chalcedohe  puppes 
Huic  comes  Aulippus  huicque  Phidippus  erat, 
Octoginta  vehit  ex  Creta  Meriones  et 

Par  erat  Idomeneus  fortis  ei  socius.  180 

Ex  Pataro  decies  bis  binas,  Protesilae! 

Ducis  et  ex  Pyrgis,  o  Eumele!  decem. 

Dat  triginta  rates  Podalirius  atque  Machaon, 

Intras,  Triptoleme!  navibus  octo  mare. 

Quinquaginta  rates  Patroclus  agunt  et  Achilles  185 
Ex  Scythia  properant  Myrmidonesque  vocant. 
Alphineus  veniens  ex  Elide  per  mare  ducit 
Quinquaginta  rates  Amphimachusque  comes. 

Non  deest  Argolicis -praeclarus  Marte  Leontes 

Dando  quaterdenas  cum  Polypoete  rates.  190 

Cuneus  ex  Cypho  non  militat  impare  voto. 

Sed  dicas,  decies  advehit  octo  rates. 

Arma  Philoctetes  non  subtrahit,  immo  carinas 
Quadraginta  vehit,  Magnesiamque  trahit. 

Arcadiae  princeps  penultimus  est  Agapenor  195 

Sex  decies  ratibus  occupat  ille  solum. 

Mnestheus  occurrit  ab  Athenis,  puppibus  autem 
In  quinquagenis  arma  cibosque  vehit. 

Has  igitur  reliquasque  rates  cum  rehus  earum 

Quadraginta  novem  dic  fabricasse  duces.  200 

Omnes  illustres  et  Martis  in  artibus  acres. 

Mens  quibus  est  nolle  cedere,  malle  mori. 


175.  Quis  sit,  nescimus,  quum  de  Venereo  quodam  un¬ 
dique  altum  silentium.  177.  Cod.  Calcedine.  178.  Phi¬ 
dippus  e  Darete  pro  Philippus.  179.  et  pro:  si.  182.  Cod. 
o  Cimelee.  183.  Cod.  Polidarius.  187.  A  Darete  nomi¬ 
natur  Antiphus.  Elide  pro  Ilide.  189.  Leontes.  Dar. 
Leonteus.  190,  Cod.  Polibete,  191.  sic  ex  Dar.  pro 
Cypro.  192.  margo  pro  ille  praebet  octo,  sed  et  sic  nu¬ 
merus  navium,  decies  octo:  discreparet  a  Darete,  qui  XXI, 
et  ab  Homero  et  Dict.  qui  XXII  numerant.  193.  Phil.  pro 
Policteres  codicis  posuimus;  Dares  alio  loco  posuit  Philocte¬ 
tem,  hic  Prothoum. 


46  Ii-  V.  203—234. 

Est  etiam  sociis  mens  irrevocabilis  una 
Contra  Trojanos  arma  movere  manu. 

De  numero  ratium  si  queris;  mille  carinas  205 

Centum  bis  denas  dinumerare  potes. 

NAVES  PROCEDUNT. 

Solvuntur  naves  e  littore,  versus  Athenas 
In  pelago  pulchre  vela  volare  vides. 

Littus  Atheniacum  posiquam  tetigere,  citatis 

In  coetum  ducibus,  rex  Agamemnon  ait:  210 

Eloquar  an  sileam?  loquor  et  reticere  coartor: 

Dedecus  est  propria  prodere  saepe  probra. 

Dejectum  neminisse  pudet,  quis  crederet  unquam 
Sic  variare  suas  tempora  laeta  vices. 

Saepe  mihi  dubiam  traxit  sollertia  mentem:  215 

Otia  vellemus  vel  magis  arma  sequi? 

Quaerere  vindictam  vel  dissimulare  querelam? 

Hostibus  instare  vel  mage  treuga  dare? 

Odia  dissolvunt  animos,  suadendo  quietem 

Sensus  enervant  desidiamque  fovent.  220 

Quid  sequitur  tolerans  injuria  nulla  repulsa? 

Scandala,  jacturae,  damna,  pericla,  minae. 

Quod  loquor,  ex  casu  praesenti  scire  potestis. 

Otia  materias  his  tribuere  malis. 

Sed  dolus  intererat  et  dignus  vindice  nodus  225 

Affuit  incautis  insidiosus  homo. 

Ledaeam  rapuit  facturus  vota  Dianae 
Fanum  cum  sociis  ingrediendo  Paris. 

Devexit  praedam  non  Marte  sed  arte  levatam. 

Fraudis  non  laudis  huc  tulit  arma  Paris.  230 

Arma  fugant  hostes,  reddunt  amissa,  repellunt 
Segnitiem,  reparant  damna,  luentur  opes. 

0  proceres !  vestro  supplex  inclino  favori. 

Vos  video  nostris  condoluisse  probris; 


211.  ex  margine  pro:  eloquor,  recitare.  224.  pro  cod. 
thuere  e  margine.  225.  pro  cod.  dolor,  e  margine.  226. 
margo  praebet  scliolion:  Paris.  233.  ex  margine  pro  fabori. 


Lib.  II.  V.  235-264.  ^7 

Adventus  vestri  probat  hic  alata  voluntas  235 

Et  quas  vexistis  huc  veniendo  rates. 

Immo  labor  tolerandus  adhuc,  cum  simus  inire 
In  Phrygiam,  fortes  ense  domare  Phryges, 

Vos,  qui  proposito  nolite  recedere  vestro. 

Constantes  sequitur  gloria  magna  viros.  240 

Otia  deponat,  armis  se  Graeca  juventus 
Induat,  iam  minax  ad  latus  ensis  eat, 

Vindicet  opprobria,  hunc  hostem,  damna  requirat, 

^’ec  nisi  subjectis  hostibus  arma  locet; 

Sed  tamen  interea  Delphos  mittatur,  Apollo  245 

Est  ibi,  pro  voto  dona  feramus  ei; 

Eventum  belli  responsum  scire  per  eius 
Possumus;  in  finem  sed  quis  iturus  erit? 

FANA  DANT  EESPONSA. 

Quaerit  cum  socio  Patroclo  missus  Achilles 

De  re  proposita;  fataque  fantur  ita:  250 

Graeci  Trojanos  vincent  decimoque  sub  anno 
A  Graecis  debet  Troja  subacta  capi. 

Calchas  divinus  et  Nestore  natus  eodem 
Est  pro  Trojanis  tempore  missus  eo. 

De  regno  rebusque  suis  hic  consulit,  audit  255 

Quod  sibi  eum  Graecis  Troja  petenda  fuit. 
Conveniunt  Calchas  et  Achilles,  seque  salutant 
Et  simul  in  fano  mutua  verba  serunt. 

Alterutrum  quaerunt:  tibi  quid  respondit  Apollo? 

Hoc  mihi  dixit  et  hoc,  unus  et  alter  ait.  260 

Graeci  victores  fient,  hoc  inquit ;  hic  autem : 

Cum  Graecis  ibo,  Troicus  hostis  ero. 

Concordant,  in  amicitiam  sociantur,  Athenas 
Ad  Danaos  veniunt  et  recitata  ferunt. 


235.  margo:  allata,  sed  perperam,  nam  alata  significa¬ 
tione  ,,cita“  utitur  noster.  244.  Cod.  sibi.  246.  e  marg. 
voto  pro  cod.  vota.  253.  Qui.s  Trojanorum  est  Nestore 
natus?  263.  ex  margine  pro:  condordant. 

Lib.  II.  V.  265—291. 


Gaudent  Argivi  Calcliasque  receptus  honeste  265 

Inter  eos  degit  nec  sua  tecta  petit. 

TROIANI  TELIS  ET  ARMIS  MUNIUNT  SE. 

Non  poterant  ista  Trojanos  facta  latere, 

Obfirmant  etiam  pectora,  tela  parant. 

Rumor  ut  hic  primum  Priami  per  tecta  volavit. 

Bella  mihi,  video,  bella  parantur,  ait.  270 

Armat  et  ipse  Phryges  in  proelia,  moenia  munit 
Auxiliis,  armis,  viribus  atque  viris; 

Thesauros  aperit,  dat  donativa  maniplis 
Ocius  in  bellum  congregat  omne  solum. 

Flevit  et  hic  Helena  specialis  causa  malorum,  275 
Attamen  his  modicam  fletibus  addo  fidem; 

Ponatur:  lacrimas,  quas  fuderit  haec,  mulieres 
Ul  flerent,  oculos  erudiere  suos. 

Quales  ergo  cibi,  talis  domus  atque  supellex 

Qualis  erat  mulier,  tale  coquebat  olus.  280 

TEMPESTAS  GRAECORUM  NAVES  TRAHEBAT. 

Ancora,  quae  Graecam  tenet  inter  littora  classem, 
Solvitur,  incipiunt  aequor  amare  rates. 

Aeolus  insanit  et  tempestate  coacta 

Cogitur  ad  littus  Graeca  redire  phalanx. 

Respondit  Calchas:  redeamus,  in  Aulide  stemus,  285 
Placabit  tandem  lenior  aura  ratem. 

Persolvit  rediens  Agamemnon  vota  Dianae, 

Ancorat  hic  plures  nautica  turba  dies. 

HIC  ITERUM  AURA  FAVET  GRAECIS.  . 

Gratum  post  aliquae  producit  tempora  ventum 
Exhilarans  oculos  aura  serena  suos.  290 

Vela  petunt  arcem,  solvunt  retinacula  classem. 


269.  Ov.  Fast.  VI.  527: 

Rumor  (ut  est  velox)  agitatis  pervolat  alis. 
274.  Gualth.  Alex.  II,  17. 

Ocius  edicto  ruit  omnis  in  arma  juventus. 
278.  Ex  Ovid.  remed.  690. 


Lib.  ir.  V.  292—320. 

Invehitur  medio  puppis  honesta  salo. 

Nauta  Philoctetes  sit  de  potiorihus  unus. 

Cui  fuit  in  reliquis  plus  via  nola  maris. 
Argonautarum  socius  fuit  hic  homo,  quocum  295 

Phryxeam  petiit  Pelias  arbor  ovem. 

Undique  vela  volant,  longa  statione  videre 
Per  pelagi  solitas  sol  prohibetur  aquas. 

Velant  vela  mare,  mare  totum  cerne  volare, 

Dividit  undosas  spumea  prora  vias.  300 

Pontus  ponte  caret  mihi  dicunt,  hic  ego  pontum 
Verius  a  multo  dicere  ponte  queo. 

Pontus  enim,  textus  quia  pontibus  est,  ubi  classes 
Pontificas  pontus  pontis  ad  instar  habet. 

Imperium  tangunt  Priami,  munitio  quaedam  305 

Est  ibi,  quam  rara  dextera  iactat  humi. 

Hic  versus  Tenedon  procedunt,  quicquid  ibidem 
Vivi  reperiunt,  mortis  ad  arva  trahunt. 

Praedam  partitur  Agamemnon  habelque,  vocato 

Agmine,  de  belli  provida  verba  statu.  310 

Vultis  ut  ad  Priamum  mittatur  nuncius,  inquit. 
Quaerens,  quid  fecit,  si  variare  velit. 

Reddere  vult  Helenam,  sit  bellum  pace  sepultum; 

Si  minus,  in  gladiis  aggrediamur  eum. 

Forsan  tum  medio  posuit  deus  omnia  campo,  315 
Sentiet  iratos  Troica  praeda  deos. 

Ad  Priamum  missi  Diomedes  sunt  et  Ulixes 
Ambo  facundi,  ferre  ferenda  probi. 

ACHILLES  ET  TELEPHUS  MITTUNTUR  IN  MYSIAM.*) 

In  Mysiam  Telephum  direxit  rex  et  Achillem 

Urere,  praedari,  subdere  cuncta  neci.  320 


293.  Philoctetes  e  Darete  pro  cod.  Pbilocteres.  294. 
nautarum  ex  margine  pro  cod.  nautatum.  296.  Ovidii  est 
Heroid.  XII,  8.  298.  ex  margine  pro  sasitas:  306,  rara 

ex  margine  pro  rata,  quod  significatione  ,,firma“  aptum  sed 
metro  (rata)  inconveniens  esset.  313.  cod.  Reddere  si  vult 
Helenam  etc.  315.  Lucani  est  Phars.  VII,  348.  319.  Moesiam. 

*)  Mysiam,  non,  quod  codex  et  Dares  habent  Moesiam, 
Troilus.  4 


•50  Lib.  II.  V.  3-21- 352. 

Rex  Teuthras  occurrit  eis,  accurrit  Achilles, 

Indit  et  illustri  vulnera  dira  duci. 

Sed  Telephus  clypeo  nisi  protexisset  eundem, 

Huic  reor  extremum  fata  dedisse  diem; 

Cumque  rei  talis  causam  scrutasset  Achilles  325 

A  Telepho  doctus  ore  fit  inde  brevi. 

Contulit  hospitium  rnihi  Teuthras,  cum  puer  essem. 

Me  pater  ad  regna  miserat  illa  meus; 

Insuper  a  rege  quondam  Diomede  subactus 

Sic  erat,  ut  regni  perderet  arva  sui.  330 

At  meus  occiso  pater  illum  liberat  hoste 
Omnia  restituens  perdita,  pace  data; 

Res  ea  me  regem  clypeo  servare  coegit. 

Accepti  memores  nos  decet  esse  boni. 

Saucius  ad  mortem  Teuthras  ubi  comperit  istud  335 
Accito  Telepho  debilis  exit  in  hoc: 

In  regno  regnare  meo  fortissimus  olim 
Me  tuus  et  tutum  fecit  ab  hoste  [)ater. 

Gratia  pro  rebus  merito  debetur  inemtis 

Et  nihil  ingrato  pejus  habere  potest.  340 

Nondum  promerui,  sed  nunc  per  posse  merebor. 
Haeredem  regni  te  reputabo  mei. 

Accipe,  pone  tuo  capiti,  quam  porto,  coronam; 

Statque  sub  imperio  patria  tota  tuo. 

Dixit  et  inmites  filum  rupere  sorores  345 

Et  subiit  Telephus  imperiale  decus. 

Rex  novus  exanime  condivit  aromate  corpus 
Et  regum  more  funeris  egit  opus. 

Huic  ait  Aeacides:  o  rex  fortuna  beavit 

Te  merito  donis,  praemia  digna  geris.  350 

Nec  fortunatus  es  solus,  Dorica  tecum 
Hac  poterunt  castra  prosperitate  frui. 


nam  Teuthras  fuit  rex  Mysiae  non  Moesiae.  De  hac  forma: 
Moesia  cfr.  Dederich  ad  Dict.  II.  1  obss. 

321.  Cod.  Teucras.  327.  Cod.  Teucrus.  334.  Anon. 
Nevel.  p.  514.  lin,  5  ab  infra.  336.  e  marj^ine:  exit:  pro: 
,,dixit“  339.  Ovidii  est  Am.  I,  10,  43.  347,  in  margine 

scholion:  Telephus.  349.  huic  pro  hiis. 


Lib.  II.  V.  354 — 384. 

Possunt  Argolicis  hinc  ire  cibaria  castis. 

His  poteris  nobis  utilis  esse  modis.  355 

Hac  vice  Troianam  non  ibis  ad  obsidionem, 

Quicquid  agant  alii,  sit  labor  iste  tuus. 

Puppes  mittemus,  tu  tantum  providus  esto 
Nobis  mittendis  has  onerare  cibis. 

Hic  manet,  ille  redit;  Agamemnonis  auribus  indit,  360 
Quod  factum  fuerat,  ille  patrata  probat. 

VERBA  ULIXIS  ET  DIOMEDIS  AD  PRIAMUM. 

-  Ceperat  interea  jam  pridem  missus  Ulixes 
In  facie  Priami  cum  Diomede  loqui; 

Rex!  missi  sumus  ab  Agamemnone,  si  placet,  audi 
Haec,  quae  deferimus  eius  ab  ore  tibi.  365 

Graecorum  regi  non  est  victoria  tanti, 

Ut  per  bella  suos  malit  obire  viros; 

Sed  tamen  illius  regnum  ne  deprimat  hostis 
Materiam  damni  dedecorisque  gerens, 

Si  quis  enim  damnum  vel  dedecus  inferat  illi,  370 
Malumus  ante  mori  quam  duo  dicta  pati. 

Rex  Helenam  redde;  pacatae  ramus  olivae 
Sic  inter  Graecum  stet  Phrygiumqiie  locum. 

De  Paridis  praeda  non  est  mihi  mentio  tanta. 

Cum  tamen  haec  merito  restituenda  foret.  375 

Dedecus  omnino  taceo,  quid  amarius  omni 
Est  damno?  tantum  foedera  pacis  amo. 

Si  facis,  haec  volumus  extrema  pellere  cella, 

Quae  fuit  ulterius  Dorica  passa  domus: 

Si  minus;  est  animus  vobis  effundere  vitam  380 

Aut  nos  ex  vita  tradere  propter  eam. 

Ut  modicum  tacuit  Priamus,  subduxit:  Ulixes! 

Promla  seris  verba,  tune  vocaris  ita? 

Promta  quidem,  sed  comta  minus  tu  proposuisti 

357.  ex  margine  pro  simplici  ,,quid“.  367,  ex  mar¬ 
gine  pro  altero  suos,  viros.  372.  pacatae  ex  margine  pro 
placatae.  Ov.  ex  Pont.  I,  1,  31.  pacatae  ramus  olivae. 
380.  nobis  pro  codic.  vobis.  Imitatio  Virgil.  Aen.  I,  103 
tuaque  animam  hanc  effundere  dextra. 

Lib.  II.  V.  385 — 415. 


Dedecus  el  damnum  non  toleranda  tibi:  385 

Cur  tam  dedecori,  quam  damno,  quae  Graecia  nobis 
Promserat,  illudis?  Haec  duo  Troia  tulit. 

Nonne  patrem  nostrum  Graeco  scis  esse  peremtum? 
Hesyonae  raptum  servitiique  jugum? 

Qui  spoliaverunt  hanc  urbem,  nonne  Pelasgi?  390 
Qui  confregerunt  moenia,  nonne  tui? 

Hoc  ne  praeteream,  potuitne  victor  abire 
Pluribus  amissis  rex  tuus,  immo  capi? 

Saepius  Hesyonem  frustra  repetivimus;  at  tu 

Ilico  vis  Helenam  te  repetisse  tuam.  395 

De  vestra  canis  hic  mihi  praeda,  succine  nostram 
Quando,  quibus  vel  ubi  restituistis  eam? 

Antenor  missus  a  nobis  pro  repetenda 

Quid  tulit  Hesyone?  Scandala.  Scisne  bene? 

Retulit  ille  nihil,  praeterquam  tela  minarum;  400 

Praeterquam  probra  retulit  ille  nihil. 

Nunc  Helenam  repetis  et  vis  ut  ad  omnia  nullam 
Olferat  emendam  Graecia,  Troja  gravem. 

Reddidimus  simile,  vos  Hesyonem  rapuistis. 

Nos  Helenam;  proprium  pertulit  auctor  opus.  405 

Lege  tua  pateris,  nec  enim  lex  aequior  ulla;  ' 

Quam  necis  artifices  arte  perire  sua. 

Si  te  conficeret  simplex  injuria,  nullo 
Praecedente  malo,  quo  paterere  modo? 

Addis  ab  inde  minas,  et  stulte!  dic,  age:  collum,  410 
Si  volo,  non  valeo  cingere  reste  tuum? 

Verborum  depone  favos,  haec  littora  linque. 

Spernunt  Argolicos  limina  nostra  pedes. 

Si  pacem  feceris,  hic  invenietis  et  ipsam; 

Si  gladios,  gladios  reperietis  item. 


387.  Cod.  illusit.  402.  pro  cod.  nulla, 
granem.  406.  7.  Ovid.  Ars  am.  I,  655.  56 

Justus  uterque  fuit,  neque  enim  lex  aequior  ulla 
Quam  necis  artifices  arte  perire  sua. 

407.  ex  Ovidio  et  margine  pro  artificis.  409.  Ov.  Heroid. 
XVIII,  44.  quo  pat.  mod.  410.  Cod.  addit.  415.  Cod. 
gladios,  glodios. 


415 
403.  cod. 


Lib.  II.  V.  416—441. 

DIOMEDES  ET  ULIXES  REDEUNT  TENEDON. 

Legati  redeunt  Tenedon,  regique  revolvunt 
Omnia,  quae  Priamus  dixerat  atque  refert. 

Nil  aliud  reslare  liquet  nisi  fortia  bella. 

Fortiter  in  fortes  arma  movere  manu. 

Unde  repente  gradus  est  praecipitandus  in  hostes,  420 
Nam  sibi,  qui  parcit  hostibus,  hostis  erit. 

Huc  de  consilio  maturo  venimus  omnes, 

Credo  verecundum  vertere  retro  gradum. 

Non  reddunt  Helenam,  repetamus  viribus  illam 

Optima  vindictae  proxima  quaeque  dies.  425 

-  Nam  mora  dat  vires,  plures  mora  colligit  hostes, 
Sicque  fit  ut  populi  copia  crescat  eis. 

Sit  subitum  quidcunque  paras;  nunc  dicitur;  ergo 
Festinet  gladius  ad  juvenile  latus. 

PRIAMUS  CONDUCIT  QUOSQUOS  FORTES. 

Nec  Priamus  pausat,  proceres  cum  fortibus  omni  430 
Ipse  satellitibus  e  regione  vocat. 

Inde  manus  aperit  irrorans  pectora  donis 
Et  tam  pollicitis  quam  trahit  ille  datis. 

Eius  in  auxilium  properat  non  pauca  juvenius 

Militiae  celebris  fortibUs  aucta  viris.  435 

.4 d venere  duces  infortes,  mentibus  acres 
Non  dubii  prono  pectore  bella  sequi. 

Sarpedon,  Glaucus,  Adrastus,  Pandarus,  Amphon,  ~ 
Peleus,  Amphimachus,  Ceramis,  Yphitides 

Cum  Pitano  Caropes,  cum  Residamante  Corebus  440 
Ephicus,  Eripheus,  Calcamus  atque  Caros. 


*)  Inscriptionem  cod.  male  habet;  Diomedes  et  Priamus 
redeunt  ad  Ulixem. 

425.  e  margine  pro  opima.  Ov.  Rem.  96.  426.  Ov. 

Rem.  83:  Nam  mora  dat  vires,  teneras  mora  percoquit  uvas. 
427.  cod.  copia  populi.  438.  Ampon  Dares  nominat  Am¬ 
phionem.  440.  Margo;  Iste  Corebus  ducturus  erat  Cassan¬ 
dram  tiliam  regis  Priami  et  ob  hanc  versus  in  bellum.  — 
Corebus  et  Dimas  Virgilii  sunt  II,  340. 

Lib.  II.  V.  442-466. 


iMinomus  cl  Phorcys  et  Epistrophus  et  Polynestis 
Yphicus  et  Pelias,  cumque  Thoante  Dimas, 

Ripheus  Achipanis  et  Alastrenus  Ausius,  audax 

Aschrander,  Cormus,  Memnon  et  Archiloclius.  445 
Deberem  procerum  si  nomina  cuncta  referre 
Hora  foret  spatium  non  habitura  breve. 

Isti  diversa  se  de  regione  levantes 

Intrant  ad  Priamum  bella  juvare  Phrygum. 

Trojani  sunt  ex  istis  plerique  Quirites  450 

Cedere  treuga  leves  dedere  treuga  graves. 

PALAMEDES  ADEST  CUM  NAVIBUS. 

Consilium  tractat  adhuc  Agamemnon  et  inter 
Regni  magnates  bellica  facta  librat, 
liiterea  veniens  Palamedes  INauplica  proles 

Ter  denis  ratibus  arma  cibosque  vehit.  455 

Non  valui  venisse  prius,  conabar  Athenas 
Tendere,  non  poteram,  febre  vetabar,  ait. 

Nunc  quamvis  lentus,  laetus  tamen  advehor,  omnem 
Quam  mihi  dixeritis,  exhibiturus  opem. 

Hinc  grates,  Agamemnon  ait,  nostroque  sub  infra  460 
Sis  de  consilio:  paruit  ille  viro. 

PALAMEDES  DISSUADET  ADITUM  TROIAE  NOCTE. 

Nox  erat  et  toto  fulgebant  sidera  coelo 
Sibilat  optatus  puppis  in  arce  sonus. 

Consilii  coepere  libra  trutinare,  velintne 

Nocte  solum  Trojae  tangere,  sive  die.  465 

'  Diversis  diversa  placent,  sed  opinor  honestas 


442.  Ennomus  et  Phorcys  e  Darete  pro  Ephomus  et 
Phorcys.  Nomina  procerum  mire  mutilata  sunt,  nonnulla, 
quae  neque  apud  Daretem  neque  apud  Dictyn  sub  hac  forma 
inveniuntur,  Pindari  Thebani  sunt,  sicut  Asius,  quem  noster 
Ausius  appellat.  (Epit.  777  —  781).  451.  Cod.  gnaves. 

456.  Cod.  nam.  Athenis.  462.  Epitom.  Iliad.  Hom.,  v.  110. 
466.  Maximian.  eleg.  I,  103. 

Diversos  diversa  juvant:  non  omnibus  annis 
Omnia  conveniunt:  res  prius  apta,  nocet. 


Lib.  II.  V.  4G7— 494. 

Consilii  causas  a  Palamede  datas. 

Hic  latronis,  ait,  mos  et  sollertia  furum, 

Nocte  latrociniis,  nocte  vacare  dolis. 

Ut  jugulent  homines,  surgunt  de  nocte  latrones  470 
Turpibus  atra  lues  creditur  esse  dies. 

Publica  non  audent  inter  monumenta  venire 
Clara  non  fuerint  quae  celebrata  die. 

Facta  decent  manifesta  viros  aperire  profecto. 

Hi  debent  operas  non  operire  suas.  475 

Noctem  peccatis  et  fraudibus  obice  nubem. 

Dicunt  patrantes  clam  sine  teste  nefas. 

Nos  claram  Trojam  claro  sub  sole  petamus, 

Noctis  militibus  nolumus  esse  pares. 

Utile  consilium  Palamedis  cum  sit  honestum,  480 

Incunctanter  habet  concio  tota  ratum. 

GRAECI  VENIUNT  AD  LITTUS  TROIANORUM. 

Proclamant  proceres  Agamemnona  denuo  regem, 

Vivat  rex,  vivat:  curia  tota  sonat. 

Imperat  accitis  praeconibus,  ut  simul  omnes 

Incipiant  signo  vela  levare  dato.  485 

Imperio  laeti  parent,  ac  jussa  facessunt 

Quaeque  levanda  levant,  quaeque  paranda  parant. 

In  bellum  latura  cibos  Telephia  regna 
Intrat  honesta  viris  rege  volente  ratis. 

Annus  abit  placitaque  movent  spiralia  ventum  490 
Ad,  mare  maturat  Graeca  juventa  gradum, 

Et  signo  facto  redit  ancora,  carbasa  surgunt, 

Antemnas  adhibent,  vela  repanda  patent. 

Jam  mare  velivolis  late  contexitur  alis 


468.  Gualter.  Alexandr.  IV,  353 

Hic  latronis  ait  mos,  haec  solertia  furum. 

469.  latrociniis  e  margine  pro  latrociis.  Gualt.  Alex.  IV,  355. 

Summa  nocere  dolis  et  fallere  fraude  latenti. 

470.  Horatii  est  Epistol.  I,  2,  32.  472.  Ovidii  est  E.  Pont. 

I,  1,  5.  476.  Horatii  est  Epist.  I,  16,  62.  484.  praeco¬ 

nibus  pro  ,,pocoribus“.  486.  Virgilii  est  Aen.  IV,  295. 

Lib.  II.  V.  495-521. 


Infestat  liquidas  libera  classis  aquas.  495 

Spumeus  et  fervens  et  ab  obice  saevior  ibat 
Objectis  proris  impetus  ille  maris. 

Accipiunt  ventos  a  tergo  mille  carinae 

Jam  poterant  puppes  paene  videre  Phryges. 

Et  Danai  Trojam,  quam  fama  locabat  in  astris,  500 
Jamjam  prospiciunt,  prospiciendo  canunt. 

Nauticus  exoritur  vario  discrimine  clamor. 

Ridet,  quem  fata  iam  lacrimosa  manent. 

Providus  aeria  cernens  speculator  ab  arce 

Nuntiat,  Argolicas  appropriare  rates.  505 

Adversus  Trojam  diversa  classe  potenter 
Littus  ad  Iliacum  nauta  gubernat  iter. 

Nec  mora;  Dardaniam  tacturi  iam  prope  terram. 
Clamores  geminant,  bellica  signa  levant. 

Ancora  de  prora  jacitur,  stat  littore  puppis  510 

Vertit  arenosum  lamina  panda  lutum. 


TROIANI  DEFENDUNT  LITTUS  ET  PROTESl^LAUS 

CADIT. 

Vix  bene  desierat  speculator,  buccina  clangit, 

In  cumulum  populus  omnis  in  urbe  ruit. 

Evolat  e  portis  bipatentibus  ipsa  juventus 

Argolicos  stadii  pellere  fine  sui.  515 

Jam  rector  datur  Hector  eis,  ad  littora  currunt. 

Ripam  defendunt,  undique  tela  ruunt. 

Ejicit  in  littus  se  Protesilaus  et  ipsis 

Inmergit  Phrygibus,  nec  vacat  atra  manus. 

Non  hic  uxoris  servavit  verba  monentis;  520 

Rella  gerant  alii,  Protesilaus  amet. 


495.  Ovid.  Amor.  II,  11,  18: 

Quas  Scylla  infestet,  quasque  Charybdis  aquas. 

496.  Ovidii  est  Metam.  III,  571.  501.  ranunt.  canunt  ex 

margine.  502.  Virgilii  est  Aen.  III,  128.  504.  Gualteri 

est  Alexandr.  II,  395.  510.  littore  ex  marg.  pro  littora. 

Virgilii  est  Aen.  III,  277.  521.  Ovid.  Her.  XIII,  84. 


Lib.  II.  V.  522—548. 

Hectora,  quisquis  hic  est,  si  sum  tibi  cara  caveto. 
Signatum  memori  pectore  nomen  habe. 

Inter  mille  rates  tua  sit  millesima  puppis, 

Dii  faciant,  ne  tu  strenuus  esse  velis.  525 

Cum  tamen  ex  foribus  hic  iret  in  arma  paternis 
Pes  suus  offenso  limine  signa  dedit. 

Vidit  et  ingemuit  uxor  tremebundaque  dixit: 

Signa  reversuri  sint,  precor,  ista  viri. 

Optio  nil  valuit,  proprio  vir  strenuus  idem  530 

Oppositam  primus  sanguine  pinxit  humum. 

Maxima  fit  strages  ab  utraque  cohorte,  cohortem 
Hectoris  affirmant  praevaluisse  tamen. 

Hector  pervalidum  prosternit  Protesilaum, 

Vicimus,  exclamant  agmina  tota  Phrygum;  535 

Graecis  infausto  turbatis  omine  gaudent 
Trojani,  Graecum  prima  ruisse  virum. 

Vertitur  huc  Hector,  huc  vero  revertitur,  Argos 
Hic  fugat,  hic  caedit,  vulnera  mulla  facit. 

Hector  ubi  pugnat,  illic  victoria  regnat,  540 

Jam  Grajas  acies  succubuisse  putes. 

Protinus  exiliens  ad  fulminis  instar  Achilles 
Dat  rigido  miseras  hostibus  ense  neces. 

Fugit  et  expavit  exercitus  omnis  Achillem 

Ad  Troiam  vertunt  accelerando  pedem.  545 

Nox  pugnam  dirimit,  consurgunt  astra  petuntque 
Hi  fugiendo  lares,  hi  redeundo  rates. 

GRAECI  PROSILIUNT  IN  LITTUS  TROIANUM. 

Vix  bene  purgato  noctis  caligine  coelo 
Insiliunt  volucri  littora  Teucra  pede. 


522.  23.  ibid.  XIII,  65.  66.  524.  ibid.  XIII,  97. 

525.  ibid.  XIII,  96.  526.  27.  Ovid.  Her.  XIII,  87.  88 

Cuiu  foribus  velles  ad  Trojam  exire  paternis 
Pes  tuus  off.  lim,  sign.  dedit. 

529.  Ov.  Her.  XIII,  90.  531.  Ov.  Her.  XIH,  94. 

Qui  primus  DanaOm  Troada  tangat  humum. 

532.  Marginis  scholion:  pugna  prima.  Protesilaus  occiditur  ab 
Hectore.  541.  Cod.  Gragias.  548.  Gualteri  Alexandr.  VI,  162. 


58  Lib.  II.  V.  550—575. 

Absque  mora  tendunt  tentoria,  castra  figuntur  550 
Et  facta  cingunt  obsidione  Phryges. 

Hector  et  illustres  Trojani  prosilientes 
Graecos  invadunt,  fit  fragor,  arma  sonant. 

Jam  clypeo  clypeus,  umbone  retunditur  umbo. 

Arcus  telorum  contegit  imbre  polum.  555 

Se  mordent  enses,  percellit  lancea  dentes. 

Contudit  obtectum  clava  trinoda  caput. 

Mucro  per  ventrem,  per  colla,  per  ilia  currit. 

Amplis  vulneribus  sanguine  manat  humus. 

Altera  pars  furit  ia  aliam  feriendo,  nec  atrox  560 
Pugna  suum  finem,  quum  jacet  hostis,  habet. 

Perfoditur  donec  animam  cum  sanguine  fundat 
Tempore,  qui  moreris,  quo  moriare,  cares. 

Et  modo  Trojanis,  virtus  modo  crescit  Achivis; 

Qui  modo  sperabant  spe  fugiente  timent.  565 

Hic  volat,  hic  revolat  geminans  victoria  vires, 

Nunc  veniendo  fugit,  nunc  fugiendo  venit. 

Deiphobus  necat  Ascalaphum,  tamen  Idomenei 
Trojum  non  minimus  Ausius  ense  cadit. 

Concurrit  Trojana  manus,  fit  maxima  caedes,  570 

Terra  cadaveribus,  arva  cruore  manant. 

Advolat  interea  Danaum  timor  unicus  Hector, 

Cuius  in  Argolicos  praevalet  ampla  manus. 

Sternuntur  Danai,  currunt  ad  littora  Teucri, 

In  pelago  stantes  igne  cremare  rates.  .  575 


550.  Scholion  marginis :  Pugna  secunda.  Ascalaphus 
occiditur  a  Deiphobo.  554.  Similis  Gualter.  Alex.  I,  141 
Hic  clypeo  clypeus,  hic  obruta  casside  cassis 

et  Statius  Theb.  VIII,  398.  99 

Jam  clypeus  clypeis,  umbone  repellitur  umbo 
Ense  minax  ensis,  pede  pes  et  cuspide  cuspis. 

657.  Cod.  conturit.  564.  Cod.  cressit.  665.  Epitom.  810.  11. 
Qui  modo  turbabant  Danaos  animoque  fremebant 
Nunc  trepidi  fugiunt. 

568.  Cod.  vocat.  573.  Scholion  marginis:  propter  victo¬ 
riae  latitudinem. 


Lib.  II.  V.  576-G02. 

Obsistit  Telamone  salus  raplimque  rotatam 
A  prima  puppi  sustinet  ipse  pyram. 

Sustinet  et  solus  defendit  mille  carinas, 

Dejectis  pridem  cor  revocatur  item. 

Dejiciunt  ignem  Danai,  bachantur  in  hostem,  580 

Sudoris  rivos  dat  nova  pugna  novos. 

Immo  novus  per  membra  eruor  fluxisset  utrimque. 

Nox  nisi  terribilem  pelleret  atra  diem. 

PATROCLUS  AB  HECTORE  OCCIDITUR. 

Lux  exorta  viros  in  pristina  bella  remittit. 

Flant  lituis,  validus  perculit  astra  sonus.  585 

Dardanai  Danaique  duces  jamjarnque  propinquant, 

A  prima  fronte  tela  nidere  vide. 

Concurrunt  cunei,  celebrant  convivia  mortis, 

Pocula  Plutoni  sanguinolenta  litant. 

En!  iterum  ferus  Hector  adest,  per  devia  campi  590 
Exagitat  Danaos  ense  secando  cutes. 

Caede  Menotiades  nimia  succumbere  Graios 
Intuitus  medios  fertur  in  hostis  agros. 

Caedit,  nec  cedit,  caedendo  cadavera  dedit. 

Cervices  jugulat  ossaque  fracta  creat.  595 

Et  quia  vir  foriis  armis  est  usus  Achillis, 

Una  superficies  corpora  multa  fugat. 

Creditur  a  cunctis,  nec  mirum,  quod  sit  Achilles, 

Quis  non  crediderit,  hic  vir  ut  arma  tulit. 

Hector,  in  induviis  dependit  ut  hic  alienis,  600 

Subsannativo  clamitat  ista  modo: 

Nemo  suas  vices  debet  transcendere,  nemo 


576 — 78.  Epitomator,  v.  802 — 4 

—  —  —  Huic  validis  obsistit  viribus  Ajax 
Stans  prima  in  puppi,  clypeoque  incendia  saeva 
Sustinet,  et  solus  defendit  mille  carinas. 

584.  Epitomator  Iliad.  v.  744.  585.  in  margine;  pugna  ter¬ 

tia,  in  qua  Patroclus  ab  Hectore  occiditur.  587.  pro:  videre. 
592.  Scholion:  Patroclus.  596.  Cod.  Achilles.  601.  ex 
margine  pro:  subsannato. 

Lib.  II.  V.  603—626. 


Laudes  alterius  appropriare  sibi. 

Quod  non  es,  non  esse  velis,  quod  es,  esse  fatere; 

Displicet  imprudens  unde  placere  pulat.  605 

Cum  sis  F*alroclus,  cur  te  mentiris  Achillem? 

Scis,  quod  fert  longam  fictio  nulla  moram. 

Scire,  quid  in  bellis  valeat  fortissimus  Hector, 

Te  volo  mox;  properat,  hunc  necat  ista  manns. 
Hectoreas  cognosce  manus;  nec  plura  locutus  610 
Descendit  juvenem  despoliare  ratus. 

Merion  ex  acie  corpus  trahit,  Hector  eundem 
Ad  terram  solitis  viribus  usus  agit. 

Hunc  etiam  spoliare  parat;  sed  Mnesteus  illi 

Obvius  Hectoreum  sauciat  ense  femur.  615 

Milia  mulctarum  prosternit  saucius  et  iam 
Grajos  in  turpem  verterat  ipse  fugam. 

Non  erat  haec  pugna  pavidorum,  nam  simul  acres 
Fortes,  audaces  bic  periisse  vides. 

DUELLUM  HECTORIS  ET  AIACIS. 

Adveniens  Telamone  satus,  saevissimus  Ajax  620 

Ocius  objectas  ampliat  ense  vias. 

Insignem  gladio  petit  Hectora,  quaque  patebat 
Nuda  viri  cervix,  dirigit  ille  manum. 

Ictum  Priamides  umbone  repellere  nitens 

Tergum  submittit,  casside  colla  tegit.  625 

Sed  penitus  non  evadit,  quia  mucro  parumper 


603.  alludit  Aviani  fab.  V.  1.  2. 

Metiri  se  quemque  decet  propriisque  juvari 
Laudibus,  alterius  nec  bona  ferre  sibi. 

604.  Anon.  Nevelet.  p.  517.  lin.  15.  605.  Anon.  Nevel. 

p.  499.  lin.  5  608.  Epitomator  823: 

Et  quantum  bello  valeat  fortissimus  Hector. 

622.  23.  epitomator  605.  6. 

Insignem  bello  petit  Hectora,  quaque  patebat 
Nuda  viri  cervix,  fulgentem  dirigit  ensem. 

624 — 633.  Imitatio  Epitomatoris  verss.  607 — 617: 

Ille  ictum  celeri  praevidit  callidus  astu 
Tergaqne  submisit,  ferrumque  umbone  recepit; 

Sed  levis  extremas  clypei  perlabitur  oras 


Lib.  II.  V.  G27— 647. 

De  clypeo  labens  in  cute  vulnus  agit. 

Hector  in  Ajacem  collecto  robore  grandem 
Transmittit  lapidem  sternere  mole  ducem. 

At  ferus  excipiens  clypeo  septemplice  saxum  630 

Hectoris  in  corpus  grande  remittit  onus. 

Accurrunt  iterum;  videas  insigne  duellum; 

Densant  alterutras  percutiendo  vices. 

Coeperat  igniferum  Titan  immergere  cursum 

Fluctibus  aequoreis,  noxque  subire  polum;  635 

Qui  dirimant  a  caede  viros  mittuntur  utrinque. 

Non  tamen  hi  gladios  segnius  ire  sinunt. 

Dic  tu  quae  patria,  vir  strenue,  quique  parentes 
Quae  tua  nobilitas^  quae  domus?  Hector  ait. 

Est  praeclara  domus,  inquit  Telamonius  heros,  640 
Inclita  nobilitas,  stirps  generosa  mihi. 

Filius  Hesyonae  sum,  quae  de  germine  venit 
Laomedonteo,  filia  cuius  erat. 

Absistamus,  ait,  sanguis  communis  utrique. 

Mox  consanguineo  parcit  uterque  suo;  645 

Muneribusque  datis  nodo  nectuntur  amoris 
Et  vetat  urendas  Hector  ab  igne  rates. 


Ensis,  et  exiguo  cervicem  vulnere  libat. 

Acrius  adversum  rursus  consurgit  in  hostem 
Priamides,  nec  jam  ferro  Telamone  creatum 
Sed  magno  saxi  jactu  petit;  at  ferus  Ajax 
Ingentem  clypeo  septemplice  depulit  ictum, 

Et  juvenem  saxo  percussum  sternit  eodem. 

Quem  levat  exceptum  Grajis  inimicus  Apollo 
Integratque  animum,  jam  rursus  ad  arma  coibant, 
Stringebantque  iterum  gladios,  etc. 

634 — 36.  Toto  loco  imitatus  est  Albertus  Epitomen  sed  hos 
versus  paene  verbotenus  desumsit: 

Coeperat  igniferos  Titan  immergere  currus. 

Noxque  subire  polum :  juxta  mittuntur,  utrosque 
Qui  dirimant  a  caede  viros,  nec  segnius  illi 
Deponunt  animos  etc.  Sunt  ibi  618.  19.  20.  21. 

641.  Cod.  strips.  643.  Cod.  Lamedonteo.  644.  deprom- 
tus  ex  epitom.  629. 

Lib.  II,  V.  648 — 675. 


PAX  DUORUM  ANNORUM. 

Postera  lux  aderat;  Graecis  suspendere  bellum 
Et  sepelire  suos  mens  erat,  idque  rogant, 
Adjiciuntque,  duos  ut  sit  pax  firma  per  annos.  650 
Pax  datur,  intrahitur  mucro  cruore  satur. 

Plangens  subterrat  Patroclum  moestus  Achilles, 
Planctum  subsequitur  exequialis  honor. 

Magnifice  sepelit  Agamemnon  Protesilaum 

Sanguine  primo  Phrygum  qui  rubefecit  humum;  655 
Caetera,  quae  cecidit,  sub  cespite  turba  locatur. 

Altera  pars  liquidis  vulnera  siccat  aquis. 

(torpora  vix  quaedam  ferro  sanantur  acuto, 

'  Auxilium  multis  succus  et  herba  fuit. 

Vulnera  saeva  nimis  subsanant  saepe  magistrum  660 
Interdum  docta  plus  valet  arte  malum. 

Una  salus  aliis  nullam  sperare  salutem, 

Nil  praeter  mortis  operiendo  pedem. 

Pars  magnas  fecere  pyras,  et  in  aere  nudo. 

Tot,  siquidem  fuerant  busta  perusta,  lotant.  665 

HELENAM  TROIANl  GRAECIS  EXHIBENT. 

Hector  stultitiam  reputans  tot  milia  morti. 

Tot  proceres  una  pro  muliere  dari. 

In  coetum  vocat  ille  Phryges.  Venere  vocali. 

Computat  hesternae  funera  caedis  ibi. 

Nos  Helenam  reddamus,  ait,  cur  sponte  perimus,  670 
Maximus  in  pace  vivere  nolle  furor. 

Omnibus  haec  placuit  sententia,  mittitur  ergo 
Idaeus  Graecis  exhibiturus  eam. 

Non  placet  edictum  Menelao,  cogitat  autem 

In  jugulum  Paridis  ille  movere  manus.  675 


648.  Margo  praebet:  pax  prirna  dnorum  annorum. 
655,  Cod.  nibebecit.  661.  Ovid.  ex  Pont.  I,  3,  18.  662.  Virg. 
Aen,  II,  354:  una  salus  victis  nullam  sperare  salutem.  669. 
Epitom.  639:  memorans  hesternae  funera  caedis.  673.  missio 
Idaei  non  Alberti  sed  Epitomatoris  v.  638  sqq.  est. 


Lib.  II.  V.  676—711. 

VERBA  PALAMEDIS  AMBITIOSI. 

Coeptus  ab  agricolis  superos  devenit  ad  omnes 
Ambitiosus  honor,  corda  superba  movens. 

Moverat  ambitio  Palamedem,  nempe  tenendi 
Imperii  sceptrum  causa  momordit  eum. 

Verbis  et  dictis  omnes  audire  volentes  680 

Sic  ad  propositum  provocat  ipse  suum. 

Non  bene  res  agitur,  inquit,  sunt  omnia  digno 
Tot  jiropter  proceres  jure  regenda  statu. 

Reges,  quive  solent  regalia  sceptra  tenere. 

Dignis  ornatos  moribus  esse  decet.  685 

Non  sunt  laudandi  nisi  strenuitate,  valore. 

Robore,  consilio,  dapsilitate,  duces. 

Sit  rex  flexibilis,  pius,  exorabilis  isque 
Subjectis  agnus,  hostibus  ursus  erit. 

Nunquam  conspicitur  meliore  potentia  causa,  '  690 

Quam  quoties  vanas  non  sinit  esse  preces. 

Sit  circumspectus  rex,  circumspectio  regis; 

Famam  laude  replet,  res  in  honore  tenet. 

Num  quid  ego  nostro  loquor  hic  pro  principe  verbum? 
Non  dat  ad  officia  singula  posse  suum.  700 

Sed  minus  est  docto  quid  prodest,  quod  gerit  extra 
Grande  supercilium,  qui  nihil  intus  habet. 

Regnum  dilapidat,  qui  regnum  rudibili  dat. 

Est  vestire  sudem  sceptra  tenere  rudem. 

Adde  quod  ex  multis  proceres  regionibus  adsunt,  705 
Cumque  suo  venit  patria  quaeque  duce. 

Ingenium,  cor,  consilium,  virtutis  acumen 
Quaelibet  a  proprio  natio  quaerit  hero. 

Consentire  magis  hi  delectantur  in  unum 

A  cunctis  dandum,  quam  reperire  datum.  710 

Ilis  verbis  allexit  eos,  stiiduitqiie  frequenter 


676.  Marginis  scbol.  Iste  Palamedes  filius  erat  Nauplii 
filii  Neptuni.  684  sn.  conferatur  Gualteri  Alexandr.,  ubi 
libro  primo  Aristoteles  officia  regis  Alexandro  exponit. 
686.  laudanti.  690.  e  margine  pro  potentiae.  690.  91. 
Ovid.  e  Pont,  II,  9,  15.  16.  708.  e  marg.  pro  cod.  homo. 

Lib.  II.  V.  712-743. 


Plurima  de  belli  proprietate  loqui. 

In  castris  est  grandis  ei  munitio  curae. 

Torpentes  vigiles  circueundo  monet. 

Huic  erat  in  signo  mens  sollertissima  dando,  715 

Instaurans  acies  bella  movere  docet. 

Pondera  cuncta  velut  observantissimus  aequi 
Taxat,  et,  ut  cedat,  falsa  moneta  rogat; 

Et  breviter  cuncta  voluit  neglecta  putari. 

Si  non  sollicitas  adderet  ipse  vices.  720 

Saepe  repraesentat  validum  se  robore,  sicut 
Se  plerumque  solet  effigiare  pugil. 

Ingenium  mala  saepe  monet,  mulcedine  tali 
Argolicos  movit  ingeniosus  homo. 

HECTOR  TRES  OCCIDIT  DUCES. 

Jam  duo  transierant  elapsa  pace  decembres  725 

Acriter  in  Martem  congrediuntur  item. 

In  Martem  dixi,  tum  possem  dicere  mortem. 

Dum  Martem  repetunt,  funera  mortis  agunt. 

Aeacides  acies,  Diomedes,  major  Atrides 

Et  minor  educunt,  hostica  signa  levant.  730 

Occurrunt  Graecis,  Graecorum  malleus  Hector, 

Aeneas,  Troilus;  hic  fit  et  inde  sonus. 

Concurrunt  cunei,  rubefiunt  sanguine  campi. 

Hic  pes,  hic  humerus  hic  jacuere  manus. 

Hic  latus,  hic  oculos,  hic  coxas,  ille  lacertos  735 

Hic  crus,  hic  clunes  perdidit,  ille  pedes. 

Illius,  istius  caput  a  cervice  revulsum 
Currere  mole  pilae  rubra  per  arva  vide ; 

Sanguineum  rivum  moribunda  per  ora  fluentem 

Hic  bibit  et  semen  sanguinis  ille  vomit.  740 

Vix  recipit  largus  prostrata  cadavera  campus. 

Vivis  praecludunt  mortua  membra  locum. 

Languescunt  arma,  non  armi,  sola  voluntas 


738.  Margo:  pugna  quarta  in  qua  Hector  tres  duces 
Graecorum  occidit  Prothenorem,  Antilochum  et  Boetem. 
735.  e  margine  pro:  oculus.  739.  e  margine  pro:  pro  ore. 


Lib.  II.  V.  744—774. 

Brachia  mucrone  deficiente  movet. 

-  Lentescunt  arcus,  tenduntur  fortiter  artus,  745 

Et  quamvis  jaciant  jacula  corda  volant. 

Hic  fortes  quasi  grando  ruunt,  furor  arma  ministrat, 
'Mors  fluit  in  plebe  more  fluentis  aquae. 

Impiger  Antilochus,  Prothenor  itemque  Boeles 

Tres  a  solius  Hectoris  ense  cadunt,  750 

Certe  pro  timidis  intercessere  tenebrae. 

Rex  jubet  in  proprium  quemque  redire  locum. 

CONIURANT  GRAECI  OMNES  IN  HECTORIS  MORTEM. 

Nocte  vocat  proceres  Agamemnon  et  inter  eosdem 
Coepit  de  belli  volvere  verba  statu. 

Ecce  videtis,  ait,  quod  nostrae  gloria  gentis  755 

Jam  cadit  ob  validos,  qui  cecidere,  duces. 

Quotidie  ruimus:  ruit  illico  Prothesilaus. 

Est  ubi  Patroclus?  mortuus  Antilochus. 

Et  quid  de  valido  Prothenore,  cuius  in  armis 

Mens  animosa  fuit,  quid  ve  Boete  loquor?  760 

Non  mihi,  si  linguae  centum  sint,  oraque  cenlum, 
Amissos  proceres  enumerare  queam. 

Et  quod  de  plebe  perierunt  milia  plura. 

De  numero  vulgi  mentio  nulla  mihi. 

Venimus  ad  Phrygios  ulcisci  probra  colonos,  ’  765 
Tractamus  per  aquas  proficiendo  nihil 

Dum  loquor;  ecce  trahunt  rigidas  suspiria  fibras 
Et  bibit  interior  omnia  verba  dolor. 

A  solo  patimur  hoc  dedecus  Hectore,  Graecas 

Solus,  proh  facinus!  vir  secat  iste  genas.  770 

Consilium  praebete,  duces,  audite,  quid  isto 
Jam  super  articulo  sim  meditatus  ego. 

Hectoris  in  jugulum  ferventis  tota  juventus 
Dorica  conspiret.  Dixerat,  idque  placet. 


748.  more  fluent,  aq.  Ov.  Ars  III,  62.  752.  e  margine 

loc.  pro:  suura. 

Troilus.  5 

Lib.  II.  V.  775—802. 


HECTOR  ARGUIT  PARIDEM. 

Titoni  croceum  linquens  Aurora  cubile  775 

Luce  smaragdinea  laetificavit  humum. 

Hector  et  Aeneas  procedunt,  ala  Quiritum 
Subsequitur,  sequitur  tota  juventa  Phrygum. 

Pulcher  Alexander  etiam  capitaneus  astat 

Hujus  imago  mali  certa  ruina  honi ;  780 

Cujus  tot  procerum  transfixit  colla  libido. 

Tot  mala,  tot  mortes  fecit  iniquus  amor. 

0 !  utinam,  tunc  cum  Lacedaemona  classe  petebat, 
Obrutus  insanis  ille  fuisset  aquis. 

Esset  adulterio  praeclara  nociva  libido  785 

Mansissetque  viro  foemina  fida  suo, 

Nec  successissent  homicidia  tanta,  nec  orbis 
His  foret  afflictus  Martis  amore  mali; 

Sed  nec  in  historia  Trojana  tot  vitiasset 

Nullo  subjecto  fabula  fulta  libros.  790 

Urbs  populosa  tamen  hodie  fortasse  maneret. 

Praecepto,  Priame!  si  foret  usa  tuo. 

Occurrunt  Danai,  Menelaus  in  agmine  primus 
Instaurans  acies  hella  movenda  monet. 

Fortis  et  acer  erat,  variare  labantia  corda  795 

Noverat,  haud  fugiens  hostica  terga  fugat. 

Rivalem  patienter  habet,  prope  denique  stabat  j  ' 

Non  livet,  mordet,  lumina  torva  tenet. 

Ad  socios  vibrando  caput  se  vertit  acerbe. 

Tamquam  de  rapta  conjuge  verba  daret.  800 

Conscius  ipse  sibi  de  se  putat  omnia  dici 
Et  pede  retrogrado  fingit  abire  quasi. 


775.  est  Virg,  Aen.  IV,  585.  IX,  460.  Georg.  1.  447. 
776.  Margo:  Pugna  quinta.  In  qua  Menelaus  et  Alexander, 
qui  dictus  est  Paris,  congrediuntur  et  Menelaus  vulneratur. 
783.  84.  Ovidii  Heroid.  I,  5,  6.  ubi  tamen:  esset  adulter 
aquis.  786.  viro,  viro.,  nos  viro  suo.  788.  amare. 

792.  Margo:  Praeceptum  Priami  fuit  ut  traditores  urbis  oc¬ 
ciderentur.  794.  cod.  monenda.  801.  Caton.  Distieh.  1, 17. 


Lib.  n.  V.  803—820. 

Confusum  videt  Hector  eum;  proh  dedecus,  inquit 
Aeternum  patriae!  cur  ita  terga  refers? 

Magnae  virtutis  victoria  quae  mulierem  806 

Ad  nos  imbellem  multa  per  arma  tulit! 

Tu  jaceas  in  amore  tuo,  nos  bella  sequamur, 

Sintque  tibi  vigiles  artus,  et  arma  tibi. 

Tu  ne  puellarum  sectaberis  oscula,  sicut 

Fortis  equus  validae  semper  adhinnit  equae.  810 
In  bellis  imbellis  eris?  nos  fortibus  armis. 

Fornicis,  ut  pauses,  stabimus  ante  fores. 

Hic  animos  ostende  tuos,  Mars  non  speciosis 
Immo  robustis  dat  sua  signa  viris. 

Aequius  in  gladio  tecum  turnabit  Atrides,  815 

Cujus  ad  officium  praeparat  ille  suum; 

Quid  nimis  indignis,  ait  hic,  me  vocibus  urges, 

0  frater,  patriae  gloria  sola  tuae? 

Non  vires  temptare  viri  non  arma  recuso. 

Dum  modo  qui  Vincat,  praemia  pacta  levet.  820 

803.  Epimator  256  sqq. 

Confusum  terrore  videt,  Proh!  dedecus,  inquit 
Aeternum  patriae,  generisque  infamia  nostri 
Terga  refers? 

807.  jacias.  Epitomator  264 

Dum  jaceas  in  amore  tuo,  nos  bella  geremus 
810.  Ov.  Remed.  634. 

Fortis  equus  visae  semper  adhinnit  equae. 

812.  Margo:  fornix,  domus  prostibulum  inde  fornicor,  aris. 

813.  14.  Epitomator.  262.  63. 

Hic  animos  ostende  tuos,  nil  adjuvat  arma 
Nobilitas  formae,  duro  Mars  milite  gaudet 

815.  Epitom.  266. 

Aequius  adversis  tecum  concurrat  in  armis 
Impiger  Atrides. 

816.  illa.  817.  18.  margo,  respondet  Paris  Hectori  fratri 
suo.  Epitomat,  272.  73. 

Quid  nimis  indignis,  inquit,  me  vocibus  urges 
O  patriae,  germane,  decus  ? 

819.  20.  Epitomator  275.  76. 

Nec  vires  dextramque  viri  tentare  recuso 
Dummodo  victorem  conjux  cum  pace  sequatur. 

5* 

Lib.  II.  V.  821 — 850. 


HIC*)  PARIS  TRAHITUR  PER  CRINES  CIRCA 

CAMPUM. 

Strages  interea  fit  maxima,  nulla  profecto 
Otia  dat  bello,  saevit  ubique  mucro. 

Alter  Homerus  ero  vel  eodem  major  Homero 
Si  tibi  subnumero  corpora  strata  ferro. 

Advolat  in  Paridem  Menelaus,  at  ille  resumptis  825 
Viribus  obsistit,  acer  uterque  fuit. 

Concurrunt,  stridetque  mucro  mucrone  corusco 
Virque  viri  vires  inferiendo  probat. 

Cumque  Paris  totum  se  colligit  in  Menelaum 

Per  femur  effecto  vulnere  figit  eum.  830 

Acrius  instabat  memor  impietatis  Atrides 
Et  stricto  gravius  inpetit  ense  virum. 

Ictibus  innumeris  tandem  compulsus  adulter 
Inchoat  incestum  retro  referre  pedem;  - 
Quem  sequitur  rigido  Menelaus  in  agmine  ferro,  835 
Illius  enisus  ense  secare  caput. 

At  sua  non  semper  sequitur  primordia  finis; 

Orba  fit  ense  manus  caedis  avara  nimis. 

Non  ideo  juvenem,  quamvis  mucro  lapsus  abisset, 
Desinit,  arreptum  crine  per  arva  trahit.  840 

Huic  erat  adjutrix  Ajacis  dextera  Locri, 

Aurea  caesaries  pulverulenta  jacet. 

Clausisset  Paridis  oculos  lux  ultima,  si  non 
Hector  ei  celerem  continuasset  opem. 

Aeneas  clypeo  tegit  illum,  deinde  levatum  845 

Ilion  inducit,  hoc  duce  tutus  abit. 

Cernentes  reliqui,  quod  sol  traheretur  ad  undas. 

Acrius  arma  movent,  ne  pigritando  vacent. 

Nox  nigra  caecat  humum,  opescens  funere  bellum 

Non  repetunt  solitos  corpora  strata  focos.  850 

_  _  _ _  1 

*)  Proelium  hoc  nostri  simillimum  Epitomatoris  eat. 
280  sqq.  823.  Exid.  Trojan.  235. 

827.  ex  margine  pro:  studet.  Epitomat.  296 
Conjungit,  stridet  mucro  mucrone  corusco. 

837.  Similis  Ovid.  locus  Met.  VII,  ’518. 

Flebile  principium  melior 'fortuna  secuta  .est. 


Lib.  III.  V.  1-13. 

LIBER  TERTIUS. 

INCIPIUNT  CAPITULA  TERTII  LIBRI. 

Tertius,  a  specula  speculatur  sextaque  pugna 
Surgit  eamque  sequens  decies  manet  octo  diebus. 

Pax  tribus  est  annis.  Pugnant.  Pax  mense  secuta  est. 
Nona  dies  pugna  iteratur  per  duodenos. 

Pax  per  tredenos.  Hic  somnia  strenuus  Hector  5 
Despicit  uxoris,  quem  saucius  occidit  Achilles. 

Pugna.  Duos  menses  est  pax.  Fit  rex  Palamedes. 
Triptolemum  sternit  Sarpedon.  Pax  datur  anno. 

Aufert  Pelidae  pugnare  Polixena.  Pugnant. 

Deiphobum  perimit  Palamedes  et  Paris  ipsum.  lO 

EXPLICIUNT  CAPITULA. 

INCIPIT  LIBER  TERTIUS. 

HELENA  E  MURO  SPECULATUR. 

Quam  timor  obnubit,  non  est  sincera  voluptas; 

Res  est  solliciti  plena  timoris  amor. 

A  specula  speculum  speculans  inamabile  belli 
Turba  puellaris  stat  gemebunda  satis. 

Operiebantur  eventum  Martis  et  ad  quem  5 

Bellonae  victrix  ala  volare  velit. 

Hic  pro  dilecto  gemit  anxia  quaeque  marito, 

Corpore  vir  pugnam,  corde  puella  parat. 

Stabat  et  hic  Helena  speculando  duosque  maritos 
Ictus  horrisonos  alterutrare  videt.  10 

Plus  in  adulterio  tanquam  lasciva  favorem 
Quam  sibi  concesso  ferverat  illa  thoro. 

Nitimur  in  vetitum  semper  cupimusque  negata, 


6.  superscriptum  verbo;  occat.  7.  Pugna.  Super¬ 
scriptum  ,,fit“. 

1.  Anonym.  Nevellet.  p.  495.  lin.  9.  10: 

Quam  timor  obnubit  non  est  sincera  voluptas 
Non  est  sollicito  dulcis  in  ore  cibus. 

2.  margo:  ideo  hoc  dico  quod  res.  Ovidii  est.  Heroid.  I,  12.. 
12.  firmat.  13.  Ov.  Amor.  III,  4,  17. 

Lib.  III.  V.  14—36, 


Foemina  praecipue,  quae  prohibentur,  avet. 

Non  es  Alexander,  Priami  pulcherrima  proles,  15 
Territus  his  una  pro  muliere  malis; 

Una  nec  unius  est,  cui  non  sufficit  unus, 

Pluribus  in  vita  non  caret  una  nota. 

Aror  amore  tui,  sic  et  Menelaon  amavi, 

Theseus  huic  pater  oscula  quarta  dedit.  20 

Sic  facie  quamvis  insignis,  adultera  certe  est, 

Laesa  pudicitia,  deperit  illa  semel. 

Insanit  totus  propter  te,  lubrice,  mundus; 

Causa  pudenda  tua  est,  justa  vir  arma  movet. 

Sis  voti  compos,  per  te  moriatur  Atrides,  25 

Graecia  vel  redeat,  vel  superata  cadat; 

Sub  domina  meretrice  sedes  vesanus  et  excors 
Foedi  tabe  canis  vel  mage  sorde  suis. 

Foemina,  quae  fallit,  exemplo  discat  in  isto, 

Foeraineae  fidei  non  adhibere  fidem.  30 

HELENA  PARIDEM  ALLOQUITUR. 

Pro  reditu  laetatur  adulter,  adultera  vero 
Est  pro  suscepto  sospite  laeta  viro. 

Hoc  modo:  o  juvenis!  o  delectissime  miles! 

Quomodo  tam  poteras  immemor  esse  mei? 

Vidi,  pertimui  quod  erat  tam  tempore  longo  35 

Conjugis  antiqui  dextra  magistra  tui. 


14.  marginis  scholion.  av.  cupit.  18.  e  margine  pro; 
in  nita  non  caret  ima.  19.  amavi  pro  amavit.  Versus  Ov. 
Her.  V.  105.  Ardet  amore  tui,  sic  et  Menelaon  amavit. 

21.  Ovid.  Her.  V.  125.  22.  Ex  Ovid.  Her.  V.  104:  laesa 

pudicitia  est,  d.  i.  semel  posuimus  pro  nostri  semet.  24.  Ov. 
Her.  V,  98.  30.  alluditur  Aviani  I,  16; 

Foemineam  quisquis  credidit  esse  fidem. 

Alanus  parabol.  16.  ,,non  est  in  muliero  fides“  et  apudPetron: 

Namque  est  foeminea  tutior  unda  fide. 

31.  conferendus  Epitomator  v.  320  sqq.  qui  iisdem  fere  voca¬ 
bulis  usus  est.  34.  Ov.  Her.  XV,  106  ut  nolles  immemor 
esse  mei.  36.  conjugis  antiqui  Virg.  Aen.  IV,  458.  Epitom. 
321. 


Lib.  Iir.  V.  37—56. 

Per  femur  illius  vidi  transire  sagiilani, 

Debueras  ejus  tunc  terebrasse  gulam. 

Cumque  tuos  vidi  foedatos  pulvere  crines, 

Fugit  corde  calor,  fugit  ab  ore  color.  40 

Ne  tua  fata  suae  credas  de  cetero  dextrae, 

Sin  potes  extremos  anticipare  dies. 

An  nondum  vaga  fama  tuas  pervenit  ad  aures 
De  virtute  viri,  quam  leve  robur  ejus? 

Apta  magis  Veneri  sunt,  quam  tua,  brachia,  Marti.  45 
Bella  gerant  alii,  tu  sociare  mihi. 

Non  sum  victus,  ait;  huc  me  victoria  duxit; 

Saucius  ille  redit,  nulla  trophaea  gerit. 

Dixerat;  et  nitidis  circumdat  colla  lacertis 

Oscula  dant  cupidi.  Cetera  nolo  loqui.  50 

HIC  ORITUR  SEXTA  PUGNA  INTER  GRAECOS  ET 

TROIANOS. 

Mane  rubescebat  stellis  Aurora  fugatis. 

Vanescit  rubeo  Marte  fugata  quies; 

Aiacides  Danaum  vexillifer  et  Diomedes 
Illius  est  acies  sollicitare  comes. 

Inperterritus  his  et  inexpugnabilis  Hector  55 

Obviat,  Hectorea  brachia  voce  parat. 


39.  Epit.  323:  Iliacoque  tuos  foedaret  pulvere  crines. 

40.  Ov.  Her.  XI,  27.  fugerat  ore  color.  Epitomat.  326 

Fugerat  ore  color,  sanguisque  reliquerat  artus. 

41.  Epitom.  329.  30.  ne  rursus  iniquae 

Illius  tua  fata  velis  committere  dextrae 
434.  Epitomatoris  v.  328.  29.  est.  45.  46.  Ovld.  Her.  XVII, 
253.  254.  B.  g.  fortes :  tu  Pari  semper  ama.  et  Ovid.  Her. 
XIIT,  84.  Bella  gerant  alii,  Protesilaus  amet. 

49.  50.  extensius  epitomator  336  sqq. 

Posthaec  amplexu  per  mutua  corpora  iuncto 
Incubuit  membris  Cygneidos;  illa  soluto 
Accepit  flammas  gremio  Trojaeque  suasque. 

51.  Virg.  Aen.  III,  521.  —  Margo:  Pugna  VII.  in  qua  Hector 
VII  duces  Graecorum  occidit,  et  Achilles  quattuor  Trojano¬ 
rum  et  Aeneas  Merum*)  et  Amphimachum  et  Diomedes  Xan- 
tippum. 

*)  Dares  nominat  Nireum.  .  • 


Aeneus  Aeneas,  cujus  caput  aenea  cassis 
Protegit,  in  Phrygibus  firma  columna  fuit. 

Mi  duo  Trojanos  educunt,  illico  portis 

Erumpunt,  Graecis  obvia  signa  gerunt.  60 

Concurrunt  pariter,  sonat  ictibus  arduus  aether, 
Umbrificant  nitidum  spicula  missa  polum. 

Mille  modis  mortis  miseros  mors  una  trucidat. 

Una  morte  mori  sit  quasi  turpe  sibi. 

Per  gladios,  per  balistas,  per  tela,  per  enses  65 

Invitant  mortem,  dat  quoque  clava  necem. 

Casside  tecta  licet,  secat  ora,  lacitque  potenter 
Per  medium  ventris  ferrea  cuspis  iter. 

Hic  jugulant,  hic  exoculant,  hic  dorsa  cruentant. 

Hic  facies  lacerant,  unguibus  ora  rigant.  70 

Maxima  fit  caedes  hominum,  nec  dicere  possum, 
Perfundat  nimium  quomodo  sanguis  humum. 
Fulminat  ense  suo  vel  in  armis  utilis  Hector 
Ense  secat  Danaos,  ense  rubricat  agros. 

Dum  sic  insanit,  insani  viribus  obstant  75 

Elpenor,  Palamon,  Scbedius  et  Dorius. 

Auxiliantur  Epistrophus  atque  Polyxenus  illis. 

Sexque  fuere  duces,  septimus  Orcomenus. 

Hectoris  hi  vires  attemptavere,  sed  Hector 

Fata  suprema  suos  his  dedit  ante  pedes.  80 

Euphemus  et  Pyleus  bona  confidentia  Troium 
Hippicus,  Astoreus,  his  quasi  murus  erant. 
Sternebant  Danaos.  At  fulgur  Martis  Achilles 
Ignea  Plutonis  ad  vada  mittit  eos. 

Aeneae  ferro  confessus,  arundine  Merus  85 

57.  Aeneus  Aen.  pro  codicis  Aeneas  Aeneas.  76.  No¬ 
mina  ducum  nominat  Dares:  Orcomenum,  Jalmenum,  Epi- 
strophum,  Schedium,  Elephenorem,  Diorem,  Polyxenum.,  81. 
Hos  nominat  Dares:  Euphemum,  Hippothoum,  Pylaeum, 
Asteropaeum.  Noster  Euphenus  et  Phileus.  84.  vada  pro 
cod.  nata.  85.  ferro  e  margine  pro  peru  in  quo  „veru“ 
videtur  latere  sed  prima  huius  verbi  syllaba  brevis  est  ut 
Virg.  Aen.  VI,  665  Et  tereti  pugnans  mucrone  veruque  Sabello 
docet,  quapropter  ,,ferro“  e  margine  recepimus. 


Lib.  III.  V.  85 — 107. 

Ejusdem  manibus  occidit  Amphimachus. 

Xantippus  Mnestofque  duces  liinc  inde  volantes 
Graecos  debilitant  ensibus,  immo  necant. 

Ocius  occurrit  Diomedes  quumque  maritat 

Ocrea  loricae,  perforat  ense  duos.  90 

GRAECI  AD  CASTRA  REVERTUNTUR  PROPTER 

ONUS  BELLI. 

Tot  doluit  cecidisse  duces  et  pondera  belli 
Acrius  Atrides  incubuisse  sibi. 

Bellum  retraxit  revocans  in  castra  Pelasgos; 

Trojani  Trojam  fausta  canendo  petunt. 

0!  proceres,  Agamemnon  ait,  cecidisse  super  nos  95 
Belli  totius  grande  videtis  onus. 

Unda  labilior  fortuna",  fugacior  aura 

Forte  cito  nostram  ducit  ad  alta  rotam. 

Nulla  dies  adeo  est  pluvialibus  obsita  nimbis, 

Non  intermissis  quod  fluat  imber  aquis.  100 

Non  Aurora  diem  sed  laudat  vespera,  frustra 
Principium  celebras,  omnia  fine  legas. 

Causa  jubet  melior  superos  sperare  secundos; 

Non  habet  eventus  sordida  praeda  bonos. 

Troja  modum  teneas  nondum  libi  desinit  hostis,  105 
Crastina  sit,  nescis,  quid  paritura  dies. 

Omnia  sunt  hominum  tenui  pendentia  filo, 


87.  Dictys  nominat  Mesthlem.  97.  98.  Eleg.  de  for¬ 
tuna  (Wernsdorf,  p.  min.  vol.  III)  v.  81.  82 

Tuta  nec  in  solido  rerum  Fortuna  favore  est, 

Cum  minime  credas,  impulit  illa  rotam. 

99.  100.  Ovid.  e  Pont.  IV,  4,  1.  2. 

Nulla  dies  adeo  est  australibus  liumida  nimis 
Non  intermissis  ut  fluat  imber  aquis. 

104.  Ov.  Amor.  I,  10,  48.  106.  Luc.  Phars.  III,  594.  nec 

lux  est  notior  ulli,  crastina.  —  Hor.  Od.  IV,  7,  17. 

Quis  scit,  an  adiciant  hodiernae  crastina  summae 
Tempora  di  superi? 

107.  8.  Ovid.  Pont.  IV,  3,  35.  36. 

Omnia  sunt  hominum  tenui  pendentia  filo: 

Et  subito  casu,  quae  valuere,  ruunt. 

Lib.  III.  V.  108—132. 


Multa  levata  diu  cerno  ruisse  cito. 

Tu,  quoque  fac  timeas;  et  quae  modo  tuta  videntur. 
Dum  loqueris,  fieri  tristia  posse  puta.  llO 

Victorem  victo  succumbere  saepe  videmus. 

Saepe  creat  molles  aspera  spina  rosas. 

Ergo  viri  fortes  animum  resumite,  pulchro 
Possimus  initium  vincere  fine  malum. 

Strenuitas  hostis  haec  gaudia  contulit  hosti,  115 

Ille  furendo  ferit  et  feriendo  furit. 

Cernitur  in  manibus  imanibus  arma  tenere 
'  Et  nobis  instat  hac  ratione  dare. 

Laetius  est,  magno  quotiens  sibi  constat,  honestum ; 

Virtus  si  non  est  ardua,  laude  caret  120 

Par  labor  atque  metus  pretio  majore  petuntur, 

Ardua  per  praeceps  gloria  vadit  iter. 

Blanditiis  indignus  erit  mollique  potiri 
Fortuna,  si  quis  nescit  amara  pati. 

Corde  leonino  fortem  curramus  in  hostem;  125 

Si  leo  tu  fueris,  mox  erit  ille  lepus. 

Nec  prius  extenta  retrahamus  brachia,  donec 
Sentiat  optatum  nostra  querela  diem. 

Constantes  animi  superant  incommoda  belli. 

Eventum  validi,  non  proba  facta  probi.  130 

Est  tamen,  ut  recitem,  exercitus  et  numerosus. 

Quem  mittet  Telephus  inveniendo  novus. 


108.  Margo:  ideo  speramus  deos  nobis  propitios  quia  causa 
nostra  iustior,  quia  non  juste  deportavit  Paris  Helenam,  et 
scio  quod  sordida  praeda  non  habet  bonos  eventus.  109. 
10.  Ov.  Pont.  IV,  3,  57.  58. 

Tu  quoque  fac  timeas;  et,  quae  tibi  laeta  videntur, 
Dum  loqueris,  fieri  tristia  posse  puta. 

109.  Tu.  superscriptum  ,,Troja“.  112.  Ov.  e.  Pont.  II,  2,  34. 
114.  e  margine  pro:  malo.  —  Margo  pro  interitum  praebet 
initium  quod  quanquam  metro  non  apte  conveniat  tamen  rece¬ 
pimus  quia  poetae  mediae  latinitatis  primam  hujus  verbi  syl¬ 
labam  imprimis  in  arsi  producebant.  119.  Luc.  Phars.  IX, 
404.  120.  Lucan.  Phars.  IV,  576:  quam  sit  non  ardua  virtus. 
121.  Lucan.  Phars.  I,  282.  122.  Ovid.  Trist.  IV,  3,  74. 

123.  Gualt.  Alex.  I,  495.  96.  Blanditiis  ....  potiri 
Fortuna,  qui  dura  pati  vel  amara  recusat. 


Lib.  III.  V.  133—166. 

l*ostera  lux  tacitas  iil  primum  depulit  umbras. 
Depellunt  omnem  bellica  signa  moram. 

Tota  super  castra  clangit  rex  Graecus:  „in  arma“!  135 
Ensibus  Argolicum  cingitur  omne  genus. 

Erumpunt  omnes,  ut  eant  in  proelia,  Troes; 

Cum  cane  custodit  servus  et  ava  lares. 

Respicies  hostes  quasi  torvos  stare  leones 

Et  quasi  distorto  lumine  ferre  minas.  140 

Clangebant  lituis,  tellus  irata  reclangit. 

Ungula  suppositum  vertit  equina  solum. 

Agmina  concurrunt,  clamor  conscendit  ad  astra 
Aere  concusso,  strage,  fragore,  sono. 

Telorum  volitant  cunctis  e  partibus  imbres,  145 

Contis  et  gladiis  non  datur  ulla  quies. 

Quot  mala,  quot  caedes,  fracturas,  vulnera,  mortes 
Mars  ibi  conficiat,  quis  numerare  queat? 

Festum  festucae  facio,  si  mille  ruisse 

Dixero,  si  multa  millia  verba  fero.  150 

Quicquid  in  orbe  legis  belli  vertigine  factum, 

Hujus  ad  intuitum  crede  fuisse  parum. 

Corpora  strata  jacent  in  sanguine,  sanguis  abundat. 
Sanguinis  in  rivo  membra  resecta  natant 
Sanguinis  in  fluvio  merguntur  corpora  multa,  155 
Mortua  quae  non  sunt,  sed  moritura,  cadunt, 

Nox  pugnam  dirimit,  sed  eam  lux  orta  reducit, 

Nox  iterum  dirimit,  luce  patente  redit; 

Tertia  nox  dirimit,  sed  item  lux  orta  reducit. 

Quarta  nox  dirimit  luce  patente  redit.  160 

Sic  quinto,  sic  et  sexto,  sic  septimo,  sicque 
Octavo,  nono  sic  etiam  decimo. 

Immo  bis  decimo  quater  inter  multiplicato 
Primum  cessavit  elTera  pugna  die. 

Octoginta  quidem  duravit  continuatim  165 

Non  intercesso  tempore  pugna  dies. 

133.  Epitomat,  v.  156.  139.  respiciens.  141.  Margo: 

pugna  vij  Lxxx  dier.  149.  Margo:  parvula  dico,  i.  e.  parva, 
festuca  est  res  levissima.  154.  natat.  159.  tertio. 


7G  Lib.  III.  V.  167—194. 

Ad  pausas  a  strage  manus  tunc  primo  vocatur, 

Vaginas  veteres  induit  ensis  hebes. 

Trojani  Trojam  subeunt  sudore  nigrati. 

Sanguine  conspersi,  debilitate  pigri.  170 

Castra  petunt  Graeci  Phrygibus,  si  singula  penses. 
Sanguine,  sudore,  debilitate  pares. 

VERBA  REGIS  GRAECORUM. 

Rex  Danaum  loquitur:  Trabeatis  esse  cruentum 
In  bellis  vitae  continuare  statum. 

Interea  queritur,  quis  tantae  pondera  molis  175 

Semper  vel  valeat  vel  tolerare  velit. 

Millia  multa,  refert,  e  nostris  strata  videtis 
Intumulata  jacent,  quis  sepelire  potest? 

Lunam  consiliis,  solem  consumimus  armis, 

Et  nunquam  proceres  absque  labore  sumus.  180 

At  qui  vis  coelo  tegitur,  qui  non  habet  urnam. 
Sarcophago  solis,  plus  valet  urna  soli. 

Mortua  defosso  clauduntur  membra  sepulchro. 

Ne  laedat  vivos  tabe  soluta  caro: 

Unde  decet,  nostros  ut  subterremus  amicos,  185 

Cum  quibus  et  quando?  quomodo?  tempus  abest; 

Nilque  referre  scio,  tabes  ne  cadavera  solvat. 

An  rogo  lirentur  tempore  quo  vel  ubi? 

Vulneribus  fieri  deberet  docta  medela. 

Docta  sed  et  subita  damna  trahente  mora.  I9a 

Vidi,  quod  fuerat  primo  curabile,  vulnus 
Dilatumque  morae  damna  tulisse  suae. 

Si  minus  edoctus  tractaverit  illa  chirurgus, 

Sors  mala  vel  pejor  pessima  forsan  erit. 


173.  Margo:  trabeatis  i.  e.  nobilibus  vel  principibus  quia 
trabea  est  vestis  principum.  181.  Luc.  Phars.  VII,  819: 
coelo  tegitur,  qui  non  habet  urnam.  191.  92.  Ov.  Remed. 
101.  2.  Vidi  ego,  quod  primo  fuerat  sanabile,  vulnus 
Dilatum  longae  damna  tulisse  morae. 

192.  Dilatum  ex  Ovidio  pro  nostri  Vilatum  posuimus. 


Lib.  III.  V.  195-  22-1. 

Curando  fieri  quaedam  majora  videmus  19.5 

Vulnera,  quae  melius  non  tetigisse  fuit. 

Sunt  etiam  naves  reparandae.  Nonne  videtis, 

Semper  eas  vastis  quod  quatit  Eurus  aquis? 

Et  cito  deficient  alimenta,  cibaria;  mulli 

Temporis  assiduus  debet  habere  labor.  20b 

Est  etiam  modicus  exercitus,  et  quia  bellum 
Forte  diu  stabit,  major  habendus  erit. 

Non  poterunt  ista  fieri  nisi  mente  serena 
Et  bene  secura,  nec  nisi  pace  data. 

Ergo  requiramus  pacem,  pacemque  triennem;  206 
Tempus  ut  obtineant  promemorata  ratum. 

Dixit  et  ad  Priamum  confestim  mittit  Ulixem 
Cum  Diomede  loqui  verba  priora  sibi. 

NUNTII  AGAMEMNONIS  VENIUNT  IN  TROIAM. 

Nox  erat  et  Trojam  latitanter  nuntia  vadunt, 

At  sua,  forte  quis  his  obviat,  arma  ferunt.  210 

Immo  Dolon  occurrit  eis  e  Troibus  unus; 

Quaerit,  quo  medio  tempore  noctis  eant. 

Et  sic  armati;  nocturna  negotia,  dicit. 

Armaque  jure  notam  suspicionis  habent. 

Vadimus  ad  Priamum,  respondent,  pauca  referre,  215 
Quae  per  nos  loquitur  rex  Agamemnon  ei. 

Trojanos  quod  prodiderit,  mentitur  Homerus, 

Quod  sit  istorum  perditus  ense  Dolon; 

Dicit,  dum  fuerat  scrutari  missus  Achivos 

Donec  transierit,  delituisse  duos.  220 

Captus  ab  his  Troiim  recitat  secreta  duobus 
Insinuans  per  quod  ingrederentur  iter. 

Maxima  Troja  mihi  currum  promisit  Achillis, 

Intulit,  Argolicae  si  caperentur  opes, 

195.  6.  Ov.  Pont.  II,  7,  25.  26.  205.  Marg.  triennem..  Msc. 
trientem.  214.  Marg.  notam.  Msc.  nonam.  217,- mentibus. 
Homerus.  Noster  Epitomatorem  hoc  nomine  significat,  apud 
quem  haec  v.  704  sqq.  narrantur.  223.  Epitom.  720.  21. 

Maxima  Troja  mihi  currum  promisit  Achillis 
Si  vestras  cepisset  opes. 

78  Lib.  III.  V.  225—252. 

Hos  etiam  subiisse  refert  tentoria  Rhesi,' 

Quem  perimunt,  praecia  nec  rediisse  levi; 

Hos  rapuisse  simul,  quos  nulla  perire  sagitta 
Posset,  .nubigenos  hic  memoravit  equos. 

Crediderim  sic  dicenti?  quis  nube  creatos 

A  primo  mundi  tempore  vidit  equos?  230 

Non  miror!  majora  movet  mendacia  bello. 

Isti  quum  duos  narret  adesse  deos; 

Pro  Pelide  Thetis  pro  Graecis  luno  fatetur 
Et  quod  pro  Paride  moverit  arma  Venus. 

Praeterea  recto  non  cecinit  ordine  bellum,  235 

Aut  a  militibus,  qui  cecidere,  quibus. 

Hanc  quoque  materiam  figmenta  poetica  nebant. 

Sicut  Virgilius  arma  virumque  canens. 

Sed  Phrygii  tenet  historiam  liber  iste  Daretis 

Qui  praeter  verum  scriptitat  inde  nihil.  240 

Hunc  sequor,  adjiciens  interdum  verba  virorum, 

Quaeve  loquebantur  vel  potuere  loqui. 

Ponatur  quod  et  hi  non  sint  ea  forte  locuti. 

Causae  praesentis  sunt  tamen  apta  rei. 

VERBA  ULIXIS  ET  SUI  SOCII  AD  PRIAMUM. 

Intrant  ad  Priamum  socii  duo,  servat  Ulixes  245 

Stemata  verborum,  verba  notata  movens. 

0  princeps  Trojane!  tuas  nos  mittit  ad  aures 
Graecorum  ductor,  ejus  ab  ore  loquor. 

Rex  bone!  si  sapiens  es,  sicut  fama  fatetur. 

Non  est  bellandi  maxima  cura  tibi!  250 

Sufficit  in  magna:  medium  tenuere  beati. 

Praecipites  ducum  saepe  tulere  diem. 

225,  subuisse.  Narratio  de  Rheso  ejusque  equis  inveni¬ 
tur  apud  Epitomator,  v.  730  sqq.  232.  melius  fortasse 
Illi  quum  divos  narret  adesse  duos 
249.  es  marginis  pro  codicis  ejus.  251.  med.  ten.  beati. 
Haec  sententia,  qua  noster  primum  usus  fuisse  videtur, 
transformatio  Ovid.  Metam.  II,  137  medio  tutissimus  ibis  est; 
invenitur  in:  aphorismi  et  axiomata  selecta.  Altdorf  1745.  49. 
252.  Senec.  Agam,  71  Praecipites  regum  casus 

Fortuna  volat. 


Lib.  III.  V.  253—280. 


79 


Denique  non  semper  congressus  habendus  in  hostem 
Danda  quidem  membris  est  aliquando  quies. 

Grata  fit  unda  siti,  requies  est  apta  labori,  255 

Vomere  continuo  lassa  senescit  humus; 

Quae  caret  alterna  requie  non  durat  et  arcus 
Si  nunquam  cesses  tendere,  lentus  erit. 

Est  modus  in  rebus,  medio  tutissimus  ibis. 

Serpit  humi  tutus  interitumque  vetat.  260 

In  feritate  feras  docuit  natura  manere, 

Ut  dictat  ratio,  vivere  debet  homo. 

Nobilis  in  rege  clementia,  quae  facit,  ejus 
Ut  mens  ducatur  ad  pietatis  opus. 

Dicimus  hoc  quoniam  magnorum  magna  virorum  265 
Sunt  in  despecto  membra  locata  loco. 

Immo  suo  corrupta  jacent  in  sanguine;  nonne 
Haec  mala  pro  patriae  sustinuere  fide? 

Nunc  inhumata  jacent;  erit  his  haec  ultima  merces, 
Quod  rabido  rodent  corpora  dente  canes?  270 

Est  ea  pro  nostris  tantum  querimonia?  Vestri 
Quibunt  ut  nostri  tabe  perire  pari. 

Debent  funeribus  sepeliri  jure  decoris, 

Pro  dominis  vitam  qui  posuere  suam. 

Ergo  para  nocuis  frenum,  rex!  indere  bellis,  275 

Ultimus  ut  solvat  mortua  membra  cinis; 

Et  qui  iam  multis  bellum  tenuere  diebus 
Pausent  et  laeti  dona  quietis  agant. 

Si  spatium  rex  scire  velis,  slet  pax  tribus  annis. 
Decurrent  illi  tempore  valde  brevi.  280 


255.  et  pro  es.  Ov.  Met.  VII,  812  requies  erat  illa  la¬ 
bori.  256.  Ov.  Amor.  III,  82.  continua  messe  senescit  ager. 

257.  Ov.  Her.  IV,  89. 

Quod  car.  ait.  req.,  durabile  non  est. 

258.  Ov.  Heroid.  IV,  92.  s.  n.  c.  t.  mollis  e.  259.  compo¬ 
situs  ex  Horat.  Serm.  I,  1,  106  et  Ovid.  Metam.  II,  137. 
260.  Hor.  A.  P.  28.  S.  h.  t.  nimium 'timidusque  procellae.  — 
vetat  pro  cod.  volat.  272.  „pari“  marginis,  pro  codicis 
„pati“.  275.  para  pro  cod.  paro.  ,,nocuis“  e  marg.  pro 
cod.  ,,nocius“. 

Lib.  III.  V.  281—303. 


VERBA  HECTORIS  AD  ULIXEM. 

Tempora  longa  lenet  Hector  suspecta,  revolvens 
Cur  peterent  annis  ponere  bella  tribus. 

Verba  gerundiva  pacis  praetenditis,  inquit. 

Exteriora  patent,  interiora  latent. 

Nos  scimus,  quantum  bonus  es  recitator  Ulixes,  285 
Os  aperis,  intus  pectora  clausa  geris. 

Si  tibi  vis  credi,  prius  exue  suspicionem. 

Nam  solet  excludi  suspicione  fides.  ^ 
lure  mihi  suspectus  eris,  treugas  tribus  annis 

Quod  pro  defunctis  intumulando  petis.  290 

Laomedontiades  Trojanis  ista  vocatis 

Intimat,  inquirens  quomodo  vel  quid  agat. 

Communis  consensus  erat  in  pace  trienni; 

Qui  tulerant  verbum,  mox  rediere  domum. 

PACEM  TRIENNEM  REFERUNT  LEGATI  GRAECIS. 

Legati  responsa  ferunt:  Agamemnon  in  unum  295 
Accitis  Graecis,  singula  narrat  eis. 

Ite,  refert,  campisque  viros  sepelite  jacentes, 

Mors  est  facta  quibus  indubitata  fides. 

Primo  sole  solum  feriente  feruntur  in  altas 

Occisi  fossas,  plebs  rigat  ungue  genas.  300 

Subterrant  etiam  Phrygii  sua  funera,  tellus 
Parvula  quos  refugit,  maximus  ignis  edit. 

Moenia  Trojanus,  Argivus  vela  resarcit, 

Trojanus  muros  Argolicusque  rates. 

Praecipit  annonam  medio  rex  tempore  ferri,  305 

Ut  procuretur  copia  multa  cibi. 

Undique  colligitur  exercitus,  arma  novantur, 

Bellicus,  advehitur  omne,  quod  usus  avet. 


282.  e  margine:  peterent  pro  codicis  ,,ponerent“.  291. 
pro  codic.  Laocedontiades.  Margo  Laom.  Priamus.  293. 

Margo:  Pax  secunda  trium  annorum.  299.  marg.  altas, 
profundas  fossas.  300.  Cod.  ples.  ugue.  302.  margo: 
quia  terra  non  suffecit  eis  ad  sepeliendum.  307.  margo, 
desiderat. 

Lib.  Iir.  V.  309—338. 

Pace  resultantes  tres  partivere  Decembres, 

Erumpunt  iterum  bella  minando  Phryges.  310 

Trojanas  acies  Troilus  producit  et  Hector 
Memnon  et  Aeneas  quatuor  unus  apex. 

Rex  Agamemnon  eis  occurrit  cum  Menelao, 

His  erat  Aeacides  cum  Diomede  comes. 

Buccina  mugitum  dat  in  aere,  terra  remugit,  315 

Horrisonas  voces  clamor  et  horror  agit. 
Quadrupedanti  putrem  sonitu  quatit  ungula  campum, 
Fortiter  appropiant,  spicula  mille  volant. 

Dentea  cristatum  confringit  clava  galerum, 

Transit  per  medias  lancea  longa  gulas.  320 

In  belli  capite  volat  invictissimus  Hector 
Grajugenum  fortes  interimendo  duces; 

Merionem  prosternit  humi  perimitque  Philippum 
Ejus  et  Antippus  inclitus  ense  cadit. 

Fulgurat  in  Phrygios  Graecorum  murus  Achilles,  325 
Euphorbum  procerem  sternit  ad  usque  necem. 

Ecce  Lycaon  adest  Troum  non  infimus  heros. 

Quem  subito  prensum  casside  jecit  humi. 

Jecit  et  in  ventre  capulotenus  abdidit  ensem, 

Nec  dedit  horrorem  Troilus  inde  levem.  330 

Parte  cadunt  ah  utraque  viri,  de  plebe  ruisse 
Millia  non  pauca  dinumerabis  ibi. 

Acriter  utrumque  pugnatur  et  ipsa  trecenos 
Narratur  pugna  continuasse  dies. 

Tum  vero  Priamus  tot  totque  cadavera  Troum  335 
Viribus  Argivum  strata  iacere  videt. 

Suspendi  petit  ab  Agamemnone  pondera  belli 
Artus  exanimes  depositurus  humi. 

309.  margo:  anni  pars  pro  toto:  Hor.  (Ep.  I,  20,  27) 

Me  quater  undenos  sciat  implevisse  Decembris, 

312.  Margo:  Graecorum  pugna  VII,  in  qua  Hector  occidit 
tres  duces  Merionem  Philippum  et  Antippum;  et  Achilles  oc¬ 
cidit  duos  duces  Trojanorum  videlicet  Euphorbum  et  Lycao¬ 
nem,  317.  notus  Virgil.  Aen.  VIII,  596.  locus,  Gualter. 
Alexandr.  libro  quinto  imitationem  habet: 

Cornipedum  pedibus  putrem  terit  ungula  glebas. 

324.  Margo:  pugna  XVIII  dierum, 

Troilus.  6 


82  *  Lib.  III.  V.  339—362. 

Pax  per  sex  menses  stabilitur  et  omne  peremtum 
Talparum  recipit  in  regione  thorus.  34(^ 

DE  PUGNA  DUODECIM  DIERUM. 

Septima  surgebant  orientis  cornua  Lunae, 

Surgere  continuo  bellica  signa  vide. 

Pugnatur.  Durat  duodenis  pugna  diebus 
Sanguine  caesorum  lata  rubescit  humus. 

Quid  juvat  assidue  clavas,  quid  tela,  quid  enses,  345 
Quid  mortes,  mortis  quid  numerare  modos? 

Aut  seriem  scindet  stilus  aut  fastidia  gignet, 

Si  necis  omne  genus  enumerare  volet. 

Ad  Priamum  mittit  Agamemnon  eumque  precatur 
Ut  per  terdenos  obseret  arma  dies.  350 

Concedit  Priamus,  clauduntur  busta  sepulcris,  * 

Turba  salutiferam  saucia  quaerit  opem. 

Non  est  in  medio  semper,  relevetur  ut  aeger; 

In  cura  quadam  vulnera  morte  ligant. 

DE  SOMNIO  ANDROMACHAE  UXORIS  HECTORIS. 

Luna  semel  latuit,  toto  semel  orbe  recrevit,  355 

Pax  abit  et  populus  rursus  in  arma  ruit. 

Pugnandum  de  mane  fuit,  cum  nocte  sub  ipsa 
Hectoris  Andromache  somnia  dura  videt. 

Me,  moerens  ait  illa  viro,  jam  tempore  pausae 

Terruit  in  somnis  visio  valde  gravis.  360 

Ad  fera  bella  precor  hodie  descendere  noli. 

Sit  tibi  cura  mei,  sit  tibi  cura  tui. 


339.  Marg*©;  Pax  tertia  sex  mensium.  342.  Margo: 
Pugna  IX,  XH  diebus.  347.  Cod.  stilus  scindet.  350. 
Margo:  Pax  quarta  triginta  dierum.  353.  Margo:  quare 
dum  adhibetur  eis  cura  per  medicinam  non  evad.  mortem. 
Ov.  e.  Pont.  I,  3,  17.  18 

Non  est  in  medio  semper,  relevetur  iit  aeger. 
Interdum  docta  plus  valet  arte  malum. 

355.  Ovid.  Her.  II,  5 

Luna  quater  latuit;  toto  quater  orbe  recrevit. 


Lib.  III.  V.  363—388.  ~ 

Somnia  ne  credes,  ait  Hector,  fallere  norunt, 

Re  super  hac  nemo  debet  habere  fidem. 

Omnia  quae  sensu  volvuntur  vota  diurno,  365 

Pectore  sopito  reddit  amica  quies. 

Venator  defessa  thoro  cum  membra  reponit. 

Mens  tamen  ad  silvas,  ad  sua  lustra  redit. 

Quod  timet  aut  sperat  aut  quod  meditatio  format, 

Quod  pausando  jacet,  saepe  videre  solet.  -  370 

Femina,  quando  suus  vir  in  anxietatibus  haeret. 

Hoc  videt  in  somnis,  quod  vigilando  timet. 

Frivola  vidisti,  muliebrem  pone  timorem. 

Flectere  non  debet  cor  muliebre  virum. 

Ad  Priamum  mittit;  fac  rex,  petit  illa,  maritus  375 
Hac  vice  ne  Martis  experiatur  opus. 

Rex  Paridem  jubet  et  Helenum  Troilumque  vocari; 
Memnon  et  Aeneas  concomitantur  eos. 

Vos  acies  aptate,  refert,  ne  exeat  Hector, 

Effectum  capiant  ut  mea  verba,  precor.  380 

ANDROMACHE  DISSUADET  BELLUM  HECTORI. 

Hector  ad  Andromachen  ira  mediante  cucurrit. 

Arma  poposcit  et  haec  obstupefacta  stetit. 

Astyanacta  rapit,  reputans  quod  filius  illo 
Posset  ab  dicto  cor  revocare  patris. 

Detegit  hunc  ajens:  tua  forma,  tenerrime  fili!  385 
Patrem  compescat,  ne  modo  bella  gerat. 

Se  pater  ad  puerum  submisit,  amore  paterno 
Parvo  conatus  oscula  parva  dare. 


363.  Cato.  Dist.  II,  71. 

Somnia  ne  cures;  nam  mens  humana  quod  optans 
Dum  vigilat,  sperat,  per  somnum  cernit  id  ipsum. 

365 — 368.  depromti  Claudiani  carmine  XX  v.  1 — 4.  369. 

70.  imitatio  Claudiani  XX,  7—9 

Furto  gaudet  amans,  permutat  navita  merces 
Et  vigil  elapsas  quaerit  avarus  opes. 

Blandaque  largitur  frustra  silientibus  aegris 
Irriguus  gelido  pocula  fonte  sopor, 

373.  muliebrem  pro  cod.  muliebrerae.  374,  muliebre  pro 
cod.  muliere.  383.  Margo..  Astionas  filius  Hectoris. 

6* 


84  Lib.  III.  V.  389—420. 

Infans  vero  caput  ad  matris  pectora  flectit, 

Effugit  insolitas  cor  puerile  manus.  390 

Cumque  tenella  pater  parvo  daret  oscula;  patris. 
Quando  vir  fueris,  sis  imitator,  ait. 

Propositum  tenet  ille  tamen,  licet  esset  inermis. 

In  medios  hostes  jam  ruiturus  erat. 

Ejulat  Andromache,  laceratis  iingue  capillis  395 

Plancta  foemineo  concitat  illa  domum. 

Ad  Priamum  properat;  rex  invictissime!  clamat. 

Regia  sollicitum'  forte  tenebat  herum. 

Sunt  mea  suspecta  mihi  somnia,  somnia  suadent, 

Hector  ut  hic  maneat,  nec  modo  bella  petat.  400 
Non  illum  mea  verba  movent,  non  filius  infans 
Pro  me  prostratus  jam  patris  ante  pedes. 

Hac  vice  ne  pugnet  hodie,  rex  optime,  manda! 

Accito  Priamus  Hectore  fatur  ita: 

In  bellum  Troja  committitur,  exeat;  Hector!  405 

In  tantum  maneas,  nolo  quod  arma  feras, 
lam  fragor  armorum,  jam  clamor  sidera  pulsat. 

Cornua  concrepitant,  concava  saxa  sonant. 

Flant  lituis,  clangore  gravi  contunditur  aer, . 

Pulsibus  innumeris  terra  coacta  tremit.  410 

A  clypeo  clypeus  confringitur,  ensis  ab  ense, 

Conti  compugnant,  ligna  fragore  crepant, 
lam  nihil  audiri  poterat  nisi  clangor  et  horror 
Cum  strepitu  clamor,  cumque  furore  fragor. 
Respondere  nequit  tot  vocibus  echo  sonoris,  415 

Quot  sonat  in  rebus  bellica  lingua  modis. 

Instaurat  cuneos  Graecorum  turris  Achilles, 

Ajax  Locrus  ei  cum  Diomede  comes; 

Provocat  egregios  Atrides  ipse  Pelasgos 

F^ortes  se  sternunt,  vulnera  larga  fluunt.  420 


389,  matris  pro  cod.  membris,  flectit  pro  flecti.  407. 
margo;  Pugna  X  in  qua  Achilles  occidit  Hectorem.  Similis 
locus  Gualteri  Alex.  lII,  1  sqq, 

lam  fragor  armorum,  jam  strages  bellica  vincit 
Clangorem  lituum,  subtexunt  astra  sagittae 
Missiliumque  frequens  obnubilat  aera  nimbus. 


Lib.  III.  V.  421-448. 

Hectora  cernentes  minime  prodire  Pelasgi 
Insistunt  Phrygibus  asperiore  siti. 

Aeacides,  Danai  protendite  brachia !  clamat, 

Velaque  dat  quamvis  remige  navis  eat ; 

Nec  vacat  in  bello  sua  dextera,  fortiter  ipse  425 

Fortibus  occurrit,  hostica  colla  melit. 

In  vultus  cadit  ille  suos,  calidumque  cruorem 
Ore  vomit,  rivum  sanguinis  ille  bibit. 

Hic  obit,  hic  obiit,  hic  palpitat,  ille  quiescit. 

Crudescit  campus,  sanguine  manat  humus.  430 

Succumbit  Trojana  manus,  sparsique  fugati 
A  Danais  Teucri  caede  ruere  gravi. 

Incipiunt  ululare  Phryges  infausta  boantes, 
lam  sibi  debuerant  spem  posuisse  fugam. 

HIC  HECTOK  VENIT  AD  PUGNAM. 

Hector  ut  accepit  occasum  bella  minari  435 

Troibus,  accingit  gnaviter  ense  latus. 

Evolat  accinctus,  veniensque  leonis  ad  instar 
In  belli  medio  fulminat  ense  fero; 

Percutit  et  mactat  et  sanguine  vulnera  laxat; 

Potio,  quam  miscet,  pocula  mortis  habet.  440 

Principis  adventu  redierunt  corda  virorum. 

Est  in  rem  pugnae  spes  variata  fugae. 

Prosilit  illustrem  ferus  Hector  in  Idomeneum, 

Dejicit,  obtruncat  et  pede  calcat  )eum. 

Iphidus  Hectoreo  fit  saucius  ense;  Leonte!  445 

Nescis,  quod  scapulas  dissuit  ille  tibi? 

Sed  Stheneli,  cuius  voluit  transfigere  ventrem, 

Dilabente  manu  perforat  ense  femur. 


429.  palpitat  e  margine  pro:  palmitat.  431.  e  margine 
pro;  sucbubit.  432.  pro  codic.  Treuci.  445.  Dares  no¬ 
men  Iphinoi  habet.  446.  Cod.  ipse.  447.  St.  pro  cod. 
Steleni. 


86 


Lib.  Iir.  V.  449—477. 


HIC  POPPES*)  DUX  OCCIDITUR  AB  HECTORE. 

Hectoris  ingentem  fortunam,  robur  avitum 

Aspicit  Aeacides,  prospiciendo  dolet.  ^450 

Desperat  Danais  contingere  posse  triumphum 
Hectore  Cocyti  ni  subeunte  lacum. 

Cogitat,  innumeros  ope  roboris  ejus  Achivos, 

Immo  fere  cunctos,  occubuisse  duces; 

Et  quod,  eo  solo  Super  arva  superstite,  tota  455 

Graecorum  penitus  sit  peritura  manus. 

Sanguinis  illius  igitur  sitit  ille  fluentum 
Intendens  ejus  mergere  morte  caput. 

Pugnant  et  dubiis  volitat  victoria  pennis. 

Nunc  moriens  spumat,  qui  modo  victor  erat,  460 

Nunc  flet  qui  risit,  ridet  modo  qui  cito  flebit. 

Hic  modo  qui  perimit  hic  perimendo  perit. 

Millia  multa  cadunt,  belli  constantia  largos 
Purpurat  et  nimio  sanguine  pingit  agros. 

Horridus  ille  leo,  Danaum  timor  unicus,  Hector,  465 
Militiae  speculum,  strenuitatis  honor 

Hic  volat,  hic  revolat,  dubiis  hic  corda  ministrat. 

Hic  pavidos  animat,  agmina  Graeca  secat. 

Major  ei  crescit  audacia  Poppite  strato. 

Inter  magnatos  non  erat  ille  minor.  470 

Illius  hic  clypeo  simul  arreptoque  galero 
Inpavido  scindit  obvia  cuncta  modo. 

Miramur,  totis  dum  fundit  corpora  campis, 

Si  tam  glorifico  robore  gaudet  homo. 

Qua  victor  gaudes,  haec  te  victoria  perdet:  475 

Invictus  totiens  illico  victus  eris. 

Mors  mordet  meliora  prius,  pejora  supremo. 


*)  Poppes.  Dares  Polyboetum  nominat,  ut  et  marginis  scho- 
lion  ad  v.  469  observat,  452.  cod.  cocichi.  459.  imitatio 
Ovid.  Met.  VIII,  13.  inter  utrumque  volat  dub.  Viet.  pen. 
469.  Scholion  marginis.  Poppes  dux  ab  Hectore  occiditur, 
hic  alio  nomine  in  Dictye  est  Polybetes,  qui  cum  socio  suo 
Leontio  adduxerat  XL  naves.  —  Hector  accepit  clypeum  et 
galeam  Polybetis.  Crescit  pro  cod.  ,,cressit“. 


Lib.  III.  V.  478—510. 

Vilia  contemnit  et  preciosa  subit. 

Vicisti  multos  et  jam  vinceris  ab  uno 

Sic  versant  dubiam  frivola  fata  rotam.  480 

HIC  HECTOR  OCCIDITUR  AB  ACHILLE. 

Priamidem  dolet  Aeacides,  tot  sternere  Grajum 
Agmina,  totque  ducum  perdere  pensat  eum. 

Appropians  igitur  hastam  contorsit  in  hostem, 

Occursu  clypei  miles  abegit  eam. 

Non  impune  tamen  descendit  lancea  Graeca,  485 

Trojana  mox  est  illa  remissa  manu. 

Hectoris  in  galeam  mucronem  mittit  Achilles, 

Illa  sonando  crepat,  non  levis  ictus  erat. 

Casside  mox  Hector  in  summa  tangit  Achillem, 

Respuit  haec  ictum,  sed  dedit' icta  sonum.  490 

Elevat  Aeacides  lunatum  denuo  ferrum, 

Hectoris  ut  nitidam  dividat  ense  gulam. 

Excipit  umbone  juvenis  Priameius  ictum, 

Mucronem  vibrat  et  referire  parat. 

Dum  referit,  Graeci  collum  discendere  quaerit,  495 
Sed  Graecus  cedit,  aera  mucro  ferit. 

Graecus  item  gladium  magnum  virtute  levatum 
Dirigit  in  Troem,  scindat  ut  ense  pedem. 

Detrahit  ille  pedem,  tamen  ense  reverberat  ensem. 
Reddit  per  simile  pro  vice  quisque  vicem.  600 

Sese  collidunt  nitidi  perniciter  enses. 

Hic  ferit,  hic  referit,  ulraque  massa  fremit. 

Serpens  serpentem  mordet,  sic  mucro  mucronem; 

Dens  a  dente  riget,  ensis  ab  ense  nitet. 

Longe  spectantes  oculis  referire  valebant  505 

Fulgura,  quae  gladii  solis  in  igne  dabant. 

Argolicus  chalybem  stringit  percurrere  Troem, 

Objectus  item  protegit  umbo  ducem. 

Ictum  Trojanus  acceptum  reddere  nisus 

In  femur  Argolicum  vulnerat  ense  virum.  510 


480.  rotam  e  margine  pro  cod.  ,,fatam“.  490.  icta  e 
margine  pro  cod.  illa.  491.  margo.  Aeae.  Acliilles. 


88  Lib.  III.  V.  511—536. 

A  muro  sonus  increpitat,  Trojana  juventus 
ilostibus  insultat,  ut  superarit,  ovat. 

Argolici  trepidant,  non  autem  bella  resignant. 

Laetatur  fine  spes  mala  saepe  bono ; 

Spes  bona  saepe  malo  laetatur  fine;  recepto  515 

Vulnere  vincendum  vulnere  credit  herum. 

Heros  iratus,  etenim  dolor  excitat  iram, 

Hectora  vibrato  fortius  ense  petit. 

Hoc  siquidem  clavo  tenet  anchora  mentis  Achillem: 

Vel  modo  Priamides  vel  cadit  Aeacides.  520 

ictus  ergo  jacet,  insultat  et  ictibus  ictus 
Et  non  est  ullus  in  feriendo  modus. 

Deficit  a  manibus  soboles  Priameia,  Graecis 
Ossibus  officium  vis  regitiva  negat. 

Descendit  clypeus,  lentescunt  brachia,  mucro  525 

Desipit  et  virtus  spe  titubante  fugit. 

Taedet  eum  pugnae,  vellet  vitasse  duellum, 

Mallet  ad  uxoris  delituisse  preces, 
lam  Graecum  fugere,  jamjam  retrocedere  quaerit. 
Scindi,  si  fugiat;  occiput  ense  timet.  530 

Impetit  hunc  toto  collecto  robore  tiro. 

Quem  nisu  valido  dejicit  ille  solo. 

At  miser  intuitus  instare  pericula  mortis. 

Committit  nulli  fata  sinistra  spei. 

Denique  victori:  precor,  invidissime  miles  535 

Extinctum  patri  redde  cadaver,  ait. 


515.  Spes  mala  saepe  bono  1.  f.  —  Ov.  Her.  XIII,  124. 
Spes  bona  sollicito  victa  timore  cadit. 

517.  Ov.  Her.  VI,  140 

Quamlibet  iratis  ipse  dat  arma  dolor. 

Gualth.  Alex.  III,  113 

Excitat  interdum  vires  dolor. 

524.  Marginis  scbolion.  Nec  mirum  quod  tota  die  pugnaverat 
et  hostes  occiderat,  nec  quod  caro  eius  aenea  aut  fortitudo 
ejus  minor  quam  fortitudo  illius.  Ovid.  Trist.  IV,  6,  31 
Fortior  in  fulva  novus  est  luctator  arena, 

Quam  cui  sunt  tarda  brachia  fessa  mora. 

534.  cod.  sinastra. 


Lib.  III.  V.  537—564. 

Patri?  Non,  tua  projicietur  in  arva  sub  istis 
Corvis  et  canibus  dilacerando  caro. 

Nec  mora,  regale  percellens  cuspide  guttur, 

Haec  de  Patrocli  funere,  dixit,  habe;  540 

Et  de  funeribus  aliis,  quae  misit  ad  amnes 
E  nostris  populis  haec  tua  dextra  Stygis. 

Palpitat  hic  animamque  vomens  in  sanguine 
Ad  Pblegetontea  cogitur  ire  vada. 

Infelix!  quanta  glossae  virtute  parasti!  545 

Quas  tibi  delicias  fratris  amica  dedit! 

Quis  status  est  mundi,  meretrix  quae  digna  cremari 
Tot  fecit  proceres  totque  perire  duces; 

Et  non  invitos?  Video  quod  sponte  subibant 

Bellica  suplicia  pro  muliere  mala.  550 

Exultant  Danai,  deplorant  Hectora  Troes' 

Plangendo  celeri  consuluere  fugae. 

Graeca  phalanx  sequitur,  ad  portam  Memnon  eisdem 
Obviat  et  Phrygii,  pugna  fit  acris  ibi. 

Mixtim  caeduntur,  tandem  nox  sidera  spargit  555 

Bellum  compescit,  in  sua  quisque  redit. 

ACHILLES  OCCISO  HECTORE  REDIT  IN  CASTRA. 

Saucius  et  fessus  in  castra  reversus  Achilles, 

Corruerat  quoniam  maximus  hostis,  ovat. 

Dicit  Homerus  eum  traxisse  per  arva  misellum 

Busti  majorum  circuendo  locum,  560 

Praecipue  vero  Patrocli,  cujus  Achillem 
Mors  nimis  exussit;  lenior  inde  fuit, 

Quurnque  malum  propter  mala  multa  receperit  imum 
Illi  probrosis  impejerando  notis. 

537  sq.  Epitomat.  997.  98 

Te  vero  tristesque  ferae  cunctaeque  volucres 
Deripient,  avidique  canes  tua  viscera  pascent. 

542.  stygis  pro  cod.  stygos.  545.  Glosa.  Glossis  femina 
clara  fuit.  —  Helena  uxor  fratris  Paridis.  556.  Epitom.  1007 
Laetuntur  Danai,  plangunt  sua  funera  Troes 
555.  Ov.  Met.  nox  coelum  sparserat  astris.  559.  Homerus 
i.  e.  Epitom.  v.  1010  sqq.  haec  narrat.  560.  excessit  mar¬ 
ginis  scholion  per:  ,,conturbavit“  explicatur. 

Addidit  in  fine  miseranda  pro  prece  patris 
Aeacidem  funus  restituisse  patri. 

Sole  trahente  diem,  depulsis  undique  stellis, 

Memnon  bella  Phryges  ad  rediviva  trahit, 

Sic,  ne  perdiderit,  non  cessat  perdere  lusor: 

Et  revocat  cupidas  ad  sua  damna  manus.  570 

Pax  placet  Atridae,  mittit  pro  pace  petenda; 

Pax  datur  et  menses  duret  ut  illa  duos. 

Interea  studio,  fieri  quo  debuit,  omnes 
Officium  stratis  exequiale  dabant. 

Quaedam  vero  cremant,  et  quaedam  corpora  tumbant,  575 
Planando  campos  ad  nova  bella  parant. 

HIC  HECTOR  TUMULATUR. 

Hectore  dejecto  lamentum  Troica  pubes 
Et  planctum,  Troja  sit  quia  fracta,  levat. 

Ante  fores  Trojae  magno  fit  honore  sepulchrum, 

Hic  nimium  lacerans  Teucria  corpus  humat.  580 
More  suo  tumbam  circumdant  funebre  ludo. 

Est  ubi,  quem  timuit  maximus  orbis  homo? 

HIC  PALAMEDES  FIT  REX. 

Non  cessat  medio  Palamedes  tempore,  causam 
Praeteritam  renovat,  ambitiosus  erat. 

Convocat  hic  populum  super*  imperio,  recitatque  585 
Imperii  cupidus  omnia  dicta  prius. 

Inter  ventosa  plebis  suffragia  cornu 
Ambitus  etiam  flavit  in  ora  ducum. 


565.  melius  ob  metrum  pro  Adicit.  Haec  narrat  Epito¬ 
mator.  V.  1031  sqq.  567.  Margo:  Pugna  xj.  Ov.  II,  164 

- aut  medium  sole  tenente  diem. 

569.  70.  Ov.  Ars  Am.  I,  451.  52 

Sic,  ne  perdiderit,  non  cessat  perdere  lusor: 

Et  revocat  cupidas  alea  blanda  manus. 

572.  Margo.  Pax  v‘®  duorum  annorum,  sed  perperam,  nam 
mensium  legendum  est.  575.  Cod.  pupes.  587.  marginis 
scholion.  verba  ambitionis. 


Lib.  III.  V.  589-616. 

lam  proceres  aliquos  attraxerat  ad  sua  vota, 

lam  coepit  scindi  seditione  cohors.  590 

Nil  reprobum  fuit  in  Agamemnone,  bellicus,  audax. 
Fortis  erat,  bene  se  militiamque  regens; 

Maluit  ergo  prius  faculas  extinguere  litis. 

Et  freno  pacis  perdere  sceptra  magis. 

Mane  duces  populumque  vocat;  status,  inquit,  honesti. 
Lis  inter  socios  ne  moveatur,  habet.  596 

Non  leve  sollicitae  mentis  discurrit  acumen 
In  duce,  qui  captat,  ut  bene  regna  regat. 

Roditur  assidua  regalis  gloria  cura, 

Dejicit  excelsum  multa  querela  ducem.  600 

Rodere  malo  fabam,  quam  cura  praepete  rodi. 

Sunt  mihi  pauca  satis,  sunt  mihi  multa  nimis. 
Insidias  modo  regna  timent,  modo  traditionem, 

Nunc  jugulum,  nunc  cor  ambitione  vagum. 

Est  honor  assidue  suspecta  pericula  ferre?  605 

Est  honor  incertos  semper  habere  dies? 

Nqn  honor  est,  sed  onus,  species  laesura  ferentem; 

Est  bona,  quae  generat  esca  comesta  necem? 

Parva  solent  magnis  causam  praestare  ruinae; 

Qui  jacet  inferius,  non  habet,  unde  cadat.  610 

Qui  cadit  in  plano  vix  hic,  tunc  evenit  ipsi. 

Sic  cadit  ut  tacta  surgere  possit  humo. 

Nec  mala  quae  posui,  vel  possem  ponere;  quamvis 
Integra  pax  vigeat,  sunt  metuenda  mihi. 

Quid  de  praesenti  dicemus  tempore,  quando  615 

Otia  rex  noster  ducere  nulla  potest. 


591.  pro  cod.  rebrobum.  597,  Claudiani  est,  rapt.  Pro- 
serp.  201.  600.  Ov.  Her.  XIII,  110  venit  multa  querela 

601.  Aesopus  seu.  Anonym.  Nevel.  p.  495  lin,  11.  606. 

Margo:  quasi  dicat,  non.  608.  Margo:  quasi  dicat,  non. 

609.  Gualt.  Alex.  lib.  VII,  512. 

Parv^-a  solet  magnis  causam  praestare  ruinis. 

610.  Alan.  parab.  II,  18 

Qui  jacet  in  terra,  non  habet,  unde  cadat. 

611.  12.  hanc  sententiam  latius  explicant. 

Cintliius  in  bello,  decrescit  Cinthia  curis 
Continua  seniper  anxietate  novis. 

Esto  quod  in  pace  vivat  rex  et  queat  omni 

Intus  et  exterius  prosperitate  frui.  620 

Secure  .vivat,  epuletur,  gaudia  ducat, 

Omnis  in  exilium  causa  timoris  eat. 

Si  ventri  bene,  si  lateri  bene,  si  pedibus,  nil 
Regalis  poterit  addere  mensa  magis. 

Non  est  tironum  rex  servus,  quando  ministrat  625 
Singula,  quae  vitae  sollicitudo  rogat. 

Mus  sequitur  panem,  mei  musca,  lupusque  cadaver, 
Non  regem  populus  quaeritat,  immo  lucrum. 

Non  erit  ergo  mihi  collata  potentia  tanti. 

Ut  fiam  litis  auctor  amore  sui.  630 

Frustra  jura  legis  contempto  codice  legis. 

Nomen  habens  regis,  qui  male  regna  regis. 

Feci  sic  forsan ;  si  feci,  nescio ;  feci 

Quae  potui;  super  his  parcite,  quaeso,  mihi. 

Ut  desint  vires,  tamen  est  laudanda  voluntas,  ^35 

•  Hoc  facit  ut  placeat  non  minus  agna  bove. 

Si  ducibus  placet  et  aliis,  ut  sit  Palamedes 
Rex,  hilaris  surgat  et  diadema  ferat. 

Quid  refert,  quis  regna  regat  nunc  temporis,  hostes 
Dum  modo  succumbant  et  probra  lata  luant.  640 

De  regno  non  sollicitor,  pro  rege  Mycene 
Me  speciosa  polis  et  spatiosa  tenet. 

Dicatis  proceres,  placet  ut  sit  rex  Palamedes, 

Regnet  de  Danaum  deque  favore  ducum. 

Dumque  tlt  a  populo,  placet  haec  prolatio,  clamor;  64S 
Naupliadem  decorat  imperialis  honor. 


617.  margo:  Sol  et  Luna,  confer.  III,  179. 

Lunam  consiliis,  solem  consumimus  armis 
623.  Hor.  Epist.  I,  12,  5  sq. 

Si  ventri  bene,  si  lateri  est,  pedibusque  tuis,  nil 
Divitiae  poterunt  regales  addere  majus. 

635,  Ov.  ex  Pont.  III,  4,  79.  636.  ibid.  82. 

Et  placeat  caeso  non  minus  agna  bove. 

646.  Margo.  Palamedes  fit  rex. 


Lib.  III.  V.  647—676. 

Induitur  trabea,  sed  nulla  potentia  longa 
Persolvit  grates  imperitando  sedem. 

Non  placet  Aeacidae  regni  mutatio;  saepe 
Res  cum  personis  se  variare  solent. 

ITERUM  REDEUNT  AD  PROELIUM. 

Interea  binis  emissis  mensibus  et  pax 
Est  simul  emissa,  fit  sonus  absque  mora. 

Educit  Graecos  Palamedes,  bellica  signa 
Instaurat,  cuneos  ordinat,  arnia  levat. 

Contra  Deiphobus  Phrygios  in  proelia  ducit, 

Concurrunt,  pugnant,  fortiter  arma  sonant. 

De  Lycia  Sarpedon  adest  et  in  agmine  miscet 
Vulnera  funeribus,  funera  vulneribus. 

Tali  Triptolemus  jactura  motus  atroci 

Impetit  hunc  animo,  quem  premit  absque  mora.  660 

Temperat  ille  modum  repriipendo,  nec  moderari 
Obsistendo  modo  pervalet  ille  modum. 

Non  ridet  fortuna  diu,  nimis  immoderatum 
Vulneris  injectu  mors  moderatur  herum. 

In  bellum  Perses  succedit  cumque  repente  665 

Sarpedon  sternit,  mortuus  ille  cadit. 

Mixtim  se  populus  obtruncat,  mutuo  mactant, 
Sternuntur,  sternunt,  millia  multa  cadunt. 

Ridetur,  chorda  qui  semper  oberrat  eadem. 

Quamvis  sit  doctus  et  citharista  honus.  670 

Vocibus  instare  nos  semper  optat  eisdem: 

Sternuntur,  sternunt,  millia  multa  cadunt. 

Certe  saepe  docet  nos  cordam  tangere,  per  quam 
Debita  praecipitur  saepius  ire  nota. 

Pugna  quidem  magna,  major  jactantia,  strages  675 
Maxima  desaevit,  plebs  quasi  grando  ruit. 

650,  Cod.  protheare,  margo:  mutare.  651.  Margo:  Pugna 

XII,  in  qua  Sarpedon  rex  Lyciae  occidit  Triptolemum. 

669.  70.  71,  Margo,  liic  excusat  se  auctor  super  eo,  quod  co¬ 
gitur  saepe  eadem  repetere.  Hor.  Ars  poet.  355.  56. 
Quamvis  est  monitus,  venia  caret;  at  citharoedus 
Ridetur,  chorda  qui  semper  oberrat  eadem. 

650 


655 


94  Lib.  III.  V.  677—704. 

E  bello  tandem  Sarpedon  saucius  exit, 

In  tali  talis  flumine  piscis  erit. 

Pugna  dies  manet  in  aliquos,  pars  utraque  perdit, 

A  Priami  plures  parte  perisse  putes.  680 

PAX  DATUR  PER  ANNUM  UNUM. 

Pacem  Troja  petit,  datur  anno,  corpora  quaerunt 
Sana  lairem,  laticem  saucia,  caesa  scrobem. 

Firma  fldes  utrimque  manet,  per  castra  vagatur 
Graecus  Dardania,  Dardanus  Argolica. 

Troes  cum  Danais,  Danai  cum  Troibus  ibant,  685 
Argivi  subeunt  moenia,  castra  Phryges. 

Mutua  permixti  celebrant  convivia,  ludis. 

Visibus,  alloquiis  deliciisque  vacant. 

Assumptis  sociis  iussu  Palamedis  Atrides 

In  Mysiam  transit,  ducat  ut  inde  cibos.  690 

De  Palamedis  ibi  fit  seditione  querela, 

Atrides  primo  verba  levarat  ea. 

Se  socii  doluisse  ferunt;  mutatio  regni. 

Quam  voluit,  populo  commoda  pauca  tulit. 

Te  potius  regem  vellemus  quam  Palamedem,  695 

Pro  se  suadere  noverat  ille  bene. 

Non,  inquit  sociis  Agamemnon  ad  ista,  molestor; 

Non  mihi  surrepsit  ullus  ab  inde  dolor; 

Sed  nostrum  peragamus  opus,  reddamus  onustas 

Annona  naves,  et  repetamus  iter.  700 

Interea  Phrygios  observat  cautio  muros. 

Praecipitur  firmus  firmior  esse  locus. 

Et  vigil  Argolicas  servat  custodia  fossas. 

Difficiles  habeat  hostis  ut  inde  vias. 


681.  Margo :  Pax  VIT,  unius  anni.  682.  scrobem  scho- 
lion  marginis  interpretatur:  fossam.  690.  Mysiam  pro 
Moesiam.  699.  a  margine  pro  onestas. 


Lib.  III.  V.  705—7-29. 

HIC  AGITUR  ANNIVERSARIUM  HECTORIS. 

Pax  erat  et  retulit  anni  revolutio  tristem,  705 

Hector  Avernigera  quo  tulit  arma,  diem. 

Hecuba  cum  Priamo  tumulumque  Polyxena  visunt 
Ut  celebrent  carmen  funebre  more  suo; 

Et  Trojanorum  potiores  in  comitatu 

Sunt  etiam  talis  funera  flere  viri.  710 

Graecorum  juvenes  accurrunt,  his  et  Achilles 
Intendens  oculis  vana  videre  vagis. 

Corporis  est  oculus  talis,  quod  mentis  ocellum, 

INi  bene  se  claudat,  exoculare  solet. 

Sic  cor  corporeus  Pelidae  caecat  ocellus,  715 

Ut  visum  perdat  mens  oculata  prius. 

Cujus  tiresiat  sic  visa  Polyxena  pectus. 

Transeat  ut  caeca  tempora  mente  tria. 

Qui  totiens  socios,  totiens  perterruit  hostes, 

lactat  sub  teneros  unica  virgo  pedes.  720 

Vir  faculas  Veneris  portans  in  pixide  cordis. 

Non  cerebrum  somno,  nec  fovet  ora  cibo. 

Incedit  multa  meditando,  pauca  loquendo. 

Sic  tener  ausuros  grandia  frangit  amor. 

Luctatus  secum,  ratione  fugare  furorem  725 

Et  valet  et  non  vult,  vult  rainimeque  valet. 

Vult  animum  tegere,  non  prodest,  vult  aperire. 

Sed  cui?  non  aperit,  sed  magis  ipse  tegit. 

In  se  fervere  solet  acrius  abditus  ignis. 


706.  Marginis  scbolion:  Avernigera  anna,  quia  eum  duxe¬ 
runt  in  Avernum,  quod  derivatur  ab  a  quod  sine  et  ver,  de¬ 
lectatio,  quasi  sine  delectatione.  710.  t.  pro  cod.  tali. 
713.  14.  cfr.  Alan.  Antici,  lib.  VI  (p.  95)  lin,  9.  10 
Sed  quamvis  oculus  mentis  resplendeat  intra. 
Languescit  tamen  exterior.  — 

718.  Marginis  scbolion:  tria  tempora,  nempe  praesens,  prae¬ 
teritum  et  futurum,  praeteritum  oblivioni  tradidit,  praesens 
non  curavit,  futurum  non  prospexit.  727.  Cod.  regere. 

729.  Ov.  Met.  IV,  64 

Quoque  magis  tegitur,  tanto  magis  aestuat  ignis. 
Pampbil.  I,  21  —  —  —  nam  conditus  ignis 

Acrior,  effusus  parcior  esse  solet. 

Lib.  IIL  V.  730—756. 


Eminet  indicio  prodita  flamma  suo.  730 

Pallida  furtivum  facies  manifestat  amorem, 

Quid  deceat,  quid  non,  non  videt  ullus  amor. 

Otia  sectari  coepit,  nec  turpe  putavit 
Palliolum  nitidis  imposuisse  comis. 

Pallorem  traxit,  hic  est  color  aptus  amanti,  735 

Palleat  omnis  amanS;  civis  amoris  ait. 

Pallet,  quisquis  amat,  verum  cum  palleat,  usum 
Palloris  minime  palliat,  immo  palat. 


ACHILLES  MITTIT  NUNTIUM  AD  HECUBAM  PRO 
CONIUGIO  POLYXENAE. 

Nox  erat  una  viro  curarum  maxima  nutrix. 

Quo  rem  divertat,  cogitat  et  quid  agat.  740 

Hinc  cuidam  puero,  meus  ad  loca,  quae  tibi  dico. 
Nuntius  esto,  refert.  Phryx  erat  ille  puer. 

Ilion  ingrediere,  dic,  Hecuba!  nioestus  Achilles 
Se  fundit  genibus,  o  generosa!  tuis. 

Illius  mentem  formosa  Polyxena  torquet,  •  745 

Hanc  sibi  conjugio  supplicat  ille  dari. 

Quae  si  contigitur,  praesentia  proelia  ponet. 

Cumque  suo  populo  propria  tecta  petet. 

Exemplo  tali  reliqui  discedere  discent: 

Finem  sic  omnis  obsidionis  agent.  750 

Servus  ut  ediderat  commissa;  revertere,  dicit 
Hecuba,  cum  Priamo  vota  librabo  sua. 

Si  Priami,  consensus  adest,  consentio;  quicquid 
Dixerit  ille  mihi,  significato  tibi. 

Servus  anhelanti  responsa  reportat  Achilli,  755 

Incusat  tantam  pendulus  ille  moram. 


730,  Ovid.  Her.  XII,  38.  731.  Est  Pamphil.  XLII,  7. 

732.  Ovid.  Her.  IV,  154,  quid  deceat,  non  videt  ullus  amans. 

733.  34.  Ovid.  ars  am.  I,  734.  35.  735.  36.  Ov.  ars  am.  I. 

729.  736.  civis  pro  cod.  eiplus.  739.  Ov.  Metam.  VIII, 

81.  82  —  —  —  curarum  maxima  nutrix 

Nox  intervenit. 


Lib.  III.  V.  757—786. 

De  Mysia  rediit  Agamemnon  cum  comitatu 
Militiae  grandis,  frugibus  atque  cibis. 

VERBA  PRIAMI  REGIS  AD  HECUBAM  REGINAM. 

Regi  regina  votum  declarat  Achillis: 

In  venas  venit  huic,  ait  illa,  Venus;  760 

Si  societur  ei  tua  nata  Polyxena,  spondet 
Cessuros  patria  seque  suosque  tua. 

Illo  cedente,  cum  de  potioribus  unus 
Sit,  reliqui  cedent,  totaque  bella  cadent. 

Cui  rex:  assensum  non  praebeo,  non  quia  tali  765 
Non  bene  conveniat  filia  nostra  viro; 

Sed  quae  promittit,  effectu  claudere  nescit; 

Promissis  dives  quilibet  esse  potest. 

Hic  cedat,  cedantque  sui;  cedentibus  illis 

Graeci  non  cedent,  ipsaque  bella  manent.  770 

Adde  quod  est  vitiosum,  hosti  tradere  natam  ' 

Num  gener  aptus  erit  cras,  inimicus  heri? 

Reddat  perpetuae  belli  duo  cornua  paci. 

Virgine  sic  poterit  ad  sua  vota  frui. 

REFERT  NUNTIUS  ACHILLI  VERBA  PRIAMI. 

Si  nox  longa  quibus  mentitur  amica,  profecto  775 
Longior  est  nulli,  quem  levat  illa  modo. 

Noctes  insomnes  infelix  ducit  Achilles, 

Pervigil  incusat  sidera  tarda  nimis. 

Et  nunc  cantando  longos  seducere  soles. 

Nunc  auscultando,  nunc  recitando  studet.  780 

Stabat  fixa  dies,  mediique  cacumine  coeli 
Sol  tenet  aeternum  perpetuando  diem. 

Accelerat  famulum  transmittere  denuo  miles 
De  verbo  Priami  certior  esse  volens. 

Cujus  responsum  patefecit  ut  Hecuba  servo,  785 

*  Ille  refert  domino  singula  verba  suo. 


757.  cod.  Moesia.  768.  Ovid.  Ars  am.  I,  444 
Pollicitis  dives  quilibet  esse  potest. 
776.  nullo  levat,  schol.  consolatur. 

Troilus.  7 


98  Lib.  III.  V.  787-822. 

Rex  tibi  dissentit,  sed  virgine  dignus  es,  inquit. 

Tu  cedes,  alii  belligerando  manent. 

Hosti  rex  reputat  vitiosum  tradere  natam, 

Qui  nunc  est  hostis,  cras  erit  ille  gener?  790 

Si  facis,  ut  Danai  discedant,  proelia  solvant. 

Pacem  perpetuent,  rem  tua  vota  ferent. 

AOHILLES  DISSUADET  POPULO  BELLUM. 

Pelides  populo  de  cetero  bella  molestat; 

Nostrum  tempus,  ait,  absque  quiete  meat. 

Interdum  vulgus  rectum  videt,  ecce  videtis  795 

Hostibus  assidue  lassa  quod  ora  datis. 

Europae  vis  et  Asiae  glomerantur  in  unum 
Alterutrum  diras  experiendo  manus; 

Immo  suas  vires  totas  expendere  totus 

Intendit  mundus,  nemo  scit  unde  loco.  800 

Sed  mulier  sola  lasciva  pudore  relicto 
Quae  jacet,  est  tanti  noxia  causa  mali. 

Inguinis  et  capitis,  quae  .sunt  discrimina,  nescit. 
Attamen  orbis  eam,  sit  quasi  sancta,  colit. 

Non  colit  orbis  eam,  quae  spreta  morte  vicissim  805 
Illius  in  laudem  certat  inire  necem? 

Cujus  in  adulterio  famulantia  quanta  dederunt? 

Se  saevae  morti  millia  quanta  dabant? 

Venimus  huc  ideo,  misere  moriamur  ut  omnes. 

Vix  tellus  ampla  funera  strata  capit.  810 

Pauper  ut  hic  Phrygias  implevit  natio  fossas. 

Vix  Priamus  tanti  totaque  Troja  fuit. 

Exilione  premit  nos  Dardana  gleba  protervo? 

Intravit  nostros  barbara  turba  lares? 

Et  mirum  quod  tam  vilissima  traxit  honestos  815 

Ad  tam  mortifera  proelia  causa  viros. 

Si,  sicut  cepit  belli  furor,  irrevocato 
Cursu  saevierit,  nemo  superstes  erit. 

Hoc  socii  volumus  mactari  tempore  quanto? 

Vulnera  saeva  pati,  tradere  colla  neci?  820 

Me  belli  piget  istius,  desidero  pacem. 

Cum  velut  ob  nigram  sint  ea  bella  fabam. 


Lib.  III.  V.  823—854.  ^  99 

Nos  ergo  studeamus  ad  hoc  ut  bella  residant, 
Pugnantes  redeant,  domata  grata  petant: 

Quidquid  delirant  reges;  plectuntur  Achivi,  825 

Plebs  instat  belli  sarcina  tota  tibi! 

ACHILLES  DUCTUS  AMORE  NON  PUGNAT. 

Concessus  paci  completur  circulus  anni. 

Ad  centrum  belli  mox  properatur  ibi. 

Graecos  educit  Palamedes  et  monet  omnes 

Caede  necare  necem,  morte  fugare  fugam.  830 

Deiphobus  Phrygios  instaurat,  cui  Palamedes 
Obviat  et  valide  dejiciendo  necat. 

In  bellum  non  prodierat  turbatus  Achilles 
Pectoris  in  camera  vulnus  amoris  habens. 

Pugna  tamen  surgit  acerrima,  spicula,  conti,  835 

Enses  se  densant,  vulnera  mille  creant. 

Credetis  multa,  si  millia  dico  ruisse. 

Millia  tot  totiens  quis  cecidisse  putet? 

Vix  bene  credetis,  sed  credite;  tot  periere 

Quot  numero  non  est  intitulare  leve.  840 

Mactat  Naupliades  et  dedicat  arva  cruore; 

Substiterat  nullus  illius  ante  manus.  * 

Nam  prima  volat  in  acie,  primusque  sodales 
Sic  animat  pronos,  ad  mage  prona  vocat. 

Cor  creat  in  timidis,  laudes  audacibus  aptat,  845 

Exhortativis  vocibus  arma  parat. 

Profuit  interdum  dominis  pugnare  jubendo: 

Non  nocet  admisso  subdere  calcar  equo. 

Irruit  in  Danaos  validus  Sarpedon,  et  illos 

Vulnerat,  hos  agitat,  hos  ferit  hosque  necat.  850 

Rex  novus  illa  videns,  antiquis  viribus  usus 
Advolat  et  fortem  perforat  ense  ducem. 

Exultat  victor,  titillat  gloria  mentem. 

Quum  breve  laetitia  Teucrea  carmen  habet. 


825.  Hor.  Epist.  I,  2,  14.  826.  Margo:  Pugna  XIII. 

848.  calcar  pro  cod.  carcar.  —  subd.  c.  e.  Ovid,  Ars  am.  II, 
732.  Remed.  788.  ex  Pont,  II,  6,  38. 


7* 


100 


Lib.  III.  V.  855—878.  Lib.  IV. 


Transvolat  illius  per  colla  sagitta  trabalis  855 

Missa  manu  Paridis.  Exitus  iste  ducis! 

Quid  penetrare  juvat  sublimi  celsa  volatu? 

Qui  cecidit,  stabili  non  erat  ille  gradu. 

Corruit  hic  misere,  plaudit  Trojana  juventus. 

Hostica  terga  premit,  Graeca  caterva  fugit.  860 
Troes  impingunt  in  castra,  ferire  Pelasgos, 

Solvere  captivos,  igne  cremare  rates. 

Occurrit  Telamone  satus,  defendit  Achivos, 

Pugna  fit  grandis  in  statione  maris. 

Attamen  in  castra  reprimuntur  turpiter  Argi,  865 

Sufficit  introrsum  delituisse  sibi. 

GRAECI  FLENT  DE  OBITU  PALAMEDIS. 

Conticet  ad  tales  eventus  Aeaea  proles. 

Cujus  inaestuerat  intima  cordis  amor. 

Nox  lucem  claudit,  vix  claudunt  sidera  bellum. 

Belli  res  poterit  claudere  nulla  sitim.  870 

Deflent  belligerum  Phrygii  Sarpedona,  deflent 
Deiphobum,  plangor  non  habet  ille  modum. 

Sic  et  Achiva  domus  flet  ob  obitum  Palamedis, 

Turbida  pro  subita  perditione  ducis. 

Lamentantur  ita;  vir  servantissimus  aequi  875 

Vir,  quem  condigne  plangere  nemo  potest, 

Audax,  discretus,  nulli  pietate  secundus 
Occidit,  occisum  Graecia  plangit  herum. 

LIBER  QUARTUS. 

INCIPIUNT  CAPITULA  QUARTI  LIBRI.* *) 

Hic  iterum  regnat  Agamemnon.  Castra  fugantur. 
Bisseno  stat  pugna  die,  pax  mense  duplato. 

863.  margo:  Ajax.  865.  Argi  pro  armi  codicis  e  mar¬ 
gine.  867.  pro  cod.  continet,  adventus.  —  In  margine  nota; 
Aeacus  genuit  Peleum,  Peleus  Achillem. 

*)  Codex  tantum  habet  in  margine:  capitula  quarti  libri 
,,et  post  argumentum :  quartus  liber“.  Instruximus  ut  inveni¬ 
mus  apud  priores  libros.  Negligentia  rubricator  e  primo  versu 


Lib.  IV.  V.  1—18.  101 

Pelides  remanet  Troilusque  cruentat  Atrides 

Cum  Diomede  duos;  pax  mensibus  integra  senis. 

Non  prodit  quamvis  a  rege  rogatus  Achilles.  5 

Pugna  diu,  pax  meiose  viget;  sex  pugna  diebus. 

Septima  mors  Troili,  fit  pax  triginta  dierum. 

Occidit  Aeacides.  Pro  Pyrrho  mittit  Atrides. 

Occisor  Paridis  in  castris  interit  Ajax. 

Trojam  circumdant  et  Penthesilea  propinquat.  lO 

EXPLICIUNT  CAPITULA. 

INCIPIT  LIBER  QUARTUS. 

NESTOR  LOQUITUR  GRAECIS. 

Addidit  invalidae  robur  facundia  causae. 

Saepius  et  moestis  commoda  multa  tulit. 

Lucidus  in  causis  Nestor,  sed  muscidus  annis, 

Nomine  consilii  poscit  adesse  duces. 

Me  melius  nostis  ea  quae  loquor;  est  manifestum  6 
Quod  sumus  acephali,  rege  caremus,  ait. 

Turpe  pecus  mutilum,  turpis  sine  gramine  campus. 

Et  sine  fronde  frutex  et  sine  crine  caput; 

Et  vere  turpis  exercitus  est  sine  rege. 

Praecipue  belli  cum  status  instat  ei.  lO 

Bellum  non  instat,  immo  veraciter  extat. 

Intrabunt  hostes,  vix  erit  orta  dies. 

Praeceptor  quis  noster  erit?  res  bellica  duci 
Non  valet  absque  duce,  non  sine  rege  regi. 

Errantes  erimus,  si  praeceptore  caremus,  15 

Nos  et  quae  tulimus,  hostibus  arma  damus. 

Rex  Agamemnon  erat,  hic  cessit,  cui  Palamedes 
Illico  successit,  illico  cito  ruit. 


indicis  inscriptionem  quasi  primi  capituli  fecit:  Agamemnon 
iterum  regnat. 

1.  Lucani  est  Phars.  VII,  67.  3.  e  margine  pro 

mucidus.  7.  8.  Ov.  Ars  III,  249.  50.  9.  10.  Gualth.  Alex. 

IV,  467.  8.  Nec  munire  latus  armis  sine  voce  jubentis, 

Ire  nec  in  turmas  audet  sine  principe  miles. 

12.  Ovid.  Fast.  II,  330  —  —  cum  foret  orta  dies. 

Lib.  IV.  V.  19 — 48. 


Quid  facit,  an  facta  fuerint  sua  strenua?  quaeret; 

Ostendi  solem  postulat  ille  sibi.  20 

Non  erat  illius  virtus  aliquando  sepulta, 

Omnibus  eximium  reddidit  ille  jubar. 

Regem  perficite  proceres,  qui  proelia  ducat 
Hostibus  occurrat,  imperet  atque  regat. 

Quo  prius  est  melius.  Non  est  mora  libera  nobis;  25 
Nonne  vides  bostes  jam  reserare  fores? 

Nondum  finierat  Nestor,  concurrit  in  ipsum 
Concio  consilium.  Verba  fuere  ducum: 

Sit  rex,  sit  princeps  Agamemnon,  tempore  cujus 
Graeca  fruebatur  prosperitate  domus.  30 

Hic  rex  erigitur,  diadema  levatur, 

Qui  laudabiliter  rex  erat  ante,  datur. 

TROILUS  FUGAT  GRAECOS  IN  CASTRA. 

Aurea  pingit  agros  Aurora,  feruntur  ad  arma 
Dardanus  et  Danaus;  fit  nova  causa  necis. 

Instaurant  alacres  belli  discrimina  Troes,  35 

Graecis  insultant,  hos  sine  rege  putant. 

Troibus  audacter  occurrit  rex  Agamemnon, 

Argolicos  animat,  fortia  corda  creat. 

Quid  moror?  accurrunt,  concurrunt,  vulnera  findunt, 
Funera  dejiciunt,  se  glomerando  premunt.  40 

Se,  velut  intorti  sint  circumcunque  capilli. 

Efficiunt  unum  perterebrando  globum. 

Majori  pro  parte  dies  consumitur  hac  re, 

Diffugiunt  tandem  strage  parante  fugam, 

Evehitur  Troilus,  reparatur  pugna,  forantur  45 

Vulnera,  sternuntur  corpora  caede  nova. 

Fortiter  a  parte  pugnatur  utraque,  sed  Argos 
Inpellens  Troilus  in  sua  castra  fugat. 


19.  20.  Ov.  Trist.  V,  4,  7.  8  ^ 

Tristitiae  causam  si  quis  cognoscere  quaerit 
Ostendi  solem  postulat  ille  sibi, 

35.  margo:  pugna  XIV a. 


Lib.  IV.  V.  49—75. 

PUGNA  DUODECIM  DIERUM. 

Lux  redit  et  redeunt  in  bellum,  pugna  fit  acris, 

Educit  Graecos  rex  Troilusque  suos.  50 

Nec  mora!  se  densant  enses  et  spicula  laxant, 

Omnia,  quae  penetrant,  sanguinis  imbre  rigant. 

Culminat  e  bello  Troilus,  contaminat  ensem 
Sanguine  nunc  plebes  nunc  feriendo  duces. 

Magno  se  fodiunt  iratum  velle  studentes,  55 

Hac  furia  bis  sex  continuare  dies. 

His  bene  completis  pro  pace  precatur  Atrides 
Ut  sua  suscipiat  funera  mater  humus. 

Per  menses  datur  illa  duos  et  rex  Palamedem 

Magnifice  sepelit,  lugubre  carmen  agit.  60 

Ouisque  studet  sepelire  suos,  his  vero  sepultis 
Membra  brevis  requies  ad  mala  longa  fovet. 

ACHILLES  RECUSAT  PUGNARE. 

Tempora  pacis  erant;  Diomedes,  Nestor,  Ulixes 
Aeaciden  adeunt,  bella  levare  petunt. 

Hoc  Agamemnon  eis  praeceperat;  ille  rebellem  65 
Obiiciens  vultum,  bella  levare  negat. 

Hecuba,  ne  pugnem,  dicit,  cum  rege  rogavit. 

Vovi;  mentiri  talibus  ausus  ero? 

Nec  mihi  mens  belli,  potius  desidero  pacem. 

Longa  cremare  mala  scit  furor,  ira  brevis.  70 

Lis  odium  generat,  concordia  nutrit  amorem. 

Pax  portat  vitam,  proelia  vero  necem. 

Odimus  accipitrem,  quia  semper  vivit  in  armis, 

Et  timidum  solitos  in  pecus  ire  lupos. 

Reginae  Trojae,  ne  ducam  proelia,  vovi;  75 


53.  e  margine,  pro  cod.  ocaminat.  56.  e  margine  pro 
cod.  feria.  59.  Margo.  Pax  VII  per  duos  menses.  71 — 
74.  Ov.  Ars  U,  145 — 48. 

Dextera  praecipue  capit  indulgentia  mentes : 

Asperitas  odium,  saevaque  verba  movent. 

Odimus  accipitrem,  quia  semper  vivit  in  armis, 

Et  pavidum  solitos  in  pecus  ire  lupos. 

74.  e  margine  pro  inpetus. 

Lib.  IV.  V.  76-107. 


Debet  promissam  fallere  tyro  fidem? 

Adversis  non  deesse  decet  sed  laeta  securis. 

Vos  mihi  dicetis  forsitan;  ad  quod  ego. 

Pro  patria  pugnare  decet  regnumque  tueri. 

Hostes  a  regni  pellere  fine  sui.  80 

Fas  est,  ut  revocet  quivis  opprobria,  damna 
Vindicet  et  bellum  sors  violenta  petat. 

Sed,  sic  vindictam  mala  ne  majora  sequantur, 

Ferre  minora  volo,  ne  graviora  feram. 

Nos  neque  pro  patria  pugnamus,  nulla  tuemur  85 
Regaa,  nec  arcemus  hostica  signa  procul. 

Hic  sumus,  inque  vicem  nos  commactando  ferimus 
Insanis  similes,  nulla  quieta  dies. 

Sed  neque  nox  didicit  ullam  parare  quietem. 

Mane  necandus  ero,  nocte  quietus  ero?  90 

Non  rationales  homines  sic,  immo  furentes 
Se  consueverunt  dilaniare  canes. 

Sic  lupus,  et  turpes  instant  morientibus  ursi; 

Et  quaecunque  minor  nobilitate  fera, 
lam  nostri  periere  duces,  periere  Quirites,  95 

Quis  numeret  validos,  qui  cecidere,  duces? 

Causam  quaerenti  nescirem  dicere,  quare 
Est  furor  in  cursu,  qui  ratione  caret. 

Et  quid  perficimus?  sine  fructu  Graecia  pugnat, 

Non  pro  futuris  littora  bubus  arat.  100 

Forsitan  in  medium  Ledeam  ponere  vultis. 

Turpiter  ex  Graeca  sit  quia  rapta  domo. 

Quid  miscere  juvat  iras,  Helenamque  tenere 
In  medio,  nostro  sit  quia  tracta  loco. 

Illa  nec  est  tracta,  nec  rapta,  sed  hanc  ubi  vidit  105 
Miles  et  allexit,  sponte  secuta  fuit. 

Ponatur  rapta  quod  sit,  non  sponte  secuta;’ 


76.  margo:  quibus  dicit,  nolo.  79.  Gualt.  Alexandr.  II, 
358.  59.  Pro  patria  stare  et  patriae  titulis,  et  honore 
'Invigilare  decet 

89.  melius  patrare.  93.  94.  Ov,  Trist.  III,  5,  35.  36 
At  lupus,  et  turpes  instant  morientibus  ursi 
Et  quaecunque  minor  nobilitate  fera  est. 


Lib.  IV.  V.  108—137. 

lam  sequitur  Paridem  mallet  obisse  virum. 

Pro  tali  stupro  sudavit  Graecia  tota? 

Pro  tali  stupro  corruet  omnis  homo?  lio 

En  miseras  plebes,  ut  transiliam  trabeatos. 

Succidit  gladius  ut  resecatur  olus. 

Esto,  quod  et  doleat  et  rapta  sit  et  violatam 
Se  deploret  adhuc  sustinuisse  manu: 

Libram  judicii  si  recte  dirigis,  aequus  115 

Raptoris  titulus,  noster  iniquus  erit. 

An  non  Hesyonem  prius  in  nece  regis  eorum 
Adjunctis  spoliis  abstuleramus  eis? 

Prodiit  a  nobis  injuria  prima,  queruntur. 

luste.  Causarum  causa  perire  solet.  120 

Saepe  sagittantem  didicit  referire  sagitta, 

Sunt  haec  a  nobis  spicula  missa  prius. 

Leniter  ex  merito,  quicquid  patiare,  ferendum  est. 
Quae  venit  immerita  poena  dolenda  venit. 

Nunc  nos  innumera  collecta  classe  furendo  125 

Venimus  huc  casta  pro  muliere  mori? 

Hanc  reddi  petimus,  et  quando  reduximus  illam. 

Quae  subiit  Graecum  non  bene  capta  solum? 

Quando  redemta  fuit  mors  Laomedontis?  ubive 

Reddidimus  Trojae  damna  patrata  male?  130 

Proh  pudor,  hic  Asia  fervens  Europaque  totum 
Sub  belli  librant  pondere  posse  suum. 

Ad  generum  Cereris  cum  multo  sanguine  multa 
Miserunt  hominum  millia  morte  mala. 

Haec  Asiae  mens  est,  ut  adultera  sint  et  adulter  135 
Foedere  securo  sicut  amore'  suo. 

Pugnandi  genus  egregium,  parare  scienter 


123.  Ov.  Am.  ir,  7,  12  .  . 

Aequo  animo  poenam,  qui  meruere,  ferant. 

124.  Ov.  Pont.  I,  1,  62. 

Estque  pati  poenas,  quam  meruisse,  minus. 

126.  in  margine:  ironia.  127.  illam,  margo.  Hesyonem. 
136.  sicut  e  margine  pro  codic.  sic  in.  137.  melius  fortasse 
patrare. 

Lib,  IV.  V.  138—164. 


Vapparum  sociis  lubricitatis  iter! 

Europae  mens  est,  ut  femina  turpis  honesti 

In  thalamum  redeat,  sit  quasi  virgo,  viri.  140 

Non  bene  conveniunt,  nec  in  una  sede  morantur 
Vir  vitae  speculum,  femina  vile  lutum. 

Et  nos  egregie  pugnamus,  qui  repetenda 
Nos  ipsos  tali  pro  muliere  damus. 

Haec  si  militia  sit  honesta  videte,  videte,  ,  145 

Si  decus  est,  causis  talibus  arma  dare. 

Militiam  sic  nolo  sequi,  vos  ergo  redite 
Et  regi  mentis  vota  referte  meae. 

Tres  verso  rediere  gradu,  regique  responsum 

Militis  apportant,  quodque  venire  negat.  150 

CONSILIUM  PRIN.CIPUM  GRAECORUM.  ' 

Accitis  ducibus  rex,  re  super  hac  quid  agatur, 

Obsecrat  interna  pendere  quemque  libra. 

Ne  paveamus,  ait  Menelaus,  propter  Achillem; 

Prospera  succedent  praeter  Achillis  opem. 

Attemtabo  virum,  si  forte  reflectere  possim;  155 

Si  non,  praestabunt  proelia  nostra  modo. 

Hectore  Troja  caret,  non  est  ibi  fortis  ut  Hector, 
Aeacides^  nobis  desit  ut  Hector  eis. 

Non  probat  edictum  Diomedes  hoc:  Troilusque 

Non  habet  inferius  Hectore  robur,  ait.  160 

Bella  puto  sepelire,  bonam  conquirere  pacem; 

Et  Laertiades  testificatur  idem. 

Non  lusisse  pudet,  sed  non  incidere  ludum; 

Cum  fuerit  ludus  optimus,  abde  pilam. 


138.  marginis  scholion.  vappa,  gluto  vel  garcio  bibulus 
vel  nebulo.  141.  Ov.  Ars  III,  436 

—  et  in  nulla  sede  moratur  amor 
151.  Gualt.  Alex.  IV,  109.  10 

- citatis 

In  coetum  ducibus,  quidnam  super  his  sit  agendum. 

162.  Marginis  scholion:  Ulixes  filius  Laertis.  163.  Hor. 
Epist.  I,  14,  36  Nec  lusisse  pudet,  sed  non  incidere  ludum 
164.  Apud  Gartnerum:  Proverbialia  1574  p.  116  invenitur  eadem 
sententia;  Dum  ludus  bonus  est,  ipsum  dimittere  fas  est. 


Lib.  IV.  V.  165—194. 

Thestorides,  vincemus,  ait,  perstate  Pelasgi! 

Longa  licet  teneat  nos  mora,  Troja  cadet. 

Nemo  frangatur,  si  Trojani  potiore 
Et  Graeci  pugnent  inferiore  manu. 

Ne  vereamur  eos  numero  majore  potiri, 

A  cane  non  magno  saepe  tenetur  aper. 

Ultima  Graecorum  victoria.  Nemo  timere 
Principium  debet;  pondera  finis  habet. 

MENELAUS  VULNERATUR  A  TROILO. 

Enses  arripiunt,  horrendaque  bella  reducunt. 

Protinus  ut  menses  partivere  duo. 

Primo  mane  potens  Atrides  et  Menelaus, 

Tydides  et  agit  agmina  Graeca  Locrus. 

Non  tardat  Trojana  cohors,  erumpit  et  ecce 
Stulti  concurrunt,  millia  multa  cadunt. 

Sauciat  hic  Troilus  Menelaum;  nox  furibundum 

Vix  cogit  populum,  vertat  ut  ora  domum.  180 

BELLUM  QUO  PERACTO  PAX  DATUR  MENSIBUS  SEX, 

Ira  truces  inimicitias  et  funera  bellum 
Concitat  ut  primum  deserit  umbra  solum. 

Trojanos  Troilus  instaurat,  cui  comitatum 
Praebet  Alexander,  bis  tuba  clangit  iter. 

Contra  Grajugenae.  Troilus  volat  in  Diomedem,  185 
Strenuus  infortem  vulnerat  ense  ducem. 

Sauciat  et  regem,  per  campum  fundit  Achivos, 

Et  stant  non  una  bella  cruenta  die. 

In  pugna  mixtim  se  millia  multa  trucidant. 

Larga  cadaveribus  arva  deesse  vides.  190 

Sic  loca  funeribus  desunt,  ut  bella  gerentes 
Videris  ad  standum  non  habuisse  locum. 

Graecorum  ruerint  quum  plures  cernit  Atrides 
Coeptaque  cancrino  serpere  vota  pede, 

165.  Marginis  scholion:  Calchas.  170.  est  Ovid.  Rem. 

422.  173.  Margo:  Pugna  XVI a.  Menelaus  vulneratur  a 

Troilo.  181.  funera  pro  cod.  funere.  183.  Margo,  pugna 

XVII  a. 

Lib.  IV.  V.  195—227. 


Anxius  ad  Primum  mittit  pro  pace  petenda,  195 

Ut  pacem  senis  mensibus  esse  velit. 

Trojani  pacem  dedicunt  tempore  tanto. 

Nolumus,  exclamant,  proelia  pace  regi. 

Ibimus  in  caslra  Danaorum  plectere  cunctos. 

Ibimus  ad  pelagus  incinerare  rates.  200 

Attamen  a  reliquis  cum  rex  pro  pace  requirit; 

Pacem,  cunctorum  vox  erat  una,  dari. 

Suscipiunt  medicam,  coeant  ut  vulnera,  pacis 
Tempore  Tydides  et  Menelaus  opem. 

Troes  et  Danai  potius  tumulare  videntur  205 

Ob  nimios  cumulos  quam  cumulare  suos. 

In  tumulos  jactant 'cumulos,  tumulos  cumulando 
Et  cumulant  tumulos  intumulando  viros. 

VERBA  AD  ACHILLEM  UT  RESUMAT  BELLA. 

In  bellum  revocare  studens  Agamemnon  Achillem 
Assumto  subiit  Nestore  castra  ducis.  210 

Inclite  miles^  ait,  vir  strenue,  fide  sodalis! 

Procumbit  genibus  Graecia  tota  tuis. 

Immo  coronatus  rex,  et  non  rex,  sed  amicus 
Te  rogat  intentas  continuando  preces; 

Prodeat  in  bellum  tua  dextera,  prodeat  illa  215 

Armipotens  galea;  nostraque  bella  juva. 

Suppliciter  petit  hic  tua  patria,  Graecia  tota. 

Tota  parentela;  bellica  signa  leva. 

Atrides  etiam  tibi  si  tuus  est  alicujus 

Momenti,  noli  vota  negare  mihi.  220 

Si  mihi,  si  patriae,  si  civibus  arma  negares, ' 

Dux  inhonestatis,  hostis  amoris  eris. 

Cum  rosa  sis  patriae,  non  debet  spinea  rosam 
Hoc  vitio  macula  derosulare  rosam. 

Et  quaecunque  potest,  rex  allectoria  verba  225 

Profert  in  medium  mellificare  virum* 

Projicit  ampullas  et  sesquipedalia  verba 

201.  Margo:  iterum  pax  vijj  "sex  mensium.  227.  Hor. 

Ars  poet,  v.  97. 


Lib.  IV.  V.  228—256. 

Intexens  humili  singula  verba  stilo. 

Aeacides  flexus  alloquitur:  o  Agamemnon! 

Miror,  ait,  nostram  te  subiisse  casam.  230 

Ad  te  me  potius  invitat  regula  recti. 

Cum  rex  dicaris;  sim  quoque  miles  ego. 

Sub  labaro  prodire  tuum  rex  poscis  Achillem, 

Rex  pie,  moestitiae  compatiare  meae. 

Incolumis  leviter  ergo  solatia  praebet,  235 

Nec  minus  infirmus  sentit  ad  omne  malum. 

Vulneror  et  clausum  porto  sub  pectore  telum, 

Non  habet  in  laeso  corpore  pugna  locum. 

Dira  dolens  animus  non  est  in  bella  trahendus. 

Debent  magnanimo  proelia  corde  geri.  240 

Vulneris  id  genus  est,  quod  cum  sanabile  non  sit 
Nec  non  tractari  tutius  esse  puto. 

Myrmidones  tibi  mitto  meos;  mihi,  postulo,  parcas; 

Non  potero,  princeps!  hac  vice  bella  sequi. 

Nec  voluit  rex,  nec  potuit  rex  angere  moestum,  245 
Grates  persolvit,  in  sua  castra  redit. 

ACHILLES  IN  HOC  BELLO  MANET  IN  CASTRIS. 

lam  vaga  sex  vicibus  per  campos  luna  volarat, 
lam  pax  transierat,  jam  vir  in  arma  volat, 
lam  luctam  fert  pugna  novam,  cava  cornua  fortes 
Invitant  pugiles,  surgere  signa  vides.  250 

Sic  acies  ruit  in  acies,  sic  ensis  in  ensem. 

Sicut  aper  validum  dente  bisulcat  aprum. 

Postquam  Myrmidones  ferus  informarat  Achilles, 

Ad  bellum  celeres  dirigit,  ipse  manet. 

Pu  gna  fit  et  pugna  talis,  quasi  tu  furibundos  255 

Se  commordentes  intuerere  canes. 


233.  e  margine  pro  possis.  237.  Pampliil.  I,  1. 

Vulneror  et  clausumque  fero  sub  pectore  telum, 
241.  42.  Ov.  Pont.  II,  2,  59.  60 
Vulneris  id  genus  est,  quod  cum  sanabile  non  sit. 
Non  contrectari  tutius  esse  putem. 

251.  Margo:  Pugna  XVIII. 

Lib.  IV.  V.  257—286. 


In  prima  Troilus  acie  versatur,  Achivos 

Acrius  obtruncat  Myrmidonesque  fugat.  ^  > 

Palantes  in  castra  premit,  obstare  volentes 

Praevalide  penetrat,  vulnera  dira  secat.  260 

Et  licet  obstiterit  Telamonius,  in  sua  Teucri 
Victores  redeunt,  carmina  laeta  canunt. 

ITERUM  REDITUR  AD  BELLUM. 

Vix  exspectatur  lux  crastina,  prodit  Atrides 
Cum  Danais,  prodit  Myrmidonea  phalanx. 

In  bellum  Troes  animoque  manuque  feroces  265 

Exagitat  Troilus,  parque  valore  Paris. 

Se  nectunt  acies,  ensis  scintillat  ab  ense 
Ut  tactus  chalybe  fulgurat  igne  silex. 

Nunc  primum  pugnant,  quasi  pridie  litus  ararint. 

Et  fuerint  penitus  bella  priora  jocus.  270 

Se  caedunt,  foedunt,  prosternunt,  viscera  fundunt. 
Partibus  ambabus  millia  multa  cadunt. 

Fert  intellectum  stultis  vexatio  nullum. 

Non  auri  stratum  sus  amat,  immo  lutum. 

Semper  ad  eventum  festinat  et  in  medias  res 
Hic  populus  mortis  anticipando  dies. 

Vix  vacat,  ut  foveat  sudantia  membra  quiete; 

Quod  sine  strage  volat  tempus,  inane  putat. 

Unde  nec  una  dies  ad  pugnam  sufficit  illis 
Plures  continuant,  ne  sine  morle  fluant. 

Plectit  eos  Troilus  sicut  persaepe  rotundum 
Suevit  corrigia  pellere  stricta  trochum; 

Ut  velter  super  arva  feras,  sic  vir  ferus  ipsos 
Myrmidones  agitat,  sic  agitando  fugat. 

PAX  DATUR  PER  MENSEM. 

Atrides  belli  discrimen  ut  aspicit  acris 
In  sua  conversum  castra  tenore  gravi; 


275 


280 


285 


259.  Scholion  marginis:  fugientes.  263.  Superscriptum 
pro  codic.  Achilles.  267.  e  margine  pro:  sintillat.  275. 
Hor.  A.  P.  148.  285.  Margo:  pax  IX  unius  mensis. 


Lib.  IV.  V.  287—312.  IU 

Bellum  proponit  uno  suspendere  mense. 

Imperat  et  quivis  corpora  strata  locat. 

PUGNA  VICESIMA  SEX  DIERUM. 

Zodiaco  semel  explicito  redit  humida  Phoebe, 

Bis  decima  redeunt  horrida  bella  vice.  290 

Evocat  Argolicos  Agamemnon  fervidus,  omnes 
Concurrunt  Teucri,  pugna  fit  acris  ibi. 

Mixti  plebe  duces  pereunt  utrimque,  fluitque 
Ceu  cadat  in  pelagus  sanguinis  unda,  lacus. 

Rumpere  fila  manu  non  sufficit  una  sororum  295 
Sed  sibi  poscit  opem  tertia  ferre  duas. 

Transiit  in  caede  celebri  pars  prima  diei 
Et  prodit  Troilus  mente  manuque  ferus; 

Qui  cum  multifluo  perfunderet  arva  cruore, 

Argolici  subita  -delituere  fuga.  300 

Myrmidones  etiam  torve  speculatur  Achilles, 

Graecorum  plagam  Myrmidonumque  fugam. 

Pridem  militiam  superaverat  ardor  amoris. 

Militiae  stimulo  nunc  superatur  amor. 

Non  valet  alterius  tot  dissimulare  suorum  305 

Vulnera,  damna,  neces,  se  levat  et  fit  eques. 

Prosilit,  in  Troilum  se  vertit,  at  ille  potentem 
Excipiens  ictum,  sauciat  ense  virum, 

Saucius  ergo  redit,  durat  sex  pugna  diebus 

Continuis  et  mors  mordet  utrosque  gravis.  310 

ACHILLES  HORTATUR  SUOS  IN  NECEM  TROILI. 

Septima  lux  oritur;  saeve  pugnatur,  Achilles 
Nondum  prodierat,  vulnere  lentus  erat. 


287.  proponit:  margo  postponit.  290.  Marginis  scho- 
lion :  pugna  xx  sex  diebus.  293.  Gualth.  Alex.  V,  145. 
295.  96.  Gualth.  Alex.  V,  142  —  144 

Rumpere  fila  manu  non  sufficit  una  sororum, 
Abjectaque  colo  Clotho  Lachesisque  virorum 
Fata  metunt,  unamque  duae  juvere  sorores. 

297.  pars  diei  e  margine  pro  pras  dieri.  311.  Margo: 
Pugna  XXI  in  qua  Achilles  occidit  Troilum  et  ipse  vulne¬ 
ratus  a  rege  Persarum  Memnone,  eundem  obtruncabat. 

Lib.  IV.  V.  313—345. 


Verum  Myrmidones  instaurat:  nulla  rapina 
Vos,  ait,  alliciat  dum  mucro  terga  secat. 

Nunquam  res  hostis,  victo  non  hoste,  levetis  315 

Saepe  fefellit  opus  praeda  levata  prius. 

Corde  leonino  vos  objiciatis  in  hostem. 

Mens  leporis  bello  vix  valet  ova  duo. 

Quot  Troilus  vobis  numeravit  funera,  nostis; 

Novimus  innumera,  quae  numerare  velit.  320 

In  Troilum  solum  vires  expendite  totas. 

Discat  in  auctorem  poena  redire  suum. 

Transierat  pro  parte  dies,  Troilusque  timendum 
Trojae  praesidium  ferreus  intrat  agrum. 

Vectabatur  equo  tamquam  leo  fertur  in  Argos,  325 
Hos  fugat,  ut  credas  quod  juvet  ala  pedes. 
Myrmidones  docti  Troilo  simul  et  semel  instant 
Et  Danaos  revocant;  denuo  bella  sonant. 

At  Troilus  murus  patriae,  protectio  Trojae 

Et  rosa  militiae  pugnat  et  absque  pare.  330 

Haud  aliter  robustus  aper  se  forte  prementes 
Consuevit  nitido  scindere  dente  canes. 

Utitur  hic  armis  quasi  fulminibus,  populusque. 

Corruit  innumerus  illius  ante  manus. 

Cum  sic  cornipede  versans  in  Marte  coruscat,  335 
Corruit  anterius  cuspide  fixus  equus. 

Vir  ruit  et  celeri  veniens  pede  saevus  Achilles 
Surgere  conantis  dissuit  ense  caput. 

Palpitat  et  moriens  tellurem  calce  sigillat. 

Et  faciem  magno  sanguinis  imbre  rigat.  340 

Sic  tiro  juvenis  rapitur  florentibus  annis. 

Flos  mundi  rutilat  tempore  valde  brevi. 

Ad  Danaos  trahere  corpus  conatus  Achilles, 

Memnone  Persarum  rege  vetante  nequit. 

Occisi  corpus  hic  eripit,  Aeacidemque  345 


332.  Cod.  nidido.  335.  Gualth.  Alex.  II,  434 
Cornipedem  versans  in  dextro  Marte  coruscat. 
MUldener  legit  vexans.  337.  Margo :  Troilus  occiditur  ab 
Achille. 


Lib.  IV.  V.  346—374. 

Vulnerat,  Aeacides  saucius  inde  meat. 

Insequitur  Memnon  cum  Troibus,  iste  resistit, 

Et  pugnam,  quamvis  saucius  esset,  init; 

Sed  custodierat  prius  ille  ligamine  vulnus,' 

Ne  pareret  lapsum  sanguinis  unda  pedum.  350 

Non  tulit  Aeacides  insultum  Memnonis  acrem 
Impetum  et  multa  caede  rubere: facit. 

Nec  tenuit  gladium  Pelides,  donec  ad  amnes 
Illum  deferret  vulnere  plaga  Stygos. 

Non  regem  miles  impune  perimerat,  ipsum  355 

Contigit  a  bello  vulnera  ferre  duo. 

Occiso  rege  Persarum  brachia  torpent 
Troum,  procedunt  segnius  arva  ducum. 

Jam  titubant,  jam  terga  dabant  palantia  Teucri, 

Memnonis  et  Troili  mors  venit  ungue  truci.  360 

Pergama  pfaecipites  subeunt,  et  moenia  claudunt. 

Pugna  facit  finem  nocte  fugante  diem. 

* 

[PAX  DECIMA  TRIGINTA  DIERUM.]* * 

Rex  Trojanorum  spatium  triginta  dierum 
Postulat  a  Graeco  pacis  habere  statum. 

Annuit  et  Troilum  cum  Memnone  Troia  venustos  365 
Collocat  in  tumulos,  flendo  secuta  viros. 

Hecuba  pro  Troilo  deducit  et  Hectore  planctum. 

Irrigat  ingenuas  lacrima  moesta  genas. 

Pulmonis  rigidas  agitant  suspiria  cellas. 

Afficit  interior  arida  corda  dolor.  370 

Frendit  in  Aeacidem  calcata  saevius  hydra 
•  Diri  rancoris  mente  venena  gerens. 

Et  quia  vi  superare  virum  diffidere  visa 
Est,  cacabo  cordis  decoquit  illa  dolum. 


346.  Margo;  Achilles  a  Memnone  vulneratur.  353. 
Margo;  Memnon  occiditur  ab  Achille.  363.  Margo:  Pax 
X.  triginta  dierum  et  haec  erat  pax  ultima  et  ita  interpolata 
inter  eos  fuerat  pax  VII.  annis  et  decem  mensibus. 

*)  Inscriptiones  capitulorum  suppletae  usque  ad  finem 
libri. 

Troilus.  8 

Lib.  IV.  V.  375—406. 


Fraudis  ad  incudem  defertur  malleus  irae  375 

Vindice  fabricans  igne  doloris  acum. 

Femineam  fraudem  nemo  cognovit  ad  unguem 
Scit  magis  instabilem  pendere  nullus  avem. 

Evocat  haec  Paridem :  nosti  patris,  inquit,  Achillem 
Hectoris  et  Troili  membra  dedisse  neci;  380 

Quo  damnum  patriae  dedit  insuperabile  nostrae. 

Nam  Trojae  clypeus  murus  et  arcus  erant. 

Laudes  eximias  his  indita  semper  honestas. 

Inclita  militia,  perdita  vita  dedit. 

Scis  etiam  quod  erat  fortissimus  unus  et  alter,  .385 
In  siadio  mundi  non  habuere  pares. 

Fatur  et  in  fando  singultus  ipsa  loquentis 
Verbula  delacerant,  vixque  sonare  sinunt. 

Articulata  perit  vox,  prodit  inarticulata 

Et  singultatis  subjicit  illa  sonis.  390 

Nunc  primum  flore  renitebant  ambo  juventae. 

Vae!  toti  patriae  quum  cecidere  male! 

Dedecus  hoc  reprehende  tuis,  si  miles  es,  armis. 

Si  vivis,  tanti  criminis  ultor  eris. 

Quoque  modo  possis,  aures  adverte,  docebo,  395 

Nitere  doctrina  providus  esse  mea. 

Et  si  non  poteris  hoc  viribus,  arte  fruaris. 

Arte  cadunt  turres,  arte  levatur  onus. 

Si  quis  avem  velit  et  aliam  rem  prendere,  rebus 
Prendendi  caris  occupet  ille  locum;  400 

Abscondat  laqueos,  laqueus  si  forte  videtur. 

Res  prendenda  fugit,  spesque  relicta  perit. 

Cautus  enim  foveam  metuit  lupus  accipiterque. 
Suspectos  laqueos  tu  quoque  milve  fugis. 

Providus  est,  sapiens  est,  fortis,  cautus  Achilles:  405 
Ars  cautum  caute  fallere  cauta  solet. 


394.  Marg.  Si  vividus  es.  395.  est  Gualteri  Alexandr. 
I,  V.  83.  398.  Pamphil.  III,  14.  Totus  hic  locus  397 — 403 

periphrasis  est  Pamphilii  III,  12  sqq.  403.  4.  Imitatio 
Plorat.  Ep,  I,  16,  50.  51. 

Cautus  enim  metuit  foveam  lupus  accipiterque 
Suspectos  laqueos  et  opertum  miluus  hamum. 


Lib.  IV.  V.  407—438. 

Ut  mlpes  vulpe  capiatur,  raro  videtur; 

Assa  tamen  vivam  decoriare  potest. 

Aeacidae  mentem  quum  nostra  Polyxena  tangat; 

Ipsum,  quod  capiat,  rete  puella  neat.  4io 

Mitte  virum,  qui  dicat  ei,  quam  diligas,  optat 
Foedere  conjugii  rex  sociare  tibi. 

Pes  tuus  in  fanum  conscendat  Apollinis,  ad  nos 
Illico  compleri  si  tua  vota  velis. 

Et  veniens  venias  sine  multo  milite  solus,  415 

Turbari  turba  turbine  forte  potest. 

Sint  ea  verba  mea,  non  sint  tua;  nuntius  autem 
Sit  tuus;  est  verbis  credulus  ille  meis; 

Insidias  habeas  illo  veniente  paratas. 

Tunc  quasi  vir  surge,  brachia  laxa  move,  420 

Et  moveant  socii,  nec  cessent  dextera,  donec 
Multorum  mortes  mortuus  ipse  luat. 

Sis  bene  sollicitus  peragens  haec  omnia  caute, 

Solus  secreti  conscius  esto  tui. 

Cum  semel  emissum,  volet  irrevocabile,  verbum:  425 
Admoneo,  veniat  ne  quis  ad  ista  loquax. 

Hujus  Alexander  veluti  temerarius  ausum 
Propositi  spondet,  sponsio  cauta  latet. 

[NUNTIUS  MITTITUR  AD  ACHILLEM.] 

Nuntius  interea  vadit  dicturus  Achilli: 

Hecuba  me  misit  dicere  pauca  tibi;  430 

Filia  nostra  tibi  dilecta  Polyxena,  dico. 

Te,  velut  optabas,  impatienter  amat. 

Si  te  delectat  Veneris  decerpere  flores, 

Ejus  in  amplexu  sit  mora  nulla,  veni. 

Et  ne  propositi  frangatur  fabula  nostri,  435 

Consilio  comitis  incomitatus  ades. 

In  fano  Priamus  exspectat  Apollinis,  intres. 

De  sponsalitiis  illico  certus  eris. 


410.  Margo,  spinne.  425.  Horatii  est  epist.  I,  18,  71. 
433.  Ov.  Rern.  103 

Sed,  quia  delectat  Veneris  decerpere  flores. 

8* 

Lib.  IV.  V.  439-462. 


Succedent  taedae  regali  stemmate,  sponsa 

His  tua  deliciis  est  potiunda  tibi;  440 

Nec  tepido  desiderio  pulcherrima  virgo 
Pendet  ad  adventum  laeta  libensque  tuum. 

Tu  quoque  nulla  feres  deinceps  incommoda  Trojae, 

Ut  repetat  patrios  Graecia  lassa  lares. 

Illusit  blandis,  quorum  sibi  copia,  verbis  445 

Hecuba  tironem,  sic  fabricando  necem. 

Exhilarescit  homo,  quem  foemina  meile  nocivo 
Fraudis  inescarat,  falsaque  vera  putat. 

Vixque  moram  patitur,  vix  jam  sua  gaudia  differt, 

Jam  cupit  amplecti,  jam  bona  pacta  dari.  450 

Retrahitur  tamen  ille  metu,  metuitque  venire; 

Sed  si  non  veniat,  vota  perire  putat. 

Saepe  metu  spes  victa  cadit,  veniat  maneatne, 

In  mentis  secum  disputat  ipse  schola. 

Denique  fidus  amor,  quidquid  properantibus  obstat,  455 
Fingit,  et  ad  causas  ingeniosus  erit. 

Interutrumque  tenet,  spem  scilicet  atque  timorem. 
Speque  timor  dubia,  spesque  timore  cadit. 

Ire  tamen  restat,  quia  calcar  amoris  acutis 

Incitat  hunc  stimulis;  credulus  ergo  stetit.  460 

Credula  res  amor  est,  leviter  ducuntur  amantes 
Dantque  pedes  reti  credulitate  levi. 


449.  Ovidii  est  Metam.  IV,  350.  453.  Similes  sunt 

Ovidii  loci  Trist.  IV,  3,  12 

Cur  labat  ambiguo  spes  mihi  mixta  metu? 
et  Her.  XIII,  124, 

Spes  bona  sollicito  victa  timore  cadit. 

455.  Ov.  Her.  II,  21.  22 

Denique  fidus  amor,  quidquid  properantibus  obstat. 
Finxit,  et  ad  causas  ingeniosa  fui. 

457.  Ov.  Met.  II,  140  inter  utrumque  tene.  458.  Ov.  Her. 
IX,  42.  461.  Ovidii  est  Metam.  VII,  826  credula  res 

amor  est. 


Lib.  IV.  V.  463-491. 

[CAEDEM  ACHILLIS  PRAEPARAT  PARIS.] 

Tempus  erat,  quo  cuncta  silent,  cum  fortibus  armis 
Fortes  in  fani  collocat  aede  Paris. 

Protinus  ut  vobis,  ait,  ostentavero  signum,  465 

Aeacidae  vester  in  caput  ensis  eat. 

Spicula  densa  gulam  percurrant,  lancea  ventrem, 
Deprope  stans  ambas  abscidat  ense  pedes. 

Nec  prius  insani  deponant  arma  lacerti 

Quam  ferus  Aeacides  vivere  ponat  ibi.  470 

[OBITUS  ACHILLIS.] 

Altera  lux  lucet,  coelo  sol  aureus  exit,  -  ' 

Fanum  Pelides  Antilochusque  petunt. 

Credulus  ad  vocem  mulieris  provenit,  impos. 

Concitus  ante  fores,  irrita  vota  gerens. 

Pro  superi!  quantum  mortalia  pectora  caecae  475 

Noctis  habent;  intrant,  nulla  nociva  timent. 

Insidiae  surgunt;  capiti  se  mucro  maritat 
Telaque  pro  telis  hic  volitare  vides;  - 
Lancea  per  corpus  sponsalia  saeva  propinat, 

Cerberus  hic  festa  non  Hymenaeus  amat.  480 

Sperarat,  melius  quod  pulchra  Polyxena  taedis 
Illum  debuerit  exhilarasse  suis. 

Vir  pro  virgineis  fera  sentit  bella  lacertis. 

Pro  molli  vero  vulnera  dura  toro. 

Quid  faciet  tiro?  caret  inclita  dextera  conto,  485 

Non  fuit  aurata  casside  pressa  coma; 

Non  pectus  lorica  tegit,  non  crura  tuentur 
Ocrea,  non  ferri  lamina  densa  latus 
Nec  clipeus  vasti  caelatus  imagine  mundi 

A  collo  pendet,  nudus  uterque  patet.  490 

Pro  parma  replicat  chlamydem,  manus  arripit  ensem. 


463.  imitatio  Virgilii  Aen.  II,  268: 

Tempus  erat,  quo  prima  quies  mortalibus  aegris 
Incipit. 

475.  Ovidii  est  Metam.  VI,  472.  73.  481.  melius  pro  codie. 

molius. 

Lib.  IV.  V.  492—524. 


Diffidit  oppositos,  vindicat  ense  dolos. 

Quae  potuit,  fecit;  ne  nil  ageretur,  aravit 
Vomere  quo  poterat;  totus  inermis  erat. 

At  mortis  genere  se  consolatur  Honeste,  495 

Falsos  quos  reputat,  non  sine  morte  secat. 

Antilochus  juvat  Aeacidem,  contorquet  et  ipse 
Pro  scuto  chlamydem,  distulit  inde  necem. 

Non  poterant  durare  duo  tam  dispare  bello, 

Tactibus  assiduis  interit  icta  chlamys.  500 

Non  erat  armatis  aequum  concurrere  nudos. 

Aut  contra  tantos  ferre  duella  duos. 

Ambo  ceciderunt,  ceciderunt  ambo ;  quis  unquam 
Ferre  diu  posset  talia  bella  gigas? 

Sic  cadit  Antilochus,,  sic,  sic,  formosus  Achilles,  505 
Sic  Paris  infanda  morte  trucidat  eos. 

Projiciantur,  ait,  haec  foeda  cadavera  corvis. 

Sint  canibus  saevis,  sint  alimenta  lupis. 

Immo,  refert  Helenus,  potius  reddantur  amicis. 

Non  del)es  bominum  pascere  carne  canes.  510 

Reddatur  Danais  collectum  corpus  Achillis, 

Important  castris  alteriusque  ducis. 

Egregium  Priamo  rex  concedente  sepulchrum 
Erigit,  hoc  strati  militis  ossa  tegit. 

Graecia  more  suo  decus  exequiale  frequentat,  515 
Fortem  deplorat,  unguibus  ora  secat. 


[ORATIO  AGAMEMNONIS  AD  GRAECOS  DE  PERGENDO 

BELLO.] 

Convocat  in  coetum  rex  Graecos:  perdimur  omnes 
Paulatim  proceres,  et  quid  agemus,  ait. 

Corruit  Aeacides  nostri  fiducia  belli, 

Nolumus  aut  volumus  ulteriora  sequi?  520 

Hic  sumus  et  studio  transimus  tempus  inani. 

Nec  quae  praeteriit  hora  redire  potest. 

Non  discedemus  proceres;  quid  consulitis?  si 
Forte  recesserimus,  plebs  vitiosa  sumus. 


Lib.  IV.  V.  525-550. 

Quid  perfecerimus?  quibus  ostentare  valemus,  525 
Si  verbis  opus  est  edere,  turpe  loqui. 

Quidve  domum  ferimus  decimo  nisi  dedecus  anno? 
Occisi  cives,  interiere  duces. 

Troja  stat  et  nostros  subsannat  laeta  labores, 

Vivit  adhuc,  Helena  non  redeunte,  Paris.  530 

Et  si  nos  illa  nondum  redeunte  redimus. 

Claudimus  aeterno  proelia  longa  probro. 

Unde  decere  reor,  ut  adhuc  sudemus  in  armis. 

Cras  poterunt  fieri  vota  procantis  heri. 

Forsitan  ad  Danaos  faciet  fortuna  volatum ;  535 

Fortunae  series  est  variare  vices; 

Fortunae  non  stare  status,  deludere;  ludus 
In  risu  plorat,  alta  petendo  labat. 

Hoc  firmum  servat  quod  nunquam  firma,  fidele 

Hoc  solum  retinet,  quod  caret  illa  fide;  540 

Hoc  solo  verax  quod  semper  falsa  probatur. 

Hoc  solo  stabilis  quod  manet  absque  statu. 

Illa  suam  volvendo  rotam,  fortassis  Achivam 
Introitu  grato  vult  penetrare  domum. 

Si  fortuna  volet,  in  campum  Troja  redibit,  545 

Cujus  nubigerum  nunc  caput  astra  premit. 

At  divina  juvat  oracula  quaerere,  quisnam 
Ancipitis  belli  terminus  esse  velit. 

Respondetur  eis,  quod  progeniem  per  Achillis 

Deheat  ad  finem  bellicus  ire  status.  550 


537.  Auson.  Epigr.  143,  1. 

Fortunam  nunquam  sistit  in  eodem  statu. 

Semper  movetur:  variat  et  mutat  vices. 

Et  summa  in  imum  vertit  ao  versa  erigit. 

540  sqq.  Similis  locus  Ov.  Trist.  V,  8,  15  sqq. 

Passibus  ambiguis  Fortuna  volubilis  errat 
yZt  manet  in  nullo  certa  tenaxque  loco; 

Sed  modo  laeta  manet,  vultus  modo  sumit  acerbos, 

Et  tantum  constans  in  levitate  sua  est. 

543.  Amm.  Marcelliu.  XXXI,  1.  Fortunae  volucris  rota,  ad¬ 
versa  prosperis  semper  alternans. 

Lib.  IV.  V.  551—577. 


•/ 
/ 

[NEOPTOLEMUS  ACHILLIS  FILIUS  FIT  DUX  / 
MYRMIDONUM.] 

Filius  Aeacidae  Pyrrhus  fuit,  hic  Lycomedis 
Tunc  erat  in  tectis,  nam  fuit  ejus  avus. 

Ille  Neoptolemus  quoque  dicebatur,  eratque 
Strenuus  et  fortis,  tetus  imago  patris. 

Quis  potius  levat  arma  patris  quam  filius  ipse,  555 
Rex  ait;  huc  veniat  Myrmidonesque  regat.  - 
Pro  Pyrrho  Menelaus  abit,  sed  nec  Lycomedes 
Invitus  juvenem  mittit  et  ille  venit. 

Virtutum  pedibus  patris  in  vestigia  Pyrrhus 

Calcat  nobiliter,  fortis  ut  ipse  pater.  560 

[AIAX  TELAMONIUS  OCCIDIT  P ARIDEM,  SED  IPSE 
VULNERATUS  OBIIT.] 

Pax  brevis  exspirat,  aspirant  proelia,  bellans 
Vix  respirarat,  denuo  bella  parat; 

Hic  et  ibi  clamatur:  ad  arma;  valenter:  ad  arma! 

Effrenis  populus  currit  ad  arma  citus. 

Cum  Danais  Agamemnon  adest,  Trojanaque  virtus  565 
Portis  erumpit,  ut  maris  unda  fluit. 

Horrisonis  litui  vexant  ululatibus  auras. 

Et  tanquam  tonitrus  ingruat,  hinnit  equus. 

Jam  se  commiscent  acies,  jam  tela  propinquant. 

Jam  rutilant  enses,  compluit  arva  eruor.  570 

In  primo  dominus  clypei  septemplicis  Ajax 
Agmine  praeradians  gramina  caede  replet; 

Infinita  cadunt  ab  utraque  cadavera  parte. 

Ut  jam  funeribus  ampla  deesset  humus. 

Non  potuit  solus  deducere  Cerberus  umbras  575 

E  bello  missas  in  Phlegetontis  aquas; 

Nec  ferruginea  subvectat  corpora  cimba 


556  margo:  ad  veniendum  se  parat,  561.  Margo, 

Pugna  xxij,  in  qua  Ajax  Telamonius  occidit  Paridem,  prius 
tamen  idem  Ajax'  vulneratus  ab  eodem  Paride  in  castris 
obiit. 


Lib.  IV.  V.  578-602. 

Solus  terribili  squalidus  ore  Charon. 

Ajax  nudus  erat;  quae  te  mens  optime  miles 

Illoricatum  saeva  sub  arma  tulit?  580 

Te  meminisse  velim;  telum  mortale  cucurrit 
Colla  per  incauti  quod  Palamedis  heri. 

Felix  quem  faciunt  aliena  pericula  cautum 
Et  cui  dat  nitidum  littera  nigra  librum. 

Nos  aliena  docent,  felix  quicunque  dolore  585 

Alterius  didicit  posse  cavere  suum. 

Ajax  horrendis  versatur  inermis  in  armis; 

Et  fodit  illius  lata  sagita  latus, 

Scilicet  a  Paride,  qui  tenso  gnaviter  arcu 

In  Graecas  animas  spicula  plura  dabat.  590 

Ajax  iratus.  Calcaria  dat  dolor  ire. 

Qui  sectans  Paridem  caedit  ad  usque  necem. 

Caede  fatigatur  miles,  cum  castra  petisset, 

Et  telum  lateri  detraheretur,  obit. 

Corpus  Alexandri  portant  in  moenia  Teucri,  595 

Ejulat  urbs  tota  funere  moesta  viri.  . 

Mox  ruit  in  Phrygios  Diomedes,  quos  fugitivo 
Se  facit  in  portam  praecipitare  pede. 

Protinus  insequitnr  Agamemnon  et  obsidet  urbem 
Ponendo  vigiles  et  variando  vices.  600 

Per  totam  noctem  circumdant  Ilion  Argi, 

Muri  non  unus  clamat  ab  arce  vigil.  / 


578.  e  margine  pro  spualidus.  —  Margo  char.  nauta 
mortuorum.  683.  Plaut.  Mere.  IV,  4,  40.  Feliciter  sapit, 
qui  alieno  periculo  sapit.  Ter.  Heaut.  I,  2,  35;  hoc  scitum 
est,  periculum  ex  aliis  facere  tibi  quod  ex  usu  siet. 

Noster  ex  his  locis  fortasse  sententiam  depromsit,  quae 
proverbii  loco  in  ore  nunc  est. 

585.  6.  Tibuli.  III,  6,  43.  44 

—  —  quicunque  dolore 
Alterius  disces  posse  carere  tuo. 

In  hoc  Tibulli  loco  nonnulli  codd.  etiam,  ut  noster  Albertus, 
cavere  legunt.  591.  Cod.  carcaria.  598.  Cod.  S.  f.  prae¬ 
cipitare  pede  in  portam. 

Lib.  IV.  V.  603—630. 


[LUCTUS  TEUCRORUM  DE  PARIDE.] 

Postera  depulerat  stellas  Aurora  micantes, 

Exquirunt  luteas  corpora  strata  domos. 

Subterrat  Paridem  regali  curia  cultu,  605 

Vivum  debuerant  quem  sepelisse  diu, 

Vivus  enim  multos  occiderat  ipse,  fuitque 
Innumeris  populis  publica  causa  necis. 

Ledaeam  pariter  Paridis  mors  laesit,  eamque 

Esse  dolorosam  lacrima  multa  docet.  610 

Prodit  enim  luctus  inconsolabilis  ipsam 
Vere  tristitiam  non  habuisse  levem. 

Rex  cum  regina  considerat;  est  manifestum. 

Rex  ait;  hanc  vera  nos  adamasse  fide. 

Ilia  fides  infida  nimis,  bonitasque  maligna  615 

Infamis  fama,  laus  lue  plena  fuit. 

Quae  proprium  populum  contemnens,  immo  maritum 
Moecha  fuit,  moechum  prava  secuta  malum. 

[GRAECI  TROIANOS  AD  BELLUM  VOCANT.] 

Postera  lux  radiis  latum  patefecit  ut  orbem, 

Miles  in  urbe  manet,  limine  porta  studet.  620 

Provocat  ad  portam  Trojanos  hostis  Atrides; 

Qui  foris  insultant,  probra  minasqiie  boant. 

Alterutrum  mittunt  vitiosas  ore  sagittas 
In  pharetram  cordis  vilis  ab  igne  datas. 

Surgit  ironia  risumque  colorat  amarum,  625 

Lingua  jacit  jaculum  mellea  felle  litum. 

Ingeminant  blaesos  naso  crispante  cachinnos, 

Probra  canunt,  turpe  surgit  utrimque  melos. 

Inter  tot  vitia  simul  et  convitia  Troes 

Crebrius  in  pugnam  buccina  Graeca  vocat.  630 


603.  Ov.  Metam.  YII,  100.  619.  ut  oib.  ex  Ovidio  et 

e  marg.  pro  cod.  in  orb.  Ov.  Met,  IX,  794 

Postera  lux  radiis  latura  patefecerat  orbem. 

626.  lirum. 


Lib.  IV.  V.  631—662. 

[PENTHESILEAE  ADVENTUS  ET  DESCRIPTIO.] 

At  Priamus  murum  munivit,  bella  silere 
Maluit,  in  causa  Penthesilea  fuit. 

Haec  in  Amazonibus  regnabat  divite  regno 
Illustris,  fortis,  bellica  trita  satis. 

Haec  siquidem  miles  erat  optima,  nec  sine  laude  635 
Rexit  cornipedem,  reddidit  ense  vicem. 

Hasta  nobiliter  occurrere  noverat  hastae 
Tergore  cornipedis  praecipitare  virum ; 

In^  campo  currentis  equi  fuit  illa  magistra. 

Nec  modicam  laudem  tibia  mola  dedit.  640 

Pulchre  calcat  equum,  propulsat  pulchrius  illum 
Perpulchre  girat,  singula  pulchra  parat. 

Militiae  calcar  in  piata,  calcar  honoris 
In  fama,  bene  fert  illud  et  istud  ea. 

Aurea  ferrato  calcat  calcaria  calce,  645 

Auro  frena  citus  splendida  mordet  equus. 

Inclyta  miles  erat,  erat  alaque  tota  Quiritum, 

Quae  tanta  laetae  principe  semper  erant. 

Praeterea  formosa  fuit;  naturaque  multis 

Laudum  muneribus  nobilitarat  eam.  650 

Orbem  dat  capiti  naturae  circinus  orbum, 

Orbis  uti  statuat  forma  globosa  trochum. 

Fulgurat  in  crine  nitor  auri,  lilia  fronte; 

Quem  simul  ut  speculum  tu  speculare  locum. 

Sub  specula  frontis  vaccinia  nigra  leguntur  655 

Quum  superciliis  est  color  ille  datus. 

Si  spectes  melius,  geminos  intersecat  arcus 
Non  obfuscatae  lactea  forma  viae. 

Excubiae  frontis  spectant  laetanter  ocelli, 

Luce  smaragdinea  sideris  instar  habent;  660 

Nec  stat  nec  transit  plus  recto  regula  nasi. 

Hic  aquila,  bello,  simia,  cede  loco. 


637.  hasta  e  marg.  pro  cod.  hastae,  638,  Cod,  cornipede. 
643,  calcar  secundum  e  margine  pro  cod.  carcar.  655. 
vac.  nigr.  leg.  Virg.  eclog.  II,  18.  661.  Margo:  nec  adun¬ 

cum  nec  torvum.  662.  bello  pro  cod.  pello. 

Lib.  IV.  V.  663—692. 


Pirula  directo  partitur  tramite  nares,  ' 

Non  tumet,  aut  aliqua  deviat  illa  via. 

Nolumus  hanc  torvo  vel  adunco  scribere  naso  665 
Inque  cava  nullus  est  ibi  nare  pilus. 

Non  est  vel  modica  maculae  reprehensio  mali 
Nec  laedit  nares  virque  paterque  gregis; 

Est  et  aromaticus  non  rusticus  halitus  oris, 

Nescio  quis  melior  thuris  et  oris  odor.  670 

Aurorae  facies  quasi  filia,  dum  rubor  illi 
Et  candor,  neuter  est  et  uterque  color. 

Os  cycli  quasi  dimidii  ridendo  resultat. 

Vult  laudem  spatio  promeruisse  brevi. 

Quodam  se  praebent  pugnantia  labra  tumore,  675 
Sed  modico  rutilant  non  tamen  absque  modo. 

Statura  similes  dentes  compaginat  ordo, 

Estque  nitescentis  aemulus  ordo  ni  vis. 

Respicias  mentum,  mentum  tam  nobile  mentem 

Amentem  reddit,  si  quis  amare  velit.  680 

Et  colli  Pario  quasi  marmore  secta  columna 
Scit  speculam  capitis  more  levare  gruis. 

Visum  cernenti,  cor  furaretur  amanti, 

Quae  crystallino  gutture  forma  micat. 

Voce  vocat  laudem,  quia  vox  imitatur  olorem  685 
Est  tam  grus  collo,  quam  philomela  sono. 

Et  quales  humeri!  neque  decedunt  neque  surgunt, 

Ut  jaceant  vel  stent,  gratius  ambo  sedent. 

Quam  veniunt  simul  ab  humeris  tam  stemmate  longo 
Bracchia,  quam  gracili  deliciatur  ibi.  690 

Non  carnosa  manus  sed  carnea,  gaudet  ab  intus 
Ossibus  et  nervis,  carne  nitente  foris; 


664.  tumet  e  margine  pro  timet.  665.  Ov.  Ars  I,  520. 
668.  e  margine  pro  graecis.  Ov.  Ars  I,  522 
'  Nec  laedant  nares  virque  paterque  gregis. 

673.  e  marg.  cycli  pro  sicli,  resultat  pro  refultat.  680.  e 
marg.  amare  pro  amore.  686.  pro  filomena.  687.  8.  Ala- 
nus  Antici,  lib.  I.  p.  11,  lin.  4.  5. 

Non  male  colla  sedent,  humeris  non  insidet  alta 
Cervix,  at  spatio  surgit  distincta  modesto. 


Lib.  IV.  V.  693—722.  125 

Sic  flamen  interius  ut  sit  substantia  mollis 
Exterius  macies  carnea  pulchra  nimis.  ’ 

Exornat  digitos,  digitis  si  forsan  inhaeres,  695 

Linea  directa,  lactea,  longa,  teres. 

Huic  digitis  digitos  reflectere,  sive  reducto 
Pollice  brachiolum  tangere  moris  erat; 

Nec  minuit  laudes  quod  sunt  sine  sordihus  ungues, 
Quos  nequeo  longos  vel  reputare  hreves.  700 

Poma  mamillarum  modico  suspensa  tumore 
Producens  prodit  pectus,  imago  nivis. 

Nulla  mollitie  dependent  fracta,  sed  ipsa 
Duritie  casti  signa  pudoris  hahent; 

Virgineas  stare  videas  ulrinque  papillas  705 

Et  veluti  gemjnas  irrutilare  duas. 

Quum  dederit  natura  duas,  ars  demserat  unam. 

Iret  ut  ad  gladium  lihera  dextra  manus. 

Non  patet  immo  latet  niveum  latus,  ille  pugilli 

Circumscriptibilis  est  brevitate  locus.  710 

Non  se  distendit,  nec  enim  se  contrahit  alvus. 

Mollitie  tumida  sed  hene  fusa  sedet. 

Ad  tergum  vertamus  iter,  quasi  pinea  malus 
Stat,  hene  membra  sibi  continuata  tenens. 

Partes  occultas  non  est  laudare  necesse,  715 

Penna  nativam  nec  reserare  seram. 

Caetera  quae  laudem  pariunt,  reticendo  loquuntur, 

Et  recitando  tacent  haec  quia  laude  vigent. 

Aptius  haec  anima  poterit  quam  lingua  fateri. 

Non  decet  interdum  singula  verha  loqui.  720 

Candida  se  gracilem  protendit  tibia,  raris 
A  latitante  genu  carnibus  ossa  tegens; 


699.  Ov.  Ars  I,  519  —  —  et  sint  sine  sordibus  ungues 
701.  Alanus  Anticlaud.  lib.  I.  p.  11.  lin.  6.  702.  3.  Alan. 

ibid.  lin.  8.  9.  ubi  tamen  ultimus  versus 

Duritie  proprii  describunt  signa  pudoris. 

716.  reserare  pro  cod.  referare.  717.  Alan.  1.  c.  p.  11. 
lin.  13.  14 

Cetera  quis  nescit  meliora  latere  sub  istis 
Quorum  sola  gerunt  placidi  praeludia  vultus. 

Lib.  IV.  V.  723-755. 


Sed  non  invideo  suras  ibi  carne  decoras. 

Sic  tamen  attingat  ne  pudor  ille  pedes. 

Infima  demonstrat  tales  tibi  tibia  talos,  725 

Ut  bene  congeries  ossea  nodet  eos. 

Exornant  nitida  simili  compagine  crura, 

Et  quasi  sint  crurum  confugiumque  pedum. 

Pes  brevis  et  niveus,  cavus  intra,  sed  teres  extra 
Exiguo  calce  calcat  et  osse  solum.  730 

In  pedibus  pedicae  neque  rectae  sint  neque  tortae 
Non  hoc  non  istud  inter  utrumque  sitae. 

Pollex  directe  protenditur,  altera  primo 
Altior  ut  series  a  pede  deinde  minor. 

Nec  pedicam  pedica  quasi  spectat  plantave  plantam,  735 
Sed  pes  directe  cum  pede  servat  iter. 

Pes  brevis  in  nivea  pulchre  celatur  aluta, 

Nec  vagus  in  laxa  pes  ibi  pelle  natat. 

Reginae  corpus  si  talis  imago  venustat. 

Nescio  quis  specie  nobiliore  cluat.  740 

Culiu  forma  nitet,  hac  femina  dote  superbit. 

Quis  dubitat,  cultus  qui  sit  opimus  ei? 

Candescit  bysso  toga  carni  proxima,  blandam 
Ne  forsan  laedant  fila  proterva  cutem. 

Stringitur,  ut  mammae  constringat  fascia  fascem  745 
Accendit  Veneris  surgere  visa  facem. 

Turbida  mens  geritur,  ubi  turgida  mamma  videtur. 

Res  ea  fit  cordi  nuncia  saepe  mali. 

Purpura  dat  tunicae  quo  convenienter  euntis 

Longo  per  plateas  syrmate  lambit  humum,  750 

^  Disputat  hic  lana  cum  lana  murice  tincta 
Utrum  sit  melior  ille  vel  ille  color. 

Nec  tantum  renitet  fulgenti  murice  vestis, 

Auro  formatis  fulget  et  ipsa  rosis. 

Annellus,  castor,  marlur,  bever  atque  saberus  755 


737.  Ovid.  A.  Am.  III,  271: 

Pes  malus  in  nivea  semper  celetur  aluta. 

738.  Ovid.  A.  Ara.  IV,  516.  748.  Cod.  tunicam.  750.  e 

margine  pro  surmate.  margo  praeterea  praebet  syrra.  quod 
teutonice  dicitur  suansz. 


Lib.  IV.  V.  756—788. 

-  Dat  varium  pannis  convenienter  opus. 

Zona  premit  latera  de  bysso  texta  retorta, 

Gemma  steiliparo  fulgure  dante  jubar. 

Alternis  vicibus  argenti  sidus  et  auri 

Hic  nitet,  ansa  tamen  aurea  tota  rubet.  760 

Brachia  luxuriant  armillis,  lamina  nectit 
Argenti  manicas,  ut  bene  stringat  eas. 

Ars  et  materia  certant  in  veste  serena, 

Quam  dicunt  chlamydem  vix  habet  illa  parem; 

Materiam  vincat  opus  an  vincatur  ab  illa,  765 

Indicio  poterat  nemo  probare  levi. 

Nobilitas  digitos  rutilantis  circiiTat  auri. 

Multiplici  jubare  gemma  superbit  ibi. 

Indice  contentus  ignita  luce  pyropus 

Auri  de  medio  solis  ad  instar  ovat.  770 

Saphiri  species  digitis  aptissima  regum 
Ornat  amazonicam  luce  micante  manum. 

Fulgidus  obrizo  carbunculus  ardet  in  auro, 

Claraque  solifero  provocat  astra  rogo. 

Jaspis  in  argento  viret,  undam  sanguinis  arcens,  775 
Hic  latet  in  viridi  zona  colore  rubens. 

Omne  perit  viride  viridi  fulgore  smaragdus. 

Hic  viret  et  viridi  lumina  luce  fovet. 

Hic  adamas  chalybe  glaucus  de  sanguine  solum 

Solvitur  hircino,  fit  homo  prosper  eo.  780 

Pendebant  nitido  diffusa  monilia  collo. 

Gemmas  inspicio,  nec  numerare  queo. 

Pectus  enim  gemmis  quasi  celum  fulgurat  astris, 

Hac  radicante  sed  hac  praeradiante  magis. 

Clarior  argento,  fulvo  conspectior  auro  785 

Fulmine  gemmali  fibula  lata  micat. 

-  Quaeris  utrum  rutilans  sit  forte  topazius  hicce 
Tangens  calce  polum,  vertice  vero  solum. 

773.  Gualter.  Alex.  I,  236 

Lucidus  obrizo  crinalis  circulus  auro. 

779.  cod.  claucus.  780.  margo,  sc.  adamante.  781.  Virg. 

Aen.  VII,  278 

Aurea  pectoribus  demissa  monilia  pendent. 

Lib.  IV.  V.  789—820. 


Quam  (lilat  gemma,  decorat  sculptura,  tacere 

De  fulvo  mustum  vase  gerente  volo.  790 

Hoc  quoque  transilio,  quod  bella  monilibus  ipsis 
Aequiparativa  pro  paritate  parat. 

Taedia  ne  pariam,  praeclaram  transeo  vittam. 

Quae  premit  egregiam  ceu  diadema  comam. 

Aurea  caesaries  sub  vitta  colla  pererrat,  795 

Litigium  crinis  fulva  refrenat  acus. 

Est  et  in  incessu  pars  non  contemta  decoris. 

Observat  medium  progrediendo  gradum. 

Cum  ridet,  ridet  autem  pro  tempore,  ridet 

Ut  summos  dentes  ima  labella  tegant.  800 

Sic  sedet,  sic  culta  fuit,  sic  stamina  nevit 
Candida  cum  sociis  Penthesilea  suis. 

Militiam  forma  sic  ornat  florida,  formam 
Inclita  militia,  compoliuntur  ita. 

Haec,  quia  multa  sibi  fuit  experientia  belli,  805 

Trojanum  bellum  rege  petente  petit. 

[DE  AMAZONIBUS.] 

Est  in  Amazonibus  haec  consuetudo:  reguntur 
Per  se  nullius  sub  ditione  viri, 

Et  poteris  sermone  brevi,  quam  dicimus  ortam, 

Si  mea  verba  notes,  enucleare  rei.  810 

Ante  quadringentos  et  quadraginta  bis  annos, 

Quum  caput  imperii  condita  Roma  fuit. 

Indolis  egregiae  juvenes  duo  forte  Scylharum 
Ipsis  temporibus  incoluere  solum; 

Plinius  unus  erat,  decorus  Scolopecius  alter,  815 

Strenuus  et  validus  unus  et  alter  erat, 

Qui  multa  quia  pollebant  virtute,  fugati 
Invidia  terris  sunt  stimulante  suis. 

Haec  fax  invidiae  magnatum  prodiit  igne, 

Robur  eorundem  quos  timuisse  liquet.  '  820 


797.  cod.  pras.  800.  Ov.  Ars  III,  284 
Et  summos  dentes  ima  labella  tegant.  815.  Nomina 
juvenum  sonant  mox  Ylinus  et  Sclopitus,  mox  Plinus  et 
Scholopytlius,  mox  Plyinus  et  Solapesius. 


Lib.  IV.  V.  821—855. 

Cedunt  et  juvenum  non  pauca  frequentia  secum, 
Mentibus  et  membris  qui  viguere  satis. 

Cappadocum  gentes  adeunt  et  moenia  Ponti, 

Insidiis  cincti  sed  perimuntur  ibi. 

Venit  ad  uxores  illorum  de  nece  rumor,  825 

Et  succrevit  eis  cum  feritate  furor. 

Vindictam  propriis  intendunt  tendere  dextris 
Et  non  ignavis  mentibus  arma  cient. 

Hujus  propositi  sit  ut  omnibus  una  voluntas. 

Interimunt  omnes,  quos  habuere,  viros.  830 

Exiliunt,  et  ab  bis  Asiam  fit  pugna  per  omnem. 
Incipiunt  belli  prosperitate  frui. 

Et  comitabatur  victoria  semper  easdem 
Oppositos  terrens,  promta  trophaea  ferens. 

Quaelibet  illarum  jam  pace  per  arma  reversa  835 
Disponit,  fuerint  quae  facienda  domi. 

Si  quam  delectat,  immo  delectat  habenda 
Gaudeat  ut  prole,  mater  et  esse  velit. 

Illustrem  vocat  illa  virum;  vir  amatur  ut  hospes. 

Quae  quum  se  gravidam  senserit,  ille  redit.  840 

Filia  diligitur,  nutritur  ad  arma,  docetur; 

Filius  in  stygias  praecipitatur  aquas. 

Cremento  careat  ut  dextra  mamilla,  crematur. 

At  caret,  ut  bellis  promta  sit  illa  manus. 

ISomen  Amazon  habes,  quasi  dicas  absque  mamilla,  845 
A  sine  praesentat,  mammaque  mazon  erit. 

Regnum  reginae  quondam  rexere  duales; 

Et  regno  fuerat  inditus  iste  status: 

Una  domi  patriae  custos  fuit,  altera  vero 

Pro  regni  spatiis  extulit  arma  foras.  850 

Una  quidem  tenuit  Marsepia,  Lampeto  nomen 
Altera;  regnabat  haec  foris,  illa  domi. 

Has  inter  virtutis  opes  Marsepia  mortem 
Hostili  gladio  fraude  subacta  tulit. 

Filia  cui  Sinope  succressit  dignaque  laude  855 


847.  Cod.  reginis  duabus.  851.  53.  Apud  Orosium 
nomen  Marpesia  sonat. 

Troilus.  '  9 

Lib.  IV.  V.  856—884. 


Perpetua  studuit  virginitate  frui. 

Europam  simul  et  Asiam  domuere  potenter, 

Maximus  hinc  orbi  crevit  utrique  timor; 

Unde  solebat  eas  e  bello  copia  praedae. 

Captivus  populus,  gloria  magna  sequi,  860 

Formidant  regna,  premit  admiratio  mundum: 

Totum  foeminea  membra  domare  solum. 

Aedificant  Ephesum  memorandaque  moenia ;  solae. 

De  quibus  insignis  fama  volabat,  erant. 

Istaque  duravit  annis  victoria  centum,  865 

Durat  adhuc  quod  habet  nulla  virile  jugum. 

Amphytrionides  licet  invictissimus  esset, 

Viribus  inpetere  non  erat  ausus  eas. 

Calliditate  magis  est  usus,  robore  plenis 

Dicitur  his  ratibus  applicuisse  novem.  870 

Narrant  Antiopen  tunc  Orithyamque  fuisse 
Supra  sicut  habes,  in  ditione  pares. 

Ex  inopinato  petit  has  Alcmenica  proles. 

Caedit,  prosternit  nec  sine  strage  capit. 

Hoc  bello  capiunt  Menalippen,  Hypolitenque  875 

Orithyaeque  fuit  utraque  virgo  soror; 

At  Menalippe  redit  violenter  ab  Hercule  capta. 

Huic  tamen  arma,  quibus  haec  erat  usa,  manent. 

Theseus  Hypolilen  sihi  copulat,  Hypolitumque 

Procreat,  huic  jugulum  saeva  noverca  parat.  880 

Non  meus  haec  sermo  testatur,  Orosius;  ista 
Cujus  habent  plenam  singula  verba  fidem. 

Post  hanc  Orithyam,  de  qua  modo  mentio  surgit, 

Intrat  regalem  Penthesilea  thronum. 


858.  in  margine  ubique.  862.  Cod.  femineam. 

871.  Cod.  Orichiam.  875.  Menalippen  ex  Orosio  posuimus 
pro  cod.  Menelippen.  877.  Cod.  Menalappe,  ob  paritatem 
V.  874  posuimus  Menalippe.  881.  Orosius  histor.  I,  15 
eadem  de  Amazonibus  quae  noster  praebet,  paene  iisdem 
verbis  narrat. 


Lib.  V.  V.  1-19.  131 

[LIBER  OUIINTUS.] 

[INCIPIUNT  CAPITULA  QUINTI  LIBRI,] 

Gaudet  in  adventu  Priamus  rex  Penthesileae. 

Pulchre  suscipitur.  Ad  bellum  lota  parantur. 

Obterit  Argolicos  aliquantis  pugna  diebus. 

Exspectatus  adest  Pyrrhus,  patris  arma  profundis 
Tollit  lamentis,  conneclit  pugna  cohortes  5 

Velnam  terribiles.  Danais  jam  terga  daturis 
Cor  revocat  Pyrrhus  idemque  superba  locutam 
Armis  non  levibus  obtruncat  Penthesileam. 

Trojani  fugiunt,  persuadet  Teucria  pacem, 

Sed  placet  Amphimacho  vinci  vel  vincere  bello.  10 

[GAUDIUM  PRIAMI  OB  ADVENTUM  PENTHESILEAE 
ET  DESCRIPTIO  AEDIUM.] 

Multa  fidem  promissa  levant  laudandaque  virtus 
Crescit  et  immensum  gloria  calcar  habet. 

Princeps  Trojanus  occurrit  Penthesileae, 

Hanc  laudat,  laudum  cimbala  virgo  probat. 

Buccina  laetitiae  clangit  praeconia,  pangit  5 

Grex  domicellaris  seria  picta  jocis. 

Herba  smaragdat  humum,  florum  pictura  colore 
Verberat  intuitum,  mulcet  odore  locum. 

Floribus  et  ramis  vestita  platea  diescit. 

Intermixta  ‘tubis  fistula  dulce  canit.  10 

Inclita  per  largas  dilatant  olla  fenestras. 

Circumdant  niveas  Indica  fulchra  domos. 

Regia  reginam  recipit,  reginaque  totam 
Nobilitans  aulam  pulchrius  ornat  eam. 

Adventu  dominae  domus  exullare  iubetur,  15 

Atria  vestit  ebur,  purpura  lata  toros. 

Aridet  thalamus  obrizo  fulgidus  auro. 

Assurgunt  omnes  Laomedontis  opes. 

Aulaeis  aula  varie  velata  resultat. 


1.  Horat.  Epist,  II,  2,  10.  mult.  fid.  prom.  lev.  19.  in 
margine  scholion:  cortinis. 


9* 

Lib.  V.  V.  20 — 45. 


Illic  Mars  dubius  militat,  hicque  Venus.  20 

Pingitur  in  solio  Ninus  rex  Assyriorum 
Intendens  totum  Marte  domare  solum; 

Romam  pugna  petit  hic  annos  mille  trecentos. 

Quae  spatium  posuit  urbis  et  orbis  idem. 

Vicit,  quem  tenuit  Zoroastrem  Bactria  regem,  25 
Qui  magica  primus  doctor  in  arte  fuit. 

Hic  rubeum  videas  mare  rubrum,  littora  cujus 
Expugnans  Ninus  pugnat  ad  usque  Scythas: 

Gentes  innumeras  superatas,  hunc  superantem. 

Destructas  urbes,  diruta  castra  vides.  30 

Et  tandem  praesentat  eum  cortina  sagitta 
Trajectum,  moriens  sanguine  pingit  humum. 
Semiramis  succedit  ei,  reginaque  celsum 
Hic  subit  aurivomo  picta  colore  thronum. 

Cujus  ut  haec  regnum  sic  sumsit  et  effera  bellum  35 
Immo  manus  armis  extulit  illa  magis, 

Indos  invasit,  domuit,  servire  coegit; 

Res  ea  diverso  picta  colore  fuit. 

Praeteream  quod  praeter  eam  non  indidit  Indis 

In  toto  mundo  bella  nec  unus  homo.  40 

Magnus  Alexander  totius  malleus  orbis 

Solus  et  haec  mulier  hunc  domuere  locum. 

Bella  patent,  sed  scorta  latent,  pars  maxima  rerum 
Offendet,  si  non  interiora  tegas. 

Sed  Treverim  pictura  levat,  quam  Trebata  fundat  45 


23  sq.  Narratio  invenitur  apud  Oros.  histor.  I,  2,  quem 
noster  non  plane  intellexit,  certe  obscuriori  dictione  gavi¬ 
sus  est,  ubi  Oros.  simpliciter:  ante  annos  Urbis  conditae 
mille  trecentos  Ninus  rex  Assyr.  etc.  Orosius  I,  4  et  II,  3 
sqq.  has  historias  narrat,  quas  hic  pictas  enumerat.  25. 
Scholion.  Zoroastes  regnavit  in  Bactria,  qui  magicae  artis 
inventor  fuerat.  28.  Cod.  jubeas  nos  videas.  39.  Orosius  1.  c. 
,, Indis  quoque  bellum  intulit,  quo  praeter  illam  et  Alexan¬ 
drum  Magnum  nullus  intravit.“  43  sq.  Orosius  1.  c.  ,, pri¬ 
vatam  ignominiam  publico  scelere  obtexit.“  45.  Narratio 
de  filio  Nini  Trebata  invenitur  Gesta  Treviror.  ed.  Wytten- 
bach  vol.  I.  p.  4,  ubi  ea,  quae  hic  antea  leguntur,  etiam  ex 
Orosio  exhibentur.  Apud  Gualtherum,  in  quarto  Alexandre- 


Lib.  V.  V.  46—76. 

Hoc  quoque  de  proprio  nomine  nomen  arat. 

Tunc,  quasi  septennis  Abraham  patriarcha  fuisse 
Dicitur,  a  Nino  Trebata  natus  erat. 

Regno  Semiramis  hunc  expulit,  ille  novercam 
Renuit  horrendo  quam  violare  thoro.  50 

Turris  celsa  Babel,  coelum  contingere  nisa. 

Pingitor  in  capite,  nec  caput  illa  capit. 

Obstat  linguarum  confusio,  non  tamen  omnem 
Amputat  eflectum,  grande  cacumen  habet. 

Per  passus  quinque  dabis  illi  millia  centum  55 

Et  decies  septem  millia  bisque  duo. 

Ponitur  a  latere  Babilonia,  prima  corona 
Totius  imperii,  Trojaque  surgit  ibi. 

Ilus,  Laomedon,  Priamus,  Priamique  propago 

Et  Tros  praecipue  Laomedontis  avus,  60 

Thermodontiaca  sequitur  victoria,  lotas 
Pessumdans  Asiae  non  sine  caede  plagas. 

Picturae  Priamus  dat  Penthesileaque  finem; 

Pascitur  intuitu  virgo  tuendo  diu. 

[DESCRIPTIO  AULAEORUM.] 

Sunt  etiam  variis  contexta  tapetia  formis,  65 

Prima  tenet  medium  philosophia  locum. 

Terra  pedes,  aqua  venter,  haec  pars  pectoris  aer, 

Ignis  frons  capitis,  his  bene  texta  locis. 

Ter  tria  ter,  dextra  bis,  bina  bis  altera  palma 

Continet  et  tenui  veste  decora  nitet.  70 

His  numeris  elementa  ligat,  videasque  locantem 
Bis  sex  in  medio,  tramite  bisque  novem. 

Quattuor  hi  numeri  sibi  qua  vi  sint  sociati. 

Bis  duo  respondent  hac  elementa  sibi. 

Frigida  ne  pugnent  calidis,  humentia  siccis  75 

Sed  sint  ponderibus  ipsa  librata  suis; 

idos  libro,  historiae  veteris  testamenti  simili  ^modo  picturis 

repraesentantur,  61.  scholion  marginis  Termod.  Amazonica. 

Termodon  fluvius  Amazonum.  75.  Ovid.  Met.  I,  19. 

Frigida  pugnabant  calidis,  humentia  siccis. 

76.  Ov.  Met.  1,  13  Ponderibus  librata  suis. 

Lib.  V.  V.  77—106. 


His  numeris  se  dissociant  sociantque  vicissim. 

Sunt  in  amicitia,  sunt  inimica  tamen. 

Et  quamvis  spatio  distent,  tamen  omnia  fiunt 

Quattuor  ex  istis,  rursus  in  ipsa  cadunt.  80 

Sic  licet  ignis  aquam  semper  contrarius,  humor 
Omnis  sensibiles  res  creat  atque  calor. 

Altum  flamma  petit,  propior  locus  aera  cepit, 

Sederunt  medio  terra  fretumque  loco. 

Se  graviora  levant  levioribus  et  leviora  85 

Pacifica  lyra  per  graviora  gravant. 

Tellus  rarescit  in  aquis,  aqua  fit  levis  aer, 

Aer  purus  erat,  purior  ignis  erit. 

Ordine  converso  redit  ignis  in  aera  densum. 

Hic  in  aquas,  rursum  terra  creatur  aqua.  90 

Ex  aliis  alias  reparat  natura  figuras 

Cuncta  novas,  species  nec  sua  cuique  manet. 

Nec  perit  in  toto  quidquam,  mihi  credite,  mundo; 

Sed  faciem  varisl  et  novat  esse  suum. 

Quum  fit  res  aliud,  quam  quod  fuit  ante,  vocatur  95 
Nasci,  sed  quando  desinit  esse,  mori. 

Totus  hic  a  numeri  ratione  retexitur  ordo, 

.  Hic  vel  uti  pulchre  pulchra  tapeta  docent. 

[DESCRIPTIO  AULAEORUM.] 

Libera  se  studia  monstrant  septemplice  cura. 

Intrat  Donatus  suhsequiturque  Plato,  100 

Rhetor,  arithmeticus,  geometer,  musicus,  Atlas, 

Quo  manet  allectus,  quemque  moratur  opus. 

Scilicet  est  cupidus  studiorum  quisque  suorum, 

'  Ponere  consueta  tempus  in  arte  juvat. 

His  subdividitur  physicus,  speciesque  salubres  105 

Hic  truncat,  morbos  sorte  vel  arte  fugat. 


83.  84.  Imitatio  Ovid.  Met.  I,  26  sqq.  86.  Cod.  lire. 
101.  Cod.  arismeticus.  Atlas  pro  astronomico  positus.  103.  4. 
Ov.  Pont.  I,  5,  35.  36. 

Scilicet  est  cupidus  studiorum  quisque  suorum 
Tempus  et  adsueta  ponere  in  arte  juvat. 


Lib.  V.  V.  107—138.  135 

Moribus  humores,  mores  humoribus  apti 
Indicio  physici  discutiuntur  ibi: 

Pulsus  et  urina.  Primum  ergo  dociva  requirit, 

Quid  natura  mali  cogitet,  illa  duo.  110 

Ad  fines  transire  duos  sapientia  fertur 
Ut  sit  homo  sanus  corpore,  mente  scius. 

Hinc  est  quod  physica  de  septem  non  erit  una, 

Sed  subdividitur  hinc  vigor,  inde  valor. 

Se  rotat  in  medio  fortunae  luna,  recrescit,  11.5 

Decrescit  varias  orbiculando' vices. 

Regnat  Alexander,  Rarius  regnavit,  in  imo 
Balthasar  est  positus,  surgit  ad  astra  Cyrus. 

Philosophi  calcantur  ibi,  calcatur  honestas, 

Virtutum  videas  quattuor  ire  vias.  120 

Solvitur  in  risum,  tamen  insinuat  sine  risu 
Seria,  quod  prope  se  virgo  tapete  videt. 

Sola  stat  in  monte  carpendo  vireta  capella 
Ex  inproviso  prosiliente  lupo. 

Tu  quo  jure  mea,  lupus  inquit,  pascua  mordes?  125 
Crede  mihi,  feci  nescia:  capra  refert. 

At  lupus  intonuit:  reddes  convivia  pelle; 

Unde  levat  tales  haec  tremebunda  preces: 

Praeventam  mortem  missis  concede  duabus. 

Una  tibi,  domine!  prosit  et  una  mihi. 

Fac,  ait.  Illa  canit  altum  diapente  caprizans; 

Affuit  opilio,  prosiluere  canes. 

Cui  lupus  auffugiens  poteras  legisse,  canebas; 

Non  mihi  sed  cantus  profuit  ille  tibi. 

Plus  alii  pro  te  quam  tu  tibi  credere  noli, 

Qui  tibi  dormitat,  scit  vigilare  sibi. 

Mimi,  mendaces,  balatrones,  hoc  genus  omne 
Ludunt  in  talis,  amphora  cincta  ciphis. 


130 


135 


117.  Margo:  Hi  ponuntur  non  quia  ante  tempora  illa 
fuerint,  sed  quia  gannit  similitudinem  aliorum  et  talium. 
136.  Anon.  Nevel.  p.  527  lin.  11.  137.  Horatii  serm.  I,  2, 

3,  ubi  tamen  mimae.  138.  Sensus:  hi  ludunt,  interea  ad- 
portatur  amphora  scypliis  cincta. 

Lib.  V.  V.  139—163. 


Initiiint  tandem  digitorum  vincla;  lapillis 

Sic  ludit  gluto,  cum  calet  ille  mero.  140 

[INSTITUTIO  COENAE.] 

His  in  imaginibus  spatiatur  mentis  ocellus. 

Virgo  fit  hinc  multis  exhilarata  modis. 

Tunc  positis  Iriteis  cedrina  matre  locatis 
Incipiunt  gratis  se  refovere  cibis. 

Sollemni  Cereri  repletur  eburnea  mensa,  145 

Sarcinat  argentum  regia  pompa  dapem. 

Crateras  auri  statuunt  et  vina  coronant, 

Singula  dum  libant,  tinnula  sistra  sonant. 

Fulgurat  argentum,  rutilum  quoque  fulgurat  aurum, 
Per  mensae  spatium  crede  salire  merum.  150 

Ordo  puellaris  fert  quaeque  ferenda  puellis. 

Haec  pulchrae  servit,  pulchrior  ipsa  venit. 

Gemmea  pectoribus  demissa  monilia  pendent. 

Cingit  nobilius  aurea  zona  latus. 

Plus  decoris  plus  mellis  habet  variata  voluptas,  155 
Nam,  cum  delectant  singula,  cuncta  placent. 

[PLANETARUM  REGNUM.] 

Convivus  citharista  canit,  quod  sidera  septem 
iMundi  sint  hujus  vis  regitiva  status. 

Sol  est  principium  vitalis,  fonsque  caloris; 

Luna  ministeriis  hymnidi(»tis  adest.  160 

Saturnus  retinere  facit,  Mars  attrahit  iras, 

.4  Jove  crementum,  dat  mihi  velle  Venus; 

Mercurio  tribuo  quod  cogito,  sic  duodenis 


139.  lapillis  pro  cod.  capillis.  143.  scholion  marginis. 
Triteae  ligna  sunt  super  quae  potabilia  ad  coenae  usum  po¬ 
sita.  147.  Virg.  Aen.  I,  728 

Crateras  magnos  statuunt,  et  vina  coronant. 

153.  Virg.  Aen.  VII,  178 

Aurea  pectoribus  demissa  monilia  pendent. 

160.  Maximian.  V,  78:  arma  ministeriis  quippe  dicata  suis 
nostri  in  mente  fuisse  videtur.  162.  Virg.  Aen.  VII,  219. 
Ab  Jove  principium. 


Lib.  V.  V.  164—192.  137 

In  coelis  manet  his  vis  memorata  locis. 

Non  idem  cursus  est  omnibus,  ille  planeta  165 

Velox,  hic  tardus,  hic  magis  hoc  vel  eo. 

Hic  illi  domus  est,  hic  gloria,  servitus  illic 
Semper  erat,  semper  septimus  hostis  erit. 

Sol  solium  solus  elegit  in  aede  leonis. 

Est  aries  solis  gloria,  poena  libra.  170 

In  cancro  lunae  videas  habitacula,  taurus 
Altius  extollit,  scorpio  pugnat  eam. 

'Libra  domus  Veneris  et  taurus,  piscibus  autem 
Regnat,  sic  queritur  virgine  virgo  premi. 

Virgine  Mercurius  laetatur  et  in  geminorum  175 

Imperat  hospitio,  piscibus  exui  erit. 

Laetae  suscipiunt  aries  et  scorpio  Martem, 

Mars  tibi  cancer  honor,  sed  capricornus  onus! 
Jupiter  exultat  in  piscibus  atque  sagitta. 

Cui  cancer  rex  est,  capra  bubulcus,  ait.  180 

Saturni  domus  est  et  aquarius  et  capricornus 
Servitus  est  aries,  libra  corona  seni. 

Post  epulas  agitur  ut  somnus  membra  salutet, 

Reginae  corpus  aurea  sponda  fovet. 

[PENTHESILEAE  EXITUS  IN  PUGNAM.] 

Postera  Phoebea  lux  lustrat  lampade  terras;  185 

Jam  libet  in  bello  conseruisse  manus. 

Stat  sonipes  ac  frena  ferox  spumantia  mordet. 

Cujus  pressura  tergora  virgo  fuit. 

Fit  sonus  ad  bellum,  quum  tigride  promtior  arma 
Bellandi  studio  Penthesilea  subit.  190 

Protegit  egregia  lorica  membra  triplice, 

Ocrea  ferrata  candida  crura  tegit; 


173.  Confer.  Marcell.  Paling.  p.  312  v.  27  (edit.  Paris. 
1580.  16).  175.  Marcell.  Paling.  1.  cit.  p.  313,  v.  1. 

Mercurius  Geminis  et  pulchra  Virgine  gaudet. 

185.  Virgilii  Aen.  IV,  6.  187.  Virg.  Aen.  IV,  135 

Stat  sonipes,  ac  frena  ferox  spumantia  mandit. 

190.  e  margine  pro  fuit. 

Lib.  V.  V.  198—223. 


Non  laliim  gladio  latus  imperterrita  cingit, 

Casside  flammata  munit  et  illa  caput. 

Exilit  armata,  probat  armos  et  probat  arma,  195 

An  fore  concordes  armus  et  arma  velint. 

Est  ubi  cuspis?  ait,  et  eam  manus  effera  pendit, 

Sic  salit  in  vastum  virgo  virilis  equum; 

Fulmineum  clypeum  lateri  locat  illa  sinistro. 

Calcat  flammigeras  tibia  docta  strepas.  200 

Calcar  equum  pungit,  ad  sidera  lancea  surgit, 

At  portam  validus  praecipitatur  equus. 

Cornipes  in  phaleris,  muliercula  gaudet  in  armis, 
Quadrupedum  plantis  ampla  platea  strepit; 

Casside  flammescit,  phalera  micat,  ense  coruscat;  205 
Huic  sunt  saxa  glomus,  tela  veruque  colus. 

Huic  clypeus  speculum  fuerat,  cassisque  teristrum. 
Scutum  girgillum,  Tancea  supplet  acum. 

Ensis  ei  fusum  converterat,  arcus  alabrum; 

Armillam  pharetra,  clava  monile  facit.  210 

E  porta  volitans  gerit  alto  corde  leonem 
Seque  sequi  turmam  praecipit  illa  Phrygem. 

Hanc  acies  sequitur  imberbis,  cum  cute  barbas 
Radere  Grajugenas,  ense  secare  genas. 

Spicula  non  specula  miles  considerat  ista,  ,  215 

Docta  magis  collum  quam  spoliare  colum. 

Quae  bene  pugnabat,  patriam  bene  noverat  artem. 
Mittere  quae  poterat  tela,  diserta  fuit. 

[PUGNA,  IN  QUA  GRAECI  FUGATI  SUNT.]'* *') 

Nec  minus  Atrides  castris  educit  Achivos 

Sollicitans  pavidos  munere,  laude  viros.  220 

Obviat  ergo  viris,  plus  quam  vir,  virgo  virilis 
Vir  studio,  specie  foemina,  corde  leo.. 

It  coelo  clamorque  virum  clamorque  tubarum. 


202.  Anon.  Nevell.  p.  517,  lin.  17. 

Gaudet  equus  phaleris. 

209.  Schol.  al.  haspel. 

*)  Schol.  marginis;  Pugna  xxiii  per  aliquot  dies. 


I-ib.  V.  V.  224—253. 

Celant  aethereum  spicula  densa  rogum. 

Quadrupedes  fulvum  mandunt  sub  dentibus  aurum  225 
Et  verrunt  pedibus  impatienter  humum, 

Horrisonis  vacuas  implent  hinnitibus  auras; 

Tanquam  cornipedes  bella  sitire  putes. 

Vela  levant,  aquilas;  crislat,  quatit  aura  volantes. 

Hic  videas  gryphes,  hic  volitare  grues.  ^30 

Se  rapiunt  acies,  contundunt  ensibus  enses 
Ilia  percurrit  lancea,  mucro  gulam. 

Ex  re  num  nomen  habeat  vel  acuta  securis, 

A  seco  descendat,  ossa  trecenta  secat. 

At  medias  inter  acies  exullat  Amazon,  235 

Accipiter  medias  ut  volat  inter  aves. 

Dejicit  hic  Argos  et  sanguine  compluit  agros, 

Ensibus  obstructas  ampliat  ense  vias. 

Aspera  duravit  aliquantis  pugna  diebus. 

Et  plures  morti  sunt  ulrobique  dati.  240 

Penthesilea  dies  in  pugna  conficit  omnes 
Et  demum  Graecos  in  sua  castra  fugat. 

Et  nisi  magnanimus  Diomedes  obvius  isset, 

INavibus  et  castris  ultima  luna  foret. 

Involvit  mundum  nox  humida,  pugna  quiescit,  '  245 

Pergama  cum  Phrygibus  Penthesilea  subit. 

[PYRRHI  DECLAMATIO.] *  *) 

Ala  puellaris  mediis  inprime  diebus 
Graecos  in  bella  voce  minisque  vocat. 

Graeca  caterva  silet,  munit  fossata,  quiescit, 

Donec  tam  Pyrrhe  quam  Menelae  venis!  250 

Rex  ita  mandavit.  Veniunt,  Pyrrhusque  regendos 
'Myrmidones  recipit  nobiliterque  regit. 

Flebiliter  patris  arma  levat  visoque  sepulcro 

225.  Virg.  Aen.  VII,  279.  226.  verr.  hura.  ut  Latini 

poetae  verr.  aequora.  229.  Schol.  Signa  erant  vexillorum. 
236.  Ov.  Met.  V,  606 

Ut  solet  accipiter  trepidas  agitare  columbas.^ 

*)  In  margine:  Amazones  Graecis  non  resistentibus 

clamant. 


140 


Lib.  V.  V.  254 — 285. 


Ejulat  et  lacrymis  illius  ossa  rigat. 

0  pater,  o  patriae  decus,  o  lortissime  miles  255 

0  vice  celebris,  nobile- sidus!  ait; 

O  niel  virtutis,  o  famae  balsamus  amplae. 

Turris  boneslatis,  strennuitatis  apex; 

O  rosa  militiae,  probitatis  tincta  colore. 

Et  nunquam  spina  derosulata  fugae,  260 

Quo  modo  perdiderim  te  nescio,  mortis  iniquae 
Fractum  naufragio,  te,  miserande!  gemo. 

Omnia  mors  mordet,  o  mors  tu  nec  speciei 
Parcis  nec  generi,  gratia  nulla  tibi. 

Testudo  miseris,  tigris  felicibus  est  mors,  265 

Saepe  vocata  fugit,  saepe  fugata  subit. 

Dulce  mori  miseris,  sed  mors  optata  recedit; 

Et,  cum  tristis  erit,  praecipitata  venit. 

Mors  hominum  felix  quae  se  nec  dulcibus  annis 

Inserit  et  moestis  saepe  vocata  venit;  270 

Mors  haec  infelix  florentes  abstulit  annos 
Ex  improviso  praecipitando  duos. 

Me  miserum!  non  te  sed  me  mors  ista  momordit, 

.  Morsu  consumsit,  te  mihi  namque  tulit. 

Sum  moestus,  qui  laetus  eram;  mordente  dolore  275 
Anxior  ad  mentis  commoda  raro  levor. 

Absque  calore  manus,  Jam  mens  est  absque  valore. 
Jam  mihi  dixerunt  omnia  laeta  vale! 

Gutta  cavat  lapidem,  consumitur  annulus  usu; 

Et  teritur  pressa  vomer  aduncus  humo.  280 

Non  ergo  mirum,  si  mens  mea  tabida  facta 
De  nive  manantis  more  liquescit  aquae. 

Hoc  solum  recitare  juvat,  quod  nulla  potestas 
Nullaque  prosperitas  esse  morosa  potest. 

Hoc  etiam  didici,  quod  res  fortuna  secundas  285 


267.  68.  Maximiani  Eleg.  I,  115. 

Dulce  mori  miseris,  sed  mors  optata  recedit, 

At  cum  tristis  erit,  praecipitata  venit. 

279.  80.  Ovidii  ex  Pont.  IV,  10,  5.  6.  281.  82.  Ovid.  ex 

Pont.  IV,  1,  67.  68 

Nil  igitur  mirum,  si  mens  etc. 


Lib.  V.  V.  286—313. 

Et  I)ene  foecundas  imperat  esse  breves. 

ElTnndant  oculi  lacrimas,  exterminet  ora 
Pallor,  concutiat  interiora  dolor, 

Connodet  digitos  tortura,  reverberet  altum 

Aera  vox  misera,  tanta  querendo  mala!  290 

Ista  paris  milii  damna  Paris,  Paris  immo  parasti 
Fomes  adulterii,  turpis  oiMgo  mali! 

Nequitiae  facula,  cur  te  fuit  illa  secuta, 

Peius  adulterio  turpis  adulter  obest. 

Tu  caput  es  belli,  Troum  metus,  Argolicorum  295 
Fletus,  utrorumque  cladis  amara  lacus. 

Et  tua  res  agitur,  paries  cum  proximus  ardet. 

Te  quoque  mors  stygiis,  impie!  mersit  aquis. 

Quam  bene  dispositum  terris,  ut,  quum  sit  iniquus 
Consilii  fructus,  imbuat  auctor  opus.  300 

Ecce  tuus  luxus  est  Troibus,  impie!  luctus, 

Et  plausus  planctus  Argolicisque  datus. 

Et  miser  in  miseras  dejectus  es  ipse  cavernas. 

Quas  misere  miseris  pro  meretrice  dabas. 

0  meretrix!  spuma  meretricum!  nonne  mereris  305 
Spumeus  ut  pingat  spumea  facta  stylus? 

Posteritas  fortasse  leget,  discetque  docendo 
A  tam  pestifera  quemque  cavere  nota. 

Est  impossibile  finiri  fine  beato, 

Quae  de  principio  sunt  fabricata  malo.  310 

Ars  tua  magnanimum  mundo  tulit,  Hecuba!  patrem 
Et  simul  illustrem  flagitiosa  virum. 

Time  duos  una  saevissima  vipera  morti 


287.  margin.  schol.  exsudent,  292.  turpis  e  margine 
pro  iterato  codicis  fomes.  294.  Ovidii  Her.  IV,  34.  ex 
quo  loco  mutavimus  nostri  pejor  in  pejus.  297.  Horat. 
Epist.  I,  18,  84.  298.  Imitatio  Ovid.  Trist.  IV,  5,  22. 

- si  non 

Qui  mersit  Stygia,  sublevet  illud,  aqua, 

299.  Claudian  lib.  1.  in  Eutrop.  XVIII,  157.  58 

Quam  bene  dispositum  terris,  ut  dignus  iniqui 
Fructus  consilii  primis  auctoribus  instet. 

301.  luxus  pro  cod.  lurus.  305.  margo:  invehitur  in  He¬ 
lenam.  311,  margo;  invehitur  in  Hecubam, 

Lib.  V.  Y.  314-341. 


.  Fraudis  adaptasti  pollice?  Tune  duos? 

0,  qui  militiam  violasti  perfide  miles!  315 

Perfidiae  miles,  militiaeque  lues! 

Fallere  credentem  non  est  operosa  Quiritem 
Gloria,  simplicitas  digna  lavore  luit. 

Simplicitas,  auriga  doli,  praetendit  amorem 

Intendit  mortem;  sic  ego  perdo  patrem.  320 

Ingreditur  fanum  nescitque  latere  profanum 
Et  plenum  gladiis  insidiisque  locum. 

Providus  incautum  configit  apertus  apertum. 

Aequum  vir  nequam,  noxius  innoccuum. 

Non  impune  tamen  gladios  movere  dolosos,  325 

Pars  bona,  non  sentis  ense  luere  dolos. 

Ad  superos  sustollo  manus  et  postulo:  vindex 
Dignetur  tanti  Jupiter  esse  mali; 

Jupiter  a  nobis  tam  noxia  crimina  pellat, 

Ut  bona  quis  voveat  frausque  subintereat.  330 

Jupiter  in  mores  mihi  det  calcare  paternos. 

Ut  valeam  fieri  patris  imago  mei; 

Cuius  militiam  mundi  per  climata  septem 
Detulit  et  gesta  fortia  fama  loquax. 

Sola  mori  nescit  eclipsis  nescia  virtus,  335 

Corpore  defuncto  vivere  facta  solent. 

Felicem!  cuius  resoluto  corpore  claris 
Laudibus  extulerit  aurea  fama  dies. 

Absque  mora  ruimus.  Ruimus  nunc?  nonne  videmus 
Qmnia  transire  more  labenlis  aquae?  340 

Vivimus,  ut  nunquam  sensu  careamus  amaro: 


315.  margo:  invehitur  in  Paridem.  317.  Ovid.  Her. 
II,  63,  ubi  tamen  pro  Quiritem,  puellam.  323.  margo:  ar¬ 
matus  inermem.  335.  36,  Gualth.  Alex,  VI,  335,  36, 
Vivere  per  famam  dabitur  post  fata  sepultis. 

Sola  mori  nescit  eclipsis  nescia  virtus. 

Conferantur  ob  sensum  sequentes  versus  et  VII,  356.  57. 
Hoc  solum  solamen  inest,  quod  gloria  mortem 
Nescit,  et  occasum  non  sentit  fama  superstes. 

337.  claris  e  margine  pro  clarus.  338.  Scholion:  pluralis 
numerus:  dies.  340.  Ov.  Ars  Amat.  III,  62  eunt  anni 
more  fluentis  aquae. 


Lib.  V.  V.  342—368. 

Post  mortem  sola  fama  superstes  erit. 

Interea  tamen  in  hostes  nos  grande  furenti 
Cogit  vibrare  dedecus  arma  manu. 

Dixerat  et  sepelit  singultus  verba  loquentis,  345 

Humida  reddiderat  lacrima  busta  patris. 

Tandem  post  longa  suspiria  miles  ocellis 
Purpureo  transit  gausape;  castra  subit. 

[PENTHESILEA  ARGOS  AD  PROELIUM  PROVOCAT.] 

Ultima  lux  gelidas  coelo  dimoverat  umbras, 

Pallida  jam  turbant  sidera  solis  equi;  350 

Evolat  audacter  quasi  virtus  Martis  et  Argos 
Provocat  assuetis  Penthesilea  modis. 

Cujus  Amazonica  sequitur  vestigia  turma 
Cum  domina  belli  pondera  prona  pati. 

Gaudent  foeminea  lunatis  agmina  peltis,  355 

In  cursu  validi  delitiantur  equi; 

Gaudent  praeterea  clava  pugnare  trinodi. 

Non  gaudent  turpi  se  maculare  fuga. 

More  locustarum  videas  erumpere  Troes, 

Et  quasi  dormierint,  hactenus  esse  leves.  360 

Inclamant  Danaos;  quid  bella  negatis  inertes. 

Vestras  intrate  repariando  rates! 

Sed  prius  in  vestra  scribemus  dorsa:  valete! 

Telorum  figet  mollia  colla  stilus. 

Aut  dormitatis  aut  luditis,  aut  nimis  estis  365 

Attriti  bellis,  sic  quia  dorsa  datis? 

Ac  manus  interea  castris  Trojana  propinquat. 

In  campum  Danaos  garrula  voce  vocat. 


342.  cfr.  loc.  Gualteri  ad  335.  36.  memoratum.  346. 
Cod.  reddiderant.  349.  schol.  gaus.  manutergio.  355.  margo: 
Amazones  ferebant  peltas  in  modum  lunae  curvatas.  356. 
delit.  schol.  margin.  delectantur.  357.  cod.  trinoda.  Gualter. 
Alex.  V,  46. 

Fuderat  ergo  viros  clava  ter  quinque  trinodi. 

360.  cod.  hastenus. 

Lib.  V.  V.  369—399. 


[PYRRHUS  IRRUIT  IN  TROES.] 

Pyrrhus  Achilleides,  animosus  imagine  patris. 

His  dolet  Argolicis  subjacuisse  probris.  370 

Impiger  arma  rapit,  medios  ruiturus  in  hostes 
Invadit  Teucros,  ense  bipartit  eos. 

Sic  ferus  accipiter  ungues  exasperat  uncos, 

Quum  columbarum  cogitat  esse  gregem. 

Hic  volat,  bic  revolat,  rapit  hanc,  eviscerat  illam  375 
Et  plumis  mixto  sanguine  pingit  humum. 

Haud  secus  in  Phrygibus  Pyrrhi  se  dextera  fingit. 

Dum  nece  multiplici  sanguinolentat  agros. 

Educit  Danaos  Agamemnon  et  instruit  omnes. 

Imperat  ut  veniant;  fit  fragor,  arma  sonant.  380 
Tollitur  ad  coelum  clamor,  vox  sidera  pulsat, 

Ad  nubes  nebula  pulverulenta  volat; 

Clangunt  et  litui,  clamoribus  echo  reclamat; 

Est,  veluti  totus  mundus  in  arma  ruat. 

Est,  quasi  rumpatur  tellus,  hinnitus  equorum ;  385 

Spicula  dum  volitant,  est,  quasi  silva  cadat. 

Ex  armis  scintilla  micat,  velut  igne  corusco; 

Horrendo  quatitur  auris  et  aura  sono. 

Non  ferrugineus  sed  ferreus  ingruit  imber 

Telorum  multa  nube  tegendo  polum.  390 

Concurrunt,  in  fata  ruunt,  glomerantur  in  unum, 

Nec  requies  aliquo  scit  latitare  loco. 

Hic  rabies,  moeror,  fremitus,  violentia,  livor. 

Lis,  odium,  fervor,  impetus,  ira,  furor. 

Pars  gladios  stringunt  manibus,  pars  spicula  mittunt,  395 
In  ferrum  turba,  sit  quasi  caeca,  ruunt. 

Infrenant  isti  currus,  pars  altera  saltu 
Praecipiti  validis  injiciuntur  equis, 

Insultans  sonipes  toto  fremit  aequore  frenum 


373,  margo:  comparationem  facit.  374.  margo:  come¬ 
dere.  384.  Ov.  Fast.  VI,  598 

—  attonitum  vulgus  ad  arma  ruit. 

396.  in  ferr.  ruunt.  Virg.  Georg,  II,  503. 
marginis:  planitie  campi. 


399.  glosa 

Huc  obversus  et  huc  ire  per  ora  dolet;  400 

Splendescit  campus  armis  sublimibus,  alto 
Hastarum  nemore  ferreus  horret  ager. 

[FUROR  PENTHESILEAE  ET  AMAZONUM.] 

Quadrupedem  validum  ferrata  calce  fatigat 
Vecta  per  hostiles  Penthesilea  choros. 

Denique  consueti  non  est  oblita  tenoris,  405 

Denudat  gladium,  caede  colorat  agrum; 

Cui  levis  a  laevo  dependet  parma  lacerto, 

A  tergo  decorat  aureus  arcus  heram. 

Nunc  validam  dextra  rapit  indefessa  bipennem. 

Nunc  mittit  laeva  spicula  multa  manu,  410 

Quae  tamen  interdum,  si  telis  pulsa  recedunt, 

Arcu  converso  mox  revolare  facit; 

Et  quot  missa  manu  contorsit  spicula  virgo. 

Ad  terram  jacti  tot  cecidere  viri. 

Aspera  pugna  trahit  alto  se  sole,  virum  vir  415 

Impetit  et  vim  vis  cedere  caede  facit. 

Nec  tantum  fuit  in  isto  vir  virque  duello, 

Impetitur  quia  vir  virgine,  virgo  viro. 

Passive,  non  lascive:  non  sicut  amantes 

Se,  sed  ut  amentes  composuere  truces.  420 

Ocrea  ferrata  micat  hic,  non  oscula  miscent, 

Non  thorus  sed  thorax,  non  procus  immo  procax; 

Procubitus,  non  concubitus  satiantur  amore. 

Vir  jugulare  suam  non  violare  studet. 

Ferrea  ferratis  constringunt  colla  lacertis,  425 

Clamor  in  amplexu,  nullus  habetur  amor; 

Non  isti  capitum  dant  oscula  sed  capulorum. 

Basia  dant  dolabris  jurgia  dando  labris; 

Non  jungunt  mentes,  pungunt  hic  oscula  dentes. 

Non  reor  haec  vera  sed  magis  esse  fera.  430 


404.  margo:  chorus  non  pertinet  ad  cantum  modo  sed 
etiam  ad  bellum.  407.  Virg.  Aen.  X-I,  693 
—  —  et  laevo  dependet  parma  lacerto. 

411.  cod.  recedit. 

Troilus.  10 

Rictus  non  risus  hic  unus,  nullaque  virtus; 

Hic  sua  jura  calix  non  habet,  immo  chalybs. 

Trajicitur  telis  his  caedis  corpus  acutis 
Possent  hac  caede  taedia  magna  dare. 

Conjugium  tandem  mors  ejus  filia  finit,  435^ 

Atria  Cocyti  spiritus  atra  subit. 

Hic  per  sanguinea  connubia  foedera  foeda, 

Plena  cadaveribus  omnia  cerne  loca. 

Lancea  per  pectus,  per  colla,  per  ilia  currit. 

Mortem  praecurrit,  protinus  illa  subit.  440 

Sanguineos  vomit  ille  globos,  cadit  alter  et  ipsam 
Squalidus  a  proprio  sanguine  mordet  humum. 

Hic  valida  currente  per  arma,  per  ossa  securi, 

Labilur  in  paries  una  figura  duas. 

Corpora  magnanimo  satis  est  prostrasse  leoni,  445 
Non  istis  sternunt  strataque  confodiunt. 

Hic  digitos  tenet  ad  oculum  quaeritque  foramen. 
Scindit  ei  medio  tempore  mucro  manum. 

In  frontem  morientis  adhuc  rigido  pede  calcat 

Absque  mora  veniens,  ut  moriatur,  equus.  _  450 

Ille  strepa  fugientis  equi  per  devia  pendens 
Albat  sanguineos  excerebratus  agros. 

Hic  caret  occipite,  caret  hic  pede,  cruribus  ille, 
Mortuus  hic  pulsat,  hic  moriturus  hiat. 

Vectores  vectique  simul  per  membra  vehuntur,  455 
Mortua  tota  jacent  funera  strata  via. 

Vulnera  quis  numeret,  quis  funera,  quisve  dolores; 
Mortis  tot  species,  scribere  nemo  potest. 

Compluit  immensa  cataclysmus  sanguinis  arva 

Gurgitis  instar  habet  fusus  ulrinque  eruor.  460 

Agmen  virgineum  totum  perfuderat  agrum 

Sanguine  tam  patiens,  quam  flagra  mortis  agens. 


436.  Cod.  cochici.  455.  Gualth.  Alex.  V,  161.  62 

- genibus  cecidere  remissis 

Vectores  vectique  simul. 

[PYRRHUS  ADHORTATUR  GRAECOS.] 

Porro  foemineis  illatos  viribus  Argi 
Insultus  belli  vix  potuere  pati; 

Retrorsum  vertere  gradum,  jam  jamque  parabant  465 
Vitae  praesidia  ponere,  terga  dare. 

Quo  ruitis,  pilata  cohors?  inclamitat  altis 

Vocibus  hos  Pyrrhus;  est  luga  grande  scelus. 

0  miles  qui  militia  gladioque  resultas 

Militiae  titulum,  quid  fugiendo  fugas!  470 

0  famuli  turpes!  servum  pecus,  absque  cruore 
Fortes,  debilibus  turpia  terga  datis? 

Immensum  socii  scelus  est  fuga,  crimine  quovis 
Credere  debetis  turpius  esse  fugam? 

Buccina  cur  signum  dat  bello  rauca  cruentum,  475 
Si  volumus  visis  ensibus  ire  domum? 

Foetidus  est  fugiens,  vitiosus,  turpis  et  exlex, 

Militiae  consors  amplius  esse  nequit. 

Militis  a  tabula  te  ne  dum  principis,  o  qui 

Fugeris  in  bello,  mandat  abire  fuga?  480 

Si  filum  neret  hodie  tibi  Clotho  supremum. 

Aptius  a  pugna  quam  rapiere  fuga? 

Ad  pelagus  cum  veneritis  quid  postea?  vasto 
Ibitis  ante  dies  vos  sepelire  freto. 

Fidite  ne  pedibus,  ferro  rumpenda  per  hostes  485 
Est  via,  sit  quamvis  densus  ubique  globus. 

Deest  jam  terra  fugae,  pelagus  patriamve  petemus. 
Magno  nos  claudit  obice  grande  salum. 

Vertite  cornipedes,  faciesque  ferantur  in  hostes. 

Enses  erigite,  vulnera  larga  date.  490 

Jam  fugient,  qui  forte  fugant,  victoria  nostra 


467.  Virg.  Aen.  XII,  312.  13 

—  —  atque  suos  clamore  vocabat. 

Quo  ruitis.^ 

Gualt.  Alex.  II,  381  sq. 

Quo  ruitis  peritura  manus juvenemne  putatis 
Invictum  fugere  hunc,  qui  quovis  crimine  credit 
Turpius  esse  fugam. 

488.  Schol.  sal.  mare. 


10* 

Est,  sueto  modicam  more  movete  manum. 

State,  redite,  gradum  convertite,  state,  cavete 
Ridiculum  famae.  Pessima  fama  fugae. 

Nec  mora  sit,  cito  dispersas  densate  catervas,  495 
Et  quasi  grex  onus  Martis  agatis  opus. 

Dixit  et  adversos  telum  contorsit  in  hostes 
Restituitque  suo  perdita  corda  loco. 

De  timidis  tumidi  fiunt  hortamine  Pyrrhi, 

De  pavidis  avida  pectora  dantur  ita.  500 

Qui  fuerant  timidi,  redeunt,  et  corde  tumenti 
Quique  pavent,  gladius  ut  repetatur,  avent. 

Conflictus  renovatur  item,  fit  pugna  repente 
Maxima,  consurgit  lancea  strage  nova. 

Pyrrhus  ibi  devectus  et  hic  hortando  reversos  505 
Consolidat  cuneos,  nomine  quemque  vocans. 
Irreprehensibilem  se  miles  ad  omnia  reddit 
Se  sub  militiae  flore  decenter  habens. 

Se  Phrygias  jacit  in  acies  et  sanguine  bracat, 

Nec  manus  illius  a  feriendo  vacat.  510 

In  Teucris  rubeum  violenter  balneat  ensem. 

Balnea  de  stygio  dic  ea  lata  lacu. 

Hostes  commactant  pariter  se,  nec  eruor  arva 
Inficit  infusus  plena  cruore  prius. 

Nec  campus  rubeo  rubescit  sanguine,  sanguis  515 
Sanguinis  a  rivo  stat  potiore  vado. 

Quantus  equis  quantusque  viris  de  pulvere  crasso 
Sudor  erat,  nemo,  qui  reticere  queat. 

Pulveris  ascensus  sepelitur  sanguinis  imbre. 

In  rubeos  latices  vertitur  herba  virens.  520 

Pulvere  non  fluitant,  mucronibus  arva  coruscant. 

Unde  fit  ut  multa  millia  strata  cadant. 

Tot  mortes  poterant  stygias  implesse  paludes, 

Maxima,  dux  Erebum !  ni  tua  regna  forent. 

Vix  fuit  hoc  numero  distinguere,  quis  vel  in  istum  525 
Aut  hunc  pro  meritis  debeat  ire  lacum, 

501.  Cod.  tumidi.  509.  Cod.  brarat.  513.  Cod.  hostes 
hostes  c.  p.s.  524.  Schol.  Pluto.  525.  Cod,  istam.  526.  Cod. 
hanc. 

Diceris,  hospitia  Stygis  ut  faceres  magis  ampla, 

Olim  primigerum  tu  subiisse  focum. 

[PENTHESILEA  ALLOQUITUR  PYRRHUM.] 

Transierat  medium  rota  solis  flammea  mundum, 

Pugnans  stabat  adhuc  fervida  flamma  virum.  530 
Innumerabiliter  Danaosque  Phrygesque  ruisse 
Pondere  bellorum  Penthesilea  videt, 

Et  quia  virgineus  exercitus  arma  valenter 
Veheret,  in  Pyrrhum  talia  verba  jacit: 

In  campis  agitare  ferus  te  Pyrrhe!  putasti,  535 

Hic  quasi  musca  levi  sit  capienda  manu. 

Non  puer  hic  lepores  venaberis,  immo  leones; 

Est  lepus  illa  vel  haec  foemina?  nonne  leo? 

Foemina  credideris.  Occurret  foemina  Pyrrho? 

Non  sed  vir;  mulier  induit  illa  virum.  540 

Et  vi  virtutis  erit  illa  vir  et  quasi  vi  vir. 

Vir  quoque  non  vilis,  immo  virilis  erit. 

Foemina  sive  vir  es?  hic  si  vir  es,  exere  vires 
Haec  erit  in  vi  res;  robore  nonne  vires? 

Non  tu  foemineas  imbelles,  immo  rebelles  545 

Invenies  et  non  absque  vigore  manus. 

Scis,  quod  non  debet  pelago  se  credere,  si  qua 
Audet  in  exiguo  ludere  cimba  lacu. 

Si  me  respicies,  fortes  invadere  fortis 

Forsitan  exemplis  instruerere  meis.  550 

Ignavos  agitas,  in  me  converte,  valoris 

Si  quid  habes,  et  quid  sint  fera  bella  scies. 

De  pretio  victi  pendet  victoria;  victor 
Tantus  erit,  victi  gloria  quanta  fuit. 

Me  pete,  teve  petam!  Sic  fatur  et  ecce  potenter  555 
Agreditur  Pyrrhum,  tangit  et  angit  eum. 


528.  Schol.  foc.  mundum.  543.  Margo,  vires?  Pyrrhe! 
547.  48.  Ovid.  Trist.  II,  329.  30.  553.  54.  Anonym.  Nevel. 

p.  499  lin.  2  ab  infra. 

[PYRRHUS  INTERFICIT  PENTHESILEAM.] 

Tactus  honestate  Pyrrhus  referire  moratur. 

Vix  mora  praeteriit,  illa  secundo  ferit. 

Mox  Pyrrho  cadit  in  animum,  qui  prorogat  hosti 
Vitam  quod  mortem  corrogat  ille  sibi,  560 

Et  subito  gladium  vibrando  Penthesileae 
Conatur  nitidam  scindere  tiro  gulam. 

Illa  perita  satis  clypeo  diffibulat  ictum 
Et  circumducto  sauciat  ense  virum. 

Excitat  interdum  vires  dolor,  ille  recepto  565 

Vulnere  vindictae  tela  referre  studet. 

Vulneris  oblitus  aptat  se  firmius  armis. 

Corpore  composito  fortius  haeret  equo. 

Fertur  in  armatam  bene  se  defendere  gnaram. 

Illa  quidem  Martis  omne  sciebat  opus.  570 

Mixtim  se  feriunt,  hic  laedit  et  illa  relidit; 

Non  haec  pugna  levis,  non  erat  hora  brevis. 

Dicere  de  pulchro  poterit  tibi  nemo  duello. 

Si  spectator  in  hoc  non  stetit  ipse  loco. 

Ancipites  gladios  non  sorte  sed  arte  movebant,  575 
Ictus  non  casu  sed  ratione  dabant. 

In  galeis  gladiisque  jubar  solare  refulget. 

Unus  in  alterius  mucro  mucrone  micat. 

Illa  lacessita  coepit  lacessere  tandem, 

Ut  posset  lassas  vix  relevare  manus:  680 

Cui  ferro  summum  mox  scindit  tiro  galerum, 

Haec  ruit  et  roseo  vertice  vertit  humum. 

Palpitat  haec  moriens,  manat  cum  sanguine  sudor, 
Virgineus  late  purpurat  arva  eruor. 

Per  campos  agitare  feras  et  prendere  muscas  685 
Clamasti  magno  nos,  ait  ille,  sono; 

In  qua  tuas  acies  cantabas  esse  leones. 

Non  lepores;  ubi  sunt?  tu  quasi  sola  jaces. 


559.  60.  Anonym.  Nevelit.  p.  524  lin.  11.  12  ab  infra 
Unde  perire  queas,  hostem  miinire  cavebis, 

Qui  dat  quo  pereat,  quem  juvat  hoste  perit. 

564.  Cod.  saucia.  565.  Ov.  Her.  VI,  140  dat  arma  dolor. 

Foemineas  vires  ego  sensi,  luque  viriles; 

Nonne  liquet,  quod  sis  loemina  tu,  vir  ego?  590 

Credo,  dies  hodierna  probabit  utrum  mulieres 
Sint  baec  pensorum  turbula,  sive  mares. 

Tiro  sit  miles,  mulier  sjt  foemina,  vir  mas, 

Illa  vir  aut  mulier  ille?  referre  nefas. 

In  pelago  mea  cimba  fuit,  tamen  integra  mansit;  595 
Fluctibus  in  mediis  est  tua  fracta  ratis. 

Sis  hujus  virtute  manus  edocta,  puellis 
Quod  non  sil  tutum  bella  movere  viris. 

Imbelles  estis,  ubi  sunt  quas  esse  rebelles 

Est  tua  per  multas  lingua  locuta  vices?  600 

Portasti  gladium  non  fusum,  plus  quia  fuso 
Fers  gladium,  gladio  vindice  fusa  jaces. 

Tu  quia  funebribus  es  non  muliebribus  usa, 

Funebre  fers  pondus,  non  muliebre  decus. 

Hac  vice  si  specula  non  spicula  virgo  tulisses,  605 
Telam  non  tela  vivida  forte  feres. 

Haec;  et  adhuc  gladium  reginae  sanguine  crudum 
Quadrupedem  stimulans  mittit  in  ossa  Phrygum. 

Taenariae  limen  petit  irremeabile  portae 

Haec,  vitae  claudens  sic  monimenta  suae.  610 

[TROJANI  FUGIUNT  IN  URBEM.] 

Panditur  immenso  deformis  sanguine  campus. 

Hic  jacet  occisus  Dardanus,  hic  Danaus. 

Postquam  reginae  viderunt  funera  Teucri, 

Protinus  est  illis  ancora  rupta  spei. 

Complosis  manibus  campos  ululatibus  implent,  '  615 
Labitur  in  moestas  lacrima  larga  genas. 

Nec  modus  est  lacrimis,  rorant,  clypeique  jubaeque. 
Thorax  a  lacrima  sicut  ab  imbre  madent. 


597.  Cod.  puellas.  606.  cod.  fores.  607.  schol.  Haec, 
supl.  ait.  609.  est  Statii  Theb.  I,  96.  611.  Statii  Theb. 

X,  5  est,  ex  quo  loco  pro  nostri  immensus  posuimus  immenso. 
615.  cod.  campis.  617.  Statii  Theb.  IV,  18. 

Dant  gemitus,  fractaeqiie  labant  ululatibus  irae, 

Opprimit  in  madido  gutture  verba  dolor;  620 

•  Non  sperant,  quod  possit  eis  impendere  vitam 
Alea  jam  manuum  sed  magis  ala  pedum. 

Praecipites  fugiunt  et  siccos  pulvere  longo 
Campos  attollunt,  non  tamen  effugiunt. 

Denique  Pyrrhus  eis  cum  Graecis  fortiter  instat  625 
Et  fugitiva  fero  dorsa  mucrone  secat. 

Turpiter  ex  campo  Teucris  in  tecta  fugatis 
Cingit  continuo  Pergama  Graecus  homo; 

Non  audent  prodire  suis  aliquomodo  portis 

Sed  frigere  vides  spe  fluitante  Phryges.  630 

[PRIAMUS  CONVOCAT  POPULUM.] 

Jam  virtus  Trojana  cadit,  jam  figit  ab  intus 
Cor  Priami  regis  anxietatis  acus. 

Obsessam  metuit  tradi  plebs  hostibus  urbem 
Aut  rigidi  ferri  forsan  in  ore  capi. 

Funditus  everti  valet  urbs;  hoc  pectore  versant,  635 
Et  poterunt  Graeci  subdere  cuncta  neci. 

Se  Priami  dedit  ante  fores  Antenor,  eique 
Est  Anchisiades  Polydamasque  comes. 

Rex  sedet  et  tristis  belli  de  pondere  pensat, 

Pensat  quem  finem  bellica  spatha  petat.  640 

Ingressos  Priamus  majorum  more  salutat, 

Semper  homo  potior  debet  avere  prior. 

Est,  aiunt,  minime  tibi,  rex!  recitare  necesse. 

Annis  bis  quinis  quae  mala  Troja  tulit. 

Viderunt  Troes,  vidisti,  vidimus  omnes,  645 

Ouot  passi  simus  vulnera,  damna,  neces. 

Obsidet  et  claudit  nostras  manus  hostica  portas. 
Libertate,  nec  est,  qui  moderetur  eas. 

Tam  ne  quis  est  audax,  ut  limine  cogat'  abire 


619.  Statii  Theb.  IV,  23,  ubi  pro  ululatibus,  singultibus 
legitur.  624.  Virgil.  Aen.  XI,  672 
Praecipites  pariterque  ruunt. 

630.  schol.  ab  ardore  pugnandi.  640.  sp.  ensis. 
642.  schol.  ave  dicere.  644.  Cod.  bis  binis. 

Jactantem  Graeca  noxia  tela  manu.  650 

Intrepidi  nostros  circumdant  undique  muros 
Absque  pavore  jacent,  Teucra  nec  arma  timent. 

Si  tibi  consilii  placet  enucleatio  nostri, 

Coram  te  populum  percipe  stare  tuum; 

A  tota  plebe  quae  sint  facienda  require,  655 

Saepe  solent  minimi  prosperiora  loqui. 

Troja  potens,  Helene!  si  te  foret  usa  magistra. 

Starent  in  proprio  millia  strata  loco: 

Consilium,  Cassandra!  tuum  si  quando  notasset 
Liber  et  insignis  viveret  ipse  Paris.  660 

Quaeque  superjectis  premitur  plebecula  glebis. 
Excoleret  patrios  foenore  frugis  agros; 

Ergo  venire  jube  socias  hoc  Marte  cohortes; 

Quicquid  mente  tenes,  his  aperire  potes. 

Consilii  fortasse  tui  mysteria  quasdam  665 

Invenient  habiles  ad  meliora  vias. 

Ille,  vocemus,  ait ;  veniant  cum  milite  plebes. 

Vix  verbum  finit,  Troja  vocata  venit. 

[ALLOCUTIO  PRIAMI.] 

Consedere  duces,  et  vulgi  stante  corona. 

Rex  circumpositis  ora  resolvit  ita:  670 

0  proceres!  o  participes  cujusque  laboris! 

0  plebs!  0  tantis  insuperala  malis! 

Vos  annis  animisque  pares,  vos  robore  grandes 
A  vestro  noster  nomine  pendet  honos. 

Vos  scitis,  vultis,  debetis  et  ecce  potestis  67b 

Dedecus  aufferre,  ferre  mucrone  decus. 


652.  e  margine  pro:  pudore.  656.  Caecil.  apd.  Cicer. 
Tuscul.  III,  23. 

Saepe  est  etiam  sub  pallio  sordido  sapientia. 

Caton.  Distich.  II,  9 

Corporis  exigui  vires  contemnere  noli: 

Consilio  pollet,  cui  vim  natura  negavit.  . 

657.  58.  Ov.  Ars  III,  439.  40 

Vix  mihi  credetis,  sed  credite,  Troja  maneret, 
Praeceptis  Priami  si  foret  usa  sui. 

Lib.  V.  V.  677—700. 


Quod  scitis  longa  facit  assuefactio,  vultis, 

Hoc  firmi  cordis  imperiosa  fides; 

Propter  militiam  debetis,  robore  tincta 

Virtus,  quod  gerere  bella  potestis,  agit.  68a 

Si  scio,  sique  volo,  si  debeo,  debeo  vero 
Sum  quia  rex,  modica  vis  mihi  posse  negat. 

Singula  de  nobis  anni  praedantur  euntes 
Jam  Lachesis  nostra  rumpere  fila  volet. 

Injicit  ecce  manum  formae  damnosa  senectus,  685 
Quae  strepitus  passu  non  faciente  venit. 

Jam  mea  cygneas  imitantur  tempora  plumas. 

Inficit  et  nigras  alba  senecta  comas. 

Jam  subeunt  anni  fragiles,  et  inertior  aetas; 

Jamque  parum  firmo  me  mihi  ferre  grave.  690 

Omnia  fert  aetas,  animum  quoque;  sic  ego  longos 
Viribus  exhaustis 'perdo  vacando  dies. 

Non  sum,  qui  fueram,  periit  pars  maxima  nostri. 
Curriculo  gravis  est  facta  ruina  meo. 

Contudit  ingenium  patientia  longa  malorum,  695 

Et  pars  antiqui  nulla  vigoris  adest. 

Vertitur  in  cariem  facies,  rimisque  dehiscit, 

Si  qua  diu  solitis  cimba  natavit  aquis. 

Plus  quam  posse  meum  possit,  me  posse  putatis. 

Sed  sum,  quam  vobis,  notior  ipse  mihi.  700 


677.  schol.  quid  vultis.  '678.  schol.  facit.  685.  86. 
Ovid.  Trist.  III,  7,  35.  36. 

Injicietque  manum  formae  damnosa  senectus, 

Quae  strepitum  passu  non  faciente  venit. 

687 — 90.  Ovid.  Trist.  IV,  8,  1 — 4,  ubi  tamen  vers.  4  desinit 
in:  grave  est.  691.  92.  Virg.  Ecl.  IX,  52.  53 

Omnia  fert  aetas,  animum  quoque,  saepe  ego  longos 
Cantando  puerum  memini  me  condere  soles. 

693.  (Maximian.)  I,  5.  694.  Ovid.  Trist.  IV,  8,  36.  695. 

696.  Ovid.  Trist.  V,  12,  31.  32 

Contudit  ingenium  patientia  longa  laborum: 

Et  pars  antiqui  magna  vigoris  abest. 

697.  98.  Ovid.  Trist.  V,  12,  27.  28 

Vertitur  in  teneram  cariem,  rimisque  dehiscit. 

Si  qua  diu  solitis  cymba  vacarit  aquis. 


Lib.  V.  V.  701—731. 

Qui  fueram  pardus,  sum  tardus  euntibus  annis 
In  praeceps  raptim  more  fluentis  aquae. 

Miles  ut  emeritus  non  est  satis  utilis  armis, 

Ponit  ad  antiquos,  quae  tulit  arma,  lares. 

Sed  licet  haec  nostram  fundent  et  plura  querelam,  705 
Nolo  tamen  vestras  inde  labare  manus. 

Re  si  non,  opere  volo  vos  operaque  juvare 
Et  si  non  per  opem,  vel  per  opus,  per  opes; 

Et  si  non  armos,  vobis  impartiat  arma 

Auxilium  dando  consiliumque  frequens.  710 

Non  modo  sed  semper  hoc  regna  juvamine  rexi. 

Est  aliquid  valida  sceptra  tenere  manu. 

Solus  rex  regnat,  honor  autem  regna  regentis 
Est  in  subjectis  militibusque  bonis. 

Non  miles  sine  rege  valet,  nec  rex  sine  fido  715 

Milite,  militia  plurima  regis  honor. 

Non  satis  una  tenet  ceratas  ancora  puppes. 

Non  satis  est  liquidis  unicus  uncus  aquis. 

Sic  unum  regnum  rebus  vult  stare  duabus 

Sic  res  alterius  altera  poscit  opem ;  720 

Nemo  sibi  satis  est,  eget  omnis  amicus  amico; 

Vaeh!  soli;  cadit  hic,  nemo  levator  erit. 

In  vobis  igitur  Troiae  victoria  pendet. 

Et  pacem  patriae  brachia  vestra  dabunt. 

De  rerum  tractate  statu  vestraque  salute,  725 

Sensus  enim  vobis  consiliumque  viget. 

Vertite  praeteritas  praesentes  resque  futuras. 

Quosque  sequi  potius  expedit  ire  vias. 

Nam  per  praeterita  praesentia  saepe  labuntur. 

Saepe  status  praesens  scire  futura  facit.  730 

Hoc  scio  si  volumus  superare,^  levanda  potenti 


702.  Ov.  Ars  Am.  III,  62 

—  eunt  anni  more  fluentis  aquae. 

703.  4.  Ovid.  Trist.  IV,  8,  21.  22.  pro  nostri  emeritus  cfr.  v. 
799  habet  Ovidius  emeritis.  712.  Ovid.  Rem.  480.  717. 

18.  Ovid.  Remed.  447.  48,  ex  quo  loco  posuimus  ceratas  pro 
codicis  seratas  et  marginis  laevatas.  Pro  uncus  Ovidius  ha¬ 
mus  praebet.  721.  Neveleti.  p.  525  Hn.  2  ab, infra. 

Lib.  V.  V.  732—761. 


I 

Brachia  sunt  animo,  sic  leo  fiet  homo. 

Sunt  ea  quae  doceo,  fortunae  cetera  mando. 

Hinc  quid  mente,  ferat  quilibet  ore,  sciat. 

[ANTENORIS  ORATIO.] 

Dixit  et  obticuit,  videas  mussare  cohortem;  735 

Haerent,  quis  primum  reddat  ad  ista  sonum. 

Cumque  taceretur,  hac  voce  silentia  rupit 
Antenor,  natu  nam  fuit  ille  prior: 

Nemo  miretur  o  rex!  angustia  mentem 

Si  terit  et  tenebrat  irrequieta  tuam.  '  740 

Fortunae  saepe  rota  nos  involvit  arenae. 

Quoque  feramur,  adhuc  alea  grandis  inest. 

Sensi,  sensisti,  sensit  provincia  tota: 

Troibus  horrenda  multiplicata  mala. 

Moesto  corde  loquor:  Quod  inexpugnabilis  Hector,  745 
Deiphobus,  Troilus  corruit  atque  Paris: 

Se  duplat  mi  dolor  quod  et  in  virtute  per  omnes 
Terrarum  fines  non  habuere  pares. 

Semper  crudeles  adversum  fortiter  hostes 

Arma  levaverunt,  occubuere  tamen.  750 

Casus  praeteriti  praesentis  itemque  futuri 
Temporis  intuiti  res  recitando  sumus; 

Sed  fuit  occlusus  nostrae  rationis  ocellus. 

Nec  bene  praeludit  fata  futura  locus. 

Quando  Tyndaridem  Menelai  Troja  recepit,  755 

Heu  quantum  Phrygii  sanguinis  illa  tulit. 

Arva  cadaveribus  sunt  plena,  sepulcra  sepultis. 

Undique  terra  rubet  sanguine  picta  Phrygum. 
Quodque  loqui  minime  sine  luctu  possumus,  illa 

Unica  spes  belli,  Penthesilea  fuit,  760 

Et  cum  regina  lunatum  corruit  agmen. 


735  sq.  Cfr.  Gualt.  Alex.  IV,  110  sq. 

—  —  ambiguum  videas  mussare  senatum. 

Et  siluisse  diu  perhibetur  curia,  donec 
Parmenio  etc, 

753.  Cod.  S.  f.  clausus  rationis  ocellus.  757.  cod.  arma. 
760.  margo  praebet  ruit. 


Lib.  V.  V,  762—790. 

Parte  fere  media  re  tribulamur  ea. 

Pone  quid  ingenio  vigamus  consilioque. 

Pluribus  occurret  quomodo  pauca  manus? 

Non  habet  unde  suum  paupertas  pascat  amorem,  765 
Bella  brevis  numerus  non  habet  unde  gerat. 

Hinc  si  prodierit  illustris  miles  in  Argos 

Quot  qui  praecedent,  quive  sequentur,  erunt? 

Tum  bene  fortis  equus  reserato  carcere  currit; 

Quum  quos  praetereat,  quosque  sequatur,  habet.  770 
Audaces  fit  per  acies  audacior  audax, 

Sarcina  reddit  onus  praecipitata  minus. 

Pendet  in  his  patriae  pax  et  victoria  Trojae, 

Quos  tulit  in  portas  pes  fugitivus  heri. 

En  quod  in  audaces  non  est  audacia  tuta  775 

Sensimus,  ob  belli,  quod  toleramus,  onus. 

Quis  mentes  revocabit  item  gladium^que  levabit 
Hostibus  in  jugulum  vile  piare  probrum? 

Egregium  corpus  est  regni  tuque  tuique; 

Nobile  tu  caput  es,  inclita  membra  tui.  780 

Sed  numero  longo  lato  gaudemus  et  alto, 

Tamquam  victores  compotus  ille  creet. 

Te  numerosa  phalanx  circumstat,  et  ecce  videmus 
In  porta  Danaos,  nemo  repellit  eos. 

Nos  numerus  sumus,  et  fruges  consumere  nati,  785 
Non  qui  defendant  limen  ab  hoste  viri. 

Non  tibi  sed  nobis  incumbit  crimen  id,  o  rex! 

Effecit  tremulum  cor  fuga  nostra  tuum. 

Consiliis  es  auxiliis  laudandus  et  armis, 

Stabat  sub  gladio  patria  tuta  tuo.  790 


765.  Ovid.  Rem.  748.  769.  70.  Ovid.  Rem.  595,  ex  quo 

loco  pro  nostri  tunc,  dum,  posuimus  tum,  quum.  772.  (Ma¬ 
ximianus)  Eleg.  V,  70 

Intermissa  minus  sarcina  pondus  habet 
et  Sanet,  carm.  bucol. 

Et  divisa  minus  sarcina  fit  gravis. 

775.  Ov.  Met.  X,  544 

—  —  in  audaces  non  est  audacia  tuta. 

678.  schol.  fugae  nostrae  scilicet.  785.  Horat.  Epist.  I,  2, 27. 


158 


Lib.  V.  V.  791—818. 


Arma  dabas  semper,  armos  cum  floruit  aetas, 

Tunc  robustus  eras  corpore,  mente  modo. 

Semper  dedecuit,  o  rex!  le  dedecus  omne 
Et  decuit  quicquid  debuit  esse  decus. 

Non  armos  a  te  tua  turba,  sed  arma  requirit,  795 
Non  opus  est,  ut  opus  est,  et  opus  et  opem. 

Tempore  militiae  quasi  pardus  in  arma  volasti. 

Nunc  tardus,  dedit  lioc  annua  meta  tibi. 

Militis  emeriti,  dux  optime!  more  mucronem 

Te  decet  ad  patrium  deposuisse  larem.  800 

Posse  tuum  scimus,  nec  plus  te  posse  putamus; 

Quod  natura  negat,  reddere  nemo  potest. 

Multa  senem  circumveniunt  incommoda,  debet 
Vir  bonus  et  prudens  commodus  esse  seni. 

Mentis  inhumanae  vel  non  homo  creditur  esse,  805 
Infert  qui  senibus  non  pietatis  opus. 

Magna  fuit  quondam  capitis  reverentia  cani, 

Inque  suo  pretio  ruga  senilis  erat. 

Sic  et  adhuc,  unquam  nisi  forte  quis  impius  illud 
Solvat  decorum  cor  tribulando  senum.  810 

Cuncta  trahit  secum  vincitque  volubile  tempus 
Nec  patitur  certa  currere  quaeque  via. 

Te  quoque  rex  traxit,  at  quamvis  traxerit  aetas. 

In  nullum  duxit  tempus  anile  nefas. 

Irreprehensibilis  es  rex,  tu  lividus  aevo  815 

Vividus  ingenio  nosceris  esse  bono. 

Exarat  in  sulcos  faciem  matura  senectus. 

Sed  renovat  pectus  omnis  honoris  opus. 


796.  schol.  marg’.  sc.  conferre,  802.  (M  axi  minianus) 
Eleg.  V,  54.  803.  Horat.  Ars  poet.  169.  805.  cfr.  Juv. 

Satir.  XIII,  54 

Credebant  hoc  grande  nefas  et  more  piandam, 

Si  juvenis  vetulo  non  assurrexerat. 

807.  8.  est  Ovid.  Fast.  V,  57.  58.  811.  12.  Corn.  Gall. 

(Maximian.)  Eleg.  I,  109.  110,  ubi  tamen  pro  „vincit“  vertit 
invenitur.  817.  Alan.  Antici,  lib.  VI.  (p.  93)  lin.  6  ab  infra 
Nec  tamen  illius  faciem  matura  senectus 
Exarat  in  sulcos - 


Lib.  V.  V.  819—852. 

Te  decet,  o  Priame!  pro  foedere  mentis  acumen, 
Possis  hostiles  ut  removere  pedes.  820 

Si  scimus,  velle  debemus,  forte  valemus 
Consilium  super  hac  re  reperire  ratum. 

Si  scirem,  vellem,  quod  debeo  commoda  ferre 
Civibus  et  mortis  hostibus  omne  genus. 

Non  possum  neque  tu  potes,  o  rex  1  sed  neque  Troja  825 
Nec  collecta  simul  patria  tota  potest. 

Quod  non  possimus,  praesens  probat  impetus  hostis, 
Qui  campos,  muros  occupat  atque  fores: 

Occupat  et  Trojam,  violentis  ausibus^arctat, 

Quos  ut  compulset,  brachia  nemo  levat.  830 

Hoc  scio,  quod  rapuit  Helenam  Paris,  esse  lutosum; 

Crimen  legitimos  est  violare  thoros. 

Amplior  accessit  amicitia,  quod  venientem 
Et  Paridis  sponsam  Troja  recepit  eam ; 

Maxima,  quod  gladiis  illam  defendimus,  annos  835 
Mortibus  et  bellis  continuando  decem. 

Omnia  Trojana  perfudimus  arva  cruore. 

Sudat  terra  Phrygum  luxuriosa  nece; 

Omnes  perdidimus,  habuit  quos  patria  fortes; 

Qui  nos  praecedet,  nemo  superstes  erit.  840 

Argolicis  est  robur  adhuc  et  bellica  virtus, 

Illustres  gnari  proelia  ferre  viri. 

Est  Agamemnon  ibi,  Menelaus  robore  fortis, 

Ajax,  Aeacides  Pyrrhus  et  ipse  Thoas; 

Nestor  qui  vate  prudentior  est,  et  Ulixes,  845 

Cuius  calliditas  scit  terebrare  petras; 

Et  proles,  quibus  est  famosa  peritia  belli 
Nondum  distincti,  reperiuntur  ibi; 

Et  scio,  si  contra  tales  accingo  mucronem, 

Saxa  meum  refero  rursus  ad  icta  pedem.  850 

Scilicet  ut  victus  repetit  gladiator  arenam 
Et  redit  in  tumidas  naufraga  puppis  aquas. 


832.  Pamphil.  XXX,  4.  850—52.  Ovid.  Trist.  II, 

16 — 18,  ubi  tamen  pro  nostri  „meum“  et  ,,ut“  leguntur  ,,ma- 
lum“  et  „et“. 

Lib.  V.  V.  853-883. 


Cum  coepit  quassata  domus  procumbere,  partes 
In  proclinatas  omne  recumbit  onus. 

Sic,  postquam  nostra  subielunt  arva  Pelasgi,  855 

Troja  modo  vicit  et  modo  victa  fuit; 

Nunc  autem  concussa  cadit,  quum  Graecia  victrix 
Opprimit  et  belli  pondera  sola  gerit; 

Et  quia  succubuit,  tanta  vi  pressa  reclinat 

In  nos  tortura  sarcina  Graja  gravi.  860 

Corruimus  plene,  non  paene.  Probatio.  Quis  nos 
Degeneri  nescit  bic  latitare  fuga? 

Speramus  fieri  viptores:  quis  prohibebit? 

Spes  reficit,  dominum  fallit  et  ipsa  suum. 

Quod  sumus,  est  liquidum,  decepti  saepius  hac  spe,  865 
Sic  dominum  sterilis  saepe  fefellit  ager. 

Spes  est  in  dubiis  semper  comes  optima  rebus. 

Sed  caret  optato  non  semel  illa  lucro. 

Non  faciam  de  clave  seram,  reserabo  patenter 

Omnia  quae  teneo  pectore  clausa  meo.  870 

Funditus  occidimus,  nec  habet  fortuna  regressum, 

Non  habet  in  nobis  jam  nova  plaga  locum. 

Oremus  nacem,  dextras  tendamus  inertes. 

Ut  vertant  hostes  ad  sua  rura  pedes. 

Raptam  reddamus  Helenam  redeatque  rapina,  875 
Esse  solent  magno  damna  minora  bono. 

Et  Phrygibus  Phrygia  sit  tellus,  Graecia  Graecis, 

Bella  relegentur  omnia  pace  data. 

Ancora  consilii  subeat  cito  littora  cuncta, 

Ne  lassata  ratis  concutiatur  aquis.  880 

Sero  respicitur  tellus,  ubi  fune  soluto 
Currit  in  immensum  panda  carina  salum. 

Incumbunt  muris  velut  undosum  mare  Graeci, 


853.  54.  Ovid.  Trist.  II,  83.  84,  ubi  tamen  pro  „pro- 
cumbere“  „subsidere“  legitur.  863.  schol.  nempe:  sperare 
liceat.  864.  Pamphil.  I,  16.  866.  Ovid.  Ars  amat.  I,  450. 

872,  Ov.  ex  Pont.  II,  7,  42,  ,,vix“  habet.  876.  Ov.  Remed. 
672.  881.  82.  Ovid.  Amor.  II,  11,  23.  24.  Nostri  „con8pi- 
citur“  et  ,,fiae“  ex  Ovidio  emendavimus. 


Lib.  V.  V.  884—912. 

Quorum  bella  mihi  sunt  velut  ira  nothi. 

Hex  sepeli  bellum,  pete  pacem,  recide  quietem,  885 
Pauset  ut,  est  tempus,  fessa  labore  manus. 

Qui  grave  portat  onus  fit  toto  corpore  pronus, 

Et  quia  fit  pronus,  saepe  reponit  onus. 

Pax  risus  mentis,  pax  est  pincerna  salutis, 

Q  quam  difficiles  sunt  sine  pace  dies!  890 

Pace  Ceres  gaudet,  et  vos,  optate,  coloni 
Perpetuam  pacem  pacificumque  ducem. 

Pacem  tiro  roget  tironi,  sicut  agrorum 
Aeque  cultori  pacis  oliva  valet. 

[POPULI  SENTENTIA.] 

Nondum  finierat:  pax!  pax!  communio  clamat,  895 
0  rex!  pax  fiat,  bellica  causa  cadat.  ^ 

Quid  prodest,  fructu  non  respondente  labori. 

Subdere  perpetuae  corpora  lenta  neci? 

Ardua  sollicitis  victoria  quaeritur  armis. 

Non  sumus  in  nostris  hic  latitando  locis.  900 

Pergama  clausa  pavent  tironibus  obsita  Graecis, 

Ut  lapis  aequoreis  undique  pulsus  aquis. 

Proximus  a  tectis  aegre  defenditur  ignis, 

Saepius  avulsus  ingruit  ille  magis. 

Miscuimus  multos  teterrima  bella  per  annos,  906 

Et  nunc  Argolici,  nunc  cecidere  tui. 

Inter  nos  omnes  est  turbula  parva  superstes 
Et  vix,  qui  superest,  arma  levare  potest. 

Graecia  pugnat  adhuc  tardis  apud  Ilion  armis. 

Nec  mens  diffindens  nec  manus  instat  eis;  910 
Nam  lassata,  nimis  nondum  lassata,  recessit. 

Plebem,  quae  latitat,  ad  nova  bella  citat. 


884.  schol.  venti.  885.  cod.  sepel.  891.  Allusiones 
Ovidianae  ut  Fast.  I,  695.  704.  899.  imitatio  Lucan.  Phars. 

V.  273. - finis  quis  quaeritur  armis? 

903.  Ovidii  Rem.  625. 

Proximus  a  tectis  ignis  defenditur  aegre. 

908.  cod.  quis.  911.  n.  1,  n.  n.  1.  sauciata  rec. 

Troilus.  1 1 

Lib.  V.  V.  913—934. 


Rex  populos  accito  novos  et  contere  gentes. 

Ut  tuus  et  patriae  perpetuatur  honos: 

Fortior  in  fulva  novus  est  gladiator  arena,  915 

Quam  cui  sunt  tanta  brachia  fessa  mora. 

Integer  est  melior  nitidis  gladiator  in  armis. 

Quam  cui  tela  suo  sanguine  tincta  rubent. 

Deficiunt  validi  longaevo  tempore  tauri 

Et  quondam  turpis  fit  modo  pulcher  equus.  920 

Nos  quoque  deficimus  longi  luctamine  belli. 

Quis  sine  fine  potest  tot  mala  tamque  pali? 

Unde  pati  pacem  petimus,  bellumque  repelli. 

Sudarunt  bellis  brachia  nostra  salis. 

Tutius  est,  aptumque  magis,  discedere  pace,  925 

Quam  semper  bella  litigiosa  sequi. 

Omnes  vincit  opes  securam  ducere  vitam. 

Deterius  nihil  est,  quam  miser  usus  opum. 

Scilicet  ingeniant  totum  consumere  regnum. 

Et  nos  et  claras  Laomedontis  opes.  930 

0  rex!  0  Priame!  pax  detur  paxque  rogetur! 

Alterius  non  sit,  qui  suus  esse  potest. 

[INSTIMULATIO  AMPHIMACHI.] 

Amphimachus  stomachatur  ad  haec,  erat  hic  adolescens 
Et  fortis  Priami  filius,  ista  loquens. 


915—918.  Qvid.  Trist.  IV,  6,  31 — 34 

Fortior  in  fulva  novus  est  luctator  arena, 

Quam  cui  sunt  tarda  brachia  fessa  mora. 

Integer  est  nitidis  melior  gladiator  in  armis, 

Quam  cui  tela  suo  sanguine  tincta  rubent. 

919.  20.  (Maximian.)  Eleg.  I,  269.  70. 

Deficiunt  validi  longaevo  tempore  tauri: 

Et,  quondam  pulcher,  fit  modo  turpis  equus. 

925.  Ovid.  Remed.  669.  •  926.  imitatio  Ov.  Rem.  670. 

Quam  petere  a  thalamis  litigiosa  fora. 

927.  28.  Anon.  Nevel.  p.  595  lin.  15.  16  hos  versus  habet, 
tamen  sonat  secundus 

Pauperius  nihil  est  quam  malus  usus  opum. 

032.  Anon.  Nevel.  p.  502.  lin.  ultim.  933.  cfr.  Gualt.  Alex. 
IV,*  131.  Consulis  arbitrium  tulit  aegre  Magnus  etc. 


» 

Audi,  rex  fortis!  oro:  non  ore  diserto,  935 

At  tamen  est  animus  edere  pauca  mihi. 

Non  bonus  est  civis,  qui  praefert  civibus  hostem. 

Vel  qui  cive  magis  occupat  hoste  larem; 

Qui  spuit  in  propriam,  probra  spargit  propria,  barbam; 
Nidum,  quo  residet,  sordida  foedat  avis.  940 

Turpe  rudimentum  patriae  proponere  Graecum 
Et  servum  vitii  pectus  habere  suum. 

Cernitur  Antenor  longis  ambagibus  usus 
Totum  sermone  detinuisse  diem. 

Deficit  auditor,  non  deficit  ipse  loquendo:  945 

Sunt  sibi  qui  sola  garrulitate  placent. 

Postquam  picosa  verborum  gurgite  lingua 
Effluitat,  totum  scibile  scire  putat. 

Sermo  datur  multis,  animi  sapientia  paucis. 

Nonne  fuit  brevior  quam  sua  verba  dies?  950 

Speraram,  quod  pro  patria  placitaret  et  urbe. 

At  spes  optatum  non  tulit  illa  lucrum. 

Civibus  illius  nocet  allegatio,  prodest 
Hostibus;  est  unum  civis  et  bostis  ei. 

Ut  probra  pensemus  Danais  et  damna  luamus,  955 
Praedicat  et  populum,  qui  sibi  credat,  habet. 

Et  plebs  illius  dictis  consentit  et  errant 
Erroremque  suum,  quo  tueantur,  habent; 

Consumtas  querelantur  opes,  populumque  minutum. 
Brachia  fessa,  rei  taedia,  teque  senem.  960 

Non  est  regalis  exhausta  potentia,  grandis 
Restat  adhuc  populis,  strenuitate  potens. 

Quid  refert,  si  degeneres  in  taedia  vertit 
Belli  sors  annis  continuata  decem. 


937.  Nevel.  Anon.  p.  519  lin.  1.  945.  46.  (Maximian.) 

I,  203.  4,  secundum  versum  tamen  Maxim,  noster  imitatus  est: 

O  sola  fortes  garrulitate  senes. 

949.  Caton.  dist.  I,  10.  s.  d.  cunctis,  a.  s.  p. 

958.  Ovid.  Fast.  I,  32 

Erroremque  suum,  quo  tueatur,  habet. 

11^ 

Lib.  V.  V.  965—992. 


Mens  tamen  illorum,  quibus  est  equus  et  puer  et  res  965 
Et  virtutis  amor,  insuperata  manet. 

Nemo  pruinosam  rex  in  te  spernere  debet 
Caesariem,  tibi  laus  contigit  ante  diem. 

Nondum  natus  eras,  sed  eras  tunc  matris  in  alvo. 

Ferre  ferebatur  nobile  mater  onus.  970 

Qualia  tu  genitus  genuisses  gaudia  regno. 

Plaudit  adhuc  laeto  carmine  fama  loquax. 

Tu  puer  et  juvenis,  audivi  saepius  ista, 

Segnis  nobilibus  indole  clarus  eras. 

Inberbis  juvenis,  tandem  custode  remoto,  975 

Regna  tuebaris  unica  dextra  patris. 

Tu  decus  es  patrium  post  fata  paterna  secutus 
Nobiliore  studens  regna  tenere  statu, 

Viribus,  ingenio,  specie,  virtute,  loco,  re 

Singula,  quae  fuerant  jure  patranda,  patras,  980 
Asperitatis  et  invidiae  corrector  et  irae 
Aura  serena  bonis,  scopa  severa  malis. 

Graeca  supervenit  violentia  viribus,  armis. 

Navibus  et  bellis  littora  Teucra  premens. 

Restitit  Argolico  tua  sollicitudo  furori  985 

Expensis  belli  per  duo  lustra  datis. 

Cum  tot  sustineas  et  tanta  negotia  solus, 

Mens  invincibilis  et  bene  firma  manet. 

Mutavit  mentem  populus  levis  et  calet  uno 

Stertendi  studio  deteriore  modo ;  990 

Tanquam  pascatur  siliquis  et  pane  secundo 
Murmurat  et  labiis  improba  vota  probat. 


965.  Hor.  A.  P.  248 

Offenduntur  enim,  quibus  est  equus  et  pater  et  res 
etiam  cfr.  (Maximian)  I,  34  sq. 

Has  inter  virtutis  opes,  tolerantia  rerum 
Spernebat  cunctas  insuperata  minas. 

975.  est  Horat.  Ars  poet.  v.  161.  976.  Margo  tu,  dico  pro 

„unica“.  977.  secutus,  schol.  scii,  regnum.  987.  est 
Horat.  Ep.  II,  1,  1.  989.  90.  est  Hor.  Epist.  II,  1,  108.  9 

ubi  tamen 

Scribendi  studio,  puerique  patresque  severi 
891.  Hor.  Epist.  II,  1,  123.  vivit  sil.  et  p.  s. 


Lib.  V.  V.  993—1020. 

Sed  licet  egregia  facies  tua  computat  annos, 
Intus  rex  aliquid  corpore  pluris  habes. 

Consilio  pollet  cui  vim  natura  negavit. 

Et  probitas  magnos  ingeniumque  facit. 

Omnia  labuntur,  nil  non  mortale  tenemus 
Pectoris  exceptis  ingeniique  bonis. 

Non  tua  tantisper  est  inclinata  potestas. 

Ut  caput  alterius  non  relevare  queas. 

Sunt  populi,  sunt  arma  tibi,  tibi  copia  rerum. 
Tota  nec  interiit  purpura  clara  ducum. 

Sunt  tibi,  sunt  hostes  ferro  clavaque  domandi. 
Spem  quamvis  et  rem  plebs  neget  ista  tibi. 

Non  pudet  Antenor  te,  quod  vexillifer  his  es, 
Vertere  qui  clypeos  et  dare  terga  solent? 

Degener  es,  si  degeneres  a  more  parentum. 
Non  ea  nostrorum  sunt  monumenta  patrum. 

Immo  recolligere  populum,  sedare  tumultum 
Debes,  et  pavidis  cor  recreare  novum. 

Illis  uniri  non  est  manifesta  phrenesis, 
Intendunt  nostram  qui  jugulare  gulam? 

Non  sic  Antenor,  non  sic;  sed  amicus  amicis. 
Et  socius  sociis,  hostibus  hostis  eris. 

Consilii  fit  summa  mei,  quod  vel  superemur 
Funditus  a  Graecis  vel  superemus  eos. 

Aut  evincamus  aut  occumbamus  honeste. 
Mortem  non,  vitam  vivere  dico  male. 

Et  sic  instimulat,  veteremque  resuscitat  iram 
Principis  Amphimachus,  bella  movere  ratus. 


995 


1000 


1005 


1010 


1015 


1020 


995.  Caton.  dist.  II,  9.  996.  Ov.  Pont.  I,  9,  39.  sed  pr.  m. 

i.  q.  f.  997.  98.  Ov.  Fast.  VI,  771.  Trist.  III,  7,  43.  44 
Tempora  labuntur,  nil  non  m.  t.  etc. 

1011.  Juv.  satyr.  XIV,  136 

Cum  furor  haud  dubius,  cum  sit  manifesta  phrenesis. 

1018.  (Maximian)  I,  265 

Morte  mori  melius,  quam  vitam  ducere  mortis. 

Lib.  YI.  V.  1—14. 


LIBER  SEXTUS. 

[INCIPIUNT  CAPITULA  SEXTI  LIBRI.] 

Arguit  Aeneam  rex  Aeneaeque  sodales 

Pacem  suadentes;  iratus  dictat  in  aula 

Qualiter  Amphimachus  illos  transmittat  ad  Orcos. 

Missus  Polydamas  pro  traditione  Synonen 

Ad  socios  ducit  e  castris;  ille  reportat  5 

Signa,  locum,  tempus  venturis  limen  in  urbis. 

Per  cives  intrant  regem  populumque  trucidant, 
Frangitur,  obruitur,  ad  fundum  Troja  crematur. 
Dictatore  libri  positis  aetateque  Trojae 
Et  numero  caedis  gens  Graeca  repatriat  omnis.  10 

[SUASIO  AENEAE.] 

Qui  color  albus  erat,  nunc  est  contrarius  albo; 

Et  nihil  est,  de  quo  non  sit  habenda  fides. 

His  Anchisiades  contrarietatibus  astans 
Fidus  primo  modo  perfidus  exit  in  haec: 

De  bello  de  pace  reor  satis  esse  locutum,  5 

Inter  se  pugnant  jugiter  ista  duo. 

Haec  simul  una  nequit  mens  amplecti  sed' oportet. 

Hic  vel  ibi  quivis  ut  sua  vota  locet. 

Nemo  potest  animum  tantis  inflectere  rebus, 

Ut  res  oppositas  mens  ferat  una  duas.  10 

Hic  bellum,  pacem  desiderat  iste,  quietem 
Diligit  hic,  fluvios  sanguinis  iste  sitit. 

Qui  bellum  sitiunt  illustres  esse  videntur. 

His  vires  optant  aequiparare  suas. 


1.  Schol.  marginis,  quasi  dicit:  omne  quod  in  mundo  est 
mutabile  est.  —  Ovid.  Met.  II,  541 

Cui  color  albus  erat  nunc  est  contrarius  albo. 

2.  Ov.  Trist.  I,  7,  8.  9.  10.  (Maxim.)  I,  45.  46  qui  habet: 

Haud  facile  est  anim.  t.  i.  r.  etc. 


Lib.  VI.  V.  15—42.  167 

Illis  paullatim  praeceps  audacia  crevit  15 

Cordaque  laiiguentem  dedidicere  luetuiu. 

Ad  magnum  virtutis  opus  summosque  labores 
Mentem  componunt,  nulla  pericla  timent. 

Credunt  esse  nefas  animum  praeferre  pudori, 

Plusque  solent  famam  quam  timuisse  necem.  20 

Pectoris  incursu  confringere  tela  peroptant, 

Sic  titulum  magnae  laudis  ad  astra  levant. 

Est  bona  militia  melior  fortuna,  sed  omni 
Tempore  tironem  non  fovet  illa  suum. 

Gloria  si  retrahit  vultum,  fortuna  recedit,  25 

Et  gravius  summo  culmine  mersa  ruunt. 

Troja  semel  istos  non  es  experta  labores. 

Sors  quae  multociens  accidit  ista  tibi. 

[MULTI  PACEM  FIERI  POSTULANT.] 

Pacis  amatores  intendunt  esse,  quiete- 

Ducere  per  patrios  otia  laeta  lares,  3( 

Uxores  redimire  probas,  puerosque  decennes 
Et  quasi  dilapsas  conciliare  domos. 

Sub  qua  decubuit,  requiescere  diligit,  umbra 
Taurus  et  amissum  quaerit  ovile  pecus. 

Dulcius  in  solitis  cantat  philomela  rubetis,  3[ 

Eventus  varios  res  nova  semper  habet. 

Litterulis  dominam  vel  saepe  salutat,  ut  inter 
Funera  tot  totiens  se  superesse  sciat. 

Saepe  remissa  viro  mulieris  epistola  dicit: 

Nil  mihi  rescribas,  attamen  ipse  veni! 

INam  quamquam  sapor  est  allata  dulcis  in  unda, 
Gratius  ex  ipso  fonte  bibuntur  aquae. 


15,  16.  Claudiani  sunt:  de  rapt.  Proserp.  praef.  9.  10, 
16.  Cod.  dedicere.  30.  pro  ducunt  cod.  31.  glosa.  allegat 
per  hos,  qui  de  aliis  regionibus  evocati  jam  per  decennium 
steterant  contra  Graecos.  33 — 35.  (Maxim.)  I,  45  47,  ubi 
tamen  primus  versus: 

Sub  qua  decubuit  requiescens,  diligit  umbram  etc.^^ 

36.  (Maxim.)  I,  52.  38.  margo,  probet.  40,  Ovidii  est 

Heroid.  I,  2.  41.  42.  Ovidii  Pont.  III,  5,  17.  18. 

Lii).  vi.  V.  43—72. 

Non  mirol’  Priamum  non  hinc  non  inde  moveri. 

Et  varie  varia  voce  sonante  rapi. 

Obtundunt  siquidem  curarum  pectora  sensum:  45 

Intermissa  minus  sarcina  pondus  habet. 

Felix  qui  potuit  tranquillam  ducere  vitam 
Et  laeto  stabiles  claudere  fine  dies. 

Si  quis,  quae  mea  sit  super  his  sententia,  quaerit. 

Plus  quam  sub  bello,  vivere  pace  rogo.  50 

Nemo  miretur,  bis  quinta  revolvitur  aestas 
Quod  patriam  tanta  commoluere  mala. 

Et  glacialis  hiems  aquilonibus  asperat  undas 
lam  decies,  pugnae  nec  numerabo  vices. 

Nullo  nobiscum  sumus  unquam  tempore,  noctes  55 
Ducimus  insomnes,  omnis  amara  dies. 

Mendicant  requiem  post  longum  membra  laborem. 

Unde  peto  poni  proelia,  pace  frui. 

Polidamas  verbis  assensum  praebuit  istis 

Et  pacem  fieri  postulat,  arma  premi.  60 

[PRIAMUS  LOQUITUR.] 

Iratus  Priamus:  Antenor!  nunc  recitata 
Est,  ait,  a  capite  cognita  causa  tibi. 

Ad  Danaos  legatus  eras,  cum  rapta  fuisset 
Primitus  Hesyone  factaque  praeda  gravis. 

Insuper  occisus  genitor,  quid  cetera  dicam?  65 

Propria  continue  prodere  probra  pudor. 

Non  quasi  nuntiolus,  quam  secretarius  ibas. 

Nam  via  consilio  prodiit  illa  tuo. 

Ad  Graecos  itaque  transisti,  quid  retulisti? 

Nonne  repente  suis  te  pupugere  probris?  70> 

Nonne  frequens  hortator  eras,  ut  in  arma  volaret 
Et  quateret  totum  patria  posse  suum. 


45.  46.  Maxim.  V,  69.  70.  47.  48.  Apud  eund.  I,  289,  90. 

Felix  qui  meruit  tranquillam  ducere  vitam 
Et  laetos  stabili  claudere  fine  dies. 

52.  Virgilii  est  Aen.  III,  285.  56.  glos.  omn.  am.  di.  est.  66. 

glos.  prod.  probr.  pud.  est. 


Lib.  YL  V.  73—104. 

Missus  Alexander  est  te  suadente,  reversi 
Tyndaris  est  juncta  per  tua  verba  Ihoro. 

An  non  Aeneas  Paridis  fuit  in  comitatu,  75 

Quum  fuit  in  nostram  vecta  Lacaena  domum? 

Proelia  mota  vides  et  funera  mille  peremta. 

Transtulit  huc  vires  Graecia  tota  suas; 

Innumeri  cecidere  duces  utriusque  cohortis. 

Cum  vulgo  nulli  mucro  pepercit  hero.  80 

Si  mala  sunt  ista  mala  sint,  bona  si  bona,  verum 
Aeneas  et  tu  confabricastis  ea. 

Certe  si  mala  sunt,  incentor  es  ipse  malorum, 

Deque  malis  tantis  jure  vocandus  eras. 

Mortibus  innumeris  per  te  dua  regna  ruerunt,  85 
In  nihilum  per  te  Troja  redacta  jacet. 

Digne  pro  meritis  deberes  vivus  humari. 

Tot  quia  consiliis  interiere  tuis; 

Nec  refert  an  sis  mediata  vel  immediata 

Causa  mali,  sola  lex  ad  utrumque  facit.  90 

Non  es  causa,  sed  es  nobis  occasio  quaedam 
Bellorum ;  non  es  arma,  sed  arma  movens. 

Consiliis  istis,  si  mens  non  laeva  fuisset. 

Debuerant  aures  abstinuisse  meae. 

Si  bona  sunt  ista,  quare  flexisse  videris  95 

Propositum  citius  a  bonitate  repens. 

Vinceris  hic  jure  contrarius  ire  priori. 

Dissolvunt  veterem  jam  nova  verba  fidem. 

Quo  teneam  nodo  mutantem  Protea  vultus? 

De  duplici  verbo  turpis  habetur  homo.  lOO 

Propositum  sepelire  bonum  non  arbitror  aequum 
Aut  clarae  fidei  fraude  nigrare  statum. 

Non  avis  utiliter  viscatis  effugit  alis. 

Non  bene  de  laxis  retibus  exit  aper. 


73.  schol.  sc.  Alexandri.  74.  schol.  Helena.  76.  Lac.  e. 
margine  pro  leena.  Schol.  Helena.  100.  Avian.  XXIX,  24 
Hic  erit  invisus,  bina  quod  ora  gerat. 

103.  alit  pro  alis.  103.  4.  Ovidii  sunt  Ars  Am.  1 ,  391.  92 
qui  tamen  pro  retibus,  cassibus  habe*. 

Lib.  VI.  V.  105—137. 


Diruis,  aedificas,  mutas  quadrata  rotundis,  105 

Est  hodie  fletus,  quod  tibi  risus  heri. 

Erubui  gremioque  pudor  dejecit  ocellos 
Te  primis  verbis  pacis  habente  tropos. 

Si  quis  in  ore  duas  aliquo  fert  tempore  linguas 

Altera  praecidi  forcipe  debet  ei.  llO 

Inter  veridicos  non  debet  stare  bilinguis. 

Est  quia  dedecori  propria  lingua  sibi. 

Simplex  principium  duplici  qui  fine  relidit, 

Hic  erit  invisus,  bina  quod  ora  gerat. 

Fine  probatur  homo,  careat  successibus  apte;  115 
Quisquis  ab  eventu  corda  notanda  probat. 

Esse  tui  cordis  ego  te  sententio  furem. 

Qui  bona  dum  loqueris  non  bona  corde  geris. 
Mobilis  et  varia  semper  natura  malorum. 

Ex  hoc  fertur  in  hoc,  torta,  retorta  tenens,  120 
0  scelerate!  duo  contraria  fers  in  eodem! 

0  te!  redargutus  ergo  recede  procul! 

Et  statim  Priamus  exsurgens  flammeus  ore 
Succincte  reliquis  omnibus  ista  serit: 

Nolumus  ad  voces  Antenoris  esse  reflexi  125 

Pax  et  cum  pace  sit  nota  perpes  ei, 

Qui  bellum  petiit  mature  bella  reliquit, 

Bellum  consuluit  et  modo  bella  fugit. 

Haec  facit  et,  positis  in  seditione  quibusdam, 

Plures,  quos  tentat,  in  sua  vota  vocat.  130 

Detegit  imbelles  animos  nil  fortiter  ausa 
Seditio,  nostra  non  toleranda  domo. 

Contemnamus  eos,  sed  vos  estote  parati. 

Protinus  ut  mandat  arma  levare  tuba; 

Portis  exite,  castris  irrumpite,  Graecos  135 

Sternite,  viventes  mortis  in  arma  date. 

Supremi  mittemus  in  hos  certaminis  ensem. 


105.  Horatii  est  Ep.  I,  1,  100,  qui  Diruit  etc.  habet. 
108.  schol.  similitudines.  115.  cod.  opte.  116.  margo  „putat“. 
119.  Juv.  Satyr.  XIII,  236.  m.  e.  v.  est  ferme  n.  m.  135. 
e  margine  pro  pornis.  137.  e  margine  pro  suppremasi. 


Lib.  VI.  V.  138—166. 

Saepe  dato  melius  tempore  fiet  idem. 

Dixit  et  ignito  rex  coetum  pectore  solvit. 

Nec  sine  moestitia  plebs  sua  tecta  subit.  140 

[PRIAMI  COLLOQUIUM  CUM  AMPHIMACHO.] 

Amphimacbus  sequitur,  intrante  palatia  rege. 

De  rixa  placiti  mentio  surgit  ibi. 

Rex  ait:  Antenor,  audisti!  quanta  profudit 
Non  nostris,  facilis  hostibus  esse  volens, 

Et  quod  pro  nihilo  ducamus  damna,  dolores  145 

Quasque  tulit  nobis  gens  inimica  neces. 

Nec  mala  voce  mea  poterunt  haec  cuncta  referri. 

Ora  licet  tribuas  multiplicata  mihi. 

Aeneas  et  Polydamas  imitantur  eundem. 

Pars  quoque  de  populis  adstipulatur  eis.  150 

Extat  in  his  nulla  mihi  confidentia;  credo. 

Prodere  quod  Trojam  proditione  velint; 

Unde  superstitibus  his  nuncquam  Troja  triumpho 
Gaudebit,  bellis  obsita  semper  erit. 

Illis  sublatis  succedent  prospera  nobis,  155 

Et  ruet  ad  nostros  Graecia  victa  pedes. 

Hanc  maculam  delere  volo,  tu  conscius  esto 
Praestans  consilio  pectora  fida  meo. 

Nemine  sub  tunica  tua  portes  arma  sciente. 

Summum  consilii  dogma  „tacere“  puta.  160 

Cras  ego  divinam  sum  rem  facturus  in  arce. 

Tu  tempus  memori  pectore  tale  tene. 

Tunc  et  enim  mecum  venient  coenare  vocati; 

His  fac  ut  extremi  coena  sit  illa  cibi. 

ApprobatAmphimachus,  quod  ethic  agat,  omnia  spondet,  165 
Colligat  ista  fides.  Hic  abit,  ille  manet. 


138.  Ovid.  Ars  Am.  I,  404.  141.  schol.  sequitur:  regem. 
144.  schol.  sed  facilis.  150.  schol.  Antiquitus  inter  dissen¬ 
tientes,  omnes  qui  consentiebant,  producebant  stipulam  et  inde 
transsumtum  est  adstipulor,  aris.  160.  cod.  docma. 

Lib.  vr.  V.  167—196. 


[CONSILIUM  ANTENORIS  ET  PRINCIPUM.] 

Nondum  sol  liquidis  se  miserat  aureus  undis 
Clam  sociant  aliqui  se,  sine  teste,  sibi; 

Scilicet  Antenor,  Iolaus  Polydamasque, 

Amphidamas  illis  affuit  atque  Dolon.  170 

Dicunt  mirari  sft,  regem  malle  perire. 

Quam  sua  sub  pacis  prosperitate  fore. 

Hostibus  inclusi  sumus  omnes,  patria  moeret. 

Sunt  quia  continua  proelia,  quisque  dolet. 

Consiliis,  Antenor  ait,  attendite  nostris  175 

Dicendis  firmam  continuando  fidem. 

Quidque  velitis  et  his  praestate  silentia  rebus 
Dicite ;  moxque  ligant  his  sua  vota  fide. 

Omnibus  adstrictis  Aeneam  deesse  patrandis 

Noluit  Antenor,  unde  vocatus  adest.  180 

0  Anchisiades!  ait,  ista  frequentia  belli 
Omnibus  est  oneri,  dicimus  ergo  tibi. 

Censeo  tradendam,  tu  si  consenseris,  urbem; 

Est  grave  perpetuis  corpus  humare  malis. 

Cautio  quod  danda  sit  ad  ista  negotia,  scitis,  185 

Ne  noceat  voto  suspiciosus  homo. 

Ad  Danaos  sapiens  et  cautus  nuntius  ibit 
Semina  consilii  seminet  ille  duci. 

Ille  reportabit  pacis  tutamina  nobis 

Ut  vadant  nostra  liberiore  via.  190 

Tardandum  non  est,  sed  ut  acceleremus  oportet. 

Non  patitur  longam  lectio  nostra  moram! 

Hanc  hominum  si  quis  audiverit  ante,  curante 
In  nostram  cedet  protinus  illa  necem; 

Et  quia  nos  Priamo  pacem  persuasimus  olim  195 

Instat  consiliis  forsitan  ille  novis; 


168.  fortasse  legendum;  sed  sine  teste.  169.  Dares 

nominat:  Ucalcyon.  170.  cod.  Delon.  188.  Schol.  Grae¬ 
corum.  192.  Ov.  Met.  IV,  350.  vixque  moram  patitur. 
193.  schol.  cur.  finem.  194.  schol.  quia  si  consilium  istud 
intellexerit  ante  finem  occidemur  a  Priamo.  194.  schol. 

illa,  lectio  vel  actio. 


Lib.  VI.  V.  197—221. 

Adde,  quod  irato  dissolvit  pectore  caecum; 

Quis  scit  an  haec  nostrum  nutriat  ira  malum? 

Plus  aloes  quam  mellis  habent  pro  pace  petita, 

Ergo  nos  Priamo  hinc  quasi  poena  sumus.  200 

Cum  turbam  turbo  turbavit,  turgidus  ipse 
Hoc  nos  turbare  turbine  pronus  erat. 

Dixerat.  Applaudunt  et  statim  Polydamantem 
Illa  cohors  Graecum  mandat  adire  ducem. 

Polydamas  itaque  gradiens  Agamemnonis  ista  205 

Auribus  insinuat,  rexque  serenus  ovat. 

[CONCIO  GRAECORUM.] 

lam  Phoebum  tenet  unda  maris,  clam  convocat  omnes 
Rex  Danaos  rogitans,  quis  quid  ad  ista  sonet. 

Concipit  ingentes  animos  hoc  omine  Graecus 

Persuadens  regi  munera  laeta  capi.  210 

Proditor  aut  unus,  aut  plures?  Omnibus  omnes 
Res  salvae  maneant;  hi  pede  pacis  eant. 

Tu,  quamcunque  deus  tibi  fortunaverit  horam. 

Grata  sume  manu,  neque  morere  diu. 

Qui  tulit  in  castra,  rex!  hujus  semina  grani,  215 

Ne  dubites  illi  verba  secunda  loqui. 

Est  ea  res  nimium  temeraria,  dicit  Ulixes, 

Et  consentit  in  hoc  themate  Nestor  ei. 

0  totiens  hominis  mutatur  spesque  laborque, 

Cursor  ad  optatas  non  venit  usque  metas.  220 

Quis  scit  an  hoc  oculo  spectat  fortuna  sereno? 


199.  scbol.  amaritiam  designat  pacis  quam  nos  petivimus. 
200.  schol.  quia  nos  persequitur.  213.  14.  Hor.  Ep.  I,  11, 
22.  23.  Tu,  quamcunque  etc. 

Grata  sume  manu;  nec  dulcia  differ  in  annum. 

219.  Pamphil.  XXVII,  1. 

Multotiens  hominum  frustratur  spesque  laborque. 

220.  pro  cod.  moras  Hor.  A.  P.  412 

qui  studet  optatam  cursu  contingere  metam 
Ov.  Trist.  IV,  8,  35 

Non  procul  a  metis,  quas  pene  tenere  videbar, 
Curriculo  gravis  est  facta  ruina  meo. 

Lib.  VI.  V.  222—250. 


Fallitur  augurio  spes  bona  saepe  bono. 

Pyrrhus  ad  hoc,  quia  displicuit  dissuasio  Pyrrho, 

Regi  vicino  stabat  et  ipse  loco: 

Providus  est  Nestor,  est  circumspectus  Ulixes;  225 
Discrete  dubitant  et  dubitando  timent. 

Uuid  tentare  nocet,  votum  labor  improbus  implet 
Arsque  vigil  magnas  saepe  ministrat  opes, 

Nec  mare  transisset,  pavidus  si  nauta  fuisset; 

Turgida  cum  primum  restitit  unda  rati.  230 

0  rex!  interdum  labor  altus  expedit  actus. 

Maxima  segnities  commoda  tollit  iners. 

Quantumcunque  poles,  facito  properare  laborem. 

Nec  mora  segnis  opus  differat  ulla  tuum. 

Tempus  ad  hoc  fortesque  viros  fidosque  notabis,  235 
Quos  credis  tutos,  effuge,  tutus  eris. 

Quis  bona  sic  nisi  mentis  inops  oblata  refutet? 

Resque  laboriperas  absque  labore  datas? 

Plebs  probat  hoc,  firmatque  fidem  laudatque  laborem, 
Ipsaque  clara  ducum  concio  spondet  opem.  240 

Regi  Polydamas  signum  diffamat,  ut  illi 
Norint,  quo  veniant  tempore,  quoque  loco. 

Promittunt  proceres  et  jurant  Polydamanti 
Immo  vovent  stabilem  regis  ab  ore  fidem: 

Ejus  quod  rebus,  quod  amicis,  quodque  propinquis  245 
Quod  sibi  servetur  intemerata  fides; 

Aeneam  nullus,  Antenora  nemo,  Dolona 
Nemo  contigat,  nemo  nocere  velit; 

Incolumis  maneat  Iolaus  et  omnis  in  isto 

Fida  mente  volens  conscius  esse  foro.  250 


222.  Ovid.  Heroid.  XVII,  234 

Fallitur  augurio  spes  bona  saepe  suo. 

227.  Ov.  Met.  I,  397.  quid  tentare  nocebit.  228.  Ov.  Pont. 
III,  1,  104 

Has  Fortuna  tibi  nostra  ministrat  opes. 

229.  30.  Pamphil.  III,  9.  10.  237.  Gualt.  Alex.  IV,  571 

Quis  nisi  mentis  inops  oblatum  respuat  aurum? 

238.  schol.  laborem  parantes.  241.  cod.  illo. 


Lib.  VI.  V.  251—280.  175 

[MITTITUR  AD  AENEAM.] 

Mittit  ad  Aeneam  cum  Polydamante  Sinonen 
Rex,  rem  non  dubia  certificare  nota. 

Postulat  ut  signum,  locus  assignetur  et  hora 
Quomodo,  quando,  quibus,  aut  ubi  fiat  opus. 

Islis  Anchises  interfuit  actibus,  istis  255 

Antenor;  fuit  hos  jussus  adire  Sinon. 

[QUOMODO  TROJA  CAPIENDA  SIT.] 

Est  locus  in  Troja,  stat  in  illo  porta  locata, 

Scaea  vocabatur,  ampla,  decora,  nitens. 

Pro  reliquis  erat  huic  specialis  gloria  signi. 

Post  caput  inventor  sculpserat  illud  equi.  260 

Audierant  socii  scelerati  verba  Sinonis 

In  quae  se  dederant,  pacta  patrare  parant. 

Nostra,  Sinon!  ajunt,  studeas  propendere  verba 
Regi,  quae  loquimur,  regrediendo  refer: 

Hanc  portam,  monstrantque  sibi,  reserabimus  Argis,  265 
Nolumus  hos  aliis  apropriare  locis. 

Tempus  captabunt,  media  quoque  tempora  servant. 
Venturi  siquidem  tempore  noctis  erunt. 

Lumen  eis  dabimus  pro  signo,  lumine  vi.so 

Protinus  in  portam  Graeca  caterva  fluat.  270 

Nos  erimus  praesto,  quid  agendum,  quo  sit  eundum 
Indubitanter  erit  praevia  nostra  manus. 

At  nos  et  nostri,  nos  nostraque  more  sequestro 
Portae  iam  dictae  stabimus  ante  fores. 

Vos  pactam  servate  fidem,  non  armiger  ullus  275 

Contingat  nostras  ense  vel  igne  domos. 

Ecce  locum  dedimusque  tibi  cum  tempore  signum 
Et  totum  rerum  te  didicisse  modum. 

Vade,  vale:  cave  ne  titubes,  mandataque  frangas, 

Ac  nihil  ex  istis  nisi  pienter  agas.  280 

254.  schol.  traditionis.  258.  cod.  Seta.  schol.  Aliae 
portae  non  habebant  signa,  ideo  caput  equi  sculptum  fuit  in 
ista  speciale  signum.  260.  schol.  post.  i.  e.  extrinsecus, 

279.  Horatii  est  Epist.  I,  13,  19. 

Lib.  VI.  V.  281-308. 


Si  quidquam  fuerit  de  contingentibus  auctum, 

Demtum,  mutatum  credimus  esse  malum. 

Si  non  cuncta,  Sinon!  iterum  tibi  dicimus,  apte 
Feceris;  infelix  et  cibus  ignis  eris. 

[EXCLAMATIO  AUCTORIS  IN  TRADITORES 
CIVITATIS*).] 

Quid  facitis,  scelerata  cohors?  qua  flante  Megaera  285 
In  mentem  vobis  spiritus  iste  ruit? 

Es  pius  Aenea?  sic  cantavere  poetae; 

Cujus  produxit  fabrica  tale  nefas. 

Virgilii  musa  mendacia  multa  colorat 

De  te  non  facta  sed  mage  ficta  canens.  290 

Insignem  pietate  virum  te  nominat,  aequum 
Praedicat  et  saepe  clamitat  esse  pium. 

Es  ne  pius,  propriam  qui  tradens  hostibus  urbem 
In  miseram  mittis  omnia  viva  necem! 

Cum  facie  civem,  cum  pectore  te  facis  hostem,  295 
Impia  sub  dulci  meile  venena  latent. 

Sontibus  insontes  soboles,  sobolumque  parentes 
Morti  quum  tradis,  semper  iniquus  eris. 

lam  Troja!  totius  apex  tibi  crevit  honoris. 

Tu  Trojam  loto  mungis  honore  miser.  300 

Reddere  gaudet  homo  nequam  pro  meile  venenum. 

Pro  fructu  poenam,  pro  pietate  dolum. 

Non  Venus  immo  Venus;  quoniam  Venus  est  meretrice 
Quavis  deterior,  te  genuisse  potest; 

Te  lapis  et  montes,  innataque  rupibus  altis  305 

Robora  te  saevae  progenuere  ferae. 

Unde  neces  hominum  non  curas  more  lupino. 

Tu  fieres  rapido,  viscidus!  esca  lupo. 


*)  E  margine. 

289.  Alani  Anticlaud.  lib.  I.  (ed.  Antwerp.*1611)  fol.  6. 
lin.  9.  296.  Ovid.  Amor.  I,  8,  104.  300.  schol._  privas. 

301.  2.  Anon.  Nevel.  p.  493.  lin.  4.  5,  ubi  tamen  ultimum 
verbum  ,,dolos“  non  „dolum“.  302.  schol.  Non  Venus, 
quae  dea;  immo  Venus,  quae  meretrix  foeda. 


Lib.  VI.  V.  309—336. 


^ 
i  i 

Mitius  inveni  quam  te  genus  omne  ferarum, 

Antenor!  similis  est  tibi  nullus  aper!  310 

Urbem,  quae  multo  surrexil  ad  astra  labore. 

Una  fecisti  nocte  perire,  lupe! 

Urbs  bona,  nobiliter  steterat  quae  pluribus  annis, 

Flos  Asiae,  Trojum  gloria,  gemma  Phrygum, 

Hortus  tironum,  procerum  rosa,  lilia  regum,  315 

Pompa  puellarum,  mansio  grata  ducum. 

Auxilii  murus,  patriae  tutissima  turris, 

0  miser!  o  subito,  te  perimente  perit. 

Turpe  quidem  dictu,  sed  si  modo  vera  fatemur. 

Saevior  est  animo  vipera  nulla  tuo.  320 

luppiter  in  multos  temeraria  fulmina  torquet, 

Qui  poenam,  quam  tu,  non  meruere  pati. 

Tu  quoque  Polydamas,  qui  verba  nefanda  ferebas, 
Nonne  feris  saevis  plus  feritatis  habes? 

Prodis  in  mortem  pueros  juvenesque  senesque,  325 
In  quibus  et  recubas,  moenia  clara  cremas. 

Quem  libet  acta  probant,  et  quid  non  proditor  audet? 

Terraque  de  fructu,  quam  sit  amara,  docet. 

Quae  seges  infecta  surget  non  decolor  berba. 

Arbore  de  dulci  dulcia  poma  cadunt.  330 

Nescio,  tantorum  cum  sit  pincerna  malorum, 

Carmine  quo  fungar  in  tua  fata  ferox! 

Di  tibi  dent  sociisque  tuis  inopemque  senectam, 

Et  longas  hiemes,  perpetuamque  sitim. 

[PYItRHUS  OCCUPAT  PORTAM.] 

Egrediens  in  castra  Sinon  audita  reportat,  335 

Rex  cum  Grajugenis  singula  verba  notat; 

309.  Ovidii  est  Heroid.  X,  1.  310.  Margo.  Invehi¬ 

tur  in  Antenorem.  321.  22.  Ovid.  e.  Pont.  III,  6,  27.  28, 
ubi  tamen  secundas  versus  sonat: 

Qui  poenam  culpae  non  meruere  pati. 

323.  Margo:  Invehitur  in  Polydamantem.  327.  Ovid.  Fast. 
II,  331.  quid  non  amor  improbus  audet.  Ovid.  e,  P.  III, 
8,  16.  333.  34.  Ov.  Am.  I.  8,  113.  14 

Di  tibi  dent  nullosque  lares,  inopemque  senectam 
Et  longas  etc. 

Troilus. 

Lib.  VI.  V.  337-8G6. 


Ad  signum  sua  seque  parant,  tempusque  locumque 
Observant,  fortes  arma  subire  vocant. 

Tempus  erat  dubiam  cogens  nigrescere  lucem, 

Cui  neque  lux  neque  nox  est,  sed  utrumque  parens.  340 
Non  dat  adhuc  claves  custodibus  Amphimachus,  sed 
Se  penes  has  habuit,  postea  vero  dedit. 

Claves  Antenor  Anchisiadesque  tulerunt, 

Res  ea  prorsus  erat  suspicione  carens. 

Ad  murum  portae,  cautum  quibus  esse  volebant,  345 
Adducunt,  murus  ut  tueatur  eo. 

Et  statim  porta  succendunt  lumen  aperta. 

Gaudent  ad  rutilam  Dorica  castra  facem; 

Luminis  ad  radium  se  transfert  ilico  Pyrrhus, 

Vix  bene  contigerat  Pergama,  porta  patet.  350 

Mox  reseratores  pro  conservamine  ramum 
A  Pyrrho  pacis  praesidiique  ferunt. 

Se  quaecunque  domus  signo  cristaverat  isto; 

Pyrrhus  ait;  nulla  per  nocumenta  cadet. 

Vos  igitur  vestra  vestrosque  reponite  tuto  355 

Ut  vos  conservet  pactio  facta  loco. 

[CONTEMPLATIO  AUCTORIS.] 

Urbs,  stylus  extremam  cujus  jam  scriptitat  horam. 

Arx  regum,  procerum  quae  fuit  atque  ducum, 

Quam  situs  ipse  loci,  quam  rerum  copia  major 

Extulit,  atque  frequens  rumor  ad  astra  tulit?  360 
Haec  ajunt,  quod  sub  Abraham  constructa,  sed  Abdon 
Sit  quod  sub  nostro  judice  strata  solo. 

Et  sunt  qui  dicant  hanc  surrexisse  sub  Aioth, 

Qui  pinguem  valido  vulnere  fixit  Eglon; 

Et  fortasse  legens  sic  dicet,  cur  tulit  auctor  365 

In  cameram  studii  Troica  bella  sibi? 


339.  40.  Gualter.  Alex.  III,  463.  64 

Tempus  erat  dubiam  cogens  pallescere  lucem, 

Cui  neque  lux  neque  nox  imponit  nomen  utrumque. 

340.  schol.  crepusculum.  362.  margo:  noster  dicit  quod  tem¬ 
poribus  judicum  quum  esset  Abdon  judex  destructa  est  Troja. 


Lib.  VI.  V.  367—390. 

Non  propter  Trojam,  Trojanum  scribere  bellum 
Aut  coepit  Phrygum  sollicitare  stylum. 

Sed  ductus  meliore  via  compescere  pravos 

Et  servare  dei  vult  in  amore  bonos.  370 

Grata  medulla  latet  omni  snb  cortice  rerum,  ^ 

Et  nucleum  celat  arida  testa  bonum. 

Nos  docet  Herodes,  sicut  Baptista  Johannes, 

Erudit  iste  bonos,  territat  iste  malos; 

Et  bene,  si  memini,  fas  est  et  ab  hoste  doceri,  375 
Virtutumque  Sathan  fabricat  arma  tibi. 

Nos  ad  serpentes  formicas  bestiolasque 
Et  sacra  pennatas  pagina  mittit  aves; 

Et  mihi  Job  loquitur,  quia  me  jumenta  docebunt 
Et  nihil  est  quod  non  prosit  et  obsit  idem.  380 
Hic  sonat  invidia,  livor,  truculentia,  fastus, 

Ambitio,  rancor,  ira,  libido,  dolus. 

Postremum  vero  Trojae  miseranda  ruina 
Informativa  singula  voce  sonat; 

Ut  malus  absistat  justusque  resistat,  habeto,  385 

Sed  quia  clauserunt  haec  mala  fine  malo. 

Quod  brevis  est  risus,  quod  longaque  lacrima  mundi 
Quondam  Troja  potens  incinerata  docet, 
lam  firmum  nihil  est,  cui  non  metus  esse  ruinae 
Possit,  et  hoc  subito;  persequor  ergo  cito.  ^  390 


367.  margo.  Respondeo.  370.  margo  pios.  372.  Anon. 
Nevel.  p.  486.  vers.  12.  375.  Margo:  Verum  dictum,  quia 
et  hoc  homini  datur  pro  anima  sua  et  in  multis  aliis  instru¬ 
mentis  ab  eo  et  licet  ipse  non  intendat  nostro  professui  sed 
suae  pravae  voluntati.  —  cfr.  Ovid.  Metam.  IV,  428.  381.  382. 

Margo;  hic.  i.  e.  in  isto  libro  sonat  invidia  quo  ad  Peliam, 
livor  quo  ad  Paridem  et  Menelaum,  truculentia  quo  ad  pu¬ 
gnantes,  fastus  quo  ad  milites  et  victores,  ambitio  quo  ad 
Palamedem,  rancor  quo  ad  rusticos,  ira,  quo  ad  victos,  libido 
quo  ad  Paridem  et  Helenam,  dolus  quo  ad  Hecnbam.  384. 
cod.  sonant.  385.  schol.  hab.  nunc  librum. 

389.  90.  Gualt.  Alex.  VIII,  399.  400. 

Tam  firmum  nihil  est,  cui  non  metus  esse  ruinae 
Possit  ab  invalido,  qui  nondum  navigat  aequor. 

12* 

Lib.  yi.  V.  391—412. 


[EXPUGNATIO  TROIAE.] 

Tempus  erat,  quo  priiua  quies  mortalia  membra  - 
Inficit  et  cerebrum  gratior  bora  linit; 

Lumine  conspecto  properant  ad  Pergama  Graeci 
Quolibet  accincti  fortiter  ense  suo. 

Irrupere  Thoas,  Adamas,  Ajax  et  Epimus  395 

Paene  quidam  primus  ipse  Machaon  erat. 

Tessander,  Sthenelus,  Menelaus,  Nestor,  Ulixes 
Immo  globata  simul  Dorica  tota  phalanx. 

Invadunt  urbem  somno  meroque  sepultam, 

Ilico  dejicitur  omnis  ab  arce  vigil.  400 

Tunc  mediam  ruit  in  urbem  numerosa  juventus. 

Tunc  gladium  coepit  ferrea  ferre  manus. 

Aggeribus  ruptis  sic  spurnens  effluit  amnis 
Et  nimis  insanis  jugera  pressat  aquis. 

Teucrorum  mentes  inopinatissimus  intrat  405 

Horror,  inauditus  concutit  ossa  tremor. 

Nec  mirum;  tanto  terebratur  Troja  fragore 
Tamque  gravem  strepitus  reddidit  ille  sonum. 

Ut  credas  omnes  agitasse  tonitrua  ventos 

Vel  magis  in  primum  cuncta  ruisse  cbaos.  410 

Armatos  astare  Phryges  in  lumine  primo 
EI  stricto  postes  ense  sonare  tremunt. 

391.  92.  Virg.  Aen.  II,  268.  69. 

Tempus  erat,  quo  prima  quies  mortalibus  aegris 
Incipit,  et  dono  Divdm  gratissima  serpit. 

395.  margo:  propria  nomina.  —  Epimum  invenimus  apud 
Virgilium  sub  nomine  Epei.  Virg.  Aen.  II,  262.  63.  64. 

- Athamasque  Thoasque 

Pelidesque  Neoptolemus?  primusque  Machaon, 

Et  Menelaus,  et  ipse  doli  fabricator  Epeus 
397.  Tessander.  Virg.  Aen.  II,  261 

Tisandrus  Sthenelusque  duces,  et  divus  Ulysses. 

399.  Virg.  Aen.  II,  265.  401.  Gualtb.  Alex.  I,  322.  23. 

- ,  ruit  omnis  in  urbem 

Turba,  perit  etc. 

403.  cod.  annis.  Virg.  Aen.  II,  496  sqq. 

Non  sic,  aggeribus  ruptis  cum  spumeus  amnis 
Exit,  oppositasque  evicit  gurgite  moles 
Fertur  etc. 


Lib.  VI.  V.  413—437. 

Tecta  fremunt,  resonat  magnus  plangoribus  aether, 
Territus  hinc  vagit  matris  in  ora  puer; 

Foemineis  omnes  ululant  plorantibus  aedes,  ^  415 

Cuncta  dolore  fugit  exhilarata  quies; 

Exilit  hic  nudus,  hic  prima  veste  renactus; 

Occurrens  Danaus  perfodit  ense  latus. 

Foemina  nuda  salit  e  lecto,  vix  bene  prolem 

Arripit,  ante  larem  non  venit,  icta  cadit.  420 

Ille  vel  illa  caput  jam  paene  levaverat,  Argus 
Advolat,  in  partes  membra  levata  secat; 

Membra  levat  sensim  vili’ demissa  grabato 
Servulus  et  venter  scinditur  ense  suus. 

Enbipedat  pes  attonitus,  quia  dum  fugat  ille  425 

Obviat  hic,  nescit  quo  moderatur  iter. 

Dum  gladios  fugiunt,  gladiis  in  acumina  currunt 
Et  mortem  generat  mortis  ubique  fuga. 

Cum  planctu  luctus  et  plurima  mortis  imago 

Nascitur  et  nulli  se  revocare  datur.  430 

Hostica  per  totam  diffunditur  ultio  Trojam, 

Rumpia  crudelis  fert  genus  omne  necis. 

Penelei  juvenis  cecidit  mucrone  Coroebus 
Nec  poterat  supplicem  luno  juvare  virum, 

Iste  procus  fuerat  Cassandrae,  cujus  amore  435 

Venerat  in  pugnam,  post  habiturus  eam. 

Confixi  pereunt  Hypanisque  Dymasque,  nec  ullus 

413.  Virg.  Aen.  IV,  668.  414.  Ovid.  Fiist.  IV,  208 

Tutus  ut  iufanti  vagiat  ore  puer. 

415.  Virg.  Aen.  II,  487.  88 

- penitusque  cavae  plangoribus  aedes 

Foemineis  ululant. 

417.  schol.  circumdatur,  422.  e  margine  pro:  secata  levat. 
425.  Schol.  dubitando  vadit  et  dicitur  ab  en  quod  est  in  et 
bis  et  pes.  429.  Virg.  Aen.  II,  368 

- crudelis  ubique 

Luctus  ubique  pavor  et  plurima  mortis  imago 
432.  textus  praebet  romphea,  i.  e.  rhomphaea  pro  qua  forma 
posuimus  latinam  formam  rumpia.  433.  Virg.  Aen.  II,  341 
juvenisque  Coroebus.  Penelei  dextrd.  437.  e.  Virg. 

Aen.  II,  428  —  —  pereunt  Hypanisque  Dymasque 

Confixi  a  sociis 

posuimus  pro  nostri  codic.  Hispanisque  dunasque. 

Lib.  VI.  V.  438—460. 


Sustinet  occubilum  dinumerare  ducum. 

Quid  recitem,  reticere  juvat;  justissimus  unus 

Qui  fuit  in  Teucris,  quod  perii  Eriplieus.  440 

Itur  in  omne  nefas;  postes  a  cardine  vellunt, 

Ipsaque  magnatum  domata  strata  ruunt. 

Altas  dejiciunt  a  summo  cardine  turres, 
lam  fiunt  omnes  terra  domusqiie  pares. 

Sternitur  extractus,  si  quis  latitaverat  intus;  445 

iMulto  Teucrorum  sanguine  fumat  humus. 

Gens  victrix  tandem  Vulcano  fulminat  urbem. 

Nemo  tum  latum  vidit  in  orbe  focum. 

Flamma  vorax  ad  celsa  volans  obnubilat  astra 

Longe  seposita  percutiendo  loca.  450 

Tros  miser,  arma  timens,  exermis  currit  in  ignes, 
ignis  ut  hinc  urit,  rursus  ad  arma  ruit. 

Hic  ardent  aedes,  hic  detruncat  Diomedes 
Per  varias  caedes  brachia,  crura,  pedes. 

Vix  sit  habenda  fides  quot  millia  stravit  Atrides;  455 
Omne  quidem  vivens  paene  perire  vides. 

Densatur  plangor,  ferit  aurea  sidera  clamor, 

Est  omni  major  iste  dolore  dolor. 

[FINIS  PRIAMI.] 

Forsitan  et  Priami  fuerint  quae  fata,  requiras; 

Ipse  fere  primus  sub  necis  ivit  onus.  460 


441.  Virgilii  Aeii.  II,  480  —  —  postes  a  cardine  vellit. 
443.  Virg.  Aen.  II,  445.  46 

Dardanidae  contra  turres  ac  tecta  domorum 
Culmina  convellunt, 

447.  Gualth.  Alex.  I,  348 

Imperat  et  reliquam  Vulcano  fulminat  urbem. 

451.  52.  Gualth.  Alex.  III,  312—13 

Iste  pyram  reverens  gladios  incurrit;  at  ille 
Ut  gladios  fugiat  medios  se  mittit  in  ignes. 

457.  Virg.  Aen.  II.  488.  fer.  aur.  sid.  clam,  459.  Virg.  II, 
506,  e  quo  loco  nostri  ,,requires“  mutavimus  in  requiras. 


Lib.  VI.  V.  461—488. 

Coeperat  el  Priamo  signum  splendescere  nigrum 
Et  portam  turba  jam  subitura  foret; 

Antenor  duxit  in  celsa  palatia  Pyrrhum; 

Tunc  fuerat  ferro  cinctus  et  ipse  fero. 

Non  sinit  interea  Pyrrhus  dormire  mucronem,  465 
Sternit  quos  media  conspicit  ire  via. 
lanua  regalis  temere  convulsa  tumultu 
Horrendaque  replet  anxietate  domum. 

Excitus  ad  strepitum  longaevus  anhelat  ad  arma: 

Arma  quibus  pacem  duxerat  ipse  diu.  470 

Armandi  Priamo  deest  copia,  copia  vero 
Insueto  poterat  utilis  esse  minus. 

Qui  mediis  postquam  videt  in  penetralibus  hostem 
Remigio  credit  devolitare  pedum. 

Alas  perdiderat  pennas  furante  senecta,  475 

Furtivo  graditur  temporis  aura  pede. 

Non  longe  stetit  ara  lovis;  vix  contigit  illam 
Rex  ratus  auxilii  fercula  ferre  lovem; 

Insequitur  Pyrrhus  et  ad  aram  crine  retractum 

Per  laevam  rigido  perfidit  ense  senem.  480 

Hic  finis  Priami,  sic  taedas  turpiter  actas 
Ledaeaeque  luit  exitiale  nefas. 

[EXCIDIUM  TROIAE.]  , 

Hecuba  moesta  fugit  sequiturque  1‘olyxena  matrem, 
lam  credunt  ambae  sustinuisse  necem. 

Aeneas  occurrit  eis,  o  tiro!  puella  485 

Ista  luo  vivat  munere,  mater  ait; 

Omnia  perdidimus,  tantummodo  vita  relicta  est. 
Praebeat  ut  sensum  materiamque  mali: 

461.  Margo,  splendescere  propter  ignem,  nigrum  propter 
corruptam  intentionem.  473.  Virg.  Aen.  II,  508. 

et  medium  in  penetralibus  hostem. 

479.  Virg.  Aen.  II,  550.  551.  553. 

—  —  —  altaria  ad  ipsa  trementem 

Traxit 

ac  lateri  capulo  tenus  abdidit  ensem. 

481.  Virg.  Aen.  II,  555.  haec  finis  Priami  fatorum. 

Lib.  VI.  V.  489—520. 


Occubuit  Priamus,  Polydorus  et  ipse  Polytes, 

Cum  populis  omnes  interiere  duces.  490 

Solvitur  in  cineres  Trojae  latissima  sedes. 

Aequantur  plano  culmina  celsa  solo; 

Carnifici  fortuna  potest  mea  flenda  videri. 

Omne  trahit  secum  Palladis  ira  malum, 
lam  metuo,  miseros  fratrum  quod  currat  in  artus  495 
Et  quod  jam  Danaus  perfodet  ense  latus. 

Optarem  potius  perfigi  cuspide  raptim. 

Quam  mala  tanta  diu  ferre  doloris  acu. 

Mitius  ille  perit,  subita  qui  mergitur  unda. 

Quam  sua  qui  tumidis  brachia  lassat  aquis;  500 
Sed  misere  solus  superest  post  omnia  luctus. 

Quot  bona  possedi,  tot  modo  tanta  fleo; 

Nec  lacrimabatur,  lacrimas  introrsus  obortas 
Ebibit  ipse  dolor  funereusque  pavor. 

Aeneas  illam  patri  commendat,  apud  quem  505 

Toto  torturae  tempore  clausa  sedet. 

Plangendo  fugit  in  aedem  Cassandra  Minervae, 

Hic  Heleno  fratre  concomitata  latet. 

Graeci  devastant,  occidunt;  nocteque  tota 

Officium  Phrygibus  ignis  et  ensis  agunt.  510 

Argentum  rapitur,  ebur,  aurum,  serica  vestis. 

Ostraque  cum  phaleris,  purpura,  gemma,  chlamys; 

E  porta  juvenes  exportant  pondera  praedae 
Omnibus  in  fine  distribuenda  bene. 

Occidit  hac  sorte  gaudens  opulentia  Trojae,  515 

Finit,  fitque  cinis  urbs  bona,  plena  bonis. 

Ampla  potentatu,  celeberrima,  digna  relatu. 

Felix  primatu,  principe,  cive,  statu, 
lugiter  ignara  fortuna  quid  esset  amata 

Urbs  vetus  et  clara  fit  pecualis  ara;  520 


489.  SchoL  filii  erant  Hecubae,  490.  Schol.  quos  prae¬ 
sentes  non  videt,  omnes  occisos  credidit.  491.  Virg.  Aen. 
IV,  530  solvitur  in  somnos.  493.  Ovid.  Trist.  III,  11,  37. 
494.  Ovid.  Trist.  IIl,  11,  72 

Omne  trahit  secum  Caesaris  ira  malum. 

499.  500.  Ovid.  e.  Tont.  III,  7,  27.  28. 


Lib.  VI.  V.  521 — 550. 

Urbs  res  declarat,  ubi  fundamenta  locarat 
Phoebus  et  aptarat  moenia,  vomer  arat. 

Nemo  sibi  ponat:  in  mundi  flore  vivamus; 

Capta  vides  sero  Pergama,  capta  tamen. 

[AGAMEMNONIS  ORATIO.] 

Orto  sole  duces  Agamemnon  in  arce  Minervae  525 
Convocat  et  verba  protinus  ista  levat: 

Gratulor,  o  proceres!  quia  nos  hoc  fine  labores 
Clausimus,  interius  absque  labore  sumus: 

Tunc  bene  pugnatur,  cum  pax  pugnando  paratur, 
Nobiliora  bona  proelia  pace  mala.  530 

Fortunam  Priami  cantavit  Troja  diebus 
Pluribus,  et  nostra  dissuit  ossa  metus. 

Unde  viri  medio  ceciderunt  tempore,  terram 
Sanguine  qui  vobis  hanc  peperere  suo; 

Scilicet  Aeacides  cum  Patroclo  Diomedes,  535 

Quique  prior  tinxit  Prothesilaus  humum. 

Multi  qui  numerum  vicerunt,  ala  Quirilum! 

Fustibus  et  gladiis  qui  periere  Phrygum. 

Nomina  praetereo,  Protenoris  Antilochique; 

Me  cunctos  prohibet  enumerare  dolor.  540 

Sed  neque  multiplices  nostrorum  promere  mortes 
Cum  totidem  linguis  sunt  satis  ora  decem. 

Nil  adeo  fortuna  gravis  miserabile  fecit, 

(Jt  minuant  nulla  gaudia  pace  malum. 

Flebile  principium  melior  fortuna  secuta  545 

Est,  tulit  undosos  clarior  aura  dies. 

Nunc  ad  nos  vultu  rediit  fortuna  sereno 
Matris  in  uberibus  facta  noverca  prius. 

Dardanidas  vestri  pulchre  domuere  lacerti, 

Troibus  et  Phrygibus  imperat  ista  manus.  550 


522.  Ovid.  Heroid.  I,  67 

Utilius  starent  etiam  nunc  moenia  Phoebi 
524.  Ov.  Ars  Am.  I,  478.  527.  pro  cod.  vos.  544.  Ov. 

e.  Pont.  IV,  4,  5.  6,  ex  quo  loco  nostri  „parte“  mutavimus  in 
,,pace‘'.  545.  Ovidii  est  Metamorph.  VII,  518.  547.  Ovid. 

Trist.  I,  4,  27:  et  vultu  ridet  fortuha  sereno. 

Lib.  VI.  V.  551 — 580. 


Troja  jacet  certe  Danais  invisa  puellis, 
lam  bove  captivo  Pergama  victor  arat. 

Sub  pedibus  calcatis  eam,  quae  maxima  dudum 
Regibus  et  magnis  imperitabat  heris. 

Promeruit  nostra  magnas  constantia  laudes,  555 

Per  nos  in  cinere  Troja  sepulta  jacet. 

Vos  haec,  vos  inquam,  victoria  solis  ab  ortu 
Solis  ad  occasum  laudis  honore  feret. 

Immo*  terrarum  quo  tempore  volvitur  orbis. 

Omnibus  in  linguis  iste  triumphus  erit.  560 

Trojam  devicit,  cantabunt,  Graecia  victrix. 

Crimine  quae  F^aridis  fit  rogus,  inde  cinis. 

Obruta  Troja  docet  mundi  quid  in  omnibus  actis 
Est  virtus:  placitis  abstinuisse  bonis. 

Efficiens  ille  manet  urbi  causa  ruinae,  565 

Ausus  legitimi  fallere  jura  tori. 

Ob  Paridis  praedam  praedatam  cernitis  urbem, 

Hic  merito  venit,  illa  maligna  fuit. 

Vos  istas  hodie  res  diripuistis  honeste, 

'Viribus  egistis  omnia,  fraude  nihil.  570 

Quam  bene,  quod  praedam  partem  portastis  in  unam, 
Est  spolii  danda  portio  cuique  sua. 

His,  quibus  est  promissa  fides,  estote  fideles, 

Fraus  absit:  vacuas  caedis  habete  manus. 

Laudo  vos,  sed  in  hoc  non  laudo,  vultis  eisdem 
Stricte  promissam  si  temerare  fidem. 

Si  sit  contactum  quicquam  de  rebus  eorum. 

Reddatur  penitus,  omnis  abesto  dolus. 

Aeneas  maneat  cum  Polydamante  quietus, 

His  erat  Acalegon  et  comes  ipse  Dolon ; 

551.  imitatio  Sabini  I,  12; 

non  me  Troja  tenet  Grajis  odiosa  puellis. 

552.  schol.  possibile  ponit.  Ovid.  Heroid.  I,  51.  52. 

—  —  —  uni  mihi  Pergama  restant; 

Incola  captivo  quae  bove  victor  arat, 

564.  Ovidii  est  Heroid.  XVII,  98.  565.  schol. 

566.  Ov.  Her.  XVI,  284 

Castaque  legitimi  fallere  jura  tori 

571.  schol.  q.  b.  fecistis  in  hoc:  574.  Ovid,  Ars  Am.  I,  642. 


575 


580 


Paris. 


Lib.  VI.  V.  581—614. 

Gaudeat  Antenor  simili  ridere  quiete. 

His  quoque  personae  proximitate  datae. 

Consentit  populus  et  eis,  qui  regis  ab  ore 
Expressi  fuerant,  omnia  salva  manent; 

Et  non  expressis  tantum,  sed  et  omnibus  his,  qui  585 
Participes  hujus  traditionis  erant. 

[GRATES  ET  PRECES  ANTENORIS.] 

Antenor  surgit;  ut  fandi  copia  detur. 

Obsecrat;  hac  sumta  convenienter  ait: 

Grates  Grajugenae  gratanter  reddo  juventae 

Pro  bene  servata,  quam  pepigere,  fide.  590 

Corpora  nostra  quidem  rebus  sunt  integra  salvis, 

Nec  nocuit  nostris  ulla  procella  necis. 

0  rex!  in  capite  belli,  cum  bella  sitiret. 

Et  daret  extentas  Troja  superba  minas, 

Non  ierat,  sed  iturus  erat  navemque  struebat  595 

Intendens  Danais  damna  parare  Paris. 

Res  ea  displicuit  Heleno,  retulitque  futurum 
Remigio  tali  Troibus  excidium; 

Hic  etiam  reddi  corpus  persuasit  Achillis, 

Intumulata  dolens  membra  jacere  ducis.  600 

Et  fuerat  Cassandra  malo  contraria  vestro 
'Hoc  casu,  casum  vaticinando  Phrygum. 

Immo  clamabat  manifeste,  Troja  tenenda 
Quod  foret  exitio,  si  Paris  iret  eo. 

Quicquid  agebatur  inter  primordia  belli,  605 

Ilia  recusabat,  quae  Paris  egit  agi, 

In  tantum;  quod  eam  pater  atro  carcere  clausit, 

Nec  tacuit,  jiacem  semper  in  ore  tulit. 

Concedas  igitur  his  libertate  potiri, 

Et  tua  pro  meritis  gratia  prosit  eis.  610 

Rex  de- consilio  consentit,  eisque  duobus 
Libertas  etiam,  re  redeunte,  redit. 

Evadit  quoque  per  Helenum  regina  precantein 
Hecuba,  reginae  jungitur  Andromache. 


587.  cod,  Atlienor. 


597.  cod.  Ilelono. 

Lib.  YI-  V.  615 — 640. 


[PRAEDAE  DIVISIO.] 

Res  nova  sollicitos  invitat  semper  ocellos,  615 

Hac  illacque  trahit  splendida  Troja  viros. 

De  multis  laribus  lar  hic  surrexerat  unus. 

Unus  erat  solo  lucidus  igne  locus. 

Ignis  Troja  fuit,  et  tota;  vagantur  ibidem 

Graeci  Trojanum  circueundo  locum.  620 

Hic  cineres,  hic  carbones,  hic  respicit  ignes ; 

Saepius  est  oculus  in  novitate  vagus. 

Ista  regyrantes  vocat  in  commune  Quirites 
Et  totum  populum  buccina  dando  sonum. 

Nec  mora.  Conveniunt  et  conglomeratur  in  unum  625 
Quam  tulerant,  praeda,  rege  volente,  locum. 

Et  quae  dividitur  et  ab  unoquoque  levatur. 

Omnibus  illectis  porlio  magna  satis. 

Vivat  in  aeternum  rex!  clamant  vocibus  altis, 

Aera  concutiunt,  festaque  fausta  canunt.  630 

[ATRIDES  REDITUM  PARAT.] 

Vidit  ut  Atrides,  quid  enim  non  ille  videret. 

Cujus  in  arbitrio  Graecia  lota  fuit; 

Trojam  destructam,  linitos  esse  labores; 

Cogitat  in  proprios  vel  remeare  lares. 

Ad  notos  etiam  desiderat  ire  penates  635 

Graeca  phalanx,  annis  exiliata  decem. 

0  patriae  natale  decus!  sic  allicis  omnes. 

Exui  vix  poterit  immemor  esse  lui. 

Conveniunt  aliqui  jam  tempora  certa  daturi. 

Quando  petenda  forent  patria  tecta  sibi.  640 


616.  schol.  propter  ignem.  625.  cod.  conglomerantur. 
630.  festa  canunt.  Ov.  Fast.  III,  v.  714.  631.  32.  Ovid. 

Remed.  467.  68.  Vidit  id  Atrides,  quid  enim  etc. 

637.  Gualt.  Alexaudr.  I,  365 

O  patriae  natalis  amor  sic  allicis  omnes 

638.  Ov.  e.  Pont.  I,  3,  35.  36. 

Nescio  qua  natale  solum  dulcedine  captos 
Ducit,  et  immemores  non  sinit  esse  sui. 


Lib.  VI.  V.  G41-G72. 

Sic  igitur  statuisse  volunt,  ut,  quando  veniret, 

VeJa  levarentur  omnia,  quinta  dies. 

Propositum  tale  mutatio  destruit  aurae, 

Sollicitum  raucis  nam  mare  fervet  aquis; 

Tempus  enim  quia  per  aliquod  maris  ira  fremebat  G4o 
Non  poterant  dicta  vela  levare  die. 

[POLYXENA  INTERFICITUP.) 

Est  apud  Aeneam  servata  Polyxena,  Pyrrho 
In  thalamum  mentis  ejus  imago  cadit. 

Nonne  meo  patri  fuit  haec  occasio  mortis 

Cogitat,  et  studio  pectoris  ista  rotat.  650 

Tempore,  quo  Priami  fuit  a  me  regia  fracta 
Hanc  ibi  non  vidi,  reperietur  ubi? 

0  Agamemnon!  ait  ad  regem,  quo  tamen  antro 
Haec  latitat  virgo  condita,  scire  volo. 

Non  memini  me  patris  eam  vidisse  sub  umbra,  655 
Nec  scio,  quod  tulerit  Hecuba  mater  eam. 

Undique  rex  quaerit  pro  virgine,  mentio  surgit 
Quod  sit  ab  Aenea  tradita  virgo  patri. 

Rex  vocat  Aeneam.  Cur  nos  Aenea  fatigas? 

Intulit,  ut  veniat,  pelle,  puella,  moras.  660 

Aeneas  petit  Anchisem;  virguncula  prodii. 

Ducitur  ad  regem  certa  subire  necem. 

Rex  Pyrrho  praesentat  eam,  sententia  Pyrrhi 
Extat  ut  interitum  patris  et  ipsa  luat. 

Detrahitur  moesta,  scissaque  Polyxena  palla,  665 

Et  nocet  alterius  non  sua  culpa  sibi. 

Ad  patrium  jugulat  detractam  liro  sepulcrum. 

Occidit  hoc  misero  regia  virgo  modo. 

Rex  Anchisiadem  pro  clausa  virgine  culpat, 

Qui  jubet  ut  cedat,  altera  regna  petat.  670 

[POETA  LOQUITUR  DE  LIBRO  SUO.] 

Virginis  a  partu  duc  annos  mille  ducentos 
Et  quadragenos  his  sociando  novem. 


658.  Schol.  Anchisae.  672.  Lappenb.  superadde  novem. 

Lib.  Vr.  V.  673—700. 


Prodiit  in  lucem,  tunc  editus,  iste  libellus. 

Quam  miser  est  mundus  insinuare  volens. 

Forsan  adest  aliquis  dicetque;  quis  edidit  illum?  675 
Ista  requirenti  reddere  verba  potes.  x 

'  Ecclesiam  scis  in  Stadio,  quam  protegit  alis. 

Nam  caput  est  ejus,  virgo  beata  suis. 

Qui  scribens:  ,,in  principio  verbum  caro  factum 

Intonat,  illius  ad  latus  ille  volat.  680 

Prodiit  ex  rutilo  roseus  locus  iste  roseto, 

Ingenua  matrem  nobilitate  sequens. 

Sic  florendo  vigent,  ut  odore,  colore,  sapore 
Nunquam  degenerent;  bis  tribus  ambo  placent. 

Splendescit  virtute  color,  doctrinaque  pascens  685 

Est  sapor  et  famae  balsama  spargit  odor. 

Abbatem  nosti  Tirricum,  cui  dedit  olim 
Ecclesiae  dictae  virgo  patrocinium. 

Cui  virtus  animam  decorat,  facundia-  linguam 

Dapsilitate  nitet,  utilitate  viret.  .  690 

Ille,  suos  quondam  non  ultimus  inter  amicos. 

Ante  virum  talem  qui  tulit  ejus  onus; 

Edidit  hunc  sexto  finitum  mense  libellum. 

Cui  tamen  hoc  tempus  syncopa  multa  scidit. 

Correxit  pigritans.  Labor  hic,  quam  scribere,  major;  695 
At  corrector  ait:  sint  tua  si  qua  valent. 

Nulla  poetarum  posuit  figmenta,  Daretis 
Historiam  soliti  scribere,  vera  tenens. 

Et  Phrygius  fuit  iste  Dares,  et  tempore  belli 

Ipsa  quidem  miles  proelia  visa  refert.  700 


678.  Margo,  IohanneS.  681.  Margo.  Stadis.  682.  Margo. 
Harsevelde.  prius  Rosenveld.  687.  Abbas  Theodoricus  suc¬ 
cessit  1242  Alberto.  691.  Margo.  Albertus  abbas  Stadensis. 

695.  96.  cfr.  Ovid.  Pont.  III,  9,  19.  20.  23.  24 

Saepe  piget  (quid  enim  dubitem  tibi  vera  fateri.'*) 
Corrigere,  et  longi  ferre  laboris  onus. 

Corrigere  at  res  est  tanto  magis  ardua,  quanto 

Magnus  Aristarcho  major  Homerus  erat.  ^ 

696.  sua  sc.  correcta. 


Lib.  VI.  V.  701—734. 

[QUOT  m  BELLO  OCCISI  SUNT.] 

Dicamus  breviter  Trojanae  tempore  pugnae 
Parteque  quot  stratae  sint  ab  ufraque  gulae; 

Iliacos  cineres  post  deseruisse  Pelasgos 
Scribamus,  gades  sic  sibi  figit  opus. 

Annos  junge  ‘decem,  sex  mensibus,  his  duodenos  705 
Adde  dies,  tantum  Troica  pugna  stetit; 

Post  octingenta  sex  octogintaque  ponas. 

Millia  Grajugenas  tot  cecidisse  scias. 

Troum  sexcenta  tria  septuaginta  ruerunt 

Millia,  sed  nondum  traditione  data;  710 

Extrema  nocte  cinerum  cecidere  ducenta 
Et  decies  septem  millia  sexque  Phrygum. 

Pro  toto  Troum  numero  nonaginta  vocantur 
Et  quadraginta  millia  terque  tria. 

Millesies  mille  permixtim  quinque  trecenta  715 

Et  denos  octo  millia  caesa  puta. 

Quique  superfuerant,  ventum  dispersit  in  omnem 
Sorte  premens  illos  asperiore  deus. 

Cum  ratibus,  quibus  ad  Graecos  Paris  iverat  elini. 
Navigat  Aeneas,  multaque  turba  comes.  720 

Cum  quadringentis  et  millibus  esse  duobus 
Dicitur  et  tellus  Adria  tacta  sibi  est. 

Longas  sustinuit  maris  iras^  nam  sceleratum 
Per  mare,  per  terras  septima  jactat  liiems. 

Longo  membra  dedit  infelicissima  bello,  725 

Externa  tandem  conditus  exui  humo. 

Antenor  subit  Hesperiam,  duo  millia  secum 
Deducens  populi  pausat  humatus  ibi. 

Hecuba  .Cassandram  secum  trahit,  Andromachenque 
Hectoris,  est  Helenus  associatus  eis.  730 

Una  Sybillarum  Cassandra  fuisse  putatur. 

Et  bene  concordat  temporis  hora  rei. 

Nam  sub  judicibus  et  eodem  tempore,  Trojae 
Gloria  quo  cecidit,  quarta  Sybilla  fuit. 

711.  Margo;  quum  incinerata  fuit.  728.  Margo:  juxta 

Padum. 

Lib.  VI.  V.  735— 7G0. 


Tot  positis  numeris  etiam  fortasse  requiris,  735 

Currere  versiculis  quot  liber  iste  velit: 

Bis  denis  adde  ter  centum  millia  quinque, 

Hoc  numero  textus  texitur  historiae. 

[COMPELLATIO  HELENAE.] 

A  campis,  ubi  Troja  fuit,  discedere  victor 

Cogitat  et  propriam  visere  Craecus  humum;  740 

Tota  ferebatur,  numerum  quae  copia  vicit, 

Ad  latebras  ratium  praeda  vehenda  domum. 

Redditur  interea  Menelao  casta  locusta 
Deteriore  statu  sponte  jocata  diu. 

Foemina  digna  mori  redamatur  amore  priori  745 

Reddita  victori  delitiisque  tori. 

Saeva  quod  evadis,  non  tradita  celera  tradis, 

Cur  rea  tu  cladis  non  quoque  clade  cadis. 

Si  fueris  lota,  si  vita  sequens  bona  lola 

Non  eris  ignota,  non  eris  absque  nota.  750 

Rumor  de  veteri  faciet  ventura  timeri. 

Cras  poteris  fieri  perfida  .sicut  heri. 

Quo  semel  est  imbuta  recens,  servabit  odorem. 

Ut  quasi  concretus  sit  sibi,  testa  diu. 

Quod  pubem  virus  maculavit,  canet  in  illis;  755 

In  quibus  et  canet,  convenienter  obit; 

Nam  medicina  silet,  ubi  morbi  causa  silescit. 

Horrent  admotas  vulnera  cruda  manus. 

Tollere  nodosam  nescit  medicina  jiodagram. 

Nec  libi  concretam  potio  nulla  notam.  760 


738.  Margo:  excepto  prooemio  et  capitulis.  753.  Margo: 
Iocasta.  Helena.  745 — 50.  Benign.  excid.  Trojae  25  —  30,  ubi 
tamen  v.  25.  pro  nostri  ,.redamatur“  ,,remeatur“.  748.  cod. 
cur  rea  cladis.  751.  52.  Benign.  excid.  Troj.  33.  34,  tamen 
V.  34  ,,turpia“  pro  nostri  ,,perfida“.  753.  54.  Horatii 

sunt.  Epist.  I,  2,  69.  70.  757.  margo  pro  senescit. 

759.  Ov.  e  Pont.  I,  3,  23,  24 

Tollere  nodosam  nescit  medicina  podagram 
Nec  formidatis  auxiliatur  aquis. 


Lib.  VI.  V.  761—78*2. 

Quod  proba,  quod  stabilis,  quod  fias  sponte  fidelis 
Fallere  me  metuo  si  fidejussor  ero. 

Si  quis  idem  sperat,  jacturas  poma  myricas 
Credit  et  e  medio  flumine  mella  petit. 

Nequitiae  manifesta  tuae  documenta  dedisti  765 

Post  bellum  justo  restituenda  viro. 

Quod  tam  reddenda  quam  reddita  moesta  manebas 
Ad  Graecos  veniens  turbida,  laeta  Phryges. 

Impia  verte  gradum;  cupias  quodciinque  necesse 
Est;  magni  mundi  sanguine  plena  redi!  770 

Nonne  peremisti  tot  millia  sola  maligna? 

Quo  debes  tanti  sanguinis  ire  rea? 

Ingredieris  item  funesta  palatia  clara? 

Nonne  fores  potius  comminuenda  rota? 

Hanc  noxam  coxa  decoxit,  non  tua  dextra  775 

Hoc  decus  a  sera  posteritate  feres. 

[FATA  REVERSORUM  GRAECORUM.] 

lamque  viam  suadet  Boreas,  et  nave  soluta 
Optato  flatu  carbasa  nota  sonant. 

Quumque  dies  ita  per  aliquos  nat  prospera  classis 
Aegei  gaudet  fluctibus  usa  maris,  780 

Incipiunt  epulis  levibusque  vacare  cachinnis, 

Sicut  in  exilium  fugerit  omne  malum. 


761.  62.  Benig-n.  excid,  Troj.  35.  36 

Femina  victa  mero  quod  inebriat  ebria  vero 
Non  fieri  spero  ne  fidejussor  ero. 

763.  64.  Ovid.  Ars  Am.  I,  747.  48 
Si  quis  —  myricas 

Speret:  et  in  medio  flumine  mella  petat. 

776.  Margo.  Ironia  ad  id,  quod  Paris  dixerat  ad  eam: 

si  de  te  toto  contenderit  orbis, 

Nomen  ab  aeterna  posteritate  feres. 

Ovid.  Her.  XVI,  373.  74. 

777.  Ov.  Met.  XIII,  418.  19. 

lamque  viam  suadet  Boreas;  flatuque  secundo 
Carbasa  mota  sonant. 

Troilus.  13 

Lib.  VI.  V.  783-811. 


Aeolus  interea  tollens  ad  sidera  fluctus 
Graecorum  ratibus  triste  minatur  onus; 

Densatur  coelum  pice  nigrius,  ingruit  imber,  785 

Vela  procellosis  dejiciuntur  aquis. 

Inchoat  horrendo  misceri  murmure  pontus. 

Nauta  gubernandi  grande  perhorret  opus. 

Nec  mora,  diffugiunt  et  vasta  per  aequora  currunt. 
Saevaque  spumantes  concutit  aura  rates ;  790 

Locrorum  classis  immitibus  obruta  ventis 
F^rangitur  in  medio  delacerala  freto. 

Nec  satis  insanis  est  quod  confringitur  undis, 

Plus  mare,  cui  parcit,  fulminis  igne  perit. 

Rex  Ajax  videat  quum  terras  undique  nullas  795 

Naufragus  in  mediis  brachia  lassat  aquis. 

Littus  ut  inveniat  nudos  quatit  ille  lacertos. 

Exitus  hic  fractis  puppibus  esse  solet. 

Cetera  turba  licet  ligno  tabulave  vehatur. 

Dum  cadit  in  scopulos  piscibus  esca  datur.  800 
Exemplum  positus  animi  patientis  Ulixes 
lactatur  dubio  per  dua  lustra  mari. 

Insuper  aetate  provecta  clarus  ab  illo. 

Cui  bene  confiderit,  vulnere  fossus  obit. 

Cassibus  intererat  et  cladibus,  his  Diomedes,  806 

Attamen  in  proprium  devenit  ille  locum. 

Idomeneus  item  non  pauca  pericula  passus 
Intrat  cum  sociis  patria  tecta  suis; 

Devenit  et  Nestor,  solitus  componere  lites, 

Extinguens  irae  pacis  in  imbre  faces;  810 

Ad  sua  deveniunt  etiam  confinia  quidam. 


783.  Ov.  Met.  IV,  701.  2. 

—  —  paresque  ad  sidera  supple:? 

Cressa  manus  tollens. 

787.  Virg.  Aen.  I,  128 

Interea  magno  misceri  murmure  pontum. 

795.  96.  Ovidii  Pont.  I,  6,  33.  34 

Haec  facit,  ut,  videat  etc. 

Naufragus  in  mediis  brachia  jactet  aquis, 
tamen  pro  nostri  „las8at“  jactat  ponere  noluimus.  806. 
Margo.  Idumeneus  occisus  ab  Hectore,  alius  erat  iste. 


Lib.  VI.  V.  812 — 844.  105 

Promisit  tempus  nostra  marina  quibus.  * 

Mente  tamen  tumida  cogente,  superbia  mansit 
Materiam  mulli  compositura  mali. 

Nascitur  inter  eos  rancor,  tumor,  ira,  simultas,  815 
Invidiae  facinus,  cum  feritate  dolus. 

Denique  conveniunt  lites  acuendo  Corinthum 
Inmemores  propriam  vix  tetigisse  domum. 

Et  nisi  Nestorea  pacem  suadela  crearet, 

Fessus  se  populus  in  nova  bella  daret.  820 

In  sua  victoria  conversus  viscera  ferro 
Fastus  consuevit  tot  generare  mala: 

Nec  sine  jactura  Menelaus  foedere  foedo 
Foede  foedatus  in  sua  regna  redit; 

Rumor  it,  et  magnum  sermonibus  occupat  orbem,  825  ' 
Dum  quae  contigerant  orbis  in  aure  sonant: 

Quam  Paris  abstulerat,  et  pro  qua  Graecia  tota 
Per  denos  annos  proelia  movit,  adest! 

Patria  concurrit  hac  pro  muliere  videnda, 

Ob  quam  tot  proceres,  tot  periere  duces.  830 

Quamvis  pulchra  foret,  dicunt,  quia  foeda  fuisset 
Passa  peregrinum  sponte  libensque  virum, 

Non  se  debuerant  in  mortem  pro  muliere 
lam  turpis  famae  millia  tanta  dare. 

Nec  poterat  mundum  Trojana  ruina  latere,  835 

Undique  fama  volat,  Troja  per  ora  labat. 

Mirantur  quicunque  solent  ratione  potiri: 

Narrantis  conjux  pendet  ab  ore  viri. 

Troja,  ferunt,  cecidit,  quam  gloria  celsa  levavit. 
Magnificum  saepe  nomen  ad  astra  tulit.  840 

Quanta  potentatus  fuerint  insignia  Trojae 
Nec  facunda  potest  promere  lingua  bene. 

Ejus  inhorrebant  audito  nomine  reges. 

Ejus  ad  imperium  contremuere  duces  r 


825.  Ovidii  est  Metam.  VI,  147.  837.  38.  Ov.  Her.  I, 

29.  30.  Mirantur  justique  senes,  trepidaeque  puellae: 

Narrantis  conjux  pendet  ab  ore  viri. 

838.  Cod.  Conjuunx. 

Lib.  VI.  V.  845 — 868. 


Dives  opum,  regnum  regionum,  regia  regum,  845 

Inclita  nobilium  mansio,  pompa  ducum! 

Tot  populis  et  tot  munitam  turribus  urbem 
Credere  quis  posset  obsidione  capi. 

Corruit  invicta  totiens,  nibilque  remansit 

Incinerata  jacet,  sed  neque  nomen  habet.  850 

Corruit,  exemplum  terris  immane  dabatur. 

Quod  praesens  certam  non  habet  hora  fidem. 

INam  seges  est,  ubi  Troja  fuit,  resecandaque  falce 
Luxuriat  Phrygio  sanguine  pinguis  humus. 

Semisepulta  virum  curvis  feriuntur  aratris  855 

Ossa,  ruinosas  occulit  herba  domos. 

Causa  rei  talis  meretrix  erat  exitialis 
Formosis  malis  artibus  usa  malis. 

Conjugii  Menelaus  eam  quod  amore  requirit. 

Quod  tu,  quod  faceret  quilibet,  iste  facit.  860 

[CONCLUSIO  CARMINIS.] 

Jam  portum  mea  cimba  tenet,  jam  nauta  quiescit, 
Plurima  qui  mersit  agmina  mortis  aquis. 

Involvit  cum  plebe  duces,  cum  principe  vulgus. 

Cum  populo  proceres  belligerasque  rates. 

Pergama  tot  populis  quondam  terrisque  superba  865 
Mortibus  innumeris  misit  in  interitum. 

Ite!  igitur  per  exemplum,  genus  o  mortale  reorum 
Ad  finem  duxit  quos  mala  vita  malum. 


848.  9.  Imitatio  Sabini  I,  14 

Jam  cinis  et  tantum  flebile  Troja  solum. 

851.  Ov.  e.  Pont.  IV,  3,  50 

Et  certam  praesens  vix  habet  terra  fidem. 

852 — 55.  Ovidii  sunt  Heroid.  I.  v.  53—66,  mutavit  tamen 
noster  ,,Phrygio“  Ovidii  in  frigido;  Ovidianum  tenuimus. 
854.  margo,  virorum.  856.  57.  Guido  de  Colum,  (ed.  Argent. 
1494)  fol.  paenult.  A.  coi.  a. 

Causa  rei  talis  meretrix  erat  exitialis, 

.  Femina  fatalis,  femina  foeta  malis. 

858.  e  margine  pro  amare.  864.  Virg.  Aen.  II,  556 

Pergama;  tot  quondam  populis  terrisque  superbum 
Regnatorem  Asiae. 


Lib.  VI.  V.  869—890. 

Cum  fuerint  unum  non  unum  fulmina  terrent, 

Verbera  non  nostra,  nostra  putare  salus.  870 

In  foveam  cuncta  cadit  excellentia,  poena, 

Gloria,  planities  omne  cacumen  habet. 

Inclita  Troja  ruit,  vestigia  nulla  videtis. 

In  nihilum  rediit,  quod  nihil  ante  fuit. 

Reges,  regalis  opulentia,  natio  bellis  875 

Turgida  pomposis  ut  periere,  cinis. 

Nec  gladii  furias  evasit  Pyrrhus,  Orestes 
Ejus  oh  Hermionem  terminat  ense  diem. 

Perfoditur  gladiis  Agamemnon  et  ipse,  nec  ullus 
Extremos  sicco  contigit  ore  rogos.  880 


Ad  generum  Cereris  sine  caede  et  sanguine  pauci 
Descendunt  reges  et  sicca  morte  tyranni. 

Hos  homo  per  strepitus  impone  silentia  carni. 

Sit  bene  vivendi  res  ea  forma  libi. 

Tu,  qui  sublimes  conaris  scandere  turres,  885 

Te  lapsu  subito  praecipitante  rues. 

Crede  mihi,  bene  si  latitas,  bene  vivis  et  infra 
Fortunam  debes  usque  manere  tuam. 

Ne,  cum  forte  suas  repetitum  venerit  olim 

Rex  avium  plumas,  ridiculosus  eas.  890 


868.  Sens,  Fulmina  cum  unum  fuer.,  non  unum  terrent. 

869.  margo,  salus  est.  878.  margo:  ullus  eorum.  880. 
ante  hunc  versum  legitur:  non  sunt  de  t(*xtu,  et  margo  prae¬ 
bet  ,,non  propter  Trojam  hanc  assumpsi  materiam ,  sed  pro- 
ter  quod  nunc  dico:  ,,Tu  qui  sublimes  etc.“ 

885.  86.  Ov.  Trist.  III,  4,  25.  26 
Crede  mihi;  bene  qui  latuit,  bene  vixit:  et  intra 
Fortunam  debet  quisque  manere  suam. 

889.  eas  P^ol.  Cod.  161  Scholion  habet:  Rex  avium  pen¬ 
nas  etc.  Aves  Christi  sunt  fideles,  penna  virtutis  ad  coe¬ 
lestia  se  levantes.  Rex  avium  autem  Christus  est,  de  quo 
Psalmista  ait:  unus  regit  me  et  ipse,  Christe!  sine  me  nichil 
poteris  facere.  Idem  rex  avium  plumis  suis  nos  tegit,  dum 
suis  beneficiis  nos  nutrit  Unde  loquitur  de  ingratis:  quo¬ 
tiens  volui  cogere  sub  alis  et  non  etc.  Iste  rex  olim,  id  est, 
in  extremo  examine  cum  venerit  i»i  majestate  sua,  plumas 

Lib.  VI. 


Explicit  Troilus  a  bello  Trojano  sic  dictus. 


Troilus  est  Troilus  Trojano  principe  natus, 
Et  liber  est  Troilus  ob  Troica  bella  vocatus. 


Est  res  insana  nimium  solamen  habere 
In  spe  mundana,  quam  nescit  longa  manere; 
Gaudentes  flere  facit  et  gaudere  dolentes 
Sic  fallit  vere  sese,  velut  umbra  sequentes. 


suas  repetet,  quare  quid  ejus  beneficia  sint  in  nobis  ope¬ 
rata,  tunc  discutiet;  venturus  est  enim  in  gloria  sua  et 
tunc  reddet  unicuique  secundum  opera  sua.  Tu  ergo  bene 
latitas  si  facis  cubiculum,  et  clauso  ostio  oras  patrem 
tuum  et  infra  fortunam  tuam  manes;  si  altum  non  sapis 
sicut  hi  miseri,  quos  liber  iste  tangit,  sed  times.  Et  hoc 
facere  debes,  ne  forte,  cum  rex  avium  olim  venerit  re¬ 
petitura  plumas  suas,  ridiculosus  i.  e.  confusione  plenus  eas, 
i,  e.  repulsus  abscedas.  Quod  ne  fiat,  dicas:  Ad  te  levavi 
animam  meam  et  ne  perdas  cum  his  impiis  animam  meam 
et  cum  viris  sanguinum  vitam  meam.  Amen. 


HILDEBERTI 

VERSUS  DE  EXCIDIO  TROIAE. 


Divitiis,  regno,  specie,  virtute,  triumphis. 

Rex  Priamus  clara  clarus  in  urbe  fuit. 

Dum  rex,  dum  proceres,  dum  starent  Pergama  Troja, 
Quae  decus,  et  species  et  caput  orbis  erat. 

Rex  Hecubam  duxit  sociam  sibi  nobilitate,  5 

Auspiciis,  forma,  rebus,  amore  trono.  . 

Ex  hac  suscepit  natos.  Erat  Hector  in  illis 
Summus,  et  in  bello  fulminis  instar  habens. 

Plus  ferus  ille  fero,  plus  urso,  plusve  leone; 

Sic  fuit  absque  fere  plus  ferus  ille  feris.  lO 

0  faustum  natis!  o  faustum  conjuge  regem! 

Si  pariter  Paridem  non  peperisset  ei. 

Non  in  eo  peperit  pignus,  sed  tela,  sed  ignes. 

Sed  sibi,  sed  Priamo,  sed  mala  cuncta  suis. 

Hoc  pater,  boc  genitrix,  hoc  fratrum  coetus  et  Hector,  15 
Hoc  etiam  regni  gloria  Troja  cadit. 

Hunc  Paridem  paritura  parens  per  somnia  vidit; 

Vidit  pro  puero  se  peperisse  facem. 

Dum  rex  in  signo  tunc  signi  percipit,  horrei 

Quod  parat  in  pignus  impius  esse  pice.  20 

Nam  puerum  natum  pro  jussu  regis  in  Idam 
Servi  tollentes  ense  necare  parant. 

Sed  puer  adspiciens  ensem  radiare  coruscum. 

Arridet  gladio  nescius  ense  necis; 

Quod  percussurus  cernens  cor  flectit,  et  ictum  25 
Et  ferus  et  feriens  desinit  esse  simul. 

Sub  foliis  vivum  linquit,  quem  pastor  oberrans 
Invenit,  ut  foliis  nuper  opertus  erat. 

Dum  videt  hiuic  sanum,  dum  vivum,  dumque  decentem 
Extrahit,  adspectat,  nutrit,  adoptat,  habet.  30 

Qui  pastoris  oves  pastor  dum  pascit  adultus: 

Conveniunt  ad  eum  Juno,  Minerva,  Venus, 
ludicium  Paridis  quae  sit  pulcherrima  quaerunt, 
Promittunt  etiam  munera  quaeque  sua. 

Juno  decus;  Pallas  vires;  Cytherea  puellam:  35 

Sed  Veneri  tribuit  vincere,  victus  ea. 

Rex  aliquando  videns  hunc  talem,  tam  speciosum. 

Tam  quoque  consimilem,  concipit  esse  suum. 

Remque  probans  veram  per  servos  vera  fatentes 

Germanis  Paridem  reddit  honore  parem.  40 

Ductus  amore  pater,  vel  matris  somnia  ducit 
Vana,  vel  in  melius  vertere  vera  studet. 

Sic  neque  consilium,  neque  res,  neque  regia  virtus. 
Nec  superi,  nec  homo,  vertere  fala  valent. 

Sed  laudata  Venus  culpam  pro  laude  rependens:  45 

Hunc  monet,  hunc  angit,  hunc  cremat  igne  novo. 
Quid?  Pari!  quid  mutas  pariter  cura  corde  colorem? 

Sic  stat,  sic  loquitur,  sic  meditatur  amans. 

Te  Veneris  promissa  movent,  Helenaeque  venustas. 
Quam  pro  laude  libi  sed  sine  laude  dabit.  50 

Te  movit  et  species  et  apex  et  sanguis,  et  aetas. 

Nec  movet,  immo  ligat;  nec  ligat,  immo  trahit. 

Hanc  cupis,  hanc  ardes,  hanc  prorsus  quaeris  habere: 

Quam  lex,  quam  Danai,  quam  tibi  fata  negant. 

Cur  conjuncta  viro  mulier?  cur  regia  conjux?  55 

Cur  ignota  tuis?  cur  tibi  Graeca  placet? 

Cur  non  grata  tibi  potius  virguncula?  cur  non 
Ipsa  Venus,  quae  te  judice  pulchra  fuit? 

Cur  sic  degeneras  totus  generatus  in  armis? 

Ne  sic  degeneres;  Hectoris  esto  memor.  60 

Nonne  miser  reputas  miserabile?  nonne  pudorem: 

Te  solum  Veneris,  Palladis  esse  tuos? 

Cedat  mollis  amor  patriae  virtutis  amore, 

Hectoreum  fratrem  non  nisi  tela  decent. 

Ergo  sequens  animos  animosi  fratris  et  arma:  05 

Quod  cupit  illud  ama,  quod  facit  illud  age. 

Vince  prius  Venerem,  si  vis  eques  esse  virilis: 

Armis  et  Veneri  nemo  vacare  potest. 

Nec  laus,  nec  probitas,  nec  honor  superare  puellam; 

Sed  Veneris  vitium  vincere  laudis  opus.  70 

Noli  nunc  frustra  Veneris  sed  castra  Minervae. 

Haec  docet  illa  furit;  haec  juvat,  illa  nocet. 

Jam  resipisce  Pari,  navesque  relinque  paratas. 

Consilio  parens  jam  resipisce  Pari! 

Cum  sit  amor  vetitus,  vetiti  malus  actus  amoris.  75 
Si  malus  ergo  nocet;  si  nocet,  ergo  fuge. 

Cujus  coepta  scelus,  medium  timor,  exitus  ignis: 

Tu  fuge,  tu  reproba,  tu  metuendo  cave. 

Sed  concepta  nequis  vitare  cupidine  victus, 

Quo  quodcunque  paras  peste  parare  parem.  80 
Te  tua  fata  trahunt,  ne  coepta  relinquere  possis: 

Ut  rapias  Helenam  te  tua  fata  trahunt. 

Sic  est  omnis  amans,  sic  se,  sic  omnia  spernit: 

Consilium,  famam,  foedera,  jura,  deos. 

Hic  amor  ut  praeceps,  ut  coecus,  ut  impetuosus,  85 
Ut  ratione  carens,  nescit  habere  modum. 

Hic  amor  est  amens,  aliis  inimicus  et  ipsi; 

Non  amor,  immo  scelus;  non  scelus,  immo  furor. 
Instruit  ergo  rates,  transit  mare,  quaerit  amicam. 

Hanc  rapit,  hac  fruitur,  hanc  male  tutus  habet.  90 
Custodes  seu  vi,  seu  munere,  seu  prece  victi. 

Vel  nece,  vel  latebris,  vel  periere  metu. 

Quo  rex  audito  Menelaus,  dum  fremit  ira. 

Vix  tenet  a  gladio  se  feriente  manus. 

Flet,  tonat,  insanit,  frendet,  gemit,  aestuat,  ardet,  95 
Incusat  superos,  moenia,  fata,  fretum. 

Odit  enim  vitam  simul  et  solatia  vitae: 

Divitias,  requiem,  gaudia,  sceptra,  cibum. 

Mavult  ipse  mori:  quia  non  moriatur  adulter, 

Sic  sua,  sic  reputat  se  nihil  absque  sua.  lOo 

Excidium  Trojae  tractat,  molitur,  anhelat: 

Dum  solum  Paridem  ducit  obire  parum. 


71.  frustra  =  frusta,  frausta. 

Omnes  omnino  putat  hostes  lioslis  amicos. 

Et  quicquid  pariter  pertinet  aci  Paridem. 

Legatos  igitur  mittens  legit  undique  vires,  105 

Cui  parere  parat  quisquis  ad  arma  volet, 

Sublimes,  humiles,  cunctos  injuria  regis 
Tangit,  et  hanc  omnis  judicat  esse  suam.  , 

Et  quamvis  doleant  regisque  suoque  dolore, 

Plus  pudor  ablatae,  quam  dolor,  urget  eos.  110 
In  Phrygiam  totam  conjurat  Graecia  tota. 

Ut  pariter  pereat  cum  regione  Paris. 

Junctis  militiae  turmis  peditumque  catervis, 

Imperat  in  Paridem  rex  animosus  iter. 

Mille  rates  ducens  petit  Ilion,  obsidet  illud,  115 

Irruit,  atque  cito  vincere  sive  mori. 

Fortiter  obsistit  Danais  Trojana  juvenius, 

Inque  vicem  strages  danlque  leruntque  feras. 
Dumque  sub  incerto  pendet  victoria  certa. 

Inter  utrosque  diu  sors  velut  aequa  volat.  120 

Nunc  hi  nunc  illi  versa  vice  ferre  videntur 
Insidias,  ictus,  vulnera,  damna,  fugas. 

Praeter  communes  casus  patiuntur  Achivi 
Multa,  fames,  pUivias,  frigora,  cauma,  sitim. 
Aeacidem  magnum  Philoctetae  fastu  sagittas  125 

Poscunt,  ut  possint  Pergama  posse  capi. 

Hinc  et  eas  monitis  vatum  Danai  sibi  quaerunt; 

Hoc  furor  Hectoreus,  his  cadit  ipse  Paris. 

Sors  melior  belli  Teucris  stetit  Hectore  stante. 

Qui  spes,  qui  clypeus,  qui  vigor  urbis  erat.  130 
At  ferus  Aeacides,  ut  venit,  ut  Hectora  vicit. 

Vis  Teucrum  victo  vindice  victa  fuit. 

Aeacides  quantus  fuerit,  vel  qualis,  et  unde. 

Prodit,  et  auctoris  pagina  multa  docet. 

Si  vim,  si  mentem,  si  bella  requiris  Achillis:  135 

Ut  doceam  paucis:  Hectore  major  erat. 

In  castris  Danaum  Palamedes,  Nestor,  Ulysses 
Plus  sunt  consilio,  quam  probitate  duces. 

Aeacides,  Ajax,  Diomedes,  Pyrrhus,  Atrides: 

Ilie  flos,  hic  lumen,  hic  pietatis  apex.  140 

Quid  Sienelum?  quid  Testoridem?  quid  Prolhesilaum  ? 

Quid  referam  plures,  quos  sua  fama  refert? 

Quis  Dolopes?  quis  Mirmidones?  quis  denique  cunctos 
Grajugenum  proceres  dinumerare  queat? 

Tandem  rex  Danaum  per  vim,  per  facta,  per  illud  145 
Palladium  Trojam  post  duo  lustra  capit. 

Hac  igitur  capta,  sed  fraude,  sed  arte,  sed  armis; 

Hinc  perimunt  Priamum  Priamidasque  simul. 

Neve  stet  urbis  honos,  devastant  caetera  quaeque; 

Mucjo  viros,  aries  moenia,  tecta  rogus.  150 

Quod  tamen  urbs  capta  est,  quod  victa,  quod  obruta,  totum 
Arte  Sinon  parvi  ligneus  egit  equus. 

Viribus,  arte,  minis,  Danaum  clara  Troja  ruinis 
Annis  bis  quinis  fit  rogus  atque  cinis. 

Urbs  bona  nunc  dumi  vi  flammae,  turbine  fumi  155 
Non  ita  consumi  digna,  resedit  humi. 

Nutu  Junonis  et  iniqui  fraude  Sinonis, 

Clamque  datis  donis  exspoliata  bonis 
Sponsus  Penelopes  passus  mare,  monstra,  Cyclopes, 
Transtulit  ad  Dolopes  Laomedontis  opes.  160 

Flamma  Paris  patriae,  formae  quo  judice  diae, 

Troja  caput  Phrygiae,  flosque  jacet  Asiae. 

Junonem  laedit,  Veneri  cum  pastor  obedit. 

Cum  judex  sedit  tot  tibi  damna  dedit. 

Ne  quis  amet  temere  docet  obruta  Troja  cavere,  165 
Quae  Paridis  scelere  fit  nihil  absque  fere. 

Priamidis  lacerae  regumque  domus  cecidere. 

Turres  innumerae  nunc  ubi?  sub  cinere. 

Palladis  armigerae-  quo  templa  domusque  fuere. 

Extendunt  hederae  brachia  lenta  fere.  170 

Raptu  Tyndaridis  furor  est  accensus  Atridis 
Bellaque  Dardanidis  movit  amor  Paridis. 

Pellicis  obscoenae  commovit  forma  Lacenae 
In  scelus  effrene  pectora  Trojugenae, 

Sic  facies  Helenae  fuit  exitus  urbis  amoenae,  175 

Crines,  colla,  genae  cunctaque  comta  bene. 


*)  Cod.  lustra. 

Quam  facit  audaces  amor  in  sua  damna  procaces! 

Curas  mordaces  inhiat  atque  faces. 

Dum  male  grata  places  Helenae  nutusque  loquaces 
Quamvis  ipsa  faces  Ilion  inde  jaces;  180 

0  res  fatalis,  fuit  omnibus  exitialis 
Talibus  heu  talis  foemina  causa  malis. 

Digna  perire  mari  potius,  flammisque  cremari. 

Qua  tot  privari  luce  ferisqiie  dari. 

Tempora  bellorum  rex  indicens  Danaorum  185 

Aestuat  amborum  dissociare  thorum. 

Partes  ultoris  iuvat,  auget,  famaque  pudoris 
Raptam  raptoris  questa  jacere  thoris. 

Res  ea  Pelidem  movet,  ut  comitetur  Atridem, 

Aeoles  in  Paridem  commovet  illud  idem.  190 

Jurant  Grajugenae,  jurant  in  bella  Micenae, 

Castra  quae  sunt  juvene,  suntque  referta  sene. 
Hector  consilio,  nutu  Tritonia  dio. 

Pelides  gladio  dant  Phryges  exilio. 

Praesidium  fidum  stetit  urbis  in  Hectore,  qui  dum  195 
Stabat,  Dardanidum  robur  erat  validum. 

Cuspide  Pelidae  simul  idem  defuit  Idae, 

Audebant  trepide  proelia  Dardanidae. 

Urbs  ruit  Assaraci,  quam  flammae  tradit  edaci, 

Vita,  res,  o  Thraci,  demta  dolis  Ithaci.  200 

Quae  cecidit  staret,  nisi  Thracem  mors  superaret. 
Quaeque  jacens  paret  regia  iussa  daret. 

Quin  res  Ideae  pereant  nequit  ars  Cythereae 
Nec  domus  Aeneae  tuta  favore  Deae, 

Nec  regale  decus  vi  posset  frangere  Graecus  205 

Sed  dolus,  atque  secus  moenia  ductus  equus. 
Dumque  Sinon  orat  veniam,  dum  verba  colorat. 
Solvitur,  explorat,  claustra  foresque  forat; 

Quosque  foris  norat  recipit,  scelerique  laborat, 

Dum  res  explorat,  moenia  flamma  vorat.  210 

Postibus  ablatis,  custodibus  et  jugulatis. 

Succubuit  fatis  urbs  miseranda  satis. 

Urbs  miseranda  nimis,  imo  dives  rebus -opimis 
Inclyta,  sublimis,  una  fit  ex  minimis. 

0  furor  elfrenis,  patuit  Neptunia  poenis  215 

Troja  dolo  juvenis  prodita  Grajugenis. 

Flamma  dein  sedes  et  regum  dejicit  aedes, 

Hinc  equus  ad  caedes  irruit  inde  pedes. 

Vix  sit  liabenda  fides,  quod  millia  sternat  Atrides, 

Ajax,  Titides,  Pyrrhus  Achilleides.  220 

Instant  ense  truces,  dum  flammis  Troja  reluces, 

Passus  vincla,  cruces,  interimendo  duces. 

Quilibet  armati  primum  patet  impietati; 

Sunt  serie  fati  tot  mala  jussa  pati. 

Caeduntur  pueri  juvenesque  senesque  severi  225 

Omne  licet  sceleri,  quod  scelus  est,  fieri. 

Vi  jacet  hostili  genus  Assaraci,  genus  Ili, 

Igne  lares  agili  sede  jacens  humili. 

Tunc  fieri  cineres  gemmas,  ebur,  ostra,  videres 

Tunc  Danaos  celeres  in  scelus  aspiceres,  230 

Aspiciens  flores  tot  parvos,  tot  mulieres. 

Tot  perimi  proceres,  totque  viros  veteres. 

Regum  rex  haeres,  periit  simul  Hecuba  moeres, 

Ut  corpus  laceres,  ut  doleas  superes. 

Alter  Homerus  ero,  vel  eodem  major  Homero,  235 
Tot  classes  numero  scribere  si  potero. 

Ut  res  declarat,  igitur  fundamenta  locarat 
Phoebus,  et  captarat,  moenia  vomer  arat. 

Et  fit  opus  clarum,  quod  rex  fabricarat,  aquarum. 
Lustra  leaenarum,  silvaque  tuta  parum.  240 

Atria  milvorum,  locus  et  spelunca  luporum, 

Pascua  sunt  pecudum  templa,  theatra,  forum. 

Ad  vitium  thalami  quod  adaugent  Cypridis  hami 
Vepres  et  calami  regna  tenent  Priami. 

Culminis  Idaei  quod  gloria  perniciei  245 

Sic  datur,  illud  ei  contulit  ira  dei. 

Dum  sic  Troja  cadis  tantae  discrimine  cladis, 

Aeneam  tradis,  teque  ratemque  vadis. 

Et  Venus  huic  moli  subduxit  provida  proli, 

Huic  domui  soli  nil  nocuere  doli.  250 

Hesperiae  metas  tibi  longa  spoponderit  aetas. 

Te  servat  pietas,  ut  nova  regna  petas. 

Vi  tempestatis  sociis  tibi  rarificatis 
Vel  rapuit  falis  per  freta  longa  Paris. 

Egrediensque  fretis,  qua  sedes,  parta  quietis  255 

Cursibus  expletis  a  sapiente  petis. 

Hospita  Cumanis,  impulsibus  acta  profanis. 

Debita  Trojanis  fata  Sibylla  canis: 

Quanta  parant  Rutili,  quam  gloria  surgat  Juli, 

Qui  regum  tituli  regnaque  qui  populi.  260 

Ergo  damnatae  spe  firmus  fidus  Achatem, 

Hesperiae  latae  tendis  in  arva  rate. 

Plurima  bella  geris,  libi  tum  loca  debita  quaeris 
Sed  fretus  superis  obvia  quaeque  teris 
Turnus  ut  elatus  libi  fata  tuisque  minatus  265 

Occubuit  stratus,  dum  fodis  ense  latus. 

Pro  qua  certatur  tibi  regia  virgo  dicatur. 

Paxque  reformatur,  dum  tibi  nupta  datur. 

Hinc  processerunt,  qui  Romam  constituerunt. 

Qui  dum  bella  gerunt,  forlia  quaeque  terunt.  270 
Et  tibi  fecerunt  nomen  quod  in  astra  tulerunt. 

Ut,  qui  scripserunt  pristina  gesta,  ferunt; 

Romaque  turrigerum  caput  effuit  maxima  rerum 
Tam  dono  superum  quam  studiis  procerum. 

Sic  ex  Aenea  crescunt  Romana  trophaea  275 

Sic  gens  Romulea  surgit  ab  Hectorea. 

adaptare  =  aptare.  V,  314. 
adscire  =  acciere.  I,  133. 

advos  =  advors,  adversus,  hospes,  hostis,  alienus.  I,  572. 

aequiparativus  =  aequus.  IV,  792. 

alabrum.  •Haspel.  V,  209. 

allectoria  verba  =  suasio.  IV,  225. 

alterutrare  =  alternare.  III,  10. 

ancorare  =  ancoris  navem  constituere.  II,  288. 

armellus.  mus  ponticus,  armellinus,  armellina,  IV,  755. 

bever  =  fiber,  castor.  IV,  755. 

bipartire  =  bipartiri,  V,  372. 

bisulcare  =  dirimere.  IV,  252. 

braccare  =  braccas  induere.  V,  509. 

cacabus,  utensile  coquinae,  metaphorice.  IV,  374. 

calcare  =  vitiare.  V,  119. 

cancrinus.  pede  canerino  =  pede  tardo,  senis.  IV,  194. 
caprizans  =  saltum  faciens.  V,  131. 

'cassare  =  delere.  I,  499. 
cifra  =  nota,  datur  cifra  pigris.  I,  795. 
ciphus  =  scyphus,  vas  minus.  V,  138. 
circumscriptibilis  locus.  IV,  710. 
commune  =  conventus,  consilium.  I,  279. 
comperimo  =  compereo.  I,  108. 
confabricare  =  confabricari.  VI,  82. 
conservamen  =  conservatio.  VI,  351. 
contrarietates,  quae  contra  dicuntur.  VI,  3. 
corrigia  =  zona,  flagellum.  IV,  282. 
cortina  =  velum,  nostr.  Gardine.  V,  31. 
cristare  =  fulgurare  V.  229.  =  cristam  habere.  VI,  353. 
culturam  vindicare  =  cultum,  venerationem  vindicare.  I,  132, 
dedicare  =  negare.  IV,  197. 
deliciari  =  delectari.  V,  356. 
denigrare  =  detergere,  deterius  facere.  I,  421. 
deprope  =  statim,  deinde.  IV,  468. 

derosulare  =  derodere.  IV,  224.  derosulata  =  foliis  denu¬ 
data.  V,  260. 

desipere  =  alieno  sapore,  priore  amisso  inficere,  aberrare. 

III,^  526.  mucro  desipit.  Epitomat.  968.  dissiluit  mucro, 
devolitare  =  devolare.  VI,  473. 

diapente,  mensura  in  musica  tribus  constans  tonis  et  dimidio 
(Quinte).  V,  131. 

diescere  =  dies  fieri,  diei  instar  lucere.  V,  9. 

diffamare,  SiacprjfiL^siv,  devulgare,  pervulgare.  VI,  241. 

diffibulare  —  avertere.  V,  563. 

diffinire  ==  definire. 

dissido  =  dissideo.  IV,  492. 

docivus  =  qui  docet.  V,  109. 

doma,  domatis  =  tectum,  domus.  III,  824,  VI,  442. 
duplare  =  duplicare.  V,  747. 

emenda  =  satisfactio.  I,  432.  II,  403. 

enbipedare  =  dubiis  pedibus  ire,  vaccilare.  VI,  425. 

exere  ==  ejicere.  V,  543,  . 

expressus  =  distinctus.  VI,  584.  585. 

factura  =  forma.  II,  49. 

firmamentum  =  praesidium. 

fossatum  =  vallum.  V,  249. 

fulcrum  =  fultrum,  ornamentale  pannum.  V,  12. 
furfurare  =  facere  ut  nitent.  I,  524. 
gades  =  limes.  VI,  704. 

gausape  (gausapa)  gausapium,  mappa  qua  tergitur.  V,  348. 
Vocabular.  Latin.  Germ.  1477.  interpretatur  per  Hand- 
zwehl. 

gerundiva  verba  pacis;  verba  quae  pacem  faciunt,  111,283. 
girgillus  ==  rota:  instrumentum  femineum,  nostr.  Weife. 
V,  208. 

hymnidicatas  =>  hymnidicus,  hymnis  celebratus.  V,  160. 

idemtitus  =  aequalitas,  paritas,  gallic.  identite. 
idoneitas  =  facultas.  I,  181. 
impejorare  =  pejorem  facere.  III,  564. 
imprime  =  imprimis.  V,  247. 

improperare  =  deridere,  improperium  afligere.  I,  274. 
incunctanter  =  sine  mora.  II,  481. 
infamare  =  divulgare,  accusare,  criminari, 
infortes  =  valde  fortes.  II,  436.  IV,  186. 
infruticare  =  germinare,  de  barba  dictum.  I,  579. 
ingeniare  =  per  ingenium  excogitare.  V,  929. 
inhonestas  =  indignitas.  IV,  222. 
inopinatissima.?.  VI,  405. 

insuperatus  =  qui  non  superatus  est.  V,  966. 

irreditura  =.non  reditura.  I,  386. 

irrutilare  =  rutilare.  IV,  706. 

jugiter  =  continuo.  VI,  6. 

laboriperus  =  laborem  parans.  VI,  238. 

lacrimor  =  lacrimo.  VI,  503. 

lacus,  fem.  gen.  V,  296? 

latitanter  =  clanculum.  III,  209. 

levipendere  =  parvi  aestimare.  I,  191. 

lubricitas  =  impudicitia.  IV,  138. 

lutosus  =  sordidus.  V,  831. 

marina  =  aestus  maris  turgidior.  VI,  812. 

martur  =  martes,  pannonicus  cattus.  IV,  755. 

mediare  =  in  duas  partes  dividere.  II,  29. 

mollificare  =  mollem  facere.  IV,  226. 

mungo.  fivco.  privare.  VI,  300. 

muscidus,  m.  annis.  IV,  3. 

myrteus.  de  colore  crinis.  II,  73. 

nocumentum  =  damnum.  VI,  354. 

obrivare  =  redundare.  I,  437. 

palare  =  fugere,  fortassis  cohaeret  cum  balare,  saltare. 

IV,  259.  359. 

palare  =  palam  facere.  III,  737. 
palliare  =  pallio  vestire,  tegere.  III,  737. 

Pelopensis  =  Pelopejus.  I,  7. 

pigritari  =  lassum  esse.  VI,  695. 

pirula  =  perula,  extremitas,  p.  nasi.  IV,  663. 

placitare  =  in  judicio  loqui.  V,  951. 

piata  =  platea.  IV,  643. 

polis  =  urbs.  III,  642. 

pontificus  a.  um.  II,  304. 

probatio  =  approbatio.  I,  345.  V,  861. 

proire  =  praeire,  praecellere. 

propino  =  praebeo.  IV,  479. 

quadratus,  corpore  quadratus.  II,  96.  membris  quadratus. 

II,  80.  gallice  quarre. 
querelare  =  querelas  facere.  V,  959. 

rancor  =  ira,  odium,  ital.  rancore  gall.  rancune,  rancoeur. 
rationabilius. 

reforsare  =  refortiare,  amplius  munire.  I,  135. 
renactus  =  circumdatus.  VI,  417. 

repariare  =  renavigare.  I,  112,  repariare  n4ves  =  navisrare. 

V,  362. 

repatriare  =  in  patriam  reyerti.  Argum,  lib.  VI,  10. 

saberus  =  sabellum,  martes.  vulg.  Zobel.  IV,  755. 

sanguinolentare  =  sanguine  sitire.  V,  378. 

segnus  =  segnis.  V,  974. 

sententio  =  sententiam  proferro.  VI,  117. 

smaragdare  =  colore  smaragdino  induere.  V,  7. 

sollemtus  =  festivitas.  V,  145. 

spirale  =  spiritus,  exhalatio.  II,  490. 

stellare  =  stellis  micare,  stellant  magnis  oculis.  II,  25. 
stellatus  oculis.  II,  45. 

strepa  =  stapes  quo  quis  in  equum  tollitur.  T,  798.  V,  200. 
subinfra.  II,  460. 

Troilus.  14 

subintereo  =  intereo.  V,  330. 
subsannare  ==  irridere, 
subsannativus  =  irridens.  II,  601. 
subterrare  =  sepelire.  III,  185. 
succino  =  anumerare.  II,  396. 
surma  vid.  syrma.  i 

supiciosus  =  suspectus.  VI,  186. 
syrma  =  vestis  humum  verrens.  IV,  750 
temo  =  navis  gubernaculum.  I,  6. 
terebrare  minis.  I,  262, 

teristrum  =  theristrum,  palliolum,  vestis  muliebris,  V,  207, 
tibia.  Non  est  tibi  tibia  tanti.  I,  223. 

triteae,  ligna  super  quae  potabilia  ad  coenae  usum  posita 
sunt.  V,  143. 

truculantia  =  truculentia,  ferocitas, 
turnare  =  pugnare.  II,  815. 
umbrificare  ==  adumbrare.  III,  62. 
variare,  probra  v.  restituere.  I,  530.  31.  II,  312. 
velter  =  veltris,  veltraha^  canis  sagax.  IV,  283. 
vilatus  =  dilatus,  vilere,  vilescere.  III,  192.  legitur  melius 
dilatus. 

visivus.  gladius  visivus;  de  oculis  qui  quasi  gladii  pungunt 
et  vulnerant.  I,  '605. 


For  Reference 


NOT  TO  BE  TAKEN  FROM  THIS  ROOM 


Date  Due 

i 

i 

1 

1 

1 

1 

161173 


BOSTON  COLLEGE 


3  9031  01140518  0 

161173 


BOSTON  COLLEGE  LIBRARY 

UNIVERSITY  HEIGHTS 

CHESTNUT  HILL;  MASS. 

Books  may  be  kept  for  two  weeks  and  may  be 
rcnewed  for  the  same  period,  unless  rcserved. 

Two  cents  a  day  is  charged  for  each  book  kept 
overtime. 

If  you  cannot  find  what  you  want,  ask  tbe 
Librarian  who  will  be  glad  to  help  you. 

The  borrower  is  responsible  for  books  drawn  on 
his  card  and  for  all  fines  accruing  on  the  same. 


